
KARALAITIS IR MILŽINO DUKTĖ 


Seniai seniai, kai dar būdavo milžinų, Tetertaune gyveno karalaitis, 
vardu Ijenas. Išėjo sykį jis į medžioklę, žiūri — gyvatė užpuolusi juodvarnį, 
tuoj kirs. Pagailo karalaičiui juodvarnio. Pasiėmė svaidynę, paleido akmenį 
į gyvatę, ir ta negyva išsitiesė ant žemės. Tik krito gyvatė negyva, ir 
juodvarnis iškart pavirto gražiu jaunikaičiu žvilgančiais plaukais ir juodomis 
akimis. Nustebo karalaitis neregėtai, o jaunikaitis pasižiūrėjo į jį ir sako 
maloningai: 

— Labai tau ačiū, karaliaus sūnau, kad mane atkerėjai.— Atkišo Ijenui 
kokį kampuotą daiktą, suvyniotą į skepetaitę, ir tarė: — Imk tą ryšulėlį ir eik 
savo keliu. Tik atsimink: neatrišk ryšulėlio, kol nebūsi priėjęs tokios vietos, 
kur labiausiai norėtum gyventi. | 

„ Pasakė tuos žodžius ir per kalno viršūnę nuėjo į kitą pusę. 

Patraukė namo ir Ijenas, nesitverdamas smalsumu, kas tame ryšulėlyje 
galėtų būti. O ryšulėlis sunkus, prie Žemės lenkia. Pavargo Ijenas 
benešdamas, 0 namai dar už kelių mylių, tai ėmė ir pasidėjo ryšulėlį vidur 
gūdžios girios — pailsės. 

„Nieko pikto nenutiktų, — 1 sau,— jei dabar atriščiau ir 
žvilgtelėčiau, kas jame yra“. 

Kaip tarė, taip ir padarė — ėmė ir nieko nelaukdamas atrišo. Ir 
tučtuojau gavo didžiai nusistebėti, nes priešais iškilo neregėto didumo pilis. 
Bokštai siekė aukščiausias medžių šakas, o aplinkui žaliavo gražiausi sodai 
ir gėlynai. 

Nustebo Ijenas ir susikrimto, kad taip kvailai per savo smalsumą padarė. 

— Ko nepakentėjau ir neatrišau ryšulėlio gražiame žaliuojančiame 
slėnyje, kur prieš mano tėvo rūmus! — sudejavo jis. — Juk ten labiausiai 
norėčiau gyventi. Ak, kad galėčiau tą pilį vėl atgal į ryšulėlį susirišti ir tenai 
nusinešti. | 

Tuo metu pasigirdo trankūs žingsniai, net medžiai aplinkui sudrebėjo. 
Susiūbavo šakos, sulingavo žemė, ir išvydo Ijenas didelį milžiną raudonais 
lyg ugnis plaukais ir tokia pat raudona barzda. 

— Blogoj vietoj pasistatei pilį, karalaiti,— sugriaudė jis,- čia mano 
žemė! 

— Aš ir pats nenoriu, kad ji čia stovėtų, - sako Ijenas,-— tik nebegaliu 
atgal į ryšulėlį susirišti. 

Šyptelėjo milžinas į raudoną barzdą ir sako: 

— Ką duosi, karalaiti, jeigu tavo pilį sudėsiu į ryšulėlį? 

— O ko tu norėtum? — klausia Ijenas. 


— Atiduok man savo pirmąjį sūnų, kai jam sueis septyneri metai, - sako 
milžinas. 

Na, o Ijenas neturėjo tada nei žmonos, nei sūnų, tai kas jam pažadėti. 

— Tik tiek? — sako. — Gerai. 

Milžinas akimoju sudėjo ryšulėlin pilį su visais sodais ir gėlynais, ir 
Ijenas nuėjo namo. 

Gražiame žaliuojančiame slėnyje priešais tėvo rūmus atrišo ryšulėlį vėl, 
ir toje vietoje, kur labiausiai norėjo gyventi, iškilo ta pati pilis. 
Džiaugdamasis neatsidžiaugdamas įėjo Ijenas pro plačias duris į vidų ir 
išvydo gražią skaisčiaakę mergelę. Mergelė nusišypsojo ir sako: 

— Eikš, karalaiti. Čia rasi visa, ko nori, tik pirmiausia turėsi mane už 
žmoną imti. 

O ko karalaičiui belaukti, jei tokia gražuolė pati duoda ranką? Tai tuojau 
juodu susivedė ir gyveno gražiai ir laimingai. Kai mirė senasis karalius, 
Ijenas ėmė valdyti Tetertauno karalystę. Netrukus karaliui ir karalienei gimė 
sūnus, bet lengvai duotas pažadas Ijenui buvo visai iš galvos išėjęs. Praėjo 
septyneri metai ir viena diena, ir staiga susiūbavo medžiai gražiuose pilies 
soduose, sudrebėjo žemė, ir milžinas atėjo pasiimti, kas jam pažadėta. 

— Ko tas baisusis žmogus raudonais plaukais ir ugnine barzda nori iš 
mūsų, brangusis vyre? — paklausė karalienė, žiūrėdama pro langą. 

— O varge, sudejavo karalius, jis atėjo mūsų sūnaus. 

Ir papasakojo nuliūdęs, ką milžinui prižadėjo prieš daugelį metų. 

— Nesirūpink,— tarė karalienė, viskas bus gerai. Aš MEaRojaŲ, kaip 
išsigelbėti. 

Tuo tarpu milžinas vis garsiau ir garsiau reikalauja, ko atėjęs. Ijenas ir 
sako jam: 

— Tuoj atvesiu tau savo sūnų. Motina rengia jį į kelionę. 

O karalienė liepė pašaukti virėjo sūnų. Jis buvo vienmetis su karalaičiu. 
Karalienė manė — atiduos jį milžinui, ir ramu. Aprengė bernaitį karalaičio 
drabužiais, atidavė milžinui, ir eina tas namo. Eina eina milžinas ir staiga 
sumano patikrinti, ar tikrai Čia karalaitis. Išsilaužė pakelėje lazdyną, duoda 
bernaičiui ir sako: | 

— Jei tavo tėvas tokią lazdą rankose turėtų, ką su ja darytų? 

— Na,- sako virėjo sūnus,- turbūt šunis ir kates vaikytų, kad prie 
karaliaus valgymų nelįstų. 

Mato milžinas, kad čia ne karaliaus sūnus, ir grįžta įniršęs į pilį. Išvydo 
jį karalius su karaliene ir suprato, kad apgaulė nepasisekė. Bet nenusimena 
karalienė, liepia atvesti taurininko sūnų, tas irgi buvo septynerių metų. 
Aptaisė karalaičio drapanom ir padavė tūžtančiam milžinui už savo sūnų. 

Paėjo kiek milžinas ir vėl tikrina, ar čia karalaitis. Vėl duoda vaikui 
lazdyno šaką ir sako: 


— Jei tavo tėvas tokią lazdą rankose turėtų, ką su ja darytų? 

— Na,- sako tarno sūnus, turbūt kates ir šunis vaikytų, kad prie 
karaliaus gėrimų ir taurių nelįstų. 

Mato milžinas, kad čia ne karaliaus sūnus, ir grįžta į pilį dar labiau 
įniršęs. | 

— Duokit man savo sūnų! — suriko jis taip baisiai, kad net pilies bokštai 
sudrebėjo. —- O jeigu ir šį sykį apgausite, iš jūsų pilies tik griuvėsiai beliks! 

Ką bedarys karalienė. Pašaukė karalaitį, žaidžiantį kieme su šuniuku, ir 
atidavė milžinui — trečią kartą juk nebeapgausi. Pamatė milžinas, koks 
bernaitis tiesus ir gražus, ir aiškiai suprato, kad čia tikrai karalaitis. 

Išėjo juodu iš karaliaus pilies ir ilgai keliavo, kol priėjo tamsų ežerą. 
Ant ežero kranto stovėjo milžino rūmai. Čia karalaitį gražiai sutiko ir 
priėmė, ir čia jis apsigyveno. 

Bėgo metai, karalaitis užaugo, pasidarė tvirtas ir gražus jaunikaitis. 

Vieną dieną grįžta jis šlaitu į milžino namus iš medžioklės ir girdi 
gražiai dainuojant. Pakelia galvą — ogi pro aukščiausią langą bežiūrinti daili 
mergelė raudonais lyg varis plaukais. 

— Gražioji mergele, kas tu tokia? — klausia jis, o pačiam širdis tirpsta 
iš meilės. 

— Aš esu jauniausioji milžino duktė, - sako.— Jau seniai nenuleidžiu 
nuo tavęs akių, matau kiekvieną tavo žingsnį. 

Tada pasisakė karalaitis karštai ją pamilęs. Milžino duktė labai 
apsidžiaugė ir mielai sutiko būti jo Žmona. 

— Tik gerai įsimink, ką tau sakysiu,— tarė. — Nuo to priklausys mūsų 
laimė. Rytoj mano tėvas lieps tau išsirinkti pačią iš dviejų vyresniųjų mano 
seserų. Tu nesutik imti nė vienos, sakyk, nori jauniausiosios. Jis labai 
supyks, bet aš žinau, ką toliau daryti, ir viskas bus gerai. 

Ir tikrai, rytojaus dieną pasišaukia milžinas karalaitį ir liepia rinktis 
pačią iš dviejų vyresniųjų dukterų. O karalaitis prisimena milžino dukters 

pamokymą ir sako: | 
 — Aš noriu imti jauniausią tavo dukterį. 

Išgirdo milžinas tuos žodžius ir baisiausiai įtūžo, - juk jaunėlę, tą savo 
numylėtinę, norėjo atiduoti galingam karaliui į gretimą karalystę. Ir 
sugalvojo, kaip nubausti karalaitį už tokį akiplėšiškumą. Šyptelėjo į raudoną 
barzdą ir sako: 

— Dideli tavo norai, karalaiti. Jauniausioji mano duktė — brangus 
turtas, ir taip lengvai jos negausi. Jei nori ją vesti, pirmiausia padaryk tris 
darbus, kokius liepsiu. O jei nepadarysi, ne tik dukters negausi, bet ir galvą 
palydėsi. Sutinki? Ar nepagailėsi gyvybės dėl širdies užgaido? 

— Nė truputėlio,- atsakė karalaitis.- Be to užgaido gyvenimas man 
būtų kaip židinys be ugnies. 


Kitą dieną susiruošė milžinas į medžioklę ir uždavė karalaičiui pirmąjį 
darbą — išmėžti didįjį tvartą. "Tvarte stovėjo šimtas karvių, ir jau septyneri 
metai niekas nebuvo jo mėžęs. 

— Kai vakare pargrįšiu,— sako milžinas, — tvartas kad būtų švarutėlis — 
paridenai aukso obuolį, kad ir nuriedėtų nekliūdamas iš vieno galo į kitą. 
Jei neišvalysi — malšinsiu vakare troškulį tavo krauju. 

Išklausė karalaitis milžino ir nusiminė. Tik ką beveiksi — atsikėlė kuo 
anksčiausiai ir eina į tvartą nenudirbamo darbo dirbti. Bet vos tiktai 
milžinas nutolo nuo namų ir dingo už kalno, atėjo į tvartą jauniausioji jo 
duktė. Karalaičio darbo dar nė ženklo nematyti, bet mergelė jį guodžia: 

— Juk sakiau, kad viskas bus gerai. Tai ir nesirūpink, eik, atsigulk po 
tuo dideliu medžiu ir ramiai pamiegok. 

Nesmagi karalaičio Širdis, bet klauso — nuėjo, atsigulė medžio šešėlyje 
ir nė nepajuto, kaip užmigo. Kai pabudo, jau temo vakaras. Milžino dukters 
nebuvo, bet tvartas blizgėjo švariai išmėžtas — paridensi aukso obuolį, ir 
nuriedės nekliūdamas iš vieno galo į kitą. 

Netrukus parsirado ir milžinas. Pamatė, kad pirmasis darbas padarytas, 
tai tik piktai susiraukė, kad net statūs raudoni jo antakiai į daiktą susibė- 
g0. 

— Nežinau, kaip tą darbą nudirbai,— tarė.— Bet jei jau nudirbai, turiu 
užduoti antrąjį. 

Ir liepė rytojaus dieną uždengti tvartą paukščių plunksnomis, tik kad nė 
dviejų plunksnų nebūtų tos pačios spalvos. 

— O jei grįžęs nerasiu darbo padaryto,- sako,— tai malšinsiu vakare 
troškulį tavo krauju. 

Anksti rytojaus dieną tekėjo saulė, bet dar anksčiau atsikėlė karalaitis 
ir, pasiėmęs lanką su strėlėmis, išėjo nusiminęs į pelkes paukščių šaudyti ir 
plunksnų rinkti. Tik nesisekė jam medžioklė — jau buvo vidurdienis, o jis 
teturėjo nušovęs du strazdus, ir tuos pačius vienos spalvos. Tuo tarpu kur 
buvus, kur nebuvus ateina jauniausioji milžino duktė ir guodžia jį: 

— Juk sakiau, kad viskas bus gerai. Tai ir nesirūpink, eik, atsigulk į 
kvapnius šilojus ir ramiai pamiegok. 

Klauso karalaitis, nors šį kartą nebesitiki mirties išvengti. Nuėjo, 
atsigulė šilojuose ir kietai užmigo. Kai pabudo, jau temo, o milžino dukters 
nebebuvo. Eina karalaitis namo. Parėjo ir net išsižiojo — tvarto stogas 
apdengtas paukščių plunksnomis. Nenusakoma daugybė tų plunksnų, ir 
kiekviena vis kitokios spalvos. 

Pamatė milžinas, kad ir antrasis darbas padarytas, ir supyko dar labiau. 

- Nežinau, kaip tą darbą nudirbai,- sako.— Bet jeigu jau nudirbai, 
Šiuos trečiąjį. 
Ir liepė rytojaus dieną parnešti vakarienci penkis šarkos kiaušinius iš 


lizdo, kur eglės viršūnėje palei ežerą. Jei ir tą darbą padarysiąs, 14 patį 
vakarą žadėjo milžinas iškelti karalaičiui dideles vestuvės, 

Nuėjo karalaitis prie ežero ankstyvą rytmetį, kai ani vandens dar tvyrojo 
priešaušrio migla. Viršutinės eglės šakos buvo taip aukštai, kad net dangų 
siekė, o tarp jų, pačiame viršuje, lyg mažas gumulėlis juodavo šarkos lizdas. 
Iki apatinių tos milžiniškos eglės šakų nuo žemės buvo kokie penki šimtai 
pėdų, ir veltui stengėsi karalaitis užsliuogti lygiu kamienu — tik rankas 
susidraskė ir visai nusiplūkė. 

Jau ir vidurdienis, o karalaitis tebestovi po egie, nuliūdęs žiūri į 
kruvinus delnus. Bet kur buvus, kur nebuvus vėl atėjo jam padėti 
jauniausioji milžino duktė. Tik šį sykį -neliepė ji gulti ir pamiegoti, o 
nusilaužė po vieną sau pirštus ir subedė į eglės kamieną, kad karalaitis 
turėtų už ko laikytis -ir kur kojas pastatyti. Ir ėmė karalaiūs lipti, 
skubėdamas iš visos sveikatos. Įsilipo galiausiai į pačią eglės viršūnę, 
persilenkė per plonytę siūbuojančią šaką ir tiesia ranką prie šarkos lizdo. 

— Oi, Paskubėk, paškubėk! — šaukia jam milžino duktė nuo žemės. -— 
Tėvas jau grįžta. Jo kvapas jau degina man nugarą! 

Karalaitis stvėrė šarkos lizdą ir kiek beįstengdamas greičiau nusileido 
žemyn. Laimingai išlipo iš medžio, kiaušinių nesudaužęs, bet per tą didelį 
skubėjimą pačioje viršūnėje paliko neištraukęs milžino dukiers kairiosios 
rankos mažąjį pirštelį. 

— Dabar kuo greičiau bėk su tais kiaušiniais pas mano tėvą,—- sako 
milžino duktė.-— Ir jei mane pažinsi, šįvakar pat būsiu tavo žmona. Tėvas 
šįvakar mane aprengs visai tokiais pat drabužiais kaip ir abi mano seseris 
ir veidus uždenęs tankiais šydais. Kai puota baigsis, tėvas iau pasakys: „Eik 
pas savo žmoną, karalaiti“. Ir tu iš visų irijų pasirink tą, kuri neturės 
mažojo kairiosios rankos piršto. | 

Nesitverdamas džiaugsmu, kad visi trys darbai padaryti, nuskubėjo 
karalaitis su penkiais šarkos kiaušiniais pas milžiną. Net pajuodo iš pykčio 
milžinas, kiaušinius išvydęs, bet neišsidavė ir liepė iškelti prašmatnias 
vestuvės. | 

— Šįvakar galėsi savo širdies užgaidą patenkinti,-- sako. Po to gudriai 
šyptelėjo į raudoną barzdą ir pridūrė: — Jei tik savo nuotaką pažinsi.“ 

Kai puota pasibaigė, kai kalnai valgymų buvo nuo padėklų nuvalgyta ir 
elis iš sklidinų indų išgertas, nuvedė milžinas karalaitį į mažą kambarėlį, kur 
jau laukė jo dukterys. Visos trys buvo apsidariusios kaip viena ilgais sniego 
baltumo apdarais, veidus visoms dengė tankūs šydai — niekaip neatskirsi 
kur kuri. 

= Na, karalaiti, eik prie savo žmonos, - šaiposi milžinas. 

Zengė karalaitis žingsnį priekin ir nė nestabtelėjęs pasirinko tą, kuri 
neturėjo kairiosios rankos mažojo pirštelio. Maio milžinas — jokios 


gudrybės nepadeda, teks karalaičiui jauniausiąją dukt:rį atiduoti, tai vos 
nesprogo iš piktumo. Bet tuo tarpu nieko padaryti nevegalėjo, tad paliko 
jaunuosius — tecinie į savo kambarį. 

Kai tik karalaitis liko su milžino dukterimi vienudu, ji ir sako: 

— Tik žiūrėk, neik miegoti, o gyvas nebeatsikelsi. Mums reikia iš čia 
pabėgti, kol mano tėvas tavęs nenužudė. 

Paėmė ji obuolį ir padalino į devynias lygias dalis. Dvi dalis padėjo prie 
lovos galvūgalio, dvi — prie kojūgalio. Eidama su vyru iš namų, dvi dalis 
paliko prie mažųjų durų, dvi — prie didžiųjų. Paskutinę skiltelę padėjo prie 
kiemo vartų. Tada išsivedė juodu iš arklidės širmą kumelę, užsėdo ir 
nuskriejo vėjo sparnais. | 

O milžinas kiek pabuvęs šaukia jaunąją porą, mano, kad jie savo 
kambary: 

— Ar miegate? 

Dvi obuolio. skiltelės, kur lovos galvūgalyje, atsako: 

— Dar ne! 

Nesitveria milžinas, nori greičiau karalaitį nužudyti, kai tik tas užmigs. 
Tai kiek palaukęs vėl klausia: 

— Ar miegate? 

Dvi obuolio skiltelės, kur lovos kojūgalyje, atsako: 

— Dar ne! 

Trečią kartą milžinui atsiliepė dvi skiltelės palei mažąsias duris, o 
ketvirtą — palei didžiąsias. Tada susiraukė milžinas ir sako: 

— Ar tik jūs nesitaikote nuo manęs pabėgti? 

Dabar buvo belikusi tik skiltelė palei kiemo vartus, ir kai ji iš tokio 
tolumo tyliai atsiliepė, pašoko milžinas ir kad suriks: 

— Žai jūs nuo manęs jau pabėgotė! 

išlėkė pro vartus, tūždamas ant dukters už apgavystė, ir leidosi bėglių 
pėdomis. 

Paryčiu, kai aušra nurausvino dangų, milžino duktė sako vyrui: 

= Ar pirdi, kaip dreba žemė? Mano tėvas baigia mus prisivyti, jo kvapas 
jau degina man nugarą' | 

— O varge! —- sudejavo karalaitis = Ką daryti? Kaip nuo jo pabėgti? 

— Įkišk ranką kumelėi į ausį,- sako milžino duktė, ką radęs trauk 
laukan ir nesustodamas mesk mano tėvui ant kelio, 

Įkišo karalaitis ranką kumelės ausin ir ištraukė erškėčio šaką. Švyst 
nusviedė ją per petį ant kelio — ir akimojų ten radosi didžiulis juodas 
erškėtynas, kokių dvidešimt mylių ilgio, tankus, susipynęs — Žebenkštis, ir 
ta vargu ar prasibrautų, 

Pamatė milžinas tokią kliūtį, piktai nusikeikė. 

— Vis tiek aš juos pavysiu! — suriko visa gerkle ir nudūmė namo 
atsinešti aštraus kirvio ir peilio. 

Pargrįžęs išsikirto kelią per tą didelį tankų erškėtyną ir vejasi toliau. 

Vidurdienį, kai saulė buvo pačiame aukštume, milžino duktė vėl sako: 

— Mano tėvas baigia mus prisivyti! Jo kvapas degina man nugarą. 

Ir vėl liepė karalaičiui kišti ranką kumelei į ausį ir ką radus mesti per 
petį. Šį sykį ištraukė karalaitis nedidelį pilką akmenuką. Vos tik nukrito 
akmenukas žemėn, stojosi ant kelio didžiulis kalnas, kokių dvidešimt mylių 
platumo ir dvidešimt mylių ilgumo. 

— Vis tiek aš juos pasivysiu! Niekas man nesukliudys! — suriko 
milžinas, išvydęs prieš akis kalną. Ir dideliais žingsniais, kad net. žemė 
drebėjo, nulėkė namo atsinešti tvirto laužtuvo ir aštraus kirtiklio. 

Jau temo, kai prasikirto milžinas kelią per kalną, ir nusivijo toliau. 

Mėnuliui pakilus, milžino duktė vėl sušuko: 

— Mano tėvas baigia mus pasivyti! Jo kvapas jau degina man nugarą! 

Nebelaukdamas paliepimo, įkišo karalaitis ranką širmajai kumelei į ausį 
ir ištraukė mažą pūsliukę su vandeniu. Nusviedė ją ant kelio, ir akimoju 
radosi ten gilus ežeras — dvidešimt mylių pločio. Milžinas kaip buvo 
įsibėgėjęs, taip ir įpuolė stačia galva vandenin. Įpuolė ir prigėrė,— ir niekas 
nuo to sykio jo neberegėjo — nci duktė, nei karalaitis, nei koks kitas 
žmogus. 

" Sulėtino tada žingsnį geroji kumelė, ir mėnesienoje karalaičiui pasirodė, 
kad joja pažįstamom vietom. | 

- Žiūrėk,- sako jis žmonai, - mes atjojom prie mano tėvo namų. Va 
tie patys laukai, kur bėgiojau mažas būdamas. 

Nebesižino karalaitis — taip į4m smagu, pagaliau namo pargrįžus, 

Netrukus prijojo jie seną akmeninį šulinį ir nusėdo nuo kumelės 
pailsėti. Atsipūtę taisosi toliau joti, o milžino duktė ir sako: 

Bus geriau, jei tu vienas namo paijosi, viską tėvui apsakysi, 6 manė 
vėliau parsivesi. Aš Čia tavęs palauksiu. 

Karalaitis sutinka, jav jos, 0 milžino duktė di? pamoka: 

— Brangusis, tik Žiūrėk, kad tavęs niekas nepabučiuotų -- nei Žmogus, 
nei gyvulys. Jei palies tave kas lūpomis, aptėms tau protas ir pamirši mane. 

— Pamiršiu tave? — netiki karalaitis. Bet vis tiek prižada klausyti 
keistojo jos pamokymo, 

Nujojo jis per gražų žalią slėnį ir greitai prijojo tėvų pilį. Nors milžinas 
Jį išsivedė mažą, tik septynerių metų, prisiminė karalaitis ir gražius sodus 
bei kvapnius gėlynus. Palikęs širmąją kumelę kieme, įžengė į didžiąją menę. 
Tėvas su motina sėdėjo už stalo. Pamatė juodu gražų ir stuomeningą 
jaunikaitį ir iš karto pažino, kad čia jų sūnus. Pašoko iš užstalės, apsikabino 
sūnų, tik bučiuoti nepabučiavo — sūnus nėsileido, paisė žmonos įspėjimo. 

Rūpi karalaičiui kuo greičiau žmoną namo parsivesti, tai nieko nelaukia, 
ima tuojau apie save pasakoti. O čia staiga tik sušnarėjo pastalėje ajerai ir 
džiugiai inkšdamas išlindo gražus kurtas — tas pats, su kuriuo karalaitis 
žaidė mažas būdamas. Išlindo tas kurtas iš pastalės, strykt pasišokėjo ir 
lyžtelėjo karalaičiui veidą. O varge! Tą patį akimojį pamiršo karalaitis 
milžino dukterį. Ragina jį tėvas toliau pasakoti, užmena, apie ką pradėjęs 
kalbą: 

— Tu kalbėjai, sūnau, apie gražią mergelę. 

O karataitis tik žiūri nieko nesuprasdamas ir klausia: | 

— Apie kokią mergelę? Aš nepažįstu jokios mergelės, tėve... 

"Tuo tarpu milžino duktė, likusi prie šulinio, laukia karalaičio. Laukia 
laukia, 0 to kaip nėra, taip nėra. Ir suprato ji tada, kas bus nutikę — 
pamiršo ją karalaitis. | 

Aplinkui nebuvo nė vieno namo, tai įsilipo mergelė į medį prie šulinio, 
kad vilkai neužpultų, ir laukia, gal eis kas pro šalį. 

Tik spėjo atsisėsti šakumoje, ogi žiūri — beateinanti prie šulinio sena 
moterėlė kibiru nešina. Tai kurpiaus pati atėjo vandens. Pasilenkė ji. prie 
šulinio, nuleido kibirą, bet staiga kad šoks atatupsta, tarsi ko nusigandusi — 
net milžino duktė nusistebėjo. O moteriškė, toji paika varguolė, pamatė 
vandeny gražuolės milžino dukters atspindį ir pamanė, kad čia ji pati. 

— Na ir gražumėlis tas mano! — apsidžiaugė ir pasiglostė raukšlėtus 
skruostus.— Ir kur tai matyta, kad tokia gražuolė nešiotų vandenį 
sukriošusiam senpalaikiui. 

Trenkė kibirą žemėn ir nudrožė namo. 

Nustebo kurpius — parėjo senoji be kibiro, 0 jau puikuojasi, 0 giriasi 
savo gražumu. Gūžtelėjo pečiais ir išėjo pats vandens parsinešti. Prie šulinio 
pašaukė jį milžino duktė ir klausia, kur galėtų naktį prabūti. Tik išvydo 
kurpius dailiąją mergelę, tuoj suprato, kad jos atvaizdą senoji bus vandeny 
regėjusi. 

Parsivedė iis milžino dukterį namo. Pamatė tada jo pati, kokios kvailos 
jos būta, ir išsijuokė iš savo tuštybės. 

Mergelę abu senukai priglaudė pas save — tegyvena, kol sumanys, kur 
toliau eiti. O toji nieko daugiau nedaro, tik galvoja, kaip čia karalaitį 
susigrąžinus. 

Parėjo vieną dieną kurpius, džiaugiasi smagus ir patenkintas. 

— Karaliaus pilyje bus didelės vestuvės, - sako.-— Ir aš turėsiu pasiūti 
batus jaunikiui ir visiems dvariškiams. 

Klausia tada milžino duktė, kas bus tas jaunikis, o kurpius ir sako: 

— Pats karalaitis. Jis ima vieno turtingo lordo dukterį. 

Dabar visoje karalystėje Žmonės tik ir tešnekėjo apie šauniąsias 

karalaičio vestuves. Toji diena dar nebuvo atėjus, o milžino duktė jau 
Ainojo, ką daryti. 

Dar prieš vestuves karalius iškėlė didelę puotą ir sukvietė visus, kas tik 
gyveno netoli pilies. Nuėjo į puotą ir kurpius su pačia ir milžino dutefim. 
Juos pasodino už ilgo stalo didžiojoje menėje, ir čia jie valgė, gėrė ir 
žmonėjosi, kiek tik širdis geidžia. 

Pamatė svečiai milžino dukterį, stebisi, kas ši gražuolė tokia ir iš| kur. 
Paregėjo auksaplaukę mergelę ir karalaitis, sėdintis krikštasuolėje su (savo 
sužadėtine ir tėvais. Kai išvydo ją, lyg buvo ką beprisimenąs, bet staiga vėl 
viską pamiršo. 

Kai puota buvo pačiame smagume, karalius pasiūlė svečiams Igerti į įjo 
sūnaus sveikatą. Visi atsistojo ir palinkėjo karalaičiui laimės. 

Pakėlė savo taurę ir milžino duktė ir jau glaus prie lūpų, bet taurėje 
plykst užsiplieskė liepsna, Išvydę tokį stebuklą, visi nutilo. Ir tada iš liepsnos 
išskrido du balandžiai. Vieno sparnai žvilgėjo auksu ir krūtinė bangavo it 
lydytas auksas. Kito balandžio sparnai blizgėjo kaip kaltas sidabras. Pakilo 
abu balandžiai, apsuko ratą ir nuskrido prie aukštojo stalo priešais karalaitį. 
Nustebo didžiai karalaitis, o balandžiai sutūpė ir prašneko žmogaus balsu: 

— O karalaiti, - sako auksinis balandis, ar jau pamiršai, kaip milžino 
tvartas buvo išmėžtas ir kas už tave išmėžė? 

— O karalaiti,- sako sidabrinis balandis,- ar pamiršai, kad tas tvartas 
buvo apdengtas daugybės paukščių plunksnomis? 

— O karalaiti,- sako abudu,- ar jau pamiršai, kaip pasiekei šarkos 
lizdą eglės viršūnėje? Per jį tavo mylimoji neteko mažojo pirštelio ir dabar 
jo neturi. 

Karalaitis pašoko ir susiėmė už galvos. Prisiminė milžino užduotus 
darbus, prisiminė, kas juos nudirbo, prisiminė i ir mergelę, kurią gavo iš mil- 
žino už žmoną. Nužvelgė ilgus stalus, ir jo akys susidūrė su skaisčiomis 
milžino dukters akimis. Šūktelėjo nudžiugęs, nuėjo prie jos ir paėmė už 
rankų. Pagaliau juodu vėl suėjo į draugę ir jų laimei nebuvo nei galo, nei 
krašto. 

Daug dienų ir naktų svečiai puotavo ir linksminosi, 0 jeigu dar nebaigė, 
tai tebepuotauja ir dabar. 


IJENO DIREKO NUTIKIMAI 


Seniai seniai, kada pasaulis dar buvo daug jaunesnis, gyveno karalaitis, 
vardu Ijenas Dirckas. Buvo jis labai geras medžiotojas. Išėjo vieną dieną į 
kalnus su lanku ir strėle, žiūri - padangė beskrendąs mėlynas sakalas. 
Tokio neapsakomai gražaus paukščio dar nė sykio Ijenas nebuvo regėjęs. 

Pileido strėlę. Nuskriejo ji greičiau už minų, bet šakalas buvo. dar 
greitesnis, ir žemėn tenukrito viena mėlyna plunksna. Paėmė Ijenas tą 
plynksną ir parėjęs parodė karalienei, savo pamotei. | 

O karalienės būta piktos burtininkės. Pamačiusi plunksną, tuoj suprato, 
ta nepaprasto paukščio, ir įsigeidė pati tokį paukštį turėti. Tegul 
posfinis sugauna. O kad paukštį sumedžioti sunku ir pavojinga, jai nė 
motais, - karalaičio ji nekentė ir visai negailėjo. Tai ir sako: 

Eik ir surask man tą paukštį. Be paukščio negrįžk. 

ijo karalaitis pamotės kerų, tai klauso, eina paukščio ieškoti. 

Nuėjo į kalnus, kur buvo sakalą matęs. Dairosi, žvalgosi, bet nuostabiojo 
paukščio — nė ženklo. | 

Netruko ir vakaras ateiti. Maži paukšteliai ėmė ieškoti nakvynės: 
purpčiojo nuo vieno kero ant kito, nuo vienos šakos ant kitos ir galiausiai 
sutūpė erškėtrožės krūme. Kai visai sutemo, atsisėdo Ijenas po medžiu, 
susikūrė ugnį, kad šilčiau būtų. Jau taisosi miegoti, tik girdi —- kažkas čeža 
netoliese. Ogi žiūri — rudasis lapinas beateinąs pas laužą, dantyse avino 
koją ir avies galvą įsikandęs. 

— Menkas džiaugsmas per naktį lauke likus, karalaiti,- pasveikino 
lapinas Ijeną. | 

— Teisybė,- sako Ijenas,- bet pamotė man liepė surasti mėlynąjį 
sakalą, be jo neleido namo grįžti. 

Pažiūrėjo gudrusis lapinas į Ijeną ir sako: 

— Sunku tau bus, bet jeigu pasistengsi -- padarysi. 

Sėdo juodu vakarieniauti ir bemat sukirto avino koją ir avies galvą, nes 
Ijenas buvo alkanas kaip vilkas. Bevalgant apsakė lapinas, kad mėlynįjį 
sakalą turįs penkiagalvis milžinas su penkiomis kupromis it penkiomis 
gerklėmis. 

= Nueik pas tą milžiną,- pamokė lapinas,- pasisakvk, kad esi 
paukštininkas, ir pasisamdyk pas jį tarnystėn. Duos jis tau prižiūrėti erelius 
ir sakalus, ten bus ir tas sakalas. Vieną dieną, kai milžinas cis iš namų, 
pasiimk mėlynąjį sakalą ir pabėk. Tik atsimink: kai bčysi iš nulžino namų, 
žiūrėk, kad sakalas jokio daikto nepaliestų netgi plunksnos paliuku. Jei 
palies, gero nelauk. 

Padėkojo Ijenas lapinui už patarimą, ir abu sumigo. Rytą, dar su aušra, 
parodė lapinas Ijenui kelią pas penkiagalvį milžiną su penkiomis kupromis 
ir penkiomis gerklėmis. 

Tolumoj, pačiame žemės krašte, dunksojo miškas, 0 milžino namai buvo 
dar toliau. Bet Ijenas ėjo visą dieną ir, saulei leidžiantis, pagaliau ten nuėjo. 
Pasibeldė, duris jam atidarė pats milžinas. Toks baisus jis buvo, kad ljenas 
vos susiturėjo nepasileidęs tekinas atgalios. 

- Ko tau reikia, karalaiti? — sugriaudėjo tas pabaisa. , 


15 


— Ieškau darbo,- atsakė Ijenas.—- Moku prižiūrėti visokius paukščiųs, 
gal tau tikčiau? 

— Pataikei pačiu laiku, apsidžiaugė milžinas ir plačiai atidarė duris. — 
Man kaip tik reikia tarno, kurs prižiūrėtų sakalus ir erelius. 

Taip stojo Ijenas tarnystėn pas penkiagalvį milžiną su penkiomis 
kupromis ir penkiomis gerklėmis. Ir gavo su kitais paukščiais prižiūrėti 
mėlynąjį sakalą, karalienės geidžiamą. 

Gražiai Ijenas tuos paukščius žiūrėjo. Milžinas buvo patenkint 
ramiai ėjo sau medžioti, palikęs Ijeną vieną patį. Kartą, jam išėjus, susitaisė 
Ijenas bėgti. | 

Palaukė, kol milžinas nuėjo už kalnų ir žemė nustojo drebėjusi nuo jo 
žingsnių, ir atsargiai nusiėmė mėlynąjį sakalą nuo laktos. Atsargiai, kaip 
lapinas buvo mokęs, nusinešė iki durų tarytum stiklinį. Bet tik atidarė duris, 
sakalas, išvydęs šviesą, išskleidė sparnus, ir viena mėlyna sparno plunksna 
palietė staktą. O ta kad sugirgždės, net už šimto mylių nuaidėjo! 

„ Nespėjo Ijenas nė pagalvoti, ką čia padarius, tik žemė ūmai susiūbavo, 
ir pamatė jis nuo kalno atbėgant milžiną. 

„ —- Nori mano mėlynąjį sakalą pavogti! — suriko tas visa gerkle.- 
Svetimo turto įsigeidei! 

— Nepyk ant manęs! — prašo Ijenas.- To paukščio parnešti mane 
išvarė karalienė. Liepė be jo negrįžti. 

Pažiūrėjo milžinas į Ijeną, ir suktai sužibo visos dešimt jo akių. 

— Gerai,- sako,- atiduosiu tau mėlynąjį sakalą, užtat atnešk man 
švitrųjį ugnies kardą iš Diuredo raganų. 

Eina Ijenas kardo. O milžinas žino,- nieko Ijenas nepeš, tai atsirėmė 
į durų staktą ir kad ims juoktis, kad ims kvatotis, griaudžia kaip griaustinis. 

Daug mylių nukeliavo Ijenas, nė pailsėti nesustojo, bet nesutiko nieko, 
kas pasakytų, kur tų Diuredo raganų ieškoti. Kai sutemo, užsikūrė jis laužą 
po aukštu medžiu ir jau taisėsi gulti, tik sušnarėjo kas netoliese, ir kur 
buvęs, kur nebuvęs prie laužo atėjo senas jo bičiulis lapinas. 

— Tai nepasisekė išsinešti mėlynojo sakalo iš milžino namų? — sako 
priėjęs. 

— Nepasisekė,- sako Ijenas.— Bet milžinas žadėjo pats man sakalą 
atiduoti, jei nunešiu jam švitrųjį ugnies kardą iš Diuredo raganų. 

Pažiūrėjo gudrusis lapinas į Ijeną ir sako:. 

— Sunku tau bus, bet jeigu pasistengsi — padarysi. 

Vėl sėdo juodu vakarieniauti, ir tada pasakė lapinas, kad Diuredas — tai 
sala vidur jūros, 0 raganos — trys ten gyvenančios seserys. 

— Nueik pas jas, - sako lapinas,— ir pasiprašyk darbo, sakyk, kad moki 
gerai blizginti ir šveisti visokius plieno daiktus. Duos tau raganos prižiūrėti 
savo ginklus, kartu ir tą švitrųjį ugnies kardą. Vieną dieną, kada jų nebus 

namie, imk ir pabėk su visu kardu. Tik prisimink, ką seniau buvau sakęs: 
žiūrėk, kad bėgant kardas jokio daikto nepaliestų net iš tolo. Jei palies — 
ja Prennsi 

Auštant juodu nuėjo prie jūros, ir lapinas sako: 

Aš pasiversiu valtele ir nunešiu tave į Diuredą. 

ies moju pavirto lapinas ruda valtele. Įlipo Ijenas ir nusiyrė uoloton 
salon per jūrą. Kai priplaukė salą, valtelė užšliuožė ant kranto ir vėl lapinu 
atvirto. 

Eina Ijenas ieškoti raganų būsto, o lapinas sako: 

— Geros kloties, karalaiti. Kai grįši su kardu, aš čia lauksiu ir vėl 
perkelsių atgal. 

Greitai priėjo Ijenas raganų namus, pabeldė į dideles duris, ir visos trys 
seserys iš karto jas atidarė. Viena buvo aukšta lyg eglė, antroji niūri lyg 
audros debesis, o trečioji bjauri lyg kokia neganda. 

— Ko tau reikia, karalaiti? — suriko visos trys, 

— Ieškau darbo,- sako Ijenas. — Moku gražiai šveisti ir blizginti 
visokius metalinius daiktus, tai gal jums tikčiau. 

— Tai pataikei — pačiu laiku,- tarė seserys ir plačiai atidarė Ijenui 
duris. - Mes kaip tik ieškom tokio, kuris prižiūrėtų mūsų kardus ir durklus. 

Taip stojo. Ijenas tarnystėn pas Diuredo raganas. Ir gavo su kitais 
ginklais prižiūrėti Švitrųjį kardą, kurio norėjo milžinas su penkiomis 
galvomis, penkiomis gerklėmis ir penkiomis kupromis. 

Gražiai Ijenas tuos ginklus užlaikė, tai seserys buvo patenkintos ir be 
baimės eidavo iš namų, palikusios Ijeną vieną patį. Kartą, kai jos taip išėjo, 
Ijenas ir susitaisė bėgti. 

Palaukė, kol aukštoji, niūrioji ir bjaurioji nuėjo į kitą salos kraštą, ir 
atsargiai paėmė kardą iš vietos. Prisiminė lapino pamokymą, tai nešė 
didžiai saugodamas. Jau priėjo prie durų, kels koją per slenkstį, tik kardo 
galiukas bakst ir palietė staktą. O toji kad sugirgždės, net už šimto mylių 
nuaidėjo. 

Tučtuojau parlėkė be dvasios visos trys seserys. 

— Nori pavogti švitrųjį ugnies kardą! — suriko.—- Svetimo turto 
įsigeidei! 

— Nepykit ant manęs! — suaimanavo Ijenas.- Tą kardą parn.šti man 
liepė milžinas su penkiomis galvomis, penkiomis gerklėmis ir penkiomis 
kupromis. Jeigu jis negaus kardo, neduos man mėlynojo sakalo, 0 ve 
mėlynojo sakalo negaliu grįžti namo pas karalienę, savo pamotę. 

Pažiūrėjo raganos į Ijeną, ir klastingai sužibo jų akys. 

— Gerai, atiduosim tau švitrųjį ugnies kardą,— tarė, bet turėsi mums 
atvesti bėrąją Erino karaliaus kumelę. | 

Prižadėjo Ijenas išpildyti jų norą ir išėjo su viltimi širdy. O visos trys 


2. Škotų pasakos 


padaryti. 

Nuėjo Ijenas į uolėtą pakrantę, žiūri — lapinas jau belaukiąs, k 
būvo žailėjęs. 

— Tai nepasisekė pačiupti švitriojo ugnies kardo iš Diuredo kiai > 
klausia. 

-- Aiman, nepasisekė, atsako Ijenas. 

lr apsakė, kad kardo negaus tol, kol neatves -Diuredo raganoms bėrosios 
Erino karaliaus kumelės. 

Pažiūrėjo išmintingasis lapinas į [jeną ir sako: 

— Sunku tau bus labai, bet jeigu pasistengsi — padarysi. Į Erino salą dar 
ilgėsnis kelias per jūrą. Bet aš pasiversiu luotu ir tave ten nukelsiu. Saloje 
Gk tiesiai į karaliaus dvarą ir prašykis darbo arklidėse. Gausi prižiūrėti 
arklius, tarp jų bus ir toji kumelė, kur tau reikia. Naktį, kada visi sumigs, 
inak j4 17 išsivesk. "Lik žiūrėk, kad, vedant iš arklidės, kumelė jokio daikto 
nepaliestų. Jei palies — gero nelauk, pats esi tai patyręs. 

Netaręs daugiau nė žodžio, lapinas pasivertė luotu su rudomis burėmis 
ir nunešė Ijeną per jūrą į žalią salą — Eriną, kitaip sakant, Airiją. 
Priptaukęs salą, luotas atvirto lapinu ir sako: 

— Geros tau kloties, karalaiti. Tą naktį, kai pabėgsi, aš lauksiu tavęs ir 
perkelsiu atgal per jūrą. 

Nuėjo Ijenas per žalią salą ir netrukus priėjo karaliaus rūmus. Pasibeldė 
į didžiąsias duris, ir jam atidarė pais Erino karalius, didis vyras, išsipuošęs 
gražiais apdarais. 

— Ko tau reikia, svetimšali? — kiausia karalius. 

- Noriu parsisamdyti tarnystėn, galiu arklius prižiūrėti, atsako Ijenas. 

- Pataikei pačiu laiku,- sako karalius.-- Man kaip tik labai reikia 
arklininko. 

Taip parsisamdė Ijenas į Eriuo karaliaus arklides. Tarp kitų arklių čia 
buvo bėroji kumelė, kurią turėjo nuvesti Diuredo raganoms. Kiek pabuvęs 
susitaisė: Ijenas bėgti, ir vieną naktį, kai visi sumigo, nusėlino arklidėn ir 
atrišo bėrąją kumelę. Atsargiai, kaip lapinas buvo įspėjęs, nusivedė kumelę 
iki vartų, 0 jau išsivedęs užšoks ant jos, ir sudie. Bet, einant pro vartus, 
vienas kumelės uodepos plaukas ėmė ir palietė vartų stulpą. O tas kad 
subildės, net per. visą karalystę nuaidėjo! 

Tučiuojau atlėkė į arklidės visi dvariškiai, o karalius pats pirmas. 

= Tu norėjai pavogti mano bėrgją kumelę! — suriko įtūžęs karalius. — 
Norėjai pabėgti su svetimų žėru! 

— Nepyk ant manęs! — tarė Ijenas.- Bėrąją kumelę atvesti man liepė 
Diurėdo raganos. Jeigu nenuvesiu kumelės, jos neduos man švitriojo kardo; 
6 jei to kardo negausiu it nenunešiu milžinui su penkiomis galvomis, 


raganos susikabino ir kad ims bjauriausiai kvatotis — ne jam tokį Ž5 

penkiomis gerklėmis ir penkiomis kupromis, neduos jis man mėlynojo 
sakalo. O be mėlynojo sakalo negaliu namo grįžti pas karalienę, savo 
pamotę: 

Pažiūrėjo karalius į Ijeną klastingai ir sako: 

— Gerai, duosiu tau bėrąją kumelę, užtat turėsi man atvesti Prancūzijos 
karaliaus dukterį. Girdėjau, ji didžiausia gražuolė visame pasaulyje, ir noriu 
ją gauti už pačią. 

Prižadėjo Ijenas išpildyti karaliaus norą ir išėjo sau smagus. O karalius 
kad ims juoktis, net ašaros iš akių pabiro,- kur ten Ijenas tokį darbą 
padarys. 

Nuėjo Ijenas į pajūrį, lapinas jau belaukiąs, kaip buvo žadėjęs. 

— Tik jau nesakyk, kad nepasisekė išsivesti bėrosios kumelės iš Erino 
karaliaus arklidės, - sako. 

— Aiman, taip ir yra,- atsiduso Ijenas ir apsakė lapinui, kad negaus 
bėrosios kumelės, kol Erino karaliui neatves Prancūzijos karaliaus dukters. 

Pažiūrėjo gudrusis lapinas į Ijeną ir sako: 

— Sunku tau bus labai, bet jeigu pasistengsi — padarysi. Aš pasiversiu 
laivu ir nuplukdysiu tave į Prancūziją, kuri dar toliau negu Erinas. Kai 
nuplauksim, eik tiesiai į karaliaus rūmus, pasakyk, kad tavo laivas sudužo, 
ir paprašyk pagalbos. Karalius su karaliene ir jų duktė ateis į pajūrį 
pasižiūrėti. O aš jau žinosiu, ką daryti toliau. 

Pasivertė tuoj pat lapinas gražiu smailianosiu laivu ir nunešė Ijeną per 
jūrą į Prancūziją. Kai tik nuplaukė, Ijenas nuėjo tiesiai į karaliaus rūmus, 
pasibeldė į didžiąsias duris. Jam atidarė pats Prancūzijos karalius, iškilnus 
vyras su juoda barzda. 

— Ko tau reikia, svetimšali? — klausia. 

- O pone, mano laivas sudužo netoliese, sako Ijenas,- — ir aš atėjau 
paprašyti pagalbos. 

— Gerai, aš nueisiu tavo laivo pažiūrėti.—- Tai pasakęs pasišaukė 
karalius žmoną ir dukterį, ir visi išėjo į pajūrį. 

Pamatė Ijenas Prancūzijos karaliaus dukterį ir visas apsalo nuo jos 
gražumo — teisybę sakė Erino karalius, kad gražesnės visame pasaulyje 
nėra. Plaukai tamsūs, ilgi, akys didelės, mėlynos, o veido meilumas — nei 
apsakysi, nei aprašysi. 

Nuėjo visi trys su Ijenu prie jūros, pamatė laivą ir net aiktelėjo — toks 
jis buvo didelis. Sustojo, žiūri, o Ijenas galvoja, ką čia toliau daryti, tik 
staiga girdi — laive skamba graži muzika. Išgirdo muziką ir karaliaus duktė. 
ir net pliaukštelėjo delnais iš smagumo. 

— Veskis mane į laivą,- sako,- aš noriu pamatyti muzikantus. 

— Mielai, atsakė Ijenas, paėmė karalaitę už balios rankos ir nusivedė 
į laivą, palikęs besišypsantį karalių su karalienė ant kranto. 

Įlipo juodu į laivą, eina per puošnias kajutes, apžiūrinėja. Tuo tarpu 
pakilo vėjas, išpūtė bures, ir laivas nuplaukė per jūrą. Kai karalaitė su Ijenu 
užlipo atgal į denį, laivas jau buvo toli — kranto kada jau nebematyti.. 

— O varge! -— sušuko karalaitė.— Tu mane pagrobei, išskyrei su tėvu ir 
motina. | 

— Nepyk ant manęs,- tarė Ijenas.- Taip padariau dėl Erino karaliaus. 
Jis nori tave už pačią imti. 

Apsakė viską, kas jam nutiko, ir pasiguodė, kad negali grįžti namo pas 
karalienę, savo pamotę, jei negaus mėlynojo sakalo, kurį turi milžinas su 
penkiomis galvomis, penkiomis gerklėmis ir penkiomis kupromis. 

Išklausė karalaitė, giliai atsiduso ir meiliai pažiūrėjo į Ijeną didelėmis 
mėlynomis akimis. 

— Kilnusis Ijenai,- tarė ji, - aš mieliau eičiau už tavęs negu už viso 
šimto Erino karalių. 

Graudu pasidarė Ijenui nuo tų žodžių, nes ir jis karštai karalaitę pamilo, 
vien pagalvoti apie išsiskyrimą jam buvo sunku. 

Ir šį kartą ištikimasis lapinas jam padėjo. Vos tik jie atplaukė į žaliąją 
Erino salą, atvirto jis iš laivo lapinu ir pamokė Ijeną, kaip apgauti Erino 
karalių, o karalaitę pasilikti sau. 

— Karalaitė telaukia čia,- pasakė jis.—- O mudu eime į rūmus. Aš 
pasiversiu gražia mergele, ir tu pasakysi atvedęs Prancūzijos karaliaus 
dukterį. Lapinas gudriai šyptelėjo ir dar pridūrė:- O aš jau sugalvosiu, 
kaip ištrūkti ir pas judu sugrįžti. 

Kaip tarė, taip ir padarė: paliko karalaitę pajūry, 0 patys nuėjo į salą. 
Lapinas pasivertė dailia mergele su rudomis garbanomis ir blyškiu pailgu 
veidu. Priėjo juodu karaliaus rūmus, karalius pats jiems duris atvėrė. Labai 
jis stebėjosi, vėl pamatęs savo arklininką. 

— Na, Erino karaliau, sako Ijenas, — atvedžiau tau Prancūzijos karaliaus 
dukterį. Imk ją už žmoną. O kur bėroji kumelė, kurią man žadėjai duoti, 
kai tavo paliepimą įvykdysiu? 

— Tu jos nusipelnei, - sako karalius ir liepia tarnams pabalnoti kumelę 
aukso balnu, sidabro kamanom ir atvesti iš arklidės.— Va, imk mano bėrąją 
ir keliauk sau sveikas. 52 

Nujojo Ijenas į pajūrį, kur jo laukė karalaitė. O Erino karalius atsigręžė 
ir apsikabino nuotaką, bet vos tik apglėbė, toji ėmė ir pavirto rudu lapinu, 
įkando karaliui iki kaulo ir nukūrė pajūrin. Čia vėl pasivertė Iuotu su 
rudomis burėmis ir perkėlė Ijeną su karalaite ir bėrąja kumele per jūrą į 
Diuredo salą. 

— O dabar,— pasakė lapinas Ijenui,- aš tave pamokysiu, kaip apgauti 
visas tris raganas, o bėrąją kumelę pasilikti sau. Karalaitė su bėrąja kumele 
telaukia ant kranto, 0 mudu eikim pas raganas. Aš pasiversiu gražiu arkliu, 


ir tu pasakysi, kad čia tas, kurį jos liepė atvesti.— Dar kartą šyptelėjo 
gudriai lapinas ir pridūrė: — O aš jau sugalvosiu, kaip pabėgti ir pas jus 
ateiti. 

Kaip tarė, taip ir padarė: paliko karalaitę su bėrąja kumele ant kranto 
tarp uolų, O patys nuėjo pas raganas. Nustebo tos, išvydusios ateinant Ijeną 
su gražiu arkliu. 

— Na, seserys, sako Ijenas,- padariau, ką liepėt: atvedžiau bėrąją 
kumelę iš Erino karaliaus. O kur švitrusis ugnies kardas, kurį man žadėjot 
atiduoti, kai padarysiu, ką liepėt? 

— Tu jo nusipelnei, karalaiti, - sako raganos. 

Tada pati didžiausioji, kur sulig egle aukštumo, paėmė kardą ir padavė 
Ijenui. 

— Imk švitrųjį ugnies kardą, pasakė ji, — ir keliauk sau sveikas. 

Išėjo Ijenas, eina jūros link ir mojuoja stebuklingu kardu, ploni ašmenys 
tik virpčioja. 

O raganos nesitveria — taip nori naująjį arklį išbandyti. Kai tik liko 
vienos, tuoj šoko joti, bet kiekviena nori būti pirmoji, tai susikorė ant 
arklio visos — kita kitai ant pečių. Na, lapinas tik pasispyrė ir nušuoliavo 
jūros linkui. Prilėkęs prie stataus skardžio staiga sustojo, net kojos į žemę 
sulindo, ir palenkė galvą. Visos trys raganos — aukštoji, niūrioji ir 
bjaurioji — r nubildėjo stačia galva į jūrą ir šiandien ten tebeguli. 

Lapinas iš arklio“vėl atsivertė lapinu ir nuėjo pas Ijeną ir karalaitę. Čia 
pavirto ruda valtele ir parplaukė atgal į tą kraštą, iš kur Ijenas Direkas buvo 
išplaukęs. 

— Dabar, kai jau parplaukėm iš jūros,- sako lapinas,- aš tave 
pamokysiu, kaip apgauti milžiną su penkiomis galvomis, penkiomis 
gerklėmis ir penkiomis kupromis, o švitrųjį ugnies kardą sau pasilaikyti. 
Palikim čia karalaitę, bėrąją kumelę ir švitrųjį ugnies kardą, o mudu eikim 
pas milžiną. Aš pasiversiu kardu, ir tu pasakysi milžinui, kad čia tas, kurį 
parnešti jis liepė.— Lapinas vėl gudriai šyptelėjo ir pridūrė:- O aš jau 
sugalvosiu, kaip pabėgti ir pas jus ateiti. 

Kaip tarė, taip ir padarė: paliko Ijenas pajūry karalaitę, bėrąją kumelę 
ir švitrųjį ugnies kardą, o pats nuėjo į milžino namus. Rankoje nešė 
blizgantį kardą, 4euriuo pasivertęs lapinas. Didžiai nusistebėjo milžinas, Ijeną 
išvydęs. 

— Na, milžine, sako Ijenas,- padariau, kaip susitarėm: atnešiau tau 
švitrųjį ugnies kardą iš Diuredo raganų. O kur mėlynasis sakalas, kurį man 
žadėjai už kardą atiduoti? | 

— Tu jo nusipelnei, karaliaus sūnau, - sako milžinas. 

Nuėjęs atnešė mėlynąjį sakalą, įdėjo į kraitelę ir padavė Ijenui. 

— Imk sakalą, sako,-— ir keliauk sau sveikas. 

Išėjo Ijenas iš milžino namų ir eina prie jūros, pas karalaitę. Eidamas 
vis pasižiūri į kraitelę, kur blykčioja mėlynos sakalo plunksnos, ir džiaugiasi 
neatsidžiaugia, galų gale įsigijęs stebuklingąjį paukštį, dėl kurio tiek 
nutikimų apturėjo. 

Na, o milžinas nebesitveria, taip nori naująjį kardą išbandyti. Kai tik 
liko vienas, tuoj ėmė kapoti per orą, durti smaigaliu čia į vieną pusę, čia į 
kitą — sakytum su kokiu priešu kaudamasis. Bet staiga kardas pasisuko ir 
čiaukšt nukirto milžinui visas penkias galvas. Tada atvirto lapinu ir nubėgo 
pas ljeną ir karalaitę. 

— Na,- tarė jis, - tavo vargai jau eina į galą. Belieka tik išvengti piktų 
karalienės burtų, Tad klausyk, ką daryti. Sėsk ant bėrosios kumelės, 
karalaitę pasisodink už nugaros. Į dešinę ranką pasiimk švitrųjį ugnies kardą 
ir laikyk iškėlęs ašmenimis nuo savęs, 0 ant peties pasitupdyk mėlynąjį 
sakalą. Ir taip jok namo. Parjojęs ant kelio sutiksi pamotę. Ji norės tave 
užburti, kad nuo jos žvilgsnio pavirstum glėbiu žagarų ir nukristum nuo 
kumelės. Bet kardo ašmenys bus į ją atsukti, ir jos žvilgsnis neturės galios. 

Padarė Ijenas, kaip lapinas liepė, ir joja namo: karalaitė sėdi jam už 
nugaros, švitrusis ugnies kardas ašmenimis atsuktas į priešakį, mėlynasis 
sakalas tupi ant peties. 

gai keliavo Ijenas, prajojo tiek slėnių, kad net mokslo vyrai 
nebesuskaičiuotų, ir galų galė prijojo tėvo žemes. 

Karalienė tuo tarpu pažvelgė pro langą ir pamatė Ijeną atjojant nuo 
kalno. Pajuodo visa iš piktumo ir išbėgo prie vartų pasitikti. O kai Ijenas 
prijojo, tokiu nelabu žvilgsniu į jį pažiūrėjo, kad Ijenas tikrai būtų nuo 
kumelės nukritęs, kaip lapinas ir sakė, jei ne švitrusis ugnies kardas. O kad 
kardo ašmenys buvo atsukti į karalienės pusę, tai burtai ją pačią ir užkerėjo, 
Pavirto elėbiu sausų žagarų ir griuvo žemėn, 

Laimingai įžengė ljenas į tėvo namus, vesdamasis karalaitę už rankos, 
ir apsakė karaliui, kas jam buvo nutikę. Iškėlė tada karalius jiems didelės 
vestuvės, 0 žaparų glėbį, kur prie vartų, liepė sudeginti, 

Ir gyveno dabar Ijenas Direkas gražiai ir laimingai. Pačią turėjo 
gražiausią iš visų pasaulio gražuolių. Arklidėje stovėjo bėroji kumelė, 
greitesnė už smarkiausią vėją. Ant sienos kabojo švitrusis ugnies kardas, 
taiklus ir nenugalimas. O medžiojo Ijenas su mėlynuoju sakalu, kuriam 
vikrumu joks kitas paukštis prilygti negalėjo. 

Bet nepamiršo Ijenas, kad viską įgijo per seną savo bičiulį lapiną, todėl 
prisižadėjo pats niekada lapių nemedžioti nei savo Žmonėms neleisti. O 
lapinas tik nusišypsojo ir tarė: | 

= Nesirūpink manimi nei mano gimine. Mes patys savimi pasirūpinsim. 

Ir nuėjo į kalnus išdidžiai papūtęs uodegą. 

Čia ir pasakos galas. 


JUODASIS NOROVĖJAUS JAUTIS 


Seniai seniai, prieš daugelį metų, gyveno karalienė ir turėjo tris dukteris. 
Karalius buvo miręs, ir karalienė gyveno su dukterimis viena. Sunku joms 
buvo manytis, dažnai net duonos kąsnio pristigdavo. 

Ir sumanė vyriausioji karalaitė eiti į pasaulį laimės ieškoti. Motina jos 
nedraudė. 

— Geriau jau svečioje šalyje darbą dirbti, negu savoje badmiriauti,- 
pasakė ji. 

Netoli jų pilies gyveno tokia senutėlė. Žmonės sakė j Ją esant burtininke 
ir mokant ateitį nuspėti. Liepia karalienė vyriausiajai dukrai eiti pas tą 
senutę ir paklausti, kurioj pasaulio šaly ieškoti laimės. 

Senutei buvo gaila karalienės ir gražuolių jos dukterų, tai apsidžiaugė, 

kad galės duoti ger4 patarimą. 

— Netoli tau tereikės eiti, vaikeli, — pasakė ji vyriausiajai karalaitei. — 
Nuceik tik prie mano namo durų, kur į kelią, ir pabandyk pasižiūrėti pro jas. 
-  Nubėgo karalaitė, iškišo galvą pro duris. Mato — keliu važiuoja 
gražiausia karieta, šešiais sartais arkliais pakinkyta. 

Nustebo karalaitė, skuba atgal pas burtininkę pasakyti, ką išvydo. 

— Na va,- patenkinta tarė toji. Jau ir pamatei savo laimę. Ši karieta 
tavęs atvažiavo. 

Ir tikrai — karieta kaip važiavo keliu, taip ir nuvažiavo tiesiai į pilį ir 
sustojo palei duris. Bematant vidutinioji karalaitė atlėkė pas senutę sesers 
šaukti = jos laukianti karieta. 

Nesitverdama džiaugsmu parėjo vyriausioji karalaitė namo, atsisveikino 
sų motina ir seserimis ir sėdo į karietą. Tą pat mirksnį arkliai trūktelėjo 
ir nuvažiavo. 

Po ilgo kelio atvažiavo karieta į turtingo ir garsaus karalaičio pilį, ir 
pačinė tas karalaitis vyriausiąją karalaitę sau už pačią. 

Praėjo kiek laiko, ir sumanė vidutinioji karalaitė pakliusti senutę, Į 
kurią pasaulio šalį jai eiti laimės ieškoti. O širdy viliasi, kad ir jai taip 
nutiks kaip vyriausiajai seseriai, 

Taip ir buvo. Liepė jai senutė pasižiūrėti pro trobelės duris, kur išeina 
į kelią. Pasižiūrėjo karalaitė ir mato —- į pilį važiuoja karieta, pakinkyta 
šešetu arklių. Apsakė senutei, ką mačiusi. Toji nusišypsojo ir liepė skubiai 
eiti r.:;20,— ten jos laimė. 

Pai:>ėgo karalaitė namo, sėdo į karielą ir išvažiavo, 

"Panoro laimės ieškoti ir jauniausioji karalaitė. Ir tą patį vakarą smagi 
nuėjo pas burtininkę. 

Liepia senutė ir jai nueiti prie durų, kur į kelią, pasižiūrėti. Eina 
karalaitė, tikisi tuoj išvysti šešetu pakinkytą karietą važiuojant į pilį. 

Bet žiūri žiūri, o karietos kaip nėra, taip nėra. Kelias tuščias, niekas 
nevažiuoja. Nusiminė karalaitė, grįžo į virtuvę pas senutę ir guodžiasi, kad 
jokios karietos neregėti. 

— Nieko nepadarysi,-- sako senutė.— Matyt, tavo laimei lemta ateiti ne 
šiandien. Palauk iki rytojaus. . 

Pargrįžo jauniausioji karalaitė namo, o rytojaus dieną vėl eina pas 
burtininkę. Bet ir šį kartą nieko neišvydo. 

Eina pas burtininkę trečią dieną. Na o dabar kad pamatė, tai pamatė: 
keliu, pašėlusiai muistydamas galvą ir baisiai maurodamas, lėkė didžiulis 
juodas jautis. 

Nusigando karalaitė, užtrenkė duris ir skuba pas senelę pasakyti, kokį 
baisų jautį išvydo. 

— O vaikeii! — pliaukštelėjo rankomis toji.— Kas galėjo pamanyti, kad 
tau bus lemta išeiti su juoduoju Norovėjaus jaučiu! 

Išgirdo karalaitė tuos žodžius ir visa net perbalo, vargšelė. Atėjo čia 
laimės ieškoti ir nė galvoti nepagalvojo, kad tokia baisi dalia jai teks. 

— Nejau tas jautis man skirtas? — išsigando.— Niekur aš su juo nei- 
siu. 

— Turėsi eiti — nori nenori,- sako burtininkė.— Tu žiūrėjai pro 
mano duris — geidei pamatyti savo laimę. Pamatei jautį, tai kurgi dabar 
besidėsi? 

Verkdama parbėgo karalaitė į pilį, rauda, saikstosi motinai, kad niekur 
iš namų nenorinti eiti. Bet karalienė tik pakartojo dukteriai burtininkės 
žodžius. Ir kai didžiulis juodas jautis sustojo prie pilies vartų, gavo karalaitė 
išeiti ir sėsti jam ant kupros. Kol karalaitė ant jo lipo, jautis stovėjo ramiai, 
kaip įbestas, o kai tik toji užsilipo — šoko jautis bėgti. Verkia karalaitė, 
dreba visa iš baimės, bet laikosi, tvirtai į ragus įsikibusi. 

Bėga jautis, bėga, nė nemano sustoti. O karalaitė iš baimės ir alkio visai 
nusilpo, jau vos benusilaiko. Rodos, tuoj rankos ims ir paleis ragus. Staiga 
jautis kiek pakreipė didelę galvą į jos pusę ir sako žmogaus balsu, gražiai 
ir maloniai: | | | 
 — Tau metas pasistiprinti. Suvalgyk, ką rasi dešinėje. mano ausyje, ir 
išgerk, ką rasi kairėje. 

Įkišo karalaitė drebančią ranką jaučiui į dešinę ausį, rado duonos kampą 
ir mėsos. Suvalgė ir kiek pastiprėjo. Po to įkišo ranką į kairiąją ausį, rado 
stiklinaitę vyno. Išgėrė ir visai jėgas atgavo. 

Tada jautis vėl leidosi bėgti. Bėgo bėgo, bėgo bėgo, karalaitė jau manė, 
kad netrukus ir pasaulio kraštą pribėgs. Tik staiga žiūri — priešais 
bestovinti neapsakomo dailumo pilis, gražiu sodu apaugusi. 


— Čia mes pernakvosime,- sako juodasis Norovėjaus jautis.- Ta pilis 
yra mano brolio. 

Nustebo karalaitė, bet sakyti nieko nesakė — nebeturėjo sveikatos. O 
jautis įlėkė į pilies kiemą ir trenkė ragais į didžiąsias duris. 

Tučtuojau atbėgo tarnas puošniais drabužiais ir duris atidarė. Pagarbiai 
nusilenkė jaučiui ir padėjo karalaitei nulipti. Nulaipinęs nuvedė ją į 
prabangią menę, kur buvo pats pilies šeimininkas su žmona ir daugybė 
svečių. O juodasis Norovėjaus jautis išėjo nakvoti į lanką sode. 

Šeimininkas su žmona meiliai karalaitę priėmė. Pavalgydino gardžia 
vakariene ir nuvedė miegoti į gražų kambarį, kurio visos sienos buvo 
nukabinėtos veidrodžiais su auksiniais rėmais. 

Išaušus rytui atėjo juodasis Norovėjaus jautis prie didžiųjų pilies durų 
ir laukia. Išlydėjo karalaitę šeimininkas su žmona, padavė gražų didelį 
obuolį ir sako: 

— Įsidėk tą obuolį į kišenę ir laikyk. Išimk tik tada, kai tave ištiks didelė 
nelaimė ir manysi, kad jau viskam galas. Tada perlaužk obuolį pusiau, ir 
viskas išeis į gera. 

Įsidėjo karalaitė obuolį į kišenę, užsilipo ant jaučio, ir tas leidosi į kelią. 

Bėgo jis kiaurą dieną ir vakare pribėgo pilį, dar gražesnę ir aukštesnę 
negu anoji. 

— Čia mes pernakvosim,- sako juodasis Norovėjaus jautis karalaitei.—- 
Ta pilis yra kito mano brolio. | 

Tą naktį miegojo karalaitė puikiame kambaryje, kur sienos buvo 
gražiausiais šilkais išmuštos. Pilies šeimininkas su žmona irgi kuo 
meiliausiai ją priėmė ir stengėsi visaip jai įtikti. 

Atsisveikindami kitą rytą davė juodu karalaitei didelę kriaušę, kokios 
toji nė regėti nebuvo regėjus, ir pasakė, kad ją išsiimtų ir perlaužtų tik 
atsidūrus tokioje bėdoje, kada atrodys, jog viskam galas. | 

Trečioji diena buvo tokia pati kaip ir antroji. Daugelį mylių nubėgo 
juodasis Norovėjaus jautis su karalaite ant p saulei nusilėidus 
pribėgo pilį, dar gražesnę negu anos dvi. 

Šios pilies šeimininkas buvo jaunesnysis juodojo jaučio brolis. Karalaitė 
ir vėl pernakvojo pilyje, o jautis — sode. 

Šį kartą išeidama gavo karalaitė nuostabiai didelę slyvą, kurią galės 
perlaužti tik atsidūrus tokioje bėdoje, kada atrodys, jog viskam galas. 
Perlauš slyvą pusiau, ir viskas išeis į gera. 

Ketvirtoji diena buvo visiškai kitokia. Jau ir saulė nusileido, o pilies nė 
kokios nebuvo matyti. Galiausiai, kai jau ėmė temti, įėjo jautis į gilų 
tarpeklį. Tamsu čia buvo ir gūdu — karalaitei net širdis iš baimės nustojo 
plakusi. 

Prie tarpeklio jautis sustojo ir tarė: 

— Dabar gausi nulipti. Čia manęs laukia žūtbūtinė kova. Kausiuos aš 
vienas, ir niekas neturi man padėti. Šiame gūdžiame tarpeklyje gyvena 
tamsybių dvasia. Ji daug pikto pasaulyje pridaro. Su ja aš ir noriu susiimti 
ir manau nugalėti. O tu sėskis ant šito akmens ir sėdėk, kol aš pargrįšiu. 
Sėdėk ramiai — nepajudink nei rankos, nei kojos ir netark nė žodžio. Jei 
pajudėsi — pakliūsi į tamsybių dvasios valią. 

— Bet kaip aš sužinosiu, kas tau nutiko, jeigu negalėsiu nei pajudėti, nei 
žodžio tarti? — klausia karalaitė. 

Jai baisu likti vienai be juodojo Norovėjaus jaučio, prie kurio per 
keturias dienas jau priprato. 

— Akimis pamatysi, - sako jautis. — Jeigu aplinkui viskas nušvis mėlyna 
šviesa, žinok, aš nugalėjau tamsybių dvasią. Jeigu nušvis raudona šviesa — 
tamsybių dvasia bus mane nugalėjusi. 

Sulig tais žodžiais nuėjo juodasis Norovėjaus įautis ir pradingo 
gūdžiame tarpeklyje. O karalaitė atsisėdo ant akmens ir sėdi ramiai kaip 
įbesta — bijo net mažąjį pirštuką pajudinti, kad neištiktų kokia neganda. 

Sėdi ji, laukia. Jau praėjo gerokai laiko. Ir staiga aplinkui ėmė viskas 
keistis — iš pradžių nušvito pilka šviesa, po to ėmė mėlti, ir galiausiai viską 
apgaubė žydra šviesa — sakytum pats dangus būtų ant žemės nusileidęs. 

„Juodasis jautis laimėjo! Koks narsuolis!“ -—- pagalvojo karalaitė ir iš to 
džiaugsmo patogiau atsisėdo ir sukryžiavo kojas. Ir nutiko tada jai baisi 
nelaimė — tamsybių dvasia ją užkerėjo, kad Norovėjaus jautis nematytų. 

O juodasis jautis buvo žmogus, Juodasis riteris, Norovėjaus princas. 
Tiktai buvo užburtas ir juodu jaučiu paverstas. Dabar, nugalėjus tamsybių 
dvasią, jis vėl žmogumi atvirto ir pasileido per tarpeklį pas karalaitę 
pasirodyti. Karalaitę jis buvo pamilęs ir dabar norėjo ją vesti. 

Atbėgo jis, atskubėjo, bet karalaitės nerado. Ir čia šoko ieškoti, ir čia, 
nėra karalaitės, ir tiek. O karalaitė irgi laukia jo, nesulaukia. Mat buvo 
užburta, todėl nematė princo, kaip ir princas jos. 

Sėdėjo karalaitė, sėdėjo, besėdėdama labai nuvargo, baisu jai pasidarė 
ir ilgu. Pravirko gailiai ir tol verkė raudojo, kol užmigo. Rytą pabudus 
susiprotėjo, kad nebėra ko sėdėti ir laukti. Tai atsistojo ir nuėjo kur akys 
veda, kur kojos neša. 

Ėjo ėjo, galiausiai priėjo aukštą stiklo kalną. Nori ant jo užlipti, bet kur 
ten ant tokio slidaus užlipsi,- kiek lipa, tiek atgal nuslysta. 

Sumanė tada eiti aplink kalną — gal ras kur takelį, tai ir užlips. Bet 
kalno didybė neapsakoma, tai karalaitė pavargo ir baugu jai pasidarė, kad 
nebeturės sveikatos viso apeiti. Tik kur dėsis, nelįs gyva į Žemę, tai eina 
koja už kojos ir graudžiai verkia. Jau visai nuilso, rodos, dar kiek — ir 
nebeištvers, kris ant žemės, o tada tik mirties ir belauk. 


Staiga per patį vidurdienį žiūri — netoliese kokia troba bestovinti. Palci 
trobą — kalvė, ir senas kalvis ant priekalo geležį bekaląs. 

Įėjo karalaitė į vidų ir klausia kalvį, ar čia kur nėra takelio per stiklo 
kalną. Pasidėjo kalvis kūjį, pasižiūrėjo į karalaitę ir papurtė galvą. 

— Ne, mergele,- pasakė, per stiklo kalną nėra nei jokio kelio, nei 
takelio. Žinia, galima kalną apeiti aplinkui, tik kad jis be galo didelis — 
mylių mylias reikėtų eiti. O į kalną įlipti galima tik geležinėm kurpėm 
apsiavus. 

— O kur tokias kurpes gauti? — klausia karalaitė.— Gal tu, seneli, 
galėtum tokias nukalti? Aš tau sumokėsiu. 

Bet prisiminė, kad pinigų tai neturi. 

— Tokių kurpių už sidabrą negausi, - sako senukas.— Už jas reikia 
darbu atidirbti. Kurpes nukalti tik aš vienas temoku ir kalu jas tiems, kurie 
eina man tarnauti. 

— O kiek tau reikia tarnauti už kurpių nukalimą? — klausia karalaitė. 

— Septynerius metus,- sako kalvis.— Juk kurpės bus ne paprastos, o 
stebuklingos. 

Ką bedarys karalaitė, pasiliko pas kalvį. Septynerius metus jam 

tarnavo — virė valgį, skalbė, siuvo, tvarkė namus. Kai septyneri metai suėjo, 
nukalė kalvis jai geležines kurpes. Apsiavė jas karalaitė ir ėmė lipti į stiklo 
kalną. O lipti lengva — vieni juokai, sakytum kalnas ne stiklinis, o šviežia 
žole apaugęs. 
„ Užlipo karalaitė ant kalno viršaus ir kitu šlaitu nusileido žemyn į slėnį. 
Čia pamatė trobelę ir nuėjo tiesiai į ją. Gyveno toje trobelėje sena skalbėja 
su vienturte dukra. Pasibeldė karalaitė į trobelės duris, jėjo ir prašosi 
nakvynės. 

Pažiūrėjo suktai į ją skalbėja, bjauri ir pikta senė, ir sako duosianti 
nakvynę, jei karalaitė apsiims išskalbti baltą Juodojo Norovėjaus riterio 
skraistę. Ta skraiste apsigaubęs, Juodasis riteris kovėsi žūtbūtinėje kovoje 
ir visą sukruvino. 

— Skalbiau ją vakar kiaurą dieną, - sako senė, - bet kas iš to? Išėmiau 
vakare iš geldos, o dėmės kaip buvo, taip ir liko. Gal tu, mergele, kaip 
išskalbtum? Labai norėčiau įtikti Juodajam Norovėjaus riteriui — juk jis 
turtingas ir visagalis valdovas. 

— Tai gal čia tas riteris, kur turi juodąjį jautį? — klausia karalaitė, 

— Tas jautis — tai pats Juodasis Norovėjaus riteris,- sako senė. —- 
Kadaise piktas burtininkas jį buvo užkerėjęs, ir žmogumi arvirstiį jis galėjo 
tik įveikęs kovoje piktąją tamsybių dvasią, kur gyveno tamsiajamė 
tarpeklyje. Susiėmė riteris su ta dvasia, kovą laimėjo ir vėl žmogumi atvirto. 
Tik sklinda gandai, kad nelaimingas csąs, kokia mergelė jam vis iš palvos 
neinanti. Norėjęs ją už pačią imti, bet praradęs. O kas ji tokia ir iš kur,— 

niekas nežino. Bct ką aš čia pasakoju. Tu svetima, ir kam tau Žinoti,- 
pasakė senė, susizgribusi, kad per daug išsišnekėjo.— Gana man su tavim 
plepėti! Jei apsiimsi skraistę išskalbti — nakvok, jei ne — eik savo keliu. 

Apsiėmė karalaitė skraistę skalbti ir pasiliko pas senę. Pamerkė skraistę 
į vandenį, ir bemat visos dėmės pranyko — skraistė liko balta baltutėlė, kaip 
nauja. 

Apsidžiaugė senė, bet tuoj pat ją suėmė abejonė — kodėl toji mergelė 
taip greitai išskalbė, o nei ji pati, tikra skalbėja, nei jos duktė nieku gyvu 
negalėjo išskalbti. Ar tik nebus ji Juodajam riteriui skirta? | 

O Juodasis riteris turėjo tą vakarą ateiti skraistės. Ir sumanė senė 
pasakyti, kad skraistę jos duktė išskalbusi. Tai liepė karalaitei kuo anksčiau 
gulti. | 1 

— Anksčiau atsigulsi, geriau pailsėsi,—- sako. 

Karalaitė jos paklausė, atsigulė kamaroj ir kietai užmigo. Kai Juodasis 
Norovėjaus riteris atėjo skraistės pasiimti, ji miegojo kaip užmušta. 

Juodasis Norovėjaus riteris, įveikęs tamsybių dvasią, niekaip negalėjo 
savo skraistės išsiskalbti. Davė ją skalbėjoms ir šiaip moteriškėms, bet nė 
viena per visus septynerius metus nieko nepadarė. O burtininkė jam išbūrė, 
kad toji, kuri skraistę išskalbs, bus jo žmona. Ir nesvarbu, ar sena ji bus, ar 
jauna, ar graži, ar bjauri, — mylės jį karštai ir bus ištikima. 

Atėjo vakare Juodasis riteris pas skalbėją, ir toji padavė skraistę — 
švarią ir baltą, baltesnę už ką tik iškritusį sniegą. Padavė ir sako, kad jos 
duktė išskalbusi. Na, tai Juodasis Norovėjaus riteris ir pamanė, kad 
skalbėjos duktė bus jam skirta, ir nutarė nieko nelaukdamas ją vesti. 

Atsibudo rytą karalaitė ir sužinojo, kad vakare buvo atėjęs Juodasis 
riteris skraistės pasiimti ir sutarė vestuves su skalbėjos dukra. Nuliūdo 
karalaitė, širdis jai plyšta iš sielvarto. Ir prisiminė staiga obuolį, kurį 
septynerius metus nešiojosi kišenėje. 

„Didesnės bėdos už šitą jau nebegali būti“, pamanė ji, išsiėmė obuolį 
ir perlaužė pusiau. 

O obuolys pilnas pilnutėlis didžiulių brangakmenių, kokių karalaitė nė 
sapnuoti nesapnavusi. Tuoj ji sugalvojo, ką su jais daryti — išėmė iš 
obuolio, susipylė į skepetaitę ir eina pas skalbėją. 

— Žiūrėk! — sako.- Tu nežinojai, kokia aš turtinga. Jei nori, tuos 
akmenis tau atiduosiu. 

— O ko už juos norėtum? — klausia senė, o akys tik blizga, išvydus 
tokius neregėtus brangakmenius. | 

— Vieną dieną atidėk dukters vestuves,-- sako karalaitė,— ir šią naktį 
leisk man pasėdėti Juodojo riterio kambaryje, kol jis miegos. 

Senė buvo godi turto ir taip norėjo akmenų, kad sutiko kuo 
mieliausiai — karalaitė net nusistebėjo. „Tepasėdi, jei taip nori, riterio 


kambaryje,- mano skalbėja,- nuo to nebus blogiau nei man, nei mano 
vienturtei“. Bet dėl viso pikto nusprendė užduoti Juodajam riteriui 
migdomojo gėrimo, kad tas per naktį nė sykio neprabustų ir mergelės 
nepamatytų. 

Paėmė skalbėja brangakmenius, susidėjo į skrynią ir nukėlė vestuves 
viena diena toliau. 

Vakare, kai Juodasis riteris užmigo, įėjo karalaitė į jo kambarį. Atsisėdo 
ant lovos ir ėmė dainuoti, —- laukia, kad riteris prabustų: 


Tiktai dėl tavęs aš septynetą metų ilgų tarnavau, 
Tiktai dėl tavęs aš į kalną stiklinį lipau užlipau, 
Tiktai dėl tavęs išmazgojau aš tavąją skraistę baltai... 
Tai ko nežiūri į mane, ko miegi taip kietai? 


Dainavo ji tą dainą kiaurą naktį, o širdis plyšte plyšo iš skausmo, bet 
riteris nė nesujudėjo — miegojo kaip negyvas nuo senės skalbėjos 
migdomojo gėrimo. 

Kitą dieną karalaitė perlaužė kriaušę, - gal toji geriau padės už obuolį. 
Bet ir kriaušėje terado brangakmenių, tik dar stambesnių. Ką darys 
varguolė? Vėl neša skalbėjai. 

— Atidėk vestuves dar vieną dieną, prašo.- Ir leisk man šią naktį 
pasėdėti prie miegančio Juodojo riterio. 

Gerai, skalbėja leidžia. „Taip aš greitai turtuolė pasidarysiu“, 
pasidžiaugė ir susidėjo brangakmenius į skrynią. 

Bet ir tą sykį karalaitė nieko nelaimėjo. Sėdėjo per naktį prie Juodojo 
riterio lovos, meiliai į jį žiūrėjo ir dainavo: 


Tiktai dėl tavęs aš septynetą metų ilgų tarnavau, 
Tiktai dėl tavęs aš į kalną stiklinį lipau užlipau, 
Tiktai dėl tavęs išmazgojau aš tavąją skraistę baltai... 
Tai ko nežiūri į mane, ko miegi taip kietai? 


O jis gulėjo ramiai nelygu akmuo ir nieko negirdėjo. 

Karalaitė jau bemaž visai prarado viltį. 

„Beturiu tik slyvą,- galvojo. Ir jeigu toji nepadės — viskas baigta“. 

Drebančiomis rankomis perlaužė slyvą, bet ir joje terado brangiųjų 
akmenų, tik dar retesnių ir stambesnių už kriaušės ir obuolio. Nuėjo vėl 
karalaitė pas skalbėją ir supylė brangakmenius jai į skreitą. 

— Imk! — sako.— Tik dar vieną dieną vestuves nukelk ir leisk man dar 
vieną naktį Juodojo riterio kambaryje pasėdėti. 

Stebisi skalbėja,.bet leidžia. 

O Juodajam: Norovėjaus riteriui jau pabodo vestuvių laukti, ir tą dieną 
išjojo jis su tarnais į medžioklę. Bejojant ėmė tarnai tarpusavy kalbėtis, kas 
pracitas dvi naktis jiems nedavė miegoti. Pagaliau vienas senas medžiotojas 
nebeiškentė, prijojo prie Juodojo riterio ir sako: 

— Didysis valdove, mes labai norėtume sužinoti, kas taip gražiai per 
naktis dainuoja tavo kambaryje. | 

— Dainuoja? — stebisi Norovėjaus -princas.- Negali būti! Mano 
kambary tylu kaip kapuose, ir aš pats šiuose namuose miegu kaip užmuštas, 
nė sapnuoti nieko Resapnuoju. 

Senukas pakraipė galvą ir sako: 

— ŠįvakaI, didysis valdove, negerk to gėrimo, kur tau skalbėja duoda. 
Tada išgirsi, ką visi girdi. 

Kitą kartą Juodasis riteris būtų tik nusiiuokęs iš tokių kalbų, bet dabar 
įstrigo tie žodžiai jam į širdį, ir nutarė jis senuko paklausyti. 

Vakare, kai Juodasis riteris jau buvo atsigulęs, atnešė skalbėja jam taurę 
elio, į kurį buvo įmaišiusi ir migdomojo gėrimo. Riteris priglaudė taurę prie 
lūpų ir sako, kad nesaldu. Išėjo senė į virtuvę medaus atnešti — elį 
pasaldins. Juodasis riteris tuo tarpu greitai atsikėlė ir šliukšt išpylė gėrimą 
pro langą. O skalbėjai pasakė, kad išgėrė, jos nesulaukęs. 

Tą naktį Juodasis riteris nemiegojo. Girdėjo, kaip į kambarį jėjo 
karalaitė, kaip atsisėdo ant lovos ir graudžiai uždainavo: | 


Tiktai dėl tavęs aš septynetą metų ilgų tarnavau, 
Tiktai dėl tavęs aš į kalną stiklinį lipau užlipau, 
Tiktai dėl tavęs išmazgojau aš tavąją skraistę baltai... 
Tai ko nežiūri į mane, ko miegi taip kietai? 


O kai išgirdo tą dainą, tuoj viską prisiminė. Pašoko iš lovos, apkabino 
karalaitę, pabučiavo ir liepė apsakyti, kaip jai ėjosi, kai juodu išsiskyrė. 
Apsakė jam karalaitė viską, ir jis baisiai supyko ant senės skalbėjos ir jos 
dukters ir įsakė bemat tas apgavikes iš savo žemių išvyti. O pats vedė 
karalaitę ir ilgai bei laimingai gyveno. 


ŽALIOSIOS SKRAISTĖS RITERIO SŪNUS 


Gyveno kartą dvarininkas. Turėjo gražius namus, daug galvijų ir 
paukščių. Tais laikais paukščiai buvo didelis turtas, ir dvarininkai netgi 
laikydavo moteriškę jiems prižiūrėti. Laikė paukštininkę ir tasai dvarininkas. 
Apsukri ji buvo moteriškė ir turėjo labai dailų sūnų. Gražumas to bernaičio 
buvo neapsakomas, ir visi matė, kad iš jo šaunus vyras išaugs. Bet tiek arti, 

tiek toli niekas kitaip jo nevadino kaip paukštinuku, ir didžiai nesmagu įam 
dėl to buvo. | 

Paukštininkei nieko pas tą dvarininką netrūko, turėjo trobą, tris karvės 
ir šiaip ko tik reikia. Sūnus jai tas karves prižiūrėjo. Išsivaro sau ir gario 
kiaurą dieną. 

Kartą nuginė jis bandą toliau nei visada, į puikią lanką, kur žolė iki 
kelių. Paliko karves ganytis, o pats nuėjo ant gražios kalvos ir atsisėdo. Sėxii, 
dairosi, aplinkui taip gražu. Jau diena įpusėjo, siaipa Žiūri bernaris -- į 
kalvą bekopianti jauna mergelė, skruosiai raudoni kaip TOŽėS, garsanos 
auksinės, pečius siekia. 

Užlipo mergelė ant kalvos, pasisveikino ir sako: 

— Tai vienas ir ganai visas tris karves? 

Smagiai atsakė bernaitis į pasveikinimą ir tarė: 

— Dabar, kai tu čia, aš nebe vienas. 

Klausia tada mergelė, ar neatiduotų jis vienos karvės. 

— Negaliu,- sako bernaitis,- motina pyks. 

— Nepyks, jei gerai atlyginsiu,- sako inergelė. 

— O ką duosi? 

— Duosiu stebuklingą akmenį. 

— O ką tas akmuo gali? 

— Duos jis tau visko, ko tik tavo kūnas ar širdis geis, ii bemat nunes 
ten, kur tik panorėsi. | 

— Parodyk tą akmenį. 

Padavė mergelė akmenį, o jau jo gražumėlis — atsižiūrėti negali. 

Tačiau bernaitis mano sau: „Neduosiu karvės iš karto, pirma akmenį 
išbandysiu“. 

Labai jis buvo ištroškęs, tai pagalvojo, kad norėtų atsigerti iš Raudonojo 
akmens Šaltinio, kur už motinos namo. Tik pagalvojo — ir pasijuto prie 
šaltinio besąs. Atsigėrė ir tuo pačiu būdu vėl pargrįžo atgal. Tada atidavė 
mergelei karvę ir džiaugiasi tokį gerą daikią išsimainęs. 

„ Nusivedė raudonskruostė mergelė karvę nuo kalvos, neilgai trukęs Ii jis 
nusivarė namo kitas dvi. Pargrįžo jau temsiant. Maio motina, kai nCra 
vienos karvės, ir klausia, kur padėjęs. 

— Išmainiau, - sako sūnus, 

— O ką už ją gavai? — klausia motina. 

— Akmenį, sako sūnus ir rodo stebuklingąji akiienį. 

Motina nežinojo, kad akmuo stebuklingas, todėl įtūžo baisiai ir ėmė 
sūnų barti, koneveikti. O sūnus ramiai s4u klausosi, nė žodžio nusako), 
Išsibarusi motina liepia sūnui karvės prie sicio nuvesti, Eisianti melžti, 
Nuvedė bernaitis karvės, pririšo, ir lą vakarą dvi karvės tick pieno Gavė 
kiek anksčiau trys. 

Rytą pamelžė motina karves, pataisė pusryčius ir liepia sūnui ginti į tą 
pačią ganyklą, kur vakar. Gerai, gena bernaitis, kur liepia. Karvės tuoj ėmė 
žolę pešti, o jis pats nuėjo ir vėl atsisėdo ant tos kalvos, kur vakar sėdėjo. 

Mažne tuo pat metu kaip ir pirmąjį kartą išvydo jis vėl. į kalvą 
bekopiant tą pačią mergelę. Užkopus priėjo ji ir klausia, ar neatiduotų 
antros karvės. 

-— Negaliu, - sako bernaitis. — Vakar motina skaudžiai mane išbarė, kam 
aną atidaviau. 

— Bet jeigu gerai atlyginsiu, nesibars,- sako mergelė. 

— O ką už ją duosi? 

— Duosiu stebuklingą deimantą, kuris ligas gydo. 

— Kokias ligas tas deimantas gydo? — klausia bernaitis. 

— Jei turi kokią žaizdą, negalią ar širdies sopulį, pasitrini tuo deiman- 
tu — ir sveikas,- sako mergelė. 

Bernaitis buvo nusimušęs kojos pirštą, tai prašo mergelę, kad tą 
deimanią parodytų. Paėmęs tik patrynė pirštą, ir tas kaipmat nustojo 
skaudėjęs. Tuomet atidavė jai karvę ir džiaugiasi tokį gerą daiktą išsimainęs. 

Vakare parvarė namo vieną karvę. Pasitiko jį motina ir klausia, ką gavęs 
už aną karvę. : 

— Deimantą,- sako sūnus. 

Na ir įtūžo moteriškė — daug labiau negu vakar. Galų gale išsibarusi 
aprimo ir liepia sūnui nuvesti karvę prie sieto — eisianti melžti. Nuvedė 
bernaitis karvę, pririšo, ir toji davė pieno tiek, kiek trys duodavo. 

Po pusryčių motina pamelžė karvę ir vėl liepia ginti į tą pačią ganyklą, 
kur vakar. Nuginė sūnus, kur liepta, o pats vėl atsisėdo ant kalvos. Vėl atėjo 
ta pati mergelė ir prašo, kad bernaitis paskutinę karvę atiduotų. 

— O, nieku gyvu,- sako tas.- Vakar už aną tiek gavau barimo, kad 
bijau ir pagalvoti. 

— Aš gerai už karvę sumokėsiu, ir motina nesibars,- sako mergelė. 

— Tai ką gi duosi už ją? 

— Tinklą paukščiams gaudyti. 

— O kokius paukščius juo gaudyti ir kaip? 

— Užmesk tinklą ant krūmų ir palik per naktį. Rytą rasi pilną visokių 
paukščių, kokius tik pažįsti, ir dvylika tokių, kur nesi nei regėjęs, nei 
girdėjęs. | 

Ir atidavė bernaitis karvę už tinklą. Mergelė su karve nuėjo sau, o jis 
patraukė namo. 

Žiūri motina — pareina sūnus be paskutinės karvės, ir žado neteko. Tik 
pažvelgė liūdnai ir netarė nė žodžio. Graudu sūnui, kad taip motinai širdį 
uždavė, bet mano ją rytoj nudžiuginti, kai parodys tinklą su paukščiais. 

Užmetė tinklą ant krūmų ir nuėjo gulti. Rytą, vos tik pakilęs, nubėgo 

pažiūrėti ir rado pilną tinklą paukščių paukštelių. Parnešė namo, o motina 
ir klausia, iš kur tiek paukščių. 

— Sugavau tuo tinklu, - sako sūnus. 

— O daugiau ar galėsi sugauti? 

— Tiek, kiek dabar, sugausiu kiekvieną sykį, tinklą užmetęs. 

Nustojo tada motina ant sūnaus pykusi. Turėdami tiek paukštienos, 
juodu vertėsi daug geriau, negu laikydami karves. 

Tuo metu bernaitis suaugo — pasidarė tikras vyras, išmintingas, dailus 
pažiūrėti. Patiko jis dvarininkui, ir paskyrė jį savo tarnu. Stropus buvo 
jaunikaitis, darbštus, jį gerbė dideli ir maži. 

Turėjo dvarininkas dukterį, Mėlynakė vardu. Neapsakomo grožio ji 
buvo, ir jaunikaitis karštai ją pamilo. Ir ji mylėjo jaunikaitį, bet nė sau 
prisipažinti nedrįso, per prastas mat jai paukštininkės sūnus. Visur traukėsi 
jam iš kelio ir slapstėsi už krūmų, kad tik jis nepamatytų. Bet jaunikaitis 
turėjo stebuklingą akmenį — kai tik panori, tuoj ir atsiduria šalia jos, kad 
ir kur ji pasislėpusi. O mergelė tuoj šaukiasi tėvo, ir jaunikaitis gauna bėgti 
šalin, kad tasai nepamatytų. 

Vieną dieną panoro jaunikaitis Mėlynakę troboje atlankyti ir tuoj pat 
ten atsidūrė. Pamatė jį dvarininko duktė, jau buvo bešaukianti tėvą, bet 
prišoko jaunikaitis prie jos, stvėrė į glėbį ir sako: 

— Kad mudu tuoj pat atsidurtume Žaliojoje saloje, pasaulio krašte, kur 
tavo tėvas negirdėtų tavo balso, o mano motina nevadintų manęs sūnumi! 

Nespėjo nė mirktelėti — ir jau Žaliojoje saloje. 

Na ir gyvena juodu čia, minta vaisiais. Vieną dieną sėdėjo abu ant kalno 
šlaito, žiūrėjo į jūrą, ir besėdint jaunikaitį suėmė miegas. Padėjo galvą 
Mėlynakei ant kelių ir užmigo. Miega jis, o mergelė sėdi ir galvoja, kaip jie 
čia pateko. Galvojo galvojo ir sugalvojo, kad be burtų neapsieita — 
jaunikaitis tikriausiai bus beturįs kokį stebuklingą daiktą, juos čia atnešusį. 
Ėmė mergelė čiupinėti jo drabužius, bene ką ras. Na ir užtiko ant krūtinės 
giliai užslėptą akmenį ir deimantą. Gražūs tie akmenys, net akys raibsta 
bežiūrint, ir suprato, kad čia ir bus tie stebuklingieji daiktai. Paėmė žirkles, 
iškirpo savo drabužių sterblę ir paliko jam po galva. O pati atsistojo ir tarė: 

— Kad aš vėl būčiau savo tėvo namuose! 

Tik ištarė tuos žodžius ir jau žiūri — namuose besėdinti. 

Pabudo jaunikaitis, dairosi, kur mergelė, o tos niekur nėra. Žvilgt tada 
žemyn — ogi po galva tik jos drabužių sterblė. Stveriasi už krūtinės — toji 
atsegiota, ir akmenų nebėra. Suprato jaunikaitis viską ir labai nusiminė. 
Emė gailėtis čia patekęs, nes dabar namo jau niekaip nebesugrįš. 

Nuėjo į pajūrį ir eina kur akys veda. Staiga mato — pamiškėj neregėtų 
medžių guotas. Priėjo arčiau prie tų medžių, o tie nukibę keisčiausiais 
vaisiais. Vienų šakos lūžta nuo nebūto gražumo obuolių, o kitų obuoliai 

bjaurūs, net šlykštu. Pavargęs jis buvo nuo ėjimo ir didžiai nelaimingas, tai 
mano — suvalgys gražųjį obuolį ir gal kiek geriau pasidarys. Tik suvalgė, ir 
tą pat mirksnį surėmė jį baisus skausmas, kojos pradėjo drebėti ir toks 
silpnumas suėmė, kad jaunikaitis suprato — atėjo paskutinioji. Tai mano — 
suvalgys bjaurųjį obuolį, gal greičiau mirtis ateis ir kančios pasibaigs. Kaip 
tarė, taip ir padarė, bet vos tik prarijo paskutinį kąsnį — silpnumas praėjo, 
ir liovėsi drebulys krėtęs. Suvalgė jaunikaitis dar vieną obuolį — ir paliko 
sveikas sveikutėlis. 

Suprato jaunikaitis, kad vietoj prarasto deimanto jis kitą gyduolį surado. 
Nieko nelaukdamas ėmė pinti kraites ir krauti į jas obuolius. Prikrovęs 
sustatė tas kraites į nuošalią vietą — gal kada prireiks. 

Pagaliau vieną dieną pamatė jis jūroje laivą, plaukiantį tiesiai salos link. 
Ėmė mosikuoti, rodyti visokius ženklus, kad pamatytų, o kai laivas 
priplaukė arčiau, pradėjo visa gerkle šaukti. Laive jį išgirdo ir paleido vieną 
valtį į salą. Išlipo iš valties vyrai, klausinėja jaunikaitį, iš kur čia atsiradęs. 
Tas atsakė, kad jo laivas nuskendęs ir jis vienas teišsigelbėjęs ir Čia 
apsigyvenęs. Klausia tada vyrai, kuo jis savo laive buvęs. 

— Gydytoju,- sako jaunikaitis. 

— Ak, kaip mums pasisekė! — nudžiugo jūrininkai.—- Mūsų kapitonas 
sunkiai serga, ir laivo gydytojas nebegali jam padėti. Gal tu jį kaip 
išgydytum? | 

— Pirma turiu apžiūrėti, o tada pasakysiu. 

Susikrovė jaunikaitis savo kraites į valtį ir išplaukė iš salos. Atplaukęs 
į laivą, kraites paslėpė užkampy, tik porą obuolių įsidėjo į kišenę ir nuėjo 
pas kapitoną. Apžiūrėjo ir sako pagydysiąs, jei kapitonas darysiąs viską, ką 
jis liepsiąs. Kapitonas mielai prižadėjo viską daryti, kad tik pagytų. Davė 
tada jam gydytojas gražiojo obuolio kąsnelį, bet vos tik kapitonas jį prarijo, 
pradėjo akyse nykti. 

Mato. įgula, ką gydytojas kapitonui padarė, tai stvėrė jį ir veda prie 
stiebo — užners kilpą ir pakars negyvai. Tačiau gydytojas prašo, kad duotų 
jam valandą laiko. 

— Jeigu per tą laiką kapitonas nepagis,- sako, —- tada jau žinokitės — 
riškit prie stiebo ir mirtinai nukankinkit. 

Sutiko jūreiviai palaukti ne tik valandą, bet iki vakaro. Visi išėjo ir 
paliko jaunikaitį vieną patį. 

Uždarė jaunikaitis duris ir ėmė gydyti kapitoną su bjauriaisiais obuoliais. 
Nepraėjo nė valanda, ir kapitonas stojosi sveikas ir drūtas, ligos kaip nebūta. 

Nebežino jūreiviai, kaip džiaugtis ir gydytoją garbinti, nebežino, kaip 
jam atsilyginti. Ir klausia kapitonas, ko jaunikaitis už gyžymą norėtų. 

— Nieko man nereikia,- sako šis,- tik nuvežki! „mane į tą uostą, iš“ 
kurio esu išplaukęs. 


Pasakė jis uosto vardą, ir laivas kaipmat nuplaukė tenai. Pasiėmė 
jaunikaitis savo kraites ir išlipo į krantą. Atsigręžęs dar pamojavo kapitonui 
ir nuėjo tiesiai ten, iš kur buvo atkilęs. 

Niekas čia jo nebepažino. Jaunikaitis apsišaukė gydytoju ir ėmė žmones 
gydyti. Gydė visokias ligas ir negalias, visokius skausmus ir sopulius, ir 
garsas apie jį plačiai pasklido. 

Vieną dieną pas jį atsiuntė kvieslius tas dvarininkas, kad kuo skubiausiai 
ateitų — labai sunkiai serganti duktė. Gydytojas kaipmat susirengė ir išėjo 
į dvarą. Įėjo į tą kambarį, kur gulėjo duktė, apžiūrėjo ir sako, kad jos liga 
nepaprasta. | 

— "Tu esi ką pavogusi,- sako jai, — ir kol neprisipažinsi, negalėsiu tavęs 
pagydyti. 

— Kad nieko nesu vogusi,— sako ligonė. 

— Tai esi paėmusi kokį daiktą, kurs žmogui labai brangus buvo. 

Prisiminė tada Mėlynakė, kad Žaliojoje saloje paėmė akmenis iš 
paukštininkės sūnaus, ir viską gydytojui papasakojo. Klausia gydytojas, kur 
tuos akmenis padėjusi. 

— Ant lango, sako toji. 

Nuėjęs paėmė gydytojas akmenis, įsidėjo į kišenę ir tarė: 

— Kad jau pasakei teisybę, dabar išgysi. 

Davė jai suvalgyti kelis bjaurius obuolius, ir jau rytojaus dieną ji buvo 
sveikų sveikiausia. | 

Nebežino dvarininkas nė kaip besidžiaugti, kad duktė pagijo, ir sumanė 
išleisti ją už gydytojo. Gydytojas mielai sutiko ją vesti, ir buvo nuskirta 
vestuvių diena. 

Iki tolei paukštininkės sūnus dar nebuvo motinai pasirodęs. Tą vakarą 
jis nuėjo pas ją ir pasisakė, kad dvarininkas atiduosiąs jam savo dukterį už 
pačią. 

 — Tik iki vestuvių, sako jis, - niekam neprasitark, kad aš tavo sūnus. 

Džizugiasi motina sūnaus sulaukusi ir prižada niekam nieko nesakyti. 

Atėjo su.-rtas laikas, taiso dvarininkas vestuves, o paukštininkė triūsia, 
iš kailio neriasi. Kur buvus, kur nebuvus įėjo į virtuvę Mėlynakė su tėvu ir 
gydytoju. Pamačius, kad paukštininkė visur enda pirmoji, sako jai 
nepatenkinta: 

— Moteriške, ne tavo čia vieta. Eik geriau savo darbo dirbti. 

Atsigręžė paukštininkė į ją ir piktai tarė: 

— O aš maniau, kad sūnui vestuves taisyti — motinos darbas. 

Garsiai sukliko Mėlynakė, prišoko RES tėvo, įsikibo jam į ranką. O kai 
atsitokėjo, klausia paukštininkę: 

— Tai jis tavo sūnus, moteriške? 

— Mano,- sako toji. 

— Jeigu taip, aš už jo netekėsiu. 

Nusiminė visi, kas tik ten buvo, o visų labiausiai paukštininkės sūnus. 

O tada paukštininkė ir sako: 

— Pasakysiu jums visą teisybę. Ne mano jis sūnus. Jo tėvas yra Žaliosios 
Skraistės riteris. Dar prieš septynerius metus iki sūnaus gimimo išgarsino 
jis savo vardą didvyriškais žygiais. O.žuvo per kautynes su Aukštosios Girios 
grafu Žiaurūnu — vyriausias grafo sūnus jį nudūrė užpuolęs iš pasalų. Aš 
buvau riterio sūnaus auklė. Kai riterį nukovė, pasiėmiau bernaitį ir pabėgau. 
Užauginau jį, išnešiojau, ir dabar jis gali atkeršyti už tėvą ir pasiskirti per 
žmoną tą, kurios jo širdis geidžia. 

Išgirdo jaunikaitis tuos žodžius, sukilo jo didybė, ir tarė jis 
paukštininkei: 

— Jeigu taip, aš jos neimsiu. 

— Ak, kad tos moterys prasmegtų — taip nesulaiko liežuvio! — tik 
besušuko dvarininkas. 

O Žaliosios Skraistės riterio sūnus vėl pasikabino ant krūtinės 
stebuklingąjį akmenį ir gyduolį deimantą ir išėjo iš dvaro. Išeidamas davė 
žodį nieku gyvu negrįžti — tol klajosiąs po pasaulį, kol rasiąs mergelę, 
gražesnę už dvarininko dukterį. | 

Keliavo jis per kalvas ir per kalnus, per slėnius ir per klonius, pagaliau 
pamatė aukštą pilį. Nežinojo, kas toje pilyje gyvena, todėl į vidų nėjo. Bet 
jau temo naktis, tai pamanė — įlįs kur į krūmus už pilies ir pernakvos. Tik 
nuėjo ir išvydo tokio gražumo mergelę, kokios nė sapne nebuvo sapnavęs. 
Akys tamsios kaip mėlynės, krūtinė baltesnė už sniegą. Praėjo mergelė pro 
šalį, jo nepamatė, o jis, kai tik ją paregėjo, tai sulig tuo mirksniu dvarininko 
dukterį pamiršo, lyg tos nė būti nebuvo. | 

Kai mergelė nuėjo, išlindo jaunikaitis iš krūmų ir eina, bene ką sutiks 
ir pasiklaus, kas ji tokia. Netoli tenuėjo, žiūri — daili jauna moteriškaitė su 
auksinėmis šukomis plaukuose gena karves į tvartą. Klausia jaunikaitis, ar 
nežinanti, kas tokia ten ėjo per krūmus, kur už pilies. 

— Ogi Skaistuolė, liosios Pilies karaliaus duktė,- sako 
moteriškaitė.— Didelis rūpestis jai slegia širdį. Jau kokios šešios savaitės 
galus darosi. 

— O kas jai yra? — klausia Žaliosios Skraistės riterio sūnus. 

— Einam į tvartą, viską tau apsakysiu. 

Įėjo juodu į tvartą, davė moteriškė jam pieno atsigerti ir pasakė, koks 
rūpestis slegia karalaitę. | | 

— Mažne prieš metus sapnavo ji tokį sapną. Eina per krūmus, kur už 
pilies, ir staiga mato — priešais beateinąs šaunus karžygys, skaistus kaip 
saulė, narsus kaip liūtas. Garbiniuoti jo plaukai juodi kaip anglis, o krūtinė 
baltesnė už pieną. Daugelis jaunikaičių jai peršasi, ir tėvas jau turi vieną 

nužiūrėjęs. Bet ji užsimetė — netekės nei už vieno, tik už karžygio, kurį 
sapne matė. Tėvui tatai ne prie širdies, bet kur dėsis. Tai davė jai metus ir 
vieną dieną — tegul susiranda jaunikaitį, o jeigu per tą laiką neras, gaus eiti 
už tėvo nuskirtojo. Dabar tas laikas baigia praeiti — beliko keturios dienos. 
Karalaitė nebesižino ką daryti ir kas vakarą vaikšto po krūmus — galgi 
pamatys šaunųjį sapno karžygį. Šį rytą jau buvo beatsiduodanti tėvo Ua 
bet dar sumanė paklausti burtininkę patarimo. Apsakė jai sapną, i 

burtininkė tarė: „Nenuleisk rankų, lauk iki galo, ir tavo karžygys ateis“. 

Žaliosios Skraistės riterio sūnus sako tada moteriškei: 

— Norėčiau su karalaite pakalbėti. Tik kur ją dabar rasti? 

— Lauk rytoj vakare ten pat, kur matei šiandien. 

Pernakvojo jaunikaitis pas tą moteriškę, rytojaus dieną pralaukė, niekam 
nesirodydamas, iki to laiko, kada karalaitę matė, ir nuėjo už pilies. 

Tik nuėjo, žvilgt — jau ir ji beateinanti. Žengė iš krūmų jos pasitikti, 
ištiesė rankas. O karalaitė pasižiūrėjo jam į veidą ir tarsi senam pažįstamam 
sako: 

— Tai pagaliau atėjai? 

Apkabino jaunikaitį, prisiglaudė jam prie širdies. Apsakė savo rūpestį 
ir vedasi kartu — pernakvins. Parėjo juodu į pilį, nuvedė karalaitė jį į slaptą 
kambarį ir liepė ten laukti, kol pati susitaisys bėgti. 

Kitą rytą karalaitė buvo daug linksmesnė, ir burtininkė tatai pamatė. 

— Ar ėjai vakar vakare per krūmus? — klausia karalaitę. 

— Ėjau,- sako toji.— Ir sutikau narsųjį karžygį iš sapno. 

— Nenuleisk rankų, sako burtininkė,- ir gausi, ko trokšti. 

Atėjo karalaitė pas jaunąjį karžygį, kalbasi juodu sau, tik staiga girdi: 
pilyje didžiausias trenksmas. Nustebo jaunikaitis, nori eiti pažiūrėti, kas 
nutiko. O karalaitė sako: 

— Tėvas gavo žinią, kad ateina pulkas priešų. Jų sutikti eis rudaplaukis 
žvairaakis virėjas — tai dabar jis ir taisosi į Žygį. 

— O kokie tie priešai? 

— Vyriausias Aukštosios Girios grafo Žiaurūno sūnus su savo pulku. Ir 
jeigu niekas jam kelio nepa: tos, pasiims jis mane ir pusę karalystės. 

Išgirdo jaunikaitis grafo Žiaurūno vardą, pašoko, sugniaužė kumščius, 
axys tik užsidegė, ir sako: 

— Eisiu pažiūrėsiu, kaip virėjui tinka šarvai. O tu būk čia ir nesirodyk 
tėvui, ko! grįšiu. 

Taip taręs, apsisuko ir išskv čio ** nilies paskui virėją. 

Netoli buvo virėjas tenuėjęs, kai jaunika''is iį prisivijo. Prisivijęs klausia, 
kur einąs. 

— Einu atremti priešų, kuriuos vyriausias Aukštosios Girios grafo 

Žiaurūno sūnus veda prieš mūsų karalių, - šauniai atsako virėjas. Kai juos 
nugalėsiu, gausiu karalaitę ir pusę karalystės. 

— Mat kaip gerai, - sako jaunikaitis.- O gal duotum man savo šarvus 
pasimatuoti? 

„ — Mielu noru,- sako virėjas. 

Nusiėmė jis šarvus, jaunikaitis juos užsidėjo, ir tie pritiko, kaip čia buvę. 

— Iš kur sužinojai, kad aš išeinu? — klausia virėjas. 

— Girdėjau, kaip išeidamas kardo galu užkliuvai katilo. 

— Na mat kaip! — apsidžiaugė virėjas. | 

Nuėjo juodu netoli tos vietos, kur turėjo susiremti, žiūri — ir priešai jau 
beateiną. Sako tada jaunikaitis virėjui: 

— Užsidėk šarvus, nebelauk, kol jie arčiau prieis. 

O virėjas tik žiūri į artėjantį grafo Žiaurūno sūnų su visu pulku ir šarvų 
nebenori. 

— Ne, ne, — sako.— Turėkis tuos šarvus, tau jie geriau tinka. O mane 
verčiau kur nors paslėpk. 

Netoliese buvo tarpeklis, ir vienoje uoloje žiojėjo didelis plyšys. Įstūmė 
jaunikaitis virėją į tą plyšį ir sako: 

— Būk čia ir niekur neik, kol aš grįšiu. 

Ir nuėjo tada Žaliosios Skraistės riterio sūnus sutikti vyriausio grafo 
Žiaurūno sūnaus. Stojo juodu vienas prieš kitą, tik sušvytravo kardai, ir kai 
Žaliosios Skraistės riterio sūnus kirto trečią kartą, nulėkė grafo sūnui galva. 
Šoko tada karžygys ir išklojo visą priešų pulką. Pasimovė grafo sūnaus galvą 
ant kardo, užsidėjo kardą ant peties ir eina sau. 

Atėjęs prie uolos, pašaukė virėją. Išlindo virėjas iš plyšio, pasižiūrėjo į 
karžygį, į grafo sūnaus galvą ir sako: 

— Ir galvą pasiėmei! 

— Pasiėmiau. 

— Bet akys žiūri. Ar jis man nieko nedarys? 

— Ką jis dabar tau begali padaryti. 

Eina juodu namo, o nebetoli pilies karžygys ir sako virėjui: 

— Dabar tu vėl užsidėk šarvus ir nunešk galvą karaliui. 

Užsidėjo virėjas šarvus, o karžygys padavė jam grafo sūnaus galvą ir jau 
eis sau. Bet virėjas sako: 

— Negi mudu taip ir išsiskirsim? Einam kartu į virtuvę, ir aš ta. 4 
duosiu. Kai aš būsiu karalius, tu būsi mano virėjas. 

Gerai, eina karžygys su virėju. Nuėjo juodu į virtuvę, ir davė jam virėjas 
glėbį baltų šluosčių. 

— Va,- sako,-— turėsi kuo šiuostytis prakaitą nuo veido. Kai aš buvau 
virėjas, draugu laikiau 15 žimogų, kurs man šluosčių davė. 

— Aš taip pat draugu laikysiu,- pasakė karžygys, ir juodu išsiskyrė. 


Virėjas nunešė karaliui grafo Žiaurūno sūnaus galvą, o Žaliosios 
Skraistės riterio sūnus nuėjo pas karalaitę. Rado ją ten, kur ir buvo palikęs, 
ir pasakė, kad virėjas priešus sumušęs. O daugiau — nė žodžio. 

Karalius nudžiugo, kai virėjas atnešė jam galvą, ir sako, kas pažadėta .— 
bus padaryta. Bet virėjas nenori laukti — spiria kuo greičiau vestuves kelti. 

— Palūkėk,- sako karalius. - Papietaukim pirma, o tada padarysiu, ką 
esu žadėjęs. 

Atėjo pietų metas, susėdo visi prie stalo, ir staiga gauna karalius žinią, 
kad vidutinysis grafo Žiaurūno sūnus atžygiuoja į pilį, ir jeigu niekas jo 
nesulaikys, pasiims jis pusę karalystės ir karalaitę. 

Sušaukė karalius savo karžygius ir klausia, kas eis priešų atremti. 

— Kas gi juos daugiau atrems, jei ne aš? — sušuko virėjas.- Sumušiau 
juos sykį, sumušiu ir antrą! 

— Gerai,- sako karalius.—- Sumušk priešus ir gausi tai, ką esu 
pažadėjęs. 

Kitą rytą išsirengė virėjas į žygį. Kai apsitaisė, trenkė iš visos sveikatos 
į katilą ir išėjo. Karžygys išgirdo ir sako karalaitei norįs eiti ir pažiūrėti, kas 
ten dedasi. 

— Nėra ko ten žiūrėti, - sako karalaitė. Virėjas eina sutikti kito priešų 
pulko. 

— Eisiu pažiūrėsiu, kaip virėjui tinka šarvai. O tu būk čia ir nesirodyk 
tėvui, kol pargrįšiu. 

Pasakė taip ir apsisukęs išėjo paskui virėją. 

Šį kartą taip neskubėjo, leido virėjui gerokai nuo pilies nueiti. Bet juo 
toliau virėjas ėjo, juo lėtesnis darėsi jo žingsnis ir vis dažniau Žvalgėsi 
atgal — bene pamatys atsivejant narsųjį karžygį. O kai pamatė, tai sustojo 
ir palaukė. 

— Argi tu šiandien negirdėjai, kaip trenkiau į katilą? — klausia jis 
karžygį, kai tas prisivijo. 

— Kur negirdėsiu — juk dėl to ir atsivijau,- sako karžygys. 

Kai juodu jau buvo nebetoli priešų, virėjas ir sakys: 

— Imk tuos mano šarvus ir užsidėk. Jie tau geriau dera. 

Užsidėjo karžygys šarvus, ir eina juodu toliau. Staiga mato — 
bežygiuojąs ir vidutinysis grafo Žiaurūno sūnus su visu pulku. 

— Va, jie jau čia! — suriko virėjas.—- Greičiau paslėpk mane! 

alimais buvo klampi pelkė, tai karžygys pastatė virėją toje pelkėje už 
kupsto, apaugusio šilojais, ir liepė čia laukti, kol sugrįš. 

O pats stojo į kovą su vidutiniuoju grafo Ziaurūno sūnum, ir nuo antro 
jo kirčio nulėkė priešo galva. Nukovęs vadą, susirėmė su pulku ir viską 
išguldė. Pasičiupo tada grafo sūnaus galvą už plaukų, persimetė per petį ir 
nuėjo. 

Priėjęs pelkę, pašaukė virėją — liepė Iįsti lauk. Išlindo virėjas. iš už 
kupsto ir sako: 

— Šiandien ir vėl galvą turi! Bet ji vypso. Ar man nieko nepadarys? 

— Ką ji begali padaryti, - sako karžygys. 

Eina abudu namo. Netoli pilies liepia karžygys virėjui šarvus užsidėti ir 
nunešti galvą karaliui. Užsidėjo virėjas šarvus, o karžygys padavė jam galvą 
ir eis sau. 

— Negi mudu taip ir išsiskirsim? — sako virėjas. — Einam su manim į 
virtuvę, ir aš tau ką duosiu. 

Nuėjo juodu į virtuvę, davė virėjas karžygiui didelį samtį ir sako: 

— Tu būsi mano virėjas, tai imk samtį. Kai aš buvau virėjas, draugu 
laikiau tą žmogų, kurs man samtį davė. 

— Aš taip pat draugu laikysiu,- atsakė karžygys, ir juodu išsiskyrė. 

Virėjas nuėjo pa karalių, o Žaliosios Skraistės riterio sūnus pas 
karalaitę. 

Apsidžiaugė karalius, kai virėjas antrą kartą atmušė priešus. Ir sako — 
kas pažadėta, bus ištesėta. Bet virėjas nė kiek nenori laukti, spiria tuojau 
pat kelti vestuvės. 

Karalius sako: 

— Tu pavargai besikaudamas su piktais priešais, o mes išalkome. Tai 
pirmiausia papietaukime, o tada savo pažadą ištesėsiu. 

Susėdo jie prie stalo, valgo, staiga gauna karalius žinią, kad jauniausias 
grafo Žiaurūno sūnus ateinąs į pilį su pulku, ir jeigu as jo neatrems — 
pasiims pusę karalystės ir karalaitę. 

Pagavo karalių baimė, ir susišaukė tuojau jis savo Žmones. Kas nugalės 
jauniausiąjį grafo Žiaurūno sūnų, tam atiduos dukterį ir pusę k :ralystės. 
Pašoko tada virėjas, išėjo priešais karalių ir sako: 

— Kas gi daugiau priešus atrems, jei ne aš? Atrėmiau u kartus, 
atremsiu ir trečią. 

— Gerai,— sako karalius. —- O aš savo pažadą ištesėsiu. 

Pasiėmė virėjas ginklą, užsidėjo šarvus ir kad trenkė į katilą, tai tas 
septynis kartus garsiau suskambėjo negu anuos du sykius. Išėjo virėjas, bet 
karžygys nesiskubina iš pilies. O kai jau išėjo, tai ėjo per mišką ir virėjui 
nesirodė, kol atsidūrė netoli mūšio vietos. Čia rado virėją belaukiantį ir 
greitu žingsniu prie jo priėjo. 

— Pagaliau atėjai, - sako virėjas. 

— Atėjau. 

— O ašjau buvau išsigandęs, kad nebeateisi, - sako virėjas.— Na, dėkis 
šarvus, jie tau geriau tinka. 

— O, šiandien jie tiks itin gerai. 

Tik spėjo karžygys užsidėti šarvus, žiūri — priešai jau beateiną, o visų 
pirma žengia nuožmusis vadas. 

— Oi, paslėpk mane! — sušuko virėjas.- Paslėpk, kad jie manęs 
nematytų! 

Šalimais buvo sušvinkusi kūdra, tai karžygys įstūmė virėją iki kaklo ir 
sako: 

— Jeigu tau pasidarys riesta, lįsk po vandeniu su visa galva, o jei ne, tai 
stovėk, kaip esi, ir lauk. 

Stojo karžygiai vienas prieš kitą, ir jau pirmuoju kirčiu Žaliosios 
Skraistės riterio sūnus išmušė kardą iš rankų jauniausiam grafo Žiaurūno 
sūnui. Tada stvėrė jį, surišo karklo vytelėm ir atsigręžė į priešus. Na ir ėmė 
juos kapoti iš dešinės ir iš kairės, kol visus išguldė; nė vieno neliko gyvo 
kareivio, nebebus kam nė papasakoti, kaip skaudžiai jie pralaimėjo. Pasiėmė 
tada grafo sūnų, užsimetė ant peties ir nuėjo prie kūdros pas virėją. 

Išlipo virėjas iš kūdros — visas šlapias, purvinas, maurais apkibęs, ir eina 
namo paskui karžygį. Nebetoli pilies karžygys sako virėjui: 

— Dabar šarvus užsidėk tu ir imk tą vyrą — nunešk karaliui. 

Užsidėjo virėjas šarvus, jau ims surištąjį vyrą, bet žvilgt — ogi tas kruta. 

— Oi, jis gyvas! — kad suriks. - Jis man ką padarys. 

— Gyvumo tai gyvas, - sako karžygys,- bet ką jis dabar begali padaryti? 
Imk tik ir nešk pas karalių. 

— Priešai dabar visi nugalėti, - sako virėjas. - Tai nebeilgai tau laukti. 
Kai tik būsiu karalius, tuoj padarysiu tave vyriausiuoju savo virėju. 

Ir nuėjo juodu katras sau. 

Virėjas nunešė surištąjį vyrą karaliui. Karalius pagyrė virėją, kad toks 
narsūs, 

- Aš savo pažadą ištesėsiu,- sako.- Tik pirma papietaukim. Paleisk 
tą Žmogų, tegul ir jis su mumis pavaigo. 

Griebia virėjas už vytelių, nori atrišti. Bet vieną mazgą atmezga, jo 
vietoį septyni susimezga. Vargo vargo, plušėjo plušėjo ir galiausiai 
prisipažino nzmokąs atrišti. 

— Vaje! — stebisi karalius.— Kur tai matyta, kad žmogus negalėtų 
atrišti, ką surišęs? 

— Kad ne jis mane surišo,- sako tada Jauniausias grafo Žiaurūno 
sūnus.— Nei jis būtų įveikęs mane surišti, nei jis geba atrišti. 

— Tai kas gi tave surišo? — klausia karalius. 

— Žaliosios Skraistės riterio sūnus, kurio tėvas jau buvo garsus savo 
žygiais septyneri metai prieš jo gimimą. Jis visas tris dienas kovėsi su mūsų 
pulkais, o visas tris naktis nakvojo tavo pilyje. Tai jis mane surišo ir jis 
tegali atrišti. 

Liepė karalius pašaukti jaunąjį karžygį. Tas tuojau atėjo. Pasižiūrėjo į 

jį karalius, mato, tikras didvyris, (Aa prieš jį ant kelių. O kai atsistojo, 
liepė jam atrišti jauniausiąjį grafo Ziaurūno sūnų. Suėmė karžygys karklo 
vyteles viena ranka, kilstelėjo grafo sūnų nuo žemės, ir vytelės kaipmat 
atsirišo. Tuomet jauniausiasis grafo Žiaurūno sūnus tarė karaliui: 

— Jei ne paukštininkės plepumas ir ne burtininkės pamokymai, Žaliojo 
Kalno karalystėje nebūtų buvę kam atsilaikyti prieš jauniausiąjį grafo 

iaurūno sūnų ir apginti karalaitės. Bet tasai karžygys vertesnis jai vyras už 
mane. 

Tuo metu įėjo karalaitė ir sako karaliųi: 

— Šiandien baigiasi tavo duotas laikas man pasirinkti jaunikį. Aš 
renkuosi už vyrą šitą karžygį, ir tu turi mane jam atiduoti. 

— Su mieliausiu noru, sako karalius.— Visas mano turtas dabar bus 
ir judviejų. 

Virėjas vėl grįžo į virtuvę, o karalius iškėlė dukrai vestuves, ir niekas 
visoje karalystėje nebuvo matęs gražesnės poros už karalaitę Skaistuolę ir 
Žaliosios Skraistės riterio sūnų. Vestuvės buvo didelės ir linksmos, ir jeigu 
vestuvininkai nepailso valgydami ir gerdami, tai dar ir dabar tebepuotauja. 


EILIUOTOJAS TOMAS 


Ersildunas yra kaimas Eldono kalvų papėdėje. Kadaise čia gyveno 
žmogus, vardu Tomas Lermontas. Buvo jis toks kaip ir visi, tik mokėjo 
gražiai skambinti liutnia it klajojantys menestreliai. 

Vieną vasaros dieną Tomas uždarė savo trobelės duris ir su liutnia po 
pažastim išėjo aplankyti bičiulio kalno šlaite. Manė greitai nueisiąs, jei tik 
geru žingsniu žengsiąs. Bet kepino karšta saulė, Tomas nuvargo ir, dar 
kalno nepriėjęs, Hantli Benke atsisėdo pailsėti po aukštu vešliu medžiu. 
Priešais buvo nedidelė giraitė, per ją į visas puses ėjo takeliai, apskliausti 
žalių Šakų. Tomas žiūrėjo į ūksmingą gilumą, kurion tie takeliai 
nuvingiuoja, ir tingiai braukė pirštais per liutnios stygas. Staiga girdi — 
tolumoje tarsi kalnų upelis sučiurleno. Nustebęs pašoko, žiūri — ogi takeliu 
beatjojanti neregėto gražumo mergelė. Žaliu kaip žolė šilkiniu drabužiu, 
žalia kaip žolė aksomine skraiste, plaukai šviesūs, ant pečių išsidraikę. 
Baltas lyg puta jos žirgas eikliai bėga tarp medžių, jo karčiai pilni maželyčių 
sidabrinių varpelių, kas plaukas vis varpelis — jų skambėjimą Tomas ir 
palaikė kalnų upelio čiurlenimu. 

Nusitraukė Tomas kepurę ir atsiklaupė ant vieno kelio priešais dailiąją 
jojikę, o jinai sustabdė baltąjį žirgą ir liepia jam stotis, 

— Aš esu fėjų šalies karalienė, atėjau aplankyti tavęs, Tomai iš 
Ersilduno,— sako. 

Nusišypsojo ir ištiesė jam ranką. Nukėlė Tomas ją nuo žirgo, užmetė 
pavadį..ant erškėčių krūmo ir nusivedė po savo medžiu, apsalęs nuo 
nežemiško jos gražumo. 

— Paskambink man, Tomai,- paprašė ji.— Švelni muzika ir žalia 
ūksmė gražiai dera. 

Paėmė Tomas liutnią ir kad pradės skambinti — taip gražiai, regis, dar 
niekada nebuvo skambinęs. Fėjų karalienė negalėjo atsidžiaugti. 

— O dabar aš tau atsidėkosiu,- Tomui nutilus, tarė ji. - Sakyk, ko nori, 
ir aš tavo norą įvykdysiu. 

Tomas įdrąso, karštai paėmė ją už baltų rankų. 

— Leisk man tave pabučiuoti į lūpas, gražioji karaliene,— iš širdies 
paprašė jis. 

Karalienė neištraukė rankų, tik nusišypsojo ir tarė: 

— Jei pabučiuosi mane į lūpas, Tomai, gausi likti mano valioj. Turėsi 
man tarnauti septynerius metus ir visko. matysi — gero ir blogo. 

— Kas man tie septyneri metai? — atsakė Tomas.— Mielai tokią bausmę 
prisiimu. | . 

Taip taręs apkabino fėjų šalies karalienę ir pabučiavo į lūpas. 

Karalienė tuoj pašoko nuo žemės, ir Tomas suprato, kad dabar turės eiti 
paskui ją, kur tik ji ves. Tačiau taip karštai buvo karalienę pamilęs, kad 
nesigailėjo išdrįsęs ją pabučiuoti, vieni niekai jam atrodė tie septyneri 
gyvenimo metai. 

Užlipo karalienė ant baltojo žirgo, liepė Tomui sėsti už nugaros. Ir 
leidosi juodu kelionėn per žalias progumas ir šilojais apaugusius šlaitus, o 
sidabriniai kamanų, varpeliai tik dzinguliavo. Jojo greitai, greičiau už visus 
keturis vėjus, ir prijojo neregėtą šalį. Čia karalienė sustabdė žirgą, ir juodu 
nulipo pailsėti. 

Tomas smalsiai dairėsi — matė, kad čia ne žmonių žemė. Už jų buvo 
tankūs papartynai, nepereinami it jūra, o priekyje šakojosi trys keliai. 

Vienas kelias buvo siauras ir status, tankiai apaugęs susiraizgiusiais 
erškėčiais ir gudobelėm ir panašus į tamsų urvą. Antras kelias buvo tiesus 
ir platus, nušviestas saulės, ir ėjo per žalias aksomines lankas, kur gėlės 
žėrėjo lyg deimantai. Trečias kelias vingiavo per papartyną, visas buvo klote 
nuklotas minkštomis samanomis, o iš viršaus apkleistas žalių medžių, todėl 
čia buvo ūksminga ir vėsu. 

Pamatė fėjų karalienė Tomą į tuos žalius kelius žiūrint ir apsakė, kur 
jie veda. 

— Status ir siauras kelias — tai teisybės kelias, — tarė ji. — Ir nedaug kas 
išdrįsta jį pasirinkti. Tiesus ir platus kelias, einantis per žalias lankas, yra. 
blogio ir piktybės kelias, ir juo eiti gera ir smagu. O tas gražusis kelias, kur 

vingiuoja po žaliais medžiais, veda į stebuklingąją fėjų šalį. Ten mudu 
šiąnakt ir josime. 

Priėjo karalienė prie žirgo, tas muistė galvą ir kasė kanopomis žemę — 
norėjo greičiau tuo žaliuoju keliu lėkti. Užsėdo juodu, ir karalienė dar 
pasakė Tomui: | 

— Duosiu tau patarimą. Fėjų šalyje netark nė žodžio, kad ir ką girdėsi 
ar matysi. Jei mano patarimo paklausysi — tai atitarnausi septynerius metus 
ir galėsi vėl grįžti į žmonių Žemę. O jei ištarsi bent vieną Žodį, vargas tau — 
niekada nebegrįši namo, per amžių amžius klajosi po tyrus tarp fėjų 
karalystės ir žmonių pasaulio. 

Pasuko juodu trečiuoju keliu ir ilgai jojo, kol prijojo fėjų karaliją. 
Keliavo jie per kalnus ir per slėnius, per lygumas ir kemsynus. Dangus virš 
jų buvo čia juodas kaip vidurnaktį, čia visas spindėjo, saulės nuauksintas. 
Perkirto jie ne vieną sraunią kraujo upę, kur balto žirgo.šonai parausdavo 
nuo kruvinų purslų ir karalienė turėdavo pasikelti žaliąją skraistę, kad 
nesušlaptų. Per tą nepaprastą šalį upėmis tekėjo kraujas, žmonių pralietas 
žemėje. 

Galų gale kelionė baigėsi. Tūkstančiai stebuklingų trimitų paskelbė juos 
atjojus, ir jie įžengė į burtų šalį, nužertą nuostabios šviesos. 

O toli toli, žmonių pasaulyje, Ersilduno kaimiečiai kuždomis sekė vienas 
kitam nepaprastą sakmę apie Tomą Lermontą, kuris išėjo iš namų vieną 
vasaros dieną ir nebegrįžo. 


Fėjų šalyje Tomas tylėjo kaip žemė, nors matė ir girdėjo visokių 
stebuklų. Taip praėjo septyneri metai. Tada fėjų karalienė pati išvedė jį pro 
stebuklingosios šalies vartus. Už vartų augo saulėtas sodas. Čia žydėjo 
liaunos lelijos ir dar visokios gražios gėlės, žaliavo neregėti medžiai, 0 po 
jais ramiai vaikštinėjo jaukūs vienaragiai. 

Ištiesė karalienė ranką, nuskynė obuolį nuo vieno medžio ir padavė 
Tomui. | 

— Dabar jau. gali prabilti, Tomai, - pasakė.— Ir imk tą obuolį — tebus 
tau atpildas už tuos septynerius metus, kur man tarnavai. Šis obuolys 
stebuklingas, jis neleis tau sakyti netiesos. 

Tomas buvo vyras su galva ir tuoj sumetė, kad tame pasaulyje, kur jis 
turi BrEt, su teisybe netoli tenueisi. Ir sako karalienei: * 

— Žmonių žemėje dažnai reikia truputį pagražinti, kai nori teisingai su 
kaimynu ką suderėti ar mergelės prielankumą įgyti. 

Bet karalienė tik nusišypsojo ir sako: 

-- Nusiramink, Tomai, aš tau duodu tokią dovaną, kokią ne dažnam 
lemta gauti. Ji daug geresnė, negu manai; per ją tu išgarsėsi, ir Tomo 
Lermonto vardas skambės per amžius, kol tik Skotija gyvuos. O dabar 


45 


keliauk, Tomai, ir prisimink mano žodžius. Išmuš valanda, aš tave vėl 
pasišauksiu, tik pasižadėk ateiti, kai „gausi ženklą. Atsiųsiu du pasiuntinius, 
tu iš karto juos pažinsi... 

Pasižiūrėjo Tomas į juodas fėjų karalienės akis ir suprato, kad meilės 
kerai, kuriais karalienė įį užbūrė prieš septynerius metus, niekada 
neišsisklaidys. Todėl mielai davė žodį jos klausyti. Bet tuo metu nei iš šio, 
nei iš to staiga jį suėmė miegas. Žalias sodas su jaukiais vienaragiais išnyko, 
iš dangaus lyg obelų žiedlapiai ėmė leistis balta migla. 


Tomas pabudo po aukštuoju medžiu Hantli Benke. Nustebęs atsistojo 
ir nužvelgė tuščius miško takelius, pasiklausė, bene išgirs skaidrų sidabrinių 
varpelių skambesį. Septyneri metai fėjų karalystėje jam atrodė tik kaip 
vasaros popiečio sapnas. 

— Bet aš pas karalienę dar sugrįšiu! — pasakė jis garsiai, pasiėmė liutnią 
ir pasuko atgal į Ersilduną. Jis nekantravo sužinoti, kas per tuos septynerius 
metus ten nutiko. Knietėjo jam ir patirti, kokia bus ta fėjų karalienės dovana. 

— Tūlam kaimynui ir širdį užduosiu, - juokėsi pats sau,— jei tegalėsiu 
vien teisybę sakyti. Statesnį atsakymą j jie išgirs, negu norėtų, kai paklaus, ką 
manau apie juos pačius ar apie jų darbus! 

Įėjo Tomas į kaimą ir sutiko vieną senutę, o toji kad sukliks nesavu 
balsu — tarė jį iš mirusiųjų prisikėlus. Bet netruko Tomas visus įtikinti, kad 
jis, koks buvo gyvas, toks ir tebėra, ir Ersilduno žmonės liovėsi stebėtis dėl 
jo sugrįžimo. Tačiau kai Tomas imdavo pasakoti apie savo viešnagę fėjų 
karalystėje, visų nuostabai ir būgiui nebuvo galo. Vaikai, aplipę jam kelius 
ar sutūpę palei kojas, klausėsi išsižioję apie tą stebuklingąją šalį, o senieji 
tik lingavo galvas ir kuždėjosi apie kitus žmones, kuriuos fėjų karalienė taip 
pat buvo nusiviliojusi. Tik vieno dalyko Tomas niekam nesakė — savo 
pažado grįžti į fėjų karalystę, kada jį pašauks du karalienės pasiuntiniai. 

O patį Tomą stebino kas kita — kad per septynerius metus Ersildune 
mažai kas tebuvo pasikeitę, - ne daugiau kaip per septynias dienas. Teisybė, 
trobą reikėjo kiek patvarkyti — vėjas buvo išvertęs keletą akmenų iš sienos, 
lietus apdraskęs stogo šiaudus. Teisybė, ir kaimynams prisidėjo po kokią 
raukšlę ar kelis baltus plaukus. O daugiau viskas buvo kaip buvę prieš 
septynis pavasarius, vasaras, derlingus rudenis ir pūguotas žiemas. 

Diena po dienos laukė “Tomas, kaip čia toji fėjų karalienės dovana 
apsireikš. Ir labai džiaugėsi, kad ji netrukdė, kai jis sakė gražius žodžius 
laukininko dukteriai ar ragino suabejojusį kaimyną pirkti karvę ar avį. 

Vieną dieną susirinko kaimo vyrai ir ėmė aimanuoti — kas bus, kai 
siaučiantis aplinkui gyvulių maras įsisuks ir į jų bandas. Na, Tomas nė 
nepajuto, kaip atsistojo ir lūpos pačios prabilo. Didžiai iš savęs 
stebėdamasis, ištarė pranašiškus žodžius, kad maras Ersilduno apylinkėse 

nepaliesiąs nė vieno gyvulio. Tomo akys taip degė, kad visiems net baugu 
darėsi, ir jie tvirtai patikėjo jį teisybę sakant. Ir tikrai maras nekliudė 
Ersilduno — nekrito čia nė vienas galvijas. 

Nuo to sykio Tomas vis dažniau skelbė pranašystes. Daugumą sudėdavo 
eilėmis, lengvomis atsiminti, ir jos ėjo iš lūpų į lūpas. Kas kartą viskas tikosi 
taip, kaip buvo Tomo sakyta, ir jo vardas išgarsėjo visoje Skotijoje. Už 
pranašavimus turtingi lordai ir grafai jam negailėjo dovanų ir stebėjosi 
neatsistebėjo tokiomis nežemiškomis jo išgalėmis. 

Daug kraštų Tomas apkeliavo, daug žmonių paregėjo, bet Ersilduno 
nepaliko. Už turtus, gautus dovanų, pasistatė gražią pilį ir ilgai čia gyveno. 
Garsus jis buvo ir turtingas, bet žmonės matė, kad jam kažko trūksta. Jo 
akys žvelgė liūdnai, tarsi jis būtų ilgėjęsis fėjų pasaulio. 


Kiekvienais metais Tomas savo pilyje keldavo didelę puotą ir 
sukviesdavo visą Ersilduną ir jo apylinkes. 

Tai būdavo tikra šventė. Dūdmaišiai groja, šokėjai sukasi, salė ūžia kaip 
avilys — tiek smagumo ir linksmybės! Stalai lūžta nuo vaišių, putotas elis 
liejasi upeliais. O kai šokėjai aprimsta, kai iš naujo elis pilamas į kaušus, 
"Tomas pasiima liutnią ir skambina. 

Kartą tokią naktį, kai puota buvo pačiame smagumne, į žvakių apšviestą 
salę įbėgo tarnas su nebūta Žinia lūpose. Jis atrodė kaip nesavas, todėl 
Tomas atsistojo ir liepė visiems nutilti, tegul tarnas pasako, ko atėjęs. 
Juokas ir Kalbos staiga nutilo, ir tyloje tarnas tarė: 

- O pone, ką aš mačiau! Nuo kalno iš miško nusileido baltas kaip 
pienas elnias ir tokia pat elnė ir eina dabar per kaimą. 

Tai bent naujiena! Tų miškų žvėrys nė karto nebuvo išdrįsę nė į 
pamiškę išeiti. Be to, kur matyta, kad elniai būtų balti kaip pienas?! 

Svečiai paskui Tomą išgužėjo laukan, ir visi net aiktelėjo. Mėnesienoje 
į pilies pusę lėtai ėjo du grakštūs elniai, nėmaž nesibaidydami pulko 
žmonių, taip staigiai subėgusių. 

Ir pažino Tomas, kad čia ne žemės elniai, o stebuklingi fėjų karalienės 
pasiuntiniai. Nesitverdamas džiaugsmu paliko jis žmones ir pamažėle nuėjo 
prie elnių. Su baltuoju elniu iš vieno šono ir baltąja elne iš kito išėjo 
Tomas iš kaimo ir pasuko į tamsųjį mišką. 

Taip Tomas paliko Ersilduną ir niekada nebegrįžo atgalios. 

Bet jo garbė neišblėso, kaip fėjų karalienė ir sakė. Dar ir šiandien 
dažnai išgirsi kartojant jo žodžius ar sakant eiles. 

Didžiausią savo pranašystę Tomas paskelbė 1285 metų kovo 18 dieną, 
kada Škotiją valdė Aleksandras Trečiasis, garsiausias ir galingiausias iš visų 
karalių. Tą dieną Marčo grafas liepė pašaukti Eiliuotoją Tomą ir paklausė, 
koks bus rytojaus oras. 

— Rytoj vidurdienį sukils toks smarkus vėjas, kokio dar Škotijoje nėra 
buvę,- pasakė Tomas. 

Kitą dieną apie pietus grafas vėl šaukia Tomą. 

— Kur tas baisusis vėjas, kaip pranašavai? — su priekaištų paklausė, nes 
diena buvo labai tyki. 

— Dar ne vidurdienis,- ramiai atsakė Tomas. | 

Tą patį mirksnį įpuolė pas grafą toks žmogus ir suriko: / 

— Karalius mirė! / 

Karalius jojo stačiu kalnų keliu, nukrito nuo arklio ir užsimušė. 

— Va ir vėjas, kuris atneš Škotijai didžiulių vargų ir nelaimių, — tarė 
Tomas. 

Ir tikrai, kai pasklido skaudi žinia apie gerojo karaliaus mirtį, visa šalis 
labai jo gailėjosi, o po to stojo ilgi negandų metai. 

Tomas buvo pasakęs ir tokią pranašystę: 


j 

Kol gudobelė žaliuos ir žydės, 
Ersildunas gyvuos ir klestės. 


Taip ir buvo: tais pačiais metais, kai gudobelė nulūžo, visi Ersilduno 
pirkliai nusigyveno, ir kaimas netrukus prarado paskutinę bendruomenės 
žemę. 

O čia dvi pranašystės, kurioms dar lemta išsipildyti: 


Kai tik Gaurio karvės sausumon paklius, 
Paskutinio teismo valanda išmuš. 


„Gaurio karvės“ — tai dvi uolos Tėjaus įlankoje netoli Aivergaurio; 
sakoma, kad jos kasmet priartėja prie sausumos per colį. 
Ir antroji pranašystė: 


Jorko garsas neišblėsta, 
Londonas dabar garsus, 


Bet mūs Edinburgo miestas 
Dar tikrai pralenks visus. 


KENONBIS DIKAS IR TOMAS IŠ ERSILDUNO 


Senų senovėje buvo kartą toks arklių pirklys. Gyveno jis Škotijos 
pietuose prie Longtauno, netoli Anglijos sienos. Vardu jis buvo Kenonbis 

Dikas ir visą laiką keliavo po šalį su arkliais. Vienoje mugėje prisiperka 
arklių, kitoje parduoda, ir vis su nauda, su uždarbiu. 

Drąsus jis buvo vyras ir menkų niekų neišsigąsdavo. Žmonės sakė — 
jeigu jau Kenonbis Dikas ko pabūgs, tai nerasi tokio kito, kur nepabūgtų. 

Vieną vakarą jojo jis namo iš mugės ir vedėsi už pavadžio du 
neparduotus arklius. Kelias ėjo per Boudeno tyrlaukius, kur vakarų pusėje 
nuo Eldono kalnų. Eiliuotojas Tomas garsiosiose savo pranašystėse ne kartą 
tuos kalnus minėjo. Čia, pasak žmonių, gulįs karalius Arturas su savo 
riteriais. Guli jie trijuose kalnuose ir laukia, kada slaptingasis šauksmas juos 
prikels. 

Bet nei eiliuotojas "Tomas, nei karalius Arturas su savo riteriais 
Kenonbiui Dikui buvo ne galvoj. Jojo jis sau žingine, galvojo apie tos 
dienos mugę, svarstė, kaip čia pardavus tuos arklius. 

Ūmai jam išlakstė visos mintys. Priešaky lyg iš žemės išdygo nukaršęs 
žmogeliukas su senoviškom drapanom ir eina į jo pusę. 

Nustebo Kenonbis Dikas labiausiai, o senukas nieko nelaukdamas priėjo 
prie jo ir klausia, už kiek parduoda arklius. 

Kenonbis Dikas buvo gudrus — suprato, jog senukas ne koks vargeta, 
ir gerai užsiprašė. 

Ėmė senukas derėtis, bet mato — nieko nepeš. Kenonbis Dikas ne iš tų, 
kur nusileistų — kiek užprašė, tiek turi ir gauti. Ant galo pagalės juodu 
sulygo. Pasirausė senukas keistų kelnių kišenėje, išsitraukė pilną kapšį ir 
ėmė skaityti auksinius. 

Dabar Kenonbis Dikas nustebo dar labiau — senuko pinigai buvo ne 
tokie kaip visų, o senoviški senoviškiausi. Vieni su vienaragio atvaizdu, ant 
kitų iškalta karūnuota karaliaus galva. Žinojo Dikas, jog tokių pinigų niekas 
neims, bet kad buvo gryno aukso, tai jis vis tiek paėmė. Juo labiau kad 
arklius pardavė dvigubai brangiau, negu tie buvo verti. 

„Ne, šį kartą tai nepralošiau“,- dar pagalvojo. 

Sumokėjo senukas Dikui, o atsisveikindamas paprašė, kad ir daugiau 
arklių atvestų, tokių pat gerų ir už tokią pat kainą. Tik atvesti turįs į tą 

"pačią vietą, ir vėlai vakare, visai sutemus. Ir būti turįs vičvienaitis. 
> Apsidžiaugė Dikas, tokį gerą pirkėją radęs, ir daro, kaip tas prašė. 
Gauna tik gražesnį arklį nupirkti, tai palaukia vakaro, kol visai sutemsta, 
ir veda į Boudeno tyrus. Čia jį pasitinka tas pats žilas senukas ir sumoka už 
arklį senoviškais auksiniais pinigais. 

Taip Kenonbis Dikas ir šiandien dar, ko gero, arklius pardavinėtų, jeigu 
nebūtų pernelyg savo drąsumu pasikliovęs. 

Dikas mėgo išlenkti taurelę. Jo pirkėjai tatai žinojo ir visada statydavo 
jam magaryčių. Tik senukas jo niekada nevaišino. Sumoka pinigus ir eina 
sau arkliais vedinas. | 

Na, vieną kartą Dikas pašėlusiai užsinorėjo išgerti. Kad slaptingasis 
pirkėjas kur netoli gyvena, jam buvo aišku — ko gi čia bastytųsi naktimis, 
kada visi žmonės miega. Tai pardavė senukui arklį ir sako, kad neblogai 
būtų pas jį nuėjus ir pasistiprinus. | 

— Tik drąsuolis gali pas mane į svečius siūlytis, - sako tada senukas. — 
Na, bet kad nori, eime. Tik atsimink — jeigu pabūgsi, visą amžių gailėsies, 
ko ėjai. 

Kenonbis Dikas tik nusijuokė iš tokių žodžių. | 

— Nė karto kaip gyvas dar nebuvau ko pabūgęs,- sušuko jis,— tai 
tegriebia mane velnias, jeigu dabar ko išsigąsčiau! Rodyk kelią, senoli! Einu 
su tavim. 

Netardamas nė žodžio, patraukė senukas siauru takeliu į kalną. Tas 
kalnas buvo keistas, panašus į zuikį, dėl to Zuikio kalnu ir vadinamas. 

Žmonės kalbėjo, kad naktimis ant Zuikio kalno renkasi raganos, ir 
niekas nedrįso tamsoj pro jį eiti. Bet Kenonbiui Dikui raganos buvę nebuvę, 
tai eina sau paskui senuką, ir kad nors kiek baimė imtų. Tik kai senukas 
staiga ėmė ir pasuko į tokią olą, Dikas nusistebėjo. Juk gerai žinojo, kad 
tame šlaite jokios olos su žiburiu nerastum. 

Tai sustojo tada ir dairosi — kur čia tas senukas veda. O senukas tik 
pažiūrėjo į jį, palingavo galvą ir sako: 

— Gali grįžti atgalios. Juk įspėjau, kad kelias bus labai pavojingas ir kas 
juo eis, turi būti didelis drąsuolis. 

Ištarė senukas tuos žodžius pašaipiai ir užgavo Dikui širdį. 

— O kas sakė, kad man baisu? — atsikirto tas.— Aš tik noriu geriau 
įsižiūrėti, kad kitą kartą rasčiau, kur ateiti. 

Gūžtelėjo senukas pečiais ir sako: 

— Rasti tai rasi, tik kažin, ar daugiau čia ateiti benorėsi. 

Ištarė tuos žodžius ir apsisukęs nuėjo gilyn į olą, o Dikas nusekė 
pavymui. 

Iš pradžių buvo tamsu nors į akį durk, ir Dikas kad kiek būtų pasilikęs, 
jei senukas nebūtų padavęs jam rankos. Bet mažumą paėjus, priešaky ėmė 
šviesėti. Kuo toliau, tuo darėsi šviesiau, ir galiausiai juodu atsidūrė 
didžiuliame požemyje. Čia spingsojo blausūs žibintai, įstatyti į akmeninių 
sienų plyšius. Šviesa buvo menka, o jau šešėliai ant žemės krito tokie juodi, 
kad nuo jų prieblanda dar tamsesnė atrodė. 

Palei vieną požemio sieną buvo daugybė gardų, visai tokių kaip 
arklidėje, ir kiekviename garde stovėjo po bėrą pabalnotą žirgą, tik sėsk ir 
jok į mūšį. O ant šiaudų prie kiekvieno žirgo kojų gulėjo žmogus — 
stuomeningas riteris juodais it anglis šarvais ir rankoje su geležiniu 
antrankiu laikė kardą. 

Tačiau arkliai nejudėjo, ir nežvangėjo anei viena grandinė. Tiek riteriai, 

tiek arkliai stovėjo sustingę, be žado, tarytum užburti ir paversti juodo 
marmuro statulomis. 

Taip nyku darėsi, žiūrint į tuos sustingusius be gyvybės arklius ir 
žmones, ir taip kraupu buvo nuo tylos, kad Kenonbiui Dikui išlakstė visas 
drąsumas ir ėmė drebėti keliai. | 

Tačiau jis vis tiek neatsiliko ir nuėjo paskui senuką į požemio galą. Ten 
stovėjo senoviškas stalas, ant jo gulėjo žvilgantis kardas ir medžioklės ragas, 
išmargintas neregėtais raštais. 

Prieina juodu prie to stalo, senukas atsisuka į Kenonbį Diką ir iškilniai 
sako: 

— Gerasis žmogau, tu tikriausiai esi girdėjęs apie Tomą Lermontą iš 
Ersilduno. Žmonės jį vadina Eiliuotoju Tomu. Kadaise jis gyveno pas fėjų 
šalies karalienę ir gavo iš jos teisingumo ir pranašystės dovaną. 

Kenonbis Dikas tik linktelėjo galvą; kai išgirdo garsiojo pranašautojo 
vardą, visas apmirė iš. baimės, ir liežuvis jo nebeklausė. Žinojo Dikas — 
jeigu jau lemtis suvedė su Eiliuotoju Tomu, tai neišvengs susidūrimo ir su 
tamsybės dvasiomis. O žilasis senukas vėl šneka toliau: 

— Aš, kuris kalbu su tavimi, ir esu Tomas Lermontas iš Ersilduno. O 
tave čia atsivedžiau todėl, kad norėjau pasižiūrėti, iš kokio molio esi 
drėbtas. Va čia guli kardas ir ragas. Tasai, kuris patrimituos šiuo ragu arba 
ištrauks iš makščių šitą kardą, pasidarys visos Britanijos karalius, jeigu tik 
nepritrūks drąsos. Taip sakau aš, Eiliuotojas Tomas. O tu žinai, kad mano 
lūpos tik teisybę byloja. Viskas dabar priklauso vien nuo tavo drąsumo. Ir 
tau bus lengva arba sunku, destis ką pirmiau paimsi į rankas — kardą ar 
ragą. 

o Kenonbis Dikas labiau mėgo kumščiais švaistytis, negu groti muzikos 
instrumentais, todėl pamanė — ims kardą. „Ar šiaip bus, ar taip,- 
pagalvojo,- bent turėsiu kuo apsiginti“. Jau ties ranką prie kardo, bet 
staiga jam dingt į galvą, kad su kardu tik sukiršins dvasias ir jos visos jį 
užpuls. O kad požemis pilnas dvasių, Dikas neabejojo. 

Drebančia ranka paėmė jis ragą ir patrimitavo, bet jau taip negarsiai, 
kad vargu ar buvo girdėti kitame požemio gale. 

Tačiau požemyje iš karto viskas taip persimainė, kad net didžiausiam 
drąsuoliui būtų širdis sudrebėjusi. Per visą milžinišką požemį nudundėjo 
trankus griausmas, ir užkeiktieji riteriai bei jų arkliai akimoju pabudo iš burtų 
miego. Riteriai tučtuojau sustojo, iškėlė kardus ir ėmė jais piktai mojuoti, o 
didžiuliai bėri žirgai kasė kanopomis žemę, prunkštė ir graužė žąslus, tarsi 
norėdami ištrūkti iš gardų. Tylusis požemis dabar visas tik griaudė, dundėjo. 

Šią valandą Kenonbis Dikas turėjo parodyti savo drąsą. Tada jo 
gyvenimas būtų visai kitaip susiklostęs. Bet jam pasidarė labai baisu, ir 
prarado jis savo laimę. 

Riteriai taip grėsmingai į jį žiūrėjo, kad Dikas persigandęs išmetė ragą 
ir nedrąsiai siektelėjo kardo. 

Bet nespėjo prisiliesti kardo — požemyje sugriaudėjo slaptingas balsas 
ir ištarė tokius Žodžius: 


Pražus bailys, kuris iš karto 
Prie rago puola, neištraukęs kardo!.. 


Tą pat akimojį įsiveržė į požemį smarkus ir šaltas viesulas, pastvėrė 
Diką ir, tam nespėjus nė atsikvošėti, išnešė lauk pro siaurą plyšį ir nutrenkė 
ant akmeningo skardžio. 

Su akmenų griūtimi nuriedėjo Kenonbis Dikas žemyn, ir rytą piemenys 
rado jį kalno papėdėje vos gyvą. Spėjo jis tiktai papasakoti, kokių baisumų 
patyręs, ir amžinai užmerkė akis. 


KEILO DUDORIUS 


Stūkso Kintaire didelė uola. Po ta uola kadaise gyventa fėjų. Anga į jų 
būstą dar ir dabar iš tolo juoduoja uoloje. Žmonės sako, kad už tos angos 
po žeme šakojasi daugybė siaurų ir vingiuotų takų. Ten, kur tie takai 
susieina, buvusi didžiulė menė, kur švietę daugybė stebuklingų Žvakių ir 
skambėjusi muzika, kai užgrodavę šimtai stebuklingų muzikantų. Čia fėjos 
šokdavusios ir puotaudavusios kartu su savo karaliene, čia ir ištarmę 
skelbdavusios mirtingiesiems, drįsusiems įkelti koją į jų karaliją. 

Bet nedaugelis tedrįsdavo bent artėliau tos uolos prieiti, — visi šioje 
vakarų pakrantėje žinojo, EOEIŲ pavojų ir užkeikimų susilaukia žmogus, 
patekęs į fėjų šalį. 

Gyveno Keile toks drąsus dūdorius, vardu Elesdeiras. Garsus jis buvo 
muzikantas — visas Kintairas jį pažinojo. Dažnai Elesdeiras eidavo vakarais 
kaimynų linksminti. Susirenka visi po dienos darbų, jis tik užgriežia savo 
dūdmaišiu, kojos pačios ima kilnotis nuo muzikos gražumo. Arba pradės 
griežti senas, dar senolių dainuotas dainas, tai visi klausosi neatsiklauso, o 
kad smagiau būtų, ratu eina kaušas putoto elio, ir skleidžia šiltą šviesą 
židinys, kur kiekviena durpė įdedama su malda. Ir visą laiką prie Elesdeiro 
kojų tupėdavo nedidelis šuo; juodu labai vienas kitą mylėjo, nelyginant 
motina ir vaikas ar Žmona ir vyras. 

„Vieną vakarą Elesdeiras įsismagino begurkšnodamas iš kaušo, per patį 
linksmumą nustojo dūdavęs ir sako: 

— Dabar aš pagriešiu taip, kaip griežia fėjos po didžiąja uola. 

Kilstelėjo dūdmaišį, jau pūs. Bet daug kam jo žodžiai nepatiko — kur 

tai matyta taip girtis! Juoba kad visi žinojo, jog mirtingasis, išdrįsęs su 
fėjomis lygintis, užsitraukia tėjų rūstybę. Todėl vienas kaimynas, Ijenas 
Makgrovas, sulaikė Elesdeirą ir sako: 

— Ak Elesdeirai, kam taip šneki? Teisybė, tu drąsiausias dūdorius 
visame Kintaire, betgi visi žino, kad fėjų muzikai niekas neprilygs — ji tokia 
graži, kokios nei sapne nesusapnuosi, nei godoj nesugodosi. Savo dainomis 
fėjos gali nuvilioti kūdikį nuo motinos, mylimąjį nuo mylimosios. 

Nusišypsojo dūdorius iš didžio ir tarė garsiai: 

— Tu pasakei, ką norėjai, Ijenai Makgrovai, ir aš išklausiau. Bet kertam 
lažybų, - dar šiąnakt išvaikščiosiu dūduodamas visus didžiojo urvo takus ir 
išeisiu sveikas ir gyvas. Nebus nė vieno fėjų muzikanto, kuris mane nugalėtų 
ir pagriežtų gražesnę ir trankesnę dainą negu šita.. 

Kaimynai tik aiktelėjo — iš kur tokia paika narsybė! O Elesdeiras vėl 
prisispaudė dūdmaišį prie lūpų ir kad uždūduos linksmą dainelę — niekas 
dar nebuvo girdėjęs taip gražiai, taip trankiai dūduojant. 

Išgirdo Elesdeirą taip įžūliai giriantis fėjos, puotaudamos didžiojoje 
menėje, ir sukilo joms pyktis. Garsiau pagavo griežti galybė nuostabiųjų 
muzikantų, sumirksėjo supliūpčiojo šimtai stebuklingų Žvakių, ir fėjų 
karalienė bemat sugalvojo užkeikimą tam pasipūtėliui dūdoriui, žadančiam 
kelti koją į jų karalystę. Matyt, Elesdeiro šuo tai pajuto. Kai tik jo 
šeimininkas paliko susirinkusią draugę ir patraukė jūros link, grieždamas 
linksmąją dainelę, jis visas pasišiaušė ir ėmė tyliai urgzti. O kad buvo labai 
ištikimas, tai neatsiliko — nusekė iki pat tamsios urvo angos. 

Atlydėjo Elesdeirą ir kaimynai. Jie sustojo atokiau, o Elesdeiras nė 
nestabtelėjo — šauniai pasikreipęs kepurę ant šalies, žengė tiesiai į tamsą, 
tik sijonas plakėsi apie kojas. Ištikimasis šunelis nusekė įkandin. 

Ir žiūrėjo kaimynai net prisimerkę, kol matė dūdorių, o kai nebematė — 
dar ilgai klausėsi ir garsaus jo griežimo. Ne vienas galvą lingavo ir sakė: 

— Nebeišvysim jau savo drąsuolio, neberegėsim savo dūdoriaus. 

Staiga dūdmaišis gūdžiai sucypė ir nutilo. Ir iki pat angos vingiuotais 
požemiais ataidėjo atskardeno kraupus juokas. O tada užstojo tyla. 
Kaimynai stovėjo nusigandę, nežinodami, kas nutiko šauniajam jų dūdoriui. 
Tik ūmai kad išpuls iš urvo inkšdamas koks gyvulėlis — nusigalavęs, plikas, 
be vieno plaukelio, iš baimės išsprogusiom akim. Ogi tai Elesdeiro šuo. 
Išpuolė vargšelis iš urvo ir nudūmė kaip pašėlęs per laukus tolyn, tarsi jį 
būtų vijęsi Žali fėjų šunys. 

O pats Elesdeiras vis nesirodė. 

Vieni kaimynai ėjo sau ir nuėjo, kiti laukė, iki aušra ėmė brėkšti virš jūros, 
„Šaukė jį vardu, rankas prie burnos susidėję, bet dūdoriaus taip ir nebesulaukė. 
Ir nebuvo nė vieno vyro visame Kintaire, kurs būtų išdrįsęs į juodąją angą įeiti 
jo paieškoti — šiurpas visus krėtė, vien kraupųjį fėjų juoką prisiminus. 

Bet čia dar ne viskas. 

Kartą Ijenas Makgrovas, kur gyveno net už kelių mylių nuo jūros, sėdėjo 
vakare su žmona prie židinio. Staiga žmona pasilenkė ir girdi — po židiniu 
kas dūduoja. 

— Ar tu negirdi,- sako ji vyrui, - čia kas dūdmaišiu griežia? 

Pasiklausė vyras, pasiklausė ir didžiai nustebo — išgirdo ir jis linksmąją 
dainelę, kur Elesdeiras griežė paskutinį kartą. Ir suprato, kad fėjos bus 
Elesdeirą užkeikusios amžinai klajoti painiais požemio takais, einančiais net 
į patį žemės vidurį. | 

Umai muzika nutilo ir pasigirdo dūdoriaus aimana: 


Deja, deja, jau saulės neregėsiu 
Ir amžinai klajoti čia turėsiu, 
O varge, varge mano! 


**++* 


Ir šiandien dar yra žmonių, girdėjusių dūdmaišį giliai po žeme toje 
vietoje, kur kadaise Ijenas Makgrovas gyveno. Ir kaskart muzika ūmai per 
vidurį nutrūkdavusi ir pasigirsdavusi šioji gaili dejonė. 


ASIPATLAS IR JŪRŲ SLIBINAS 


Seniai, labai seniai Škotijos šiaurėje gyveno vienas turtingas laukininkas. 
Turėjo jis septynis sūnus ir vieną dukterį. Jauniausiąjį jo sūnų Žmonės 
praminė Asipatlu, mūsiškai — Peleniumi. 

Ne veltui tokiu vardu vadino. Buvo jis prie tinginio, nenorėjo dirbti 
laukuose su kitais broliais. Per dienų dienas trainiojosi dievai žino kur, 
apšepęs, susivėlęs, ir niekas jam daugiau nerūpėjo — tik milžinai, elfai ir 
nykštukai. 

Ilgomis vasaros dienomis, kai kepina karšta saulė, kai bitės dūgzdamos 
migdyte migdo ir net maželyčiai vabaliukai ropoja lyg per miegus, atsigula 
tas vaikas į pelenų krūvą vidury kiemo ir guli valandų valandas. Žarsto ten 
pelenus, beria pro tarpupirščius nelyginant smėlį palei jūrą, kaitinasi prieš 
saulę ir seka pats sau pasakas. 

O broliai tuo metu pluša laukuose. Parodys pirštu į Asipatlą, pasišaipys 
ir sako, kad ne veltui žmonės jį Pelenium praminę. Niekam tikęs vaikas! 

Užtat pargrįžę iš darbo broliai jį ūdija, siuntinėja, ir motina jo 
neužtaria: varo aslos šluoti, atnešti durpių, vandens — liepia dirbti visokius 
darbus, kokių niekas kitas nenori dirbti. 

Nelengvas buvo Asipatlo gyvenimas. Ir būtų, ko gero, dar sunkesnis 
buvęs, jei ne sesuo. Ji labai mylėjo Asipatlą ir kantriai klausydavosi jo 
prasimanytų pasakų. Niekada iš jo nesijuokdavo ir nesakydavo, kaip broliai, 
kad jis meluoja. 

Bet kartą nutiko bėda. Kam kam, o vargšeliui Asipatlui tai tikrai. 

Tos šalies karalius turėjo dukterį — karalaitę Džemdelavlę. Labai 
karalius tą savo vienturtę mylėjo ir tenkino kiekvieną jos norą. Prireikė tuo 
metu karalaitei Džemdelavlei tarnaitės. Ir prisiminė ji mielą mergaitę, 
Asipatlo seserį, kurią, jodama pro laukininko namus, matė stovint prie 
vartų. Tai-paprašė karaliaus, kad ją pasamdytų. 

Karalius visada mielai tenkino dukters norus. Tuojau nusiuntė žygūną 
pas mergaitės tėvus — tegu rengia dukterį į rūmus. 

Apsidžiaugė laukininkas, kad jo dukterį tokia laimė tiko. Apsidžiaugė 
ir motina, ir šeši broliai. Trumpai drūtai — visi džiaugėsi, tik vienas 
Asipatlas ne. Nusiminęs žiūrėjo į seserį, kai toji išjojo raita, didžiuodamasi 
dailiu apdaru ir naujomis kurpaitėmis. Kurpaites iš karvės odos jai pasiuvo 
tėvas, kad rūmuose, tarnaudama karalaitei, turėtų ką avėti. Šiaip namie tai 
ji vis basa vaikščiojo. 

Praėjo kiek laiko. Vieną dieną per šalį pralėkė karaliaus Žygūnas, 
skelbdamas baisią žinią. Žvejai, vakarykščiai išplaukę į jūrą, matę 
Sturuormą. Visi žinojo, kad tai pats didžiausias, pats baisiausias ir pats 
garsiausias jūrų slibinas. Šventajame rašte jis vadinamas Leviatanu. Jeigu jo 
galva būtų prie Nordkapo, tai uodega siektų Islandiją — va kokio jis ilgumo. 

Žvejai matę, kaip tas pabaisa žiopčiojo, atsigręžęs į kranto pusę, ir 
kraupiai žiovavo. Žinok — nori ėsti, ir jeigu niekas jo nepamaitins, galas 
bus viskam, kas gyva — Žmogui ir žvėriui, paukščiui ir vabalui. 

Slibino kvapas nuodingas ir lyg ugnis degina visa, į ką tik kvėpteli. 
Užtenka tam baisūnui pakelti galvą ir papūsti pragaištingąjį kvapą į į krantą, 
žydinti žemė per kelias savaites virsta dykyne. 

Nusigando žmonės, išgirdę tokią žinią,- suprato, kas jų laukia. Šaukia 
karalius savo patarėjus, liepia sugalvoti, kaip nuo tos nelaimės išsigelbėti. 

Tris dienas tarėsi barzdotieji išminčiai. Ir vienaip sakė, ir kitaip, visokių 
gudrysčių primanė, bet kaip apsiginti nuo jūrų slibino nesugalvojo. 

Trečios dienos vakare, kai visi jau buvo praradę viltį išsigelbėti, atsidarė 
išminčių menės durys ir įėjo karalienė. 

Karalienė buvo antroji karaliaus žmona. Žmonės jos nemylėjo: pikta 
buvo ir pilna puikybės. Ji nekentė savo podukros Džemdelavlės ir dažniau 
šnekėjosi su vienu garsiu burtininku, kurio visi bijojo, negu su savo vyru 
karaliumi. 

Rūsčiai pasižiūrėjo garbieji vyrai į karalienę, kai toji įėjo į menę. O ji 
atsistojo prie sosto ir garsiu balsu prabilo: 

— Jūs manotės, patarėjai, esą drąsūs ir tvirti, manotės galį savo žmones 
apsaugoti nuo nelaimių. Gal taip ir yra, kai susiduriat su mirtingu priešu. 
Bet to priešo, kur dabar mūsų šalį užpuolė, jūs nenugalėsit. Mūsų ginklai 
jam buvę nebuvę. Ne stiprumu jis įveikiamas, o burtais. Taigi paklausykite, 
ką sakau, nors aš ir moteriškė. Pasitarkite su didžiuoju burtininku. Jam nėra 
jokių slaptybių. Jis žino visas žemės, oro ir jūros paslaptis. 

Nepatiko toksai patarimas nei karaliui, nei jo išminčiams. Jie nekentė 
burtininko. Juo labiau kad jis ir pačią karalienę laikė savo valioje. Bet patys 
nežinojo, kaip išsigelbėti, o šauktis pagalbos neturėjo kur. Tai ir gavo 
norom nenorom paklausyti karalienės. Liepė atvesti burtininką. 

Atėjo burtini kas, atsisėdo tarp išminčių, o tiems net nugaros pašiurpo. 
Baisus atrodė tt žmogus: aukštas, liesas, barzda iki kelių, plaukai ilgi, 
apgulę jį visą no.yginant koks drabužis, veidas baltas baltutėlis. Sakytum 
niekad saulės nematęs, visą gyvenimą tamsoje tūnojęs. 

Šnairomis žiūrėjo į burtininką ir pats karalius, ir jo patarėjai. Tačiau tik 
jis vienas galėjo jiems padėti. Todėl apsakė jam viską ir paprašė patarimo. 
Burbtelėjo tas senis, kad reikia pagalvoti,- rytoj ateis į rūmus ir pasakys, 
ką daryti. 

Kitą dieną atėjo jis į rūmus ir tokį patarimą davė, kad visiems net 
plaukai piestu atsistojo. | 

— Pasakysiu jums, kaip didįjį slibiną nuraminti ir kraštą išgelbėti, tarė 
burtininkas. - Kas šeštadienį reikia jam atiduoti septynias jaunas ir pačias 
gražiausias mergeles. Pamėginkite taip keletą kartų padaryti — gal slibinas 
susimylės ir nuplauks, iš kur atplaukęs. Na, o jeigu ir tatai nepadės, 
pasakysiu, kaip dar gelbėtis. Bet tai bus jau paskutinis kelias. Ir toks baisus, 
kad dabar nenoriu apie jį nė kalbėti — kam be laiko gąsdinti. 

Nebesižino karalius su patarėjais, kaip čia padarius. Nekentė jie 
burtininko, nenorėjo jo klausyti, bet ir neklausyti baisu. Todėl norom 
nenorom gavo daryti, kaip jis liepė. Ir karalius paskelbė žiaurų įsakymą. 

Kas šeštadienį karaliaus tarnai jį vykdė: surenka septynias gražiausias 
niekuo nenusikaltusias mergeles, atveda ant kranto, suriša rankas ir kojas 
ir palieka vienas ant uolos prie jūros. Pabaisa iškiša ilgą dvišaką liežuvį ir 
susibraukia mergeles į nasrus. Žmonės stovėdavo persigandę ant aukšto 
kalno viršūnės ir žiūrėdavo. Teisybę sakant, žiūrėjo tik vyrai, stačiai 
suakmenėję iš siaubo, o moterys, užsidengusios akis prijuostėmis, garsiai 
raudojo. | 

— Nejau nieko nebegalima padaryti? — aimanavo jos.- Nejau kaip 
kitaip nebegalima šalies išgelbėti? 

Bet vyrai tik dūsavo ir purtė galvas. 

— Ne, nieko kito nepadarysi, sakė jie.— Nieko! 

J sykį per minią nuskardėjo piktas vaiko balsas: 

"— Argi tarp jūsų nėra nė vieno vyro, kuris išdrįstų pakelti pinklų pricš 
tą pabaisą, jį nugalėtų ir mergeles išgelbėtų? Jeigu nėra, prieš slibiną stosiu 
aš. Man tasai Sturuormas nebaisus! 

Taip pasakė bernaitis Asipatlas, ir visi nustebę sužiuro į jį. O jis stovėjo 
atsigręžęs į jūrų slibiną, rūsčiai sugniaužęs kumščius, ir didelės mėlynos jo 
akys liepsnojo piktumu ir širdgėla. 

— Vargšelis, išėjo iš proto! Pasimaišė jam galva nuo tokio baisumo, — 
šnabždėjosi žmonės. 

Apsupo jie bernaitį, paguos, nuramins. Bet kur buvęs, kur nebuvęs 
priėjo vyresnysis Asipatlo brolis ir atsivėdėjęs skėlė jam antausį. 

— Jūrų slibino nugalėtojas! — nusišaipė dar.- Kurgi ne! Eik greičiau 
namo ir gulkis į pelenus čia niekų netauškęs. 

Nutvėrė jis Asipatlą, nusitempė prie kitų brolių, ir visi patraukė namo. 
Eina paskui juos Asipatlas ir vis saikstosi, kad nudėsiąs jūrų slibiną. 
Vyresnieji broliai įtūžo ant jo už tokį gyrimąsi ir ėmė akmenimis svaidyti. 
Jaunylis nėrė kiek įkabindamas į šalį. 

Tą vakarą visi šeši broliai kūlė jaujoje rugius, o Asipatlas kaip visada 
gulėjo pelenuose ir mąstė. Atėjo motina ir liepė jam nubėgus pašaukti 
brolius vakarienės. 

Klauso Asipatlas motinos, atsistojo ir eina. Bet tik įkėlė koją į jaują, tai 
broliai, įpykę, kam jis dieną nuo jų pabėgo, parmetė jį ant žemės ir apvertė 
šiaudais — būtų ten Asipatlas ir užtroškęs, jeigu tėvas nebūtų atėjęs 
pažiūrėti, ko sūnūs taip ilgai neina valgyti. 

Per vakarienę ėmė motina barti vyresniuosius sūnus. Tik bailiai, sakė ji, 
visi krūvoj puola mažesnį ir silpnesnį. Asipatlas pastūmė avižinę košę į šalį, 
pakėlė akis ir tarė: 

— Nesikrimsk, motule! Aš pats leidausi jų įveikiamas. O jei būčiau. no- 
rėjęs, tai būčiau juos dar kaip prikūlęs! 

— Reikėjo pabandyti! — suriko broliai. 

— Nenoriu niekais savo galios švaistyti. Man jos prireiks, kai susiimsiu 
su.baisiuoju slibinu,- ramiai atsakė Asipatlas. 

Tada visi namiškiai tik nusikvatojo ir nieko nebesakė. 

O laikas ėjo. Kas šeštadienį septynios mergelės vis buvo atiduodamos 
pabaisai slibinui. Bet galų gale žmonės patys ėmė sakyti, kad gana šitaip 
slibiną penėti,- taip šaly nebeliksią nė vienos mergelės, 

Tada karalius vėl sušaukė savo išminčius. Ilgai jie tarėsi ir nusprendė 
dar kartą burtininką paklausti, kokį kelią, tą paskutinįjį, jis Žinąs nuo 
slibino apsiginti. 

— Kad ir ką jis pasakys, - nusprendė išminčiai,- vis tiek žiauriau nebus, 
negu dabar mes darom. 

Bet jie nenumanė, koks bus tas kelias. 

Reikia pasakyti, kad žiaurioji karalienė labai nekentė savo podukros, 
karalaitės Džemdelavlės, ir piktasis burtininkas tai žinojo. Žinojo jis taip 
pat, kad karalienė mielai podukros atsikratytų. Tai ir sumanė karalienei 
įsiteikti. Atėjo jis į menę, dėdamasis didžiai nusiminęs, ir pasakė, kad vienas 
kelias bėra išsigelbėti nuo jūrų slibino — atiduoti jam karalaitę 
Džemdelavlę. Tada baisūnas tikrai atstosiąs. | 

Ištarė burtininkas tuos žodžius, ir tylu lyg kapuose pasidarė išminčių 
menėje. Visi rankomis užsidengė veidus — niekas nedrįso karaliui į akis 
pasižiūrėti. | 

Karalius karštai mylėjo dukterį ir sergėjo ją kaip akies vyzdį. Bet jis 
buvo teisingas karalius ir suprato, kad nevalia neduoti dukters dėl šalies 
išgelbėjimo, kai kiti tėvai savo dukteris atiduoda. 

Nuėjo karalius pas dukterį, apsakė jai viską. Po to grįžo į menę ir 
drebančiu balsu apskelbė — tebūnie taip, kaip burtininkas sako. 

- Džemdelavlė — mano vienturtė duktė,— pasakė karalius,- ir 
paskutinė visoje giminėje. Tačiau mudu suprantame, kad dėl savo šalies 
išgelbėjimo ji turi atiduoti gyvybę. 

Sūrios ašaros pažiro rūsčiųjų vyrų skruostais, kai jie išgirdo karaliaus 
žodžius. Visi gerai žinojo, kokia brangi karaliui duktė Džemdelavlė. Tačiau 
karaliaus žodžiai buvo išmintingi, o jo sprendimas — teisingas. Žinia, geriau 
žūti vienai mergelei, nors ji ir karaliaus duktė, negu be jokios naudos 
savaitė po savaitės netekti daugybės kitų mergelių. 

Sunkiai atsiduso patarėjai. Galiausiai atsistojo senas senutėlis, karaliaus 
tarybos galva, paskelbti karalaitei ištarmės. Bet nespėjo jis dar nė prabilti, 
pakilo karaliaus ginklanešys. 

— Mes visi žinome, kad kiekviena gyvatė turi uodegą,- pasakė jis.— 
Dabar mūsų įstatymų skelbėjas paskelbs mirties ištarmę, o tokia ištarmė — 
tai nuodinga gyvatė. Ji turi turėti uodegą. Ir štai kokia toji uodega:. jeigu 
slibinas, tas jūrų siaubūnas, prarijęs karalaitę bematant nepasitrauks, tada 
jam paaukosim nebe mergelę, jauną ir tyrą, o šitą perkarusį senį, žiaurųjį 
burtininką! 

Sulig tais žodžiais visi patarėjai sujudo patenkinti, o piktasis burtininkas 
tik susigūžė ir dar labiau pabalo. | 

Ant galo pagalės ištarmė karalait ži buvo paskelbta, bet buvo nutarta ją 
įvykdyti po trijų savaičių. O tuo tarpa karalius išsiuntė žygūnus į gretimas 
karalystes, kad pagarsintų, jog ieško drąsuolio, kuris nugintų pabaisą ir 
išgelbėtų karalaitę. 

Išgelbėtojas gaus karalaitę už pačią. O kraičio — visą karalystę ir dar 
garsųjį karaliaus kardą, senų senovėje priklausiusį pačiam skandinavų dievui 
Odinui. Odinas su tuo kardu nė vienų kautynių nepralaimėjęs. Tas kardas 
buvo vadinamas švitriuoju: užsimoji — ir lekia nuo pečių priešo galva. 


Žinia apie karalaitės lemtį kaipmat pasklido po visą šalį. Visi labai 
karalaitės gailėjo. Verkė ir laukininkas, kad ji turės mirti tokia baisia 
mirtimi, verkė ir jo pati, ir šeši jų sūnūs — visi jos verkė, tik vienas 
Asipatlas ne. Sėdėjo jis sau ant pelenų krūvos ir tylėjo. 

O gretimose karalystėse, išgirdę karaliaus šaukimą, sujudo sukruto jauni 
drąsuoliai. Ne taip jau sunku, jiems regėjosi, nukauti jūrų siaubūną, na o 
tokią gražuolę, didelę karalystę ir puikų kardą ne bet kada gausi. 

Ir atjojo trisdešimt šeši kariai į karaliaus rūmus. Kiekvienas manėsi 
slibiną nugalėsiąs. 

Liepė tada jiems karalius nujoti prie jūros ir pasižiūrėti į baisųjį slibiną 
išžiotais nasrais. Kai tik kariai slibiną pamatė, dvylika iškart susirgo, o kiti 
dvylika taip išsigando, kad leidosi bėgti ir tol lėkė nesižvalgydami, kol savo 
namuose atsirado. Tik dvylika drąsuolių iš trisdešimt šešių sugrįžo į 
karaliaus rūmus, bet ir tie nuliūdę ir praradę drąsą. Nė vienas nebenorėjo 
prieš slibiną stoti. 

Praslinko trys savaitės, ir atėjo toji diena, kai turėjo būti paaukota 
karalaitė. Iš vakaro karalius iškėlė puotą, norėjo bent kiek savo svečius 
pralinksminti. 

Bet kokia ten ta puota — visi tegalvojo apie rytojaus nelaimę, ir niekas 
negalėjo nė kąsnio praryti. 

Pagaliau visi išsiskirstė ir nuėjo miegoti. Liko tik karalius ir senas jo 
ginklanešys. Karalius grįžo į menę ir lėtai priėjo prie aukštos pakylos, kur 
buvo sostas. Tais laikais sostas buvo ne toks kaip dabar, o paprasta skrynia, 
kurioje karalius laikė didžiausias brangenybes. 

Drebančiomis rankomis atitraukė karalius geležinius skląsčius, atidarė 
skrynią ir išėmė stebuklingąjį kardą, tą patį, kurs kadaise priklausė dievui 
Odinui. 

Ištikimasis ginklanešys, ne viename mūšyje kovęsis su karaliumi petys 
petin, suspausta širdimi žiūrėjo dabar į karalių. 

— Kam išsiėmei tą kardą? — tyliai paklausė jis.— Juk tavo n tas jau 
praėjo. Tu šauniai koveisi, mano valdove, kol ranka buvo * irta ir taikli. ct 
kada kariui devynios dešimtys ir šešeri metai, į kov , 1esiunčia kitus, 
jaunesnius. 

Senasis „karalius supykęs atsigręžė į ginklanešį, ir jo akys sužibo kaip 
senais laikais. 

— Nutilk,- suriko jis,— jei nenori, kad šį kardą pakelčiau prieš tave! 
Negi manai, kad atiduosiu vienturtę dukterį slibinui ir nė piršto 
nepajudinsiu? Juk niekas daugiau nesiima jos gelbėti. Sakau tau, ne, 
prisiekiu šiuo kardu, tarė jis ir sukryžiavo ant kardo nykščius,- kol aš 
gyvas ir kol laikau kardą rankose, mano dukteriai nė plaukas nenukris nuo 
galvos. Taigi eik, drauguži, liepk paruošti man laivą, iškelti bures ir atsukti 

į jūrą. Aš stosiu į kovą su jūrų slibinu. O jei negrįšiu, mano mylimą dukterį 
priglobk tu. Gal mano mirtis išgelbės jai gyvastį. | 
Tą vakarą laukininko šeimyna sugulė anksti — mat rytą eis į kalną prie 
jūros pažiūrėti, kaip slibinas suris karalaitę. Tik Asipatlas vienas turėjo 
namie likti žąsų ganyti. | 

Bernaitis taip nusiminė, kad nė užmigti nebegalėjo — o juk buvo taip 
gerai sugalvojęs. Vartosi jis nuo vieno šono ant kito savo pelenų krūvoje ir 
staiga girdi — plačiojoje lovoje kalbasi tėvas ir motina. Pasiklausė 
Asipatlas — ogi jie ko besipykstą. 

— Iki to kalno labai toli, - sako motina.—- Kur aš ven pėsčia nueisiu. 
Geriau liksiu namie. | 

— Na jau,- sako tėvas.—- Ko tau tupėti namie, kai ten visa apylinkė 
susirinks? Atsisėsi į balną man už nugaros, ir nujosim kartu su mano 
Greitakoju. 

— Nenoriu tavęs varginti, kam čia tau tampytis su manim,- sako 
žmona.- Juk manęs taip nebemyli kaip seniau. 

— Ar jau iš galvos išėjai? — apmaudžiai sušuko vyras.— Kodėl manai, 
kad aš tavęs nebemyliu? 

-— O kad nieko man nepasakai. Jau penkti metai tavęs klausiu, kodėl, 
kai tu joji, Greitakojis lekia greičiau už vėją, o užsės ant jo kas kitas — tai 
velkasi vos gyvas. 

Vyras nusijuokė. 

— Ne todėl nesakiau, kad tavęs nebemylėčiau,- tarė,- o todėl, kad 
nelabai tavimi pasitikiu. Juk moters liežuvis mala be perstojo, 0 aš 
nenorėjau, kad kiti mano paslaptį sužinotų. Na, bet jeigu tau taip rūpi, 
pasakysiu,— kas bus tas. Klausykis! Kai noriu Greitakojį Sustabdyti, 
suduodu kartą jam per kairįjį šoną. Kai noriu, kad bėgtų kaip visi arkliai, 
du kartus suduodu per dešinįjį. O kai man reikia, kad lėktų kaip vėjas, 
sušvilpiu žąsies gerkle. Nežinau, kada man gali prireikti, kad žirgas lėktų 
kaip vėjas, todėl kairėje švarko kišenėje visą laiką žąsies gerklę nešiojuos. 

— Tai va kaip tu suvaldai tą arklį, - be galo patenkinta tarė žmona, 
ir mat kur dingsta visos žąsų gerklės! Na ir gudruolis esi, vyreli. O dabar, 
kai viską sužinojau galiu ramiai pamiegoti. 

Asipatias liovės vartęsis po pelenus. Sėdėjo tyliai savo kampe, skruostai 
jam tik degė, o akys blizgėjo. 

Matė bernaitis, kid pagaliau išmušė jo valanda. 

Kantriai laukė, kol iš kvėpavimo suprato tėvus užmigus. Tada prisėlino 
prie tėvo drabužių, išsitraukė žąsies gerklę iš švarko kišenės ir tylutėliai 
išėjo pro duris. Per kiemą kick įkabindamas pasileido į arklidę, pasibalnojo 
Greitakojį, užmetė pavadį ant kaklo ir išsivedė pro vartus. | 

Žirgas nebuvo pripratęs prie Asipatlo. Stojosi piestu, purtėsi, blaškėsi. 

Bet prisiminė bernaitis tėvo žodžius ir pliaukštelėjo kartą jam per kairįjį šoną. 
"Greitakojis sustojo kaip įbestas. Užšoko Asipatlas ant jo, sudavė du kartus 
per dešinįjį šoną, ir žirgas garsiai žvengdamas risčia pasileido per kaimą. 

Kanopų bildesys nakties tyloje pažadino namiškius. Laukininkas ir šeši 
jo sūnūs šoko laiptais žemyn, išsigandę, ar tik nebus į arklidę įsisukę vagys. 

Laukininkas pirmasis išlėkė pro duris laukan. Ir žvaigždžių šviesoje 
pamatė nujojant savo numylėtą žirgą. Tai kad suriks visa gerkle: 

— Vagis! Vagis! Laikykit vagį! Tprūū, Greitakoji, tprūūū! 

Išgirdo Greitakojis šeimininko balsą ir sustojo. 

„Na, dabar baigta“, - mano Asipatlas. Žinojo, kokie greiti jo broliai ir 
tėvas. Tuoj ims ir pasivys. O Greitakojis — nė krust! Visa laimė, prisiminė 
Asipatlas žąsies gerklę. Išsitraukė iš kišenės ir kad sušvilps. Žirgas tuoj 
strykt iš vietos, kaip vėjas nuskriejo pirmyn ir akies mirksniu perlėkė per 
kalną. Tėvas su broliais dar tik kelis žingsnius tepabėgo, o Asipatlas jau 
buvo kažin kur. | 

Jau brėško, kai Asipatlas pamatė jūrą. Tenai ant bangų gulėjo didžiulis 
it kalnas siaubūnas. Asipatlui reikės jį nugalabyti — to jis čia ir atlėkė iš 
tokios tolybės. Kiekvien. pasakys, kad tai ne jo nosiai. Juk Asipatlas 
menkas bernaitis, beginklis, o slibinas, jūrų valdovas, - neregėto didumo, jo 
ilgis — ketvirtadalis žemės lanko. Slibino liežuvis dvišakas, pastvers lyg 
kokiom šakėm ką panorės ir praris. 

Bet Asipatlas nepabūgo — nors buvo ir nuskaręs, širdį turėjo didvyrio. 

„Na, broliuk, laikykis,—- tarė patis sau.— Jei pritrūksi jėgos, gudrumu 
sukis!“ 

Nušoko Asipatlas nuo Greitakojo, pririšo jį prie medžio, o pats eina 
pėsčias; atsargiai žvalgydamasis. Pamiškėj žiūri — trobelė bestovinti. 

Trobelės durys buvo neužsklęstos, tai Asipatlas įėjo į vidų. Čia rado 
miegančią senutę. Nežadino jos, tik nusiėmė nuo lentynos ketaus katiliuką 
ir atidžiai apžiūrėjo. 

„Jis man pravers,—- pamanė.- O senutė gal nesupyks — juk k2'.1uką 
paėmiau, norėdamas karalaitę išgelbėti“. 

Išsitraukė iš židinio rusenančią durpę, įsimetė į katiliuką ir išėjo. 

Jūroje prie pat kranto pamatė Asipatlas karaliaus laivą. Burės iškeltos, 
o visas atsuktas į jūrų slibino pusę. Laivą besaugąs laivininkas. 

— Koks šaltas rytas, - tarė jam Asipatlas. - Ar nesušalai? Lipk į krantą, 
pabėgiosi, kiek apšilsi, o aš pasėdėsiu laive, pasergėsiu, kol sugrįši. 

— Kurgi ne! — atšovė laivininkas.— O ką pasakys karalius, manęs 
neradęs? 

„Paliksiu mat laivą sergėti tokiam smurgliui,- mano sau,- 0 pats 
„Šildysiuos ant smėlio. Nežinia, ką jis ten galėtų padaryti? Ko gero, galvą 
gaučiau palydėti“. 


— Kaip išmanai,- teatsakė Asipatlas ir ėmė kažko ieškoti krante tarp 
akmenų.— O aš susirasiu gerų kriauklių ir išsikepsiu pusryčiams. 

Prisirinko bernaitis kriauklių ir rausia smėlyje duobę — įsidės 
rusenančią durpę. Žiūri laivininkas į jį, ryja seilę — irgi užsimanė valgyti. 

Staiga Asipatlas kad pašoks, kad suriks baisiausiai: 

— Auksas! Auksas! Prisiekiu dievu Toru — kas galėtų pamanyti, kad čia 
yra aukso?! 

Nebeištvėrė tada laivininkas — pamiršo ir karalių, ir savo galvą. Išpuolė 
iš laivo, nustūmė Asipatlą ir pagavo smėlį rausti. 

O Asipatlas nieko nelaukdamas stvėrė už savo katiliuko, įšoko į laivą, 
atsistūmė nuo kranto ir nuplaukė į jūrą. 

Kasa laivininkas smėlį, duodasi, o aukso — nė ženklo. Suprato tada, kad 
bernaitis jį apgavo. Tik tas jau gerą pusmylį nuo kranto nuplaukęs. 

Įtūžo laivininkas. Bet dar labiau įtūžo senasis karalius, kai su dvariškiais 
atėjo į pajūrį. Rankoje jis nešėsi garsųjį kardą. Tai kas, kad buvo senas ir 
nukaršęs, vis tiek tikėjosi įveiksiąs pabaisą ir išgelbėsiąs dukterį. 

O dabar laivas nuplaukęs — tai kaip su slibinu besikausi. 

Nieko daugiau karaliui nebeliko, tik stovėti tarp savo valdinių, kurių 
rinkosi vis daugiau ir daugiau, ir laukti, kas bus. 

O buvo šit kas. 

Asipatlas lėtai plaukė per jūrą, neatitraukdamas akių nuo slibino. 
Netruko jis nužiūrėti, jog tas pabaisa kiek pabuvęs vis išsižioja, tarsi 
laukdamas nesulaukdamas, kad kas jį pamaitintų. Ir kas kartą, kai tik 
išsižioja, jam į gerklę plūsteli srautas vandens, o paskui vėl išbėga atgal pro 
milžiniškas žiaunas. 

Drąsusis bernaitis nuleido bures ir nukreipė laivą tiesiai į pabaisos 
nasrus. Kai tik tas išsižiojo, laivas su Asipatlu įplaukė pro nasrus ir 
nugarmėjo į juodus vidurius. Ten laivas plaukė ir plaukė nesustodamas, bet 
pagaliau vanduo ėmė slūgti — pradėjo bėgti atgal pro milžiniškas slibino 
žiaunas. Ir laivas tarsi atsidūrė seklumoje. Tada Asipailas iššoko iš jo su 
katiliuku rankose ir nubėgo tolyn. 

Kiek pabėgėjęs rado slibino kepenis. Žinojo, kad žuvų kepenyse yra 
daug riebalų. Tai išrausė jose skylę ir įgrūdo katiliuką su rusenančia durpe. 

Na ir kilo gaisras — Asipatlas vos spėjo nulėkęs įšokti atgal į laivą. Jūrų 
slibiną taip ėmė tąsyti mėšlungis, kad laivas iš jo vidurių šaute iššovė ir 
atskridęs bumptelėjo tiesiai ant kranto. 

O jūroje pasikėlė tokia audra, kad ir karalius, ir jo duktė, kuri jau buvo 
atvesta pajūrin baltais lyg nuotaka apdarais, ir dvariškiai, ir visi kiti žmonės 
turėjo pasitraukti į kalną. Sustoję ant viršūnės, kur bangos nebesiekė, visi 
žiūrėjo į jūrą ir laukė, kas bus toliau. 

Jūrų slibinas blaškėsi, daužėsi į visas puses, raitėsi. Pagaliau iskišo iš 

vandens šlykščią galvą, užsimojo liežuviu ir taip trenkė per žemę, kad ta net 
perskilo toje vietoje. Į plyšį siūbtelėjo vanduo, ir radosi kreivas sąsiauris, 
kuris skiria dabartinę Daniją nuo Švedijos ir Norvegijos. 

Besidaužant jūrų slibinui iškrito keli dantys. Bet nenuskendo — iš jų 
pasidarė salos, dabar vadinamos Orknėjų salomis. Dar keli išbirę dantys — 
tai dabartinės Šetlandų salos. 

Galų gale slibinas susirangė į kamuolį ir nusibaigė. Iš to kamuolio 
radosi Islandija. Jos gelmėse dar ir dabar tebedega ugnis — ta pati, kurią 
Asipatlas įžiebė su rusenančia durpe. Todėl ir dabar toje šaltoje saloje iš 
kalnų veržiasi liepsna. 

Kai jūrų slibinas nusibaigė, karalius nebežinojo nė ką daryti iš 
džiaugsmo. Apkabino jis Asipatlą,pabučiavo ir pavadino sūnumi. Nusiėmė 
nuo pečių mantiją, užsiautė bernaičiui ir prisegė jam švitrųjį savo kardą. 
Paskui pašaukė dukterį, karalaitę Džemdelavlę, padavė jos ranką Asipatlui 
ir pasakė, kad atėjus laikui tas narsuolis taps visos karalystės valdovu ir gaus 
karalaitę už pačią. 

Sėdo tada visi ant arklių ir laimingi nujojo į karaliaus rūmus. Asipatlas 
ant savo Greitakojo jojo greta karalaitės. 

Prijojo jie vartus, o čia jų pasitikti išbėgo tarnaitė, Asipatlo sesuo. 
Pribėgo ji prie karalaitės ir kažką pašnibždėjo į ausį. 

Karalaitė paniuro, apgręžė arklį ir nušuoliavo prie tėvo, kuris su 
dvariškiais jojo kiek atsilikęs. Prijojusi pasakė, ką iš tarnaitės sužinojo. 
Karalius irgi paniuro kaip debesis. 

Ir buvo ko. Mat karalienė, išleidusi karalių, visą rytą mylavosi su 
piktuoju burtininku, pamokiusiu, kaip atsikratyti podukros. 

— Nubausiu jį mirtimi! — sušuko karalius.— Tuoj pat! Be jokio 
pasigailėjimo! 

— Vargu ar jį kur berasi, šviesiausias karaliau, - pasakė tarnaitė.— Prieš 
valandą juodu išbėgo su karaliene, pasibalnoję eikliausius žirgus iš visos 
arklidės. 

— Aš pasivysiu! — riktelėjo Asipatlas ir su savo Greitakoju sparčiau už 
vėją nušvilpė paskui bėglius. 

Pasivijo juos bematant, išsitraukė kardą ir garsiai sušuko, kad sustotų. 

Išgirdę šaukiant, tuodu atsigręžė, o kai pamatė, kad čia tik tas bernaitis, 
kur pelenuose voliodavosi, prapliupo kvatotis. 

— Tai akiplėša! Aš jį pamokysiu! — suriko burtininkas ir nušuoliavo 
prie Asipatlo. 

Kautis jis nemokėjo, bet žinojo, kad burtai jį apsaugos ir joks ginklas 
jo neims, todėl toks drąsus buvo. 

Bet nežinojo senasis burtininkas, kad Asipatlas rankoje turi kardą, 
kuriuo didysis dievas Odinas visus priešus nugalėdavo. 


Asipatlas tik užsimojo, vienu kirčiu burtininką nukirto, ir tas negyvas 
nupuolė žemėn nuo arklio. 

Tuo tarpu atšuoliavo ir dvariškiai. Jie irgi lėkė iš visos sveikatos, tik kad 
žirgai ne tokie eiklūs buvo kaip Greitakojis. Prijoję stvėrė karalienės žirgą 
už pavadžių ir su visa karaliene nusivedė atgal į rūmus. 

Čia sušaukė karalius savo patarėjus, ir sugalvojo jie karalienei 
bausmę — uždaryti aukštame bokšte. Taip nelaisvėje ji ir pragyveno iki 
amžiaus galo. 

Kai Asipatlas suaugo, karalius išleido už jo dukterį. Iškėlė šaunias 
vestuves ir sukvietė galybę svečių. O kai senasis karalius mirė, Asipatlas 
karaliumi paliko ir daugelį metų karaliavo. 


MOREGĖ IR VANDENŲ ARKLYS 


Kai dienos pasidaro šiltos ir paparčiai nuo karštos saulės ima ruduoti, 
aukštumų laukininkai, kaip nuo seno įprasta, gena vasarai bandas į kalnus, 
o patys apsigyvena ten piemenų trobelėse ir grįžta tik tada, kai ateina metas 
bandas parvaryti. 

Kitą kartą buvo toks laukininkas Donaldas Makgregoras. Jo vasaros 
trobelė stovėjo nuošalioje atkalnėje palei didelį ežerą. Ramu ten buvo tarp 
šilojų, toje baltoje mažutėje trobelėje, o žemiau augo vešli žolė, tai ir 
ganykla buvo kuo puikiausia. Tačiau žmonės tik galvas purtė ir Donaldą 
Makgregorą keistuoliu laikė, kam tokioje vietoje trobelę statęsis. Ir nebuvo 
nė vieno, kuris nakčiai sutemus būtų išdrįsęs bent žingsnį žengti į tą pusę. 
Mat ežero gelmėse gyveno baisus siaubūnas, vandenų arklys, ir į tąją atkalnę 
eidavo grobio ieškoti. 

Kaip šis siaubūnas atrodė, niekas nežinojo. Jeigu kas bent mirksnį 
stabteli ir pasižiūri, išvydęs pabaisą kylant iš juodų ežero vandenų, tuoj 
krinta negyvas ir kitiems jau nieko nebepasako. O šiaip po kalno šlaitą tas 
pabaisa siautėja, pasivertęs kuo tik nori — ir sena moteriške, ir juodvarniu, 
ir gudruole lape. Vandenų arkliu atvirsta tik tuomet, sa jau visai prisėlina 
prie aukos — tada griebia ją ir sudrasko. 

Žmonės kalbėjo, kad vandenų arklys esąs labai didelis, su dviem 
smailiais it velnio ragais ant bjaurios galvos, o kai jau SAU3S per šilojus, tai 
nei vėjas jo neaplenkiąs. 

Visokie girdai sklido apie tą siaubūną, ir kasmet jis Šusiunebiavs po 
auką, bet Donaldas Makgregoras nieko nepaisė ir neklausė kaimynų, kai tie 
jį visaip gąsdino ir ragino keltis kitapus upelio, kur ramu ir saugu, nes per 
tekantį vandenį šis pabaisa pereiti negalįs. O Donaldui terūpėjo kuo geriau 
gyvulius priganyti, tai kur vešlesnę ganiavą rasi, jei ne ežero pakrantėse? 

Kad iš ežero iškyląs vandenų arklys, jis netikėjo ir sakė netikės, kol savo 
akimis nepamatys. Kai žmonės prabyla apie nelaimingas siaubūno aukas, tai 
Donaldas kaip kirviu nukerta, girdi, per daug nusivaišinę pas kaimynus, tai 
eidami namo kur paslydę ir prarajon nusiritę. 

Tačiau gavo jis pagaliau prisipažinti be reikalo šaipęsis. O buvo taip. 


Turėjo Donaldas vienturtę dukterį, vardu Moregė, ir labai ją mylėjo. Kas 
vasarą ėjo Moregė su tėvu į kalnus ir kiauras dienas, ilgas ir šviesias, sėdėjo 
prie trobelės ir verpė. O pavakare, patamsėjus purpuriniams šilojams, 
leisdavosi paežerėn bandos sušaukti. Eina basa kalno aitšlaite ir vis drąsinasi, 
gena baimę šalin,— argi tėvas nesako, kad bijoti nėra ko. Bet šiurpas ją 
krečia, kai ežero bangos supliaukši į žolėtus krantus, ir su baime ji dirsčioja 
į šermukšnių šešėlius. Bet kas kartą laimingai sugrįžta, o dieną visos baimės 
išlaksto, ir Moregė verpia sau prieš saulutę ir dainuoja. 

Vieną gražų rytą mynė ji taip ratelį kuo ramiausiai, tik staiga juodas 
šešėlis užstojo saulę. Moregė sukliko. 

— Aš nenorėjau tavęs išgąsdinti, — išgirdo ji malonų balsą ir pakėlė akis — 
ogi šalia bestovįs jaunikaitis. Aukštas, gražus, pečiai platūs, matyt, stipruolis. 
Bet keistas jis koks — apdaras ir plaukai tamsūs tamsutėliai ir šlapi, net laša. 

— Kodėl tu toks šlapias? — klausia Moregė.—- Danguje nė debesėlio. 

— Matai,- lyg niekur nieko sako jaunikaitis,—- ėjau pro ežerą, koja 
paslydo, ir įkritau į vandenį. Bet saulėje greitai išdžiūsiu. 

Atsisėdo jis ant žemės šalia Moregės, ir pamiršo Moregė, kad jos ratelis 
stovi dykas,— taip gražiai jis ją kalbino. Dailaus elgesio buvo tas jaunikaitis, 
maloniai kalbėjo, meiliai žiūrėjo, bet vis koks keistas atrodė, nors Moregė 
ir stengėsi apie tai negalvoti. 

"Tuo tarpu saulė įšildė jaunikaičiui galvą, ir jis persibraukė ranka per 
drėgnus plaukus. 

— Padėk galvą man ant kelių, - sako Moregė,- aš tave sušukuosiu. 

Paklausė jaunikaitis, padėjo galvą, na ir ėmė Moregė švelniai braukti 
šukom per tamsias jo garbanas. Pertraukė ir visa nustėro iš baimės — šukos 
pilnos prisivėlė žolių ir dumblo. Pažino ji tas žoles ir tą dumblą — dažnai 
matydavo tinkluose, kai tėvas grįždavo žuvavęs iš didžiojo ežero, kur kalno 
papėdėje. Tų didžiojo ežero žolių buvo pilni jaunikaičio plaukai... 
Jaunikaičio? Cia gi ne jaunikaitis, o baisusis vandenų arklys, - pakilo iš savo 
būsto, pasivertė gražiu jaunikaičiu ir atėjo jos užkerėti ir pražudyti. 

Išvydo dabar ir jaunikaitis išgąstį Moregės akyse. O Moregė kraupiai 
sukliko, nustūmė tamsią gaivą nuo kelių, pašoko ir parvertusi ratelį leidosi 
į kojas. Lėkė ji žemyn siačiu šlaitu greitai kaip vėjas, lyg iš baimės jai būtų 
sparnai išaugę. O paskui ją saulėkaitoje slinko baisus šešėlis — juodesnis 
net už juodžiausią ežero gelmę. 

Bet Moregė buvo laimingesnė už daugelį tų žmonių, kuriuos vandenų 
arklys buvo sau už auką nusiskyręs — spėjo nepavyta perbristi per upelį, 
tekantį palei pat ežerą. O už upelio vandenų arklys nebebaisus. 

Nė vienas Žmogus nuo to karto nebeperžengė baltosios trobelės 
slenksčio ir nekėlė kojos į tą nelemtą atšlaitę, netgi pats Donaldas 
Makgregoras daugiau nebesišaipė, girdėdamas kalbas apie vandenų arklį — 
kur ten! — juk kad kiek, būtų dukters per jį netekęs. 

"O trobelė, jau visai sugriuvusi, dar ir šiandien tebestovi ten, iš visų pusių 
apaugusi paparčiais. 


MĖLYNOJI KEPURAITĖ 


Gyveno kartą Ardelvyje žvejys, vardu Ijenas Makrėjus. Vieną žiemos 
dieną, kai jūroje pakilo audra ir Žvejoti nebuvo kaip, sumanė Ijenas 
pasidaryti naują laivo kilį ir išėjo į mišką tarp Totego ir Glenelgo ieškoti 
tinkamo medžio. 

Tik pradėjo dairytis, kokį čia medį nukirtus, staiga nuo kalnų nusileido 
baltas rūkas ir viską užstojo. Toli nuo namų buvo Ijenas, todėl šokosi eiti 
atgal, kad rūke nepasiklystų ir neliktų per naktį kur lauke šalti. Takas dar 
buvo kiek matyti, juo Ijenas ir nuskubėjo, - manė, čia tas pats, kuriuo iš 
Ardelvio buvo atėjęs. Bet apsiriko. Išėjo tuo taku iš miško į nepažįstamą 
kraštą ant kalno šlaito, ir čia sutemo naktis. Nieko nepadarysi — susisups 
į pledą, atsiguls ir palauks ryto. Bet žvilgi tolumon — ogi ten žiburėlis 
bespingsąs. Na, tai paspartino žingsnį ir traukia į tą pusę. Ėjo ėjo ir priėjo 
apgriuvusią plūktingatrobelę, kokiose žmonės dabar gyvena vasarą, kai į 
kalnus atgena bandas. 

„Na, dabar jau gausiu pastogę, galvoja sau Ijenas,-— ir apšilsiu prie 
židinio“. 

Ir smarkiai pabeldė į aplūžusias duris. 

Laukia ir stebisi — niekas jam neatsako. 

„Juk turi kas gyvas ten būti, — galvoja, - Žvakė pati nedegs“. 

Beldžia į duris dar kartą. Niekas neatsako, tik dabar viduje kažin kas 
sušneko. Supyko Ijenas ir kad suriks: 

— Kas jūs per žmonės, kad Žiemos naktį neduodat pastogės nuvargusiam 
pakeleiviui? 

Sušlepsėjo tada žingsniai, durys prasivėrė — kaip tik katei pralįsti,— ir 
sena senutėlė atidžiai Ijeną nužiūrėjo. 

— Na gerai, prabūk naktį, - burbtelėjo,- aplinkui per daugelį mylių 
niekas negyvena. Eik į vidų ir gulkis prie Židinio. 

Pracdarė plačiau duris, o kai Ijenas įėjo, vėl greitai jas uždarė. Trobelė 

buvo maža, židiny skaisčiai degė durpės, o palei židinį iš abiejų pusių sėdėjo 
po senę. Nė viena netarė Ijenui nė žodžio, tik toji, kur duris atidarė, ranka 
parodė vietą prie židinio. Atsigulė čia Ijenas, užsiklojo savo pledu. Bet 
miegoti nemiega,- keista jam regėjos ta trobelė, ir jis tarė geriau bus 
pabūdravus. 

O visos trys senės kiek palaukė, pasėdėjo ir atsigręžė į neprašytąjį svečią. 
Žiūri — tas jau bemiegąs. To joms ir tereikėjo. Atsistojo tuoj pat viena ir 
nuėjo prie didelės skrynios į trobelės galą. Ijenas gulėjo kaip užmuštas, bet 
matyti viską matė. Atvožė senė sunkų skrynios dangtį, išsiėmė mėlyną 
kepuraitę ir iš didžio užsidėjo ant galvos. Užsidėjusi sušuko išgverusiu balsu: 

— Į Karlailį! 

Ir pranyko — Ijenas tik. žiūri ir atsistebėti negali. 

Nuėjo tada prie skrynios kitos dvi senės, pasiėmė po mėlyną kepuraitę, 
užsidėjo, sušuko: „Į Karlailį!“ ir tą pat mirksnį pradingo. 

Kai tik trečioji senė išnyko, Ijenas pašoko nuo žemės ir pats nuėjo prie 
skrynios. Žiūri — ten dar viena mėlyna kepuraitė besanti, kaip du vandens 
lašai panaši į anas. Knystelėjo jam pažiūrėti, kur visos trys senės prasmego. 
Užsidėjo kepuraitę ir visai taip kaip jos drąsiai sušuko: 

— Į Karlailį! 

Vargingosios lūšnelės sienos kaipmat išnyko, ir Ijenas staiga pasijuto 
belekiąs oru — taip greitai, kad jam tik galva sukosi ir akyse raibuliavo. 
Netrukus jis bumptelėjo žemėn ir apsidairė. Žiūri — beesąs dideliame vyno 
rūsy, o šalia sėdi visos trys senės ir linksmai sau vaišinasi. Bet vos tiktai jos 
Ijeną paregėjo, atstūmė vyną, pašoko ir suriko: 

— Į Kinteilą! Į Kinteilą atgalios! 

Ir tučtuojau pranyko. 

Bet dabar Ijenas nė nemanė paskui jas sekti — jam ir čia buvo gera. 
Eina sau nuo statinės prie statinės, nuo butelio prie butelio, čia lašelį 
paragauja, čia gurkšnį išgeria, o ant galo pagalės nukrypuliavo į kampą ir 
užmigo kietai, kaip dar nė karto nebuvo miegojęs. 

„O vyno rūsys, kur Ijenas taip slaptingai pateko, buvo Anglijoje, - tai 
Karlailio vyskupo rūsys. 

Ryto metą įėjo vyskupo tarnai į rūsį ir žado neteko — buteliai išvartyti, 
statinės atkimštos, vynas upeliais teka per grindis. 

— Dingdavo kada ne kada koks butelis, - sako vyriausias tarnas,- bet 
tokios bjaurios vagystės dar nė sykio nebuvo. 

O čia vienas tarnas žiūri — kampe Ijenas begulįs, pučia sau į akį, mėlyna 
kepuraitė ant galvos. 

— Vagis! Vagis! — suriko visi. 

Pabudo pagaliau ir Ijenas — tik j jau rankos užiaužtos, kojos per kulkšnis 
surištos. 

Nuvedė tarnai. Ijeną pas vyskupą, nutraukę nuo galvos mėlynąją 
kepuraitę, - nedera rūmuose su kepure rodytis. Cia sušaukė teismą ir už 
nusikaltimą nuteisė Ijeną gyvą ant laužo sudeginti. Pastatė Karlailio turguje 
stulpą, aplinkui sukrovė didžiausią krūvą Žagarų, atvedė Ijeną ir prie to 
stulpo pririšo. Pagaliau į žagarus įkišo degius, ir daugybė Žmonių, 
susirinkusių bausmės pasižiūrėti, laukė, kada čia ta ugnis įsigaus, kada 
laužas įsiliepsnos. 

O Ijenas tuo tarpu galvojo, kaip čia išsisukus, bet nieko nesugalvojo, — 
jau, manė, taip ir bus, teks gyvastį palydėti. Tik ūmai dingt — prisiminė, 
kaip išsigelbėti. | 

— Paskutinis prašymas! Patenkinkit paskutinį prašymą! — sušuko. — 
Duokit iš šio pasaulio išeiti su mėlynąja kepuraite ant galvos! 

Jo prašymą patenkino — kepuraitę uždėjo. Mirtinai nusigandęs pažvelgė 
Ijenas į liepsnas, kurios jau laižė padus, ir suriko visa gerkle: 

— Į Kinteilą! Į Kinteilą aigalios! 

Karlailio žmonės savo akimis negalėjo patikėti — vos Ijenas ištarė tuos 
žodžius, taip ir pradingo su visu stulpu, kaip buvo pririštas, — niekas jo 
Anglijoje daugiau neregėjo. 

Atsidūrė Ijenas ant to paties kalno, kur buvo iš miško nuklydęs. Tik 
trijų senių trobelės nebuvo nė ženklo. Ir aplink ne miglota naktis, bet 
skaisti diena. O kalno šlaitu senas laukininkas beateinąs. 

— Žmogau, eikšen, atrišk mane nuo to stulpo! — šaukia Ijenas. 

Priėjo laukininkas, atrišo. 

— Bet kagpo galais, prie jo prisirišai? — klausia. 

Pažiūrėjo liūdnai Ijenas į stulpą, o tas toks puikus, toks tiesus ir tvirtas. 
Ir prisiminė tada, ko iš namų išėjęs. 

— A, iš šito stulpo darysiu laivui kilį, — atsakė. — Pats Karlailio 
vyskupas man jį dovanojo. 

Dar paklausė laukininką kelio į Ardelvį ir linksmai švilpaudamas nuėjo 
sau namo. 


VIPETI STURI 


Kitą kartą, kai kalnų šiaituose sužaliavo paparčiai, atjojo pas vieną 
gražią mergelę toks kilmingas jaunikaitis ir paprašė rankos. Pamilo jį 
mergelė, sulig kiekviena vasaros diena vis karščiau mylėjo, o kai paparčiai 
kalnų šlaituose nudžiūvo ir pasidarė rudi kaip auksiniai, atšoko jie smagias 
vestuves. Po vestuvių išsivežė jaunikaitis žmoną į savo dvarą. 

Laiminga buvo jaunoji žmona, turėjo visko, ko širdis geidžia, — gyveno 
gražiuosęrūmuose, dabinosi puošniais aksomais, dailingais brangakmeniais: 

Bet vieną dieną vyras ir sako: 

— Na, pačiute, metas jau prie ratelio sėsti, baltas rankeles pajudinti. 
Namai be ratelio dūzgimo — ne namai, ir žmona, nemokanti suverpti plonų 
gijų ir išausti vyrui marškinių, — ne Žmona. 

Nusiminė žmona, tokius žodžius girdėdama, pakėlė į vyrą rankas ir 
graudžiai tarė: 

— Kaip aš verpsiu, kad nemoku? Kai augau pas tėvelį, niekas manęs 
nemokino, verpimą prastu darbu laikė, nederamu kilmingai panaitei. 

Paniuro vyras ir sako: 

— Prie ratelio sėdėti ir ploną siūlą verpti yra moterų darbas, ir 
kiekviena gera žmona turi jį dirbti. Nuo šios dienos sėsk ir tu, ir žiūrėk, kad 
kasdien suverptum po dvylika sruogų siūlų, įei ne — gero nelauk; kad ir 
labai tave myliu — nepasigailėsiu. 

— Oi vyreli, — rauda žmona, — ne iš puikybės kratausi darbo. Mielai 
tenkinčiau menkiausią tavo norą. Bet verpti nemoku, nesuverpčiau nei 
sruogos, O kur jau ten dvylika! Nežinau, nė kaip prie ratelio atsisėsti, o nėra 
kas parodo. 

Bet nesiklauso vyras žmonos aimanų, liepia išmokti verpimo, ir baigta. 
Tarnams prisakė atnešti į jos kambarį raiclį ir kasdien pristatyti tiek linų, 
kad išeitų dvylika sruogų siūlų. 

Kitą savaitę Žmona kas rytą kėiėsi kuo anksčiausiai ir sėdo prie ratelio, 
o šalia dėjosi blizgančių linų glėbį. Mynė ji raielį nuo aušros, vos tik saulės 
spinduliai nušviesdavo kalnų šilojus, iki pat sutemų, bei nė vienos padorios 
sruogos nesuverpė. Įeina vakarais vyras į žmonos kambarį, randa ją 
nuvargusią besėdint ir gailiai verkiant. Paima verpstę, apžiūri: siūlas 
susinarpliojęs, susimazgęs, ir viso labo bus kokia pusė srzuogos. 

— Ne tokio siūlo man reikia, — sako jis. — Čia storas, tinka tik kokio 
prastuolio drabužiams. Verpk pioniau, žmonele, 0 įei ne — gero nelauk; 
kad ir labai tave myliu — nepasipailėsiu. 

Atėjęs pažiūrėti paskutinį tos savaitės vakaią, vyras pasisakė turįs 
iškeliauti. 

— O kai grįšiu, — tarė jis, — Žiūrėk, kad būtum plonai suverpus šimtą 
sruogų. Jei ne — kad ir labai tave myliu, turėsiu mesti ir kitos ieškotis. 

Tais senais laikais vyras galėjo pamesti žmoną, jeigu tik jinai kuo 
neįtiko, 0 paskui susirasti kitą. 

Atsisveikino jis, pabučiavo žmoną ir išjojo. 

— O varge, varge, — dejavo toji, — ką aš dabar darysiu? Juk nieku gyvu 
nesuverpsiu šimto sruogų plonų siūlų, iki vyras pargrįš. O tada jis tikrai 
pames mane ir kitą susiras. 

Išėjo ji iš namų ir užkopė ant aukšto šlaito palei upę. Eina tuo šlaitu 

per paparčius ir šilojus, o širdis plyšta iš skausmo. Netoli tenuėjo, pailso ir 
atsisėdo ant pilko akmens po šermukšniu, raudonom uogom apkibusiu. 

Staiga girdi — po akmeniu kas tyliai tyliai griežia. Smalsu jai pasidarė. 

„Tikriausiai čia fėjų muzika, — pamanė sau. — Argi mirtingasis taip 
gražiai griežtų!“ 

Nusilaužė šermukšnio šakelę, kad turėtų nuo kerų kuo apsisaugoti, 
atsistojo ir nurito akmenį į šoną. O po akmeniu — žalia ola. Pasižiūrėjo 
moteriškė į tą 0lą ir didžiai nustebo: ratu šešios fėjos sėdi — mažos 
mažuliukės, visos žaliais drabužiais apsigerbusios. Viena ratelį pasistačiusi 
mina, verpstė dūzgia sukasi, 0 ji pati dainuoja: 


Šitokio vardo niekas neturi, 
Aš vienutėlė — Vipeti Sturi. 


Nieko nelaukdama įžengė moteriškė į olą ir gražiai pasisveikino su 
fėjomis. Tos linktelėjo, ir moteriškė pamatė, kad visų lūpos kreivos ir 
atvipusios. O kai paregėjo, kokio plonumo siūlą beverpianti fėja, vardu 
Vipeti Sturi, tai tuoj savo bėdą prisiminė ir puolė į ašaras. 

— Ko verki? — klausia viena kreivalūpė fėja. — Esi aukštos kilmės 
ponia, išsidabinusi puošniais aksomo drabužiais ir  dailingais 
brangakmeniais, tai verkti, regis, neturėtum ko. 

— Aiman, gerosios fėjos, kaip neverksi. Vyras iškeliavo ir liepė, kol 
pargrįš, plonai suverpti šimtą sruogų siūlų, — jei ne, girdi, kad ir 
mylėdamas, pames mane ir kitą susiras. O kaipgi aš suverpsiu, jei nemoku? 
Vienos sruogos, ir tai nesuverpčiau. Kur ten šimtą! 

Sužėravo fėjos Žvitriomis akimis viena į kitą ir pratrūko kvatotis, o jų 
kreivos lūpos dar labiau atvipo. 

— Tai dėl ko iu raudi? — klausia Vipeti Sturi. — Nusiramink, mieloji, 
mes tau padėsim. Tik pakviesk mus vakarienės tą vakarą, kai grįš tavo vyras, 
ir daugiau jokio rūpesčio neturėsi. 

Pažvelgė moteriškė į visas šešias fėjas, išvien žaliai apsirengusias, ir 
pamanė — gal tikrai padės. 

— Kuo maloniausiai prašau visas vakarienės, kai mano vyras pargrįš, — 
sako. — Ir jeigu tikrai man padėsite, kol gyva būsiu — nepamiršiu. 

Išėjo iš fėjų būsto ir vėl užritino pilkąjį akmenį, kad niekas nerastų 
žaliosios olos. Grįžusi narno nebesėdo prie ratelio ir nė į rankas nebeėmė 
žvilgančių linų, sukrautų kambaryje, — žinojo, kad fėjos išlaikys savo Žodį 
ir jai padės. 

Žadėtąją dieną parjojo iš kelio vyras. Meiliai pasisveikino, po kelionės 
buvo smagus, nebe paniuręs. Laukia žmona, kada jis apie verpimą paklaus, 
bet jam vis nėra kada, o čia tarnai jau šaukia vakarienės. 

— Kam čia prie stalo padengtos dar šešios vietos ir šešios mažos kėdutės 
pastatytos? — klausia vyras žmoną, kai juodu susėdo. 

— Aš pakviečiau šešias viešnias pavakarieniauti kartu, kad tau būtų 
linksmiau sugrįžus. | 

Sulig tais žodžiais prie lauko durų pasigirdo žingsniai, ir įėjo šešios 
mažutės moterytės, visos žaliai apsitaisiusios. Vyras gražiai jas pasveikino 
ir paprašė sėstis. Prie stalo smagiai su jomis šnekėjosi ir juokavo, ir žmona 
džiaugėsi, kad jie taip sutaria. Staiga kalbos nei iš šio, nei iš to ėmė ir 
nutilo, ir vyras smalsiai pasižiūrėjo į visas šešias viešnias. 

— Sakykit, - paklausė jis, — kodėl jūsų lūpos tokios kreivos ir 
atvipusios? 

Visos šešios fėjos ėmė garsiai juoktis, kreivos jų lūpos dar labiau 
perkrypo, ir galiausiai Vipeti Sturi atsakė: 

— Ak, nuo verpimo. Mes esam labai didelės verpėjos, verpiam be 
perstojo ir verpiam. Nuo ko lūpos taip atvips, jei ne nuo verpimo. 

Pabalo vyras tuos žodžius išgirdęs. Žvilgt į gražią savo žmoną, po to į 
viešnias ir ne juokais išsigando. 

Kai viešnios atsisveikino ir išėjo, apsikabino jis žmoną ir sušaukė tar- 
nus. 

— Įmeskit mano žmonos ratelį į ugnį, — pasakė jiems, — ir sudeginkit 
liepsnose, kad nė ženklo neliktų. Neverps ji daugiau niekada, — kam jai 
savo gražumą bjauroti! Iš to verpimo tik tiek naudos, kad lūpos persikreips 
ir atvips. 

Apsidžiaugė Žmona, girdėdama tokius vyro žodžius. Ir nuo tos dienos 
juodu laimingai gyveno, ir ratelio dūzgimas jų laimės netemdė. 


NAKTIES TALKININKĖS 


Senovėje darbščių šeimininkių buvo taip įprasta: apsidirbs visus dienos 
darbus, o vėlai vakare sės vilnų verpti ir audeklų austi. Taip darydavo ir 
Ainerė, turtingo laukininko pati. Gyveno jie Tairio saloje prie gražaus žalio 
kalno, vadinamo Berghilu, kuriame, pasak žmonių, buvusi fėjų karalystė. 

Verpia Ainerė prie žvakės vieną vakarą, vyras ir visa šeimyna seniai 
sugulę, ir toks suėmė ją miegas. Susiėmė moteriškė už galvos ir kad 
sudejuos visu balsu: 

— Ak, kad kas ateitų ir padėtų man tą audinį išausti, tebūnie jis kas 
nori — iš jūros ar iš žemės, iš toli ar iš arti! 

Tik ištarė tuos žodžius, girdi — beldžia kas į duris ir prodainiu sako: 

— Ainere, geroji šeimininke, atidaryk duris, aš atėjau tau padėti! 

Nustebo Ainerė, bet eina, atidaro duris. Žiūri — ant slenksčio bestovinti 

mažutė moterėlė, visa žaliai apsidariusi. Nieko nelaukdama, įžengė ji pro 
duris, nuėjo tiesiai prie ratelio ir be jokių kalbų sėdo verpti. O Ainerė 
užsklendė duris, bet ir vėl kas ėmė tuojau belsti dar garsiau ir prodainiu 
šaukti: 

— Ainere, geroji šeimininke, atidaryk duris, aš atėjau tau padėti! 

Atšovė Ainerė duris antrą kartą — ir kita žalia moterėlė, keista 
neregėta, jėjo į namus ir atsisėdo prie krijelio. 

"Bet čia dar ne viskas. Tik spėjo Ainerė įleisti antrąją, ogi jau trečia 
bejeinanti, po jos ketvirta, paskui penkta, šešta, septinta... vargšė Ainerė ir 
skaičių pametė, tik stovi be žado ir žiūri. O viešnios greitai suėjo, ir darbas 
virte užvirė. Vienos verpė vilnas, kitos suko siūlus ant mestuvų, trečios 
audė — šaudyklė tik lakstė, ketvirtos virino vandenį — išplaus audinį ir 
suvels. 

— Čia bus suėjusios visos Berghilo fėjos, ne kitaip, — tarė Ainerė pati 
sau. 

Ir tikrai tokia jų daugybė susirinko, vos besutelpa, alkūnėmis badosi, o 
jau dirba, o pluša — namai tik dunda, tik aidi. Bet kad ir didelis šurmulys 
namuose pakilo, šeimininkas miegojo sau už sienos ir nieko negirdėjo. Ir 
dingtelėjo Ainerei, ar tik mažosios viešnios nebus jo užkerėjusios. 

Na, o tos viešnios kad ir smagiai dirbo, bet visą laiką spigiais balsais 
šaukė, kad nori valgyti, ir Ainerė be atvangos joms taisė valgį. Jau buvo 
nuvargus beverpdama, bet dabar, bepenėdama besotes savo talkininkes, 
pavargo septyneriopai. 

O talkininkės dirbo vis sparčiau ir sparčiau, sukosi kaip vijurkai, bet kuo 
spėriau dirbo, tuo daugiau ir valgyti norėjo, — rodės, sudėk visą pasaulio 
duoną ir mėsą, joms vis dar bus negana. | 

Vidurnaktį Ainerė jau kojų nebepavilko ir nieko kito nebegeidė, tik 
atsikratyti talkininkių. Bet veltui ji nuėjus žadino vyrą, veltui šaukė jam į 
ausį visa gerkle — tas gulėjo kaip negyvas, žadink nežadinęs. 

Ir sumanė tada Ainerė nueiti pas tokį išmintingą senelį, kurs gyveno 
netoliese — gal ką patars. Išdalino žaliosioms talkininkėms paskutinę 
duoną, tik vieną kepaliuką krosnyje bepaliko, ir tyliai išėjo iš namų. Apsakė 
nuėjusi seneliui savo bėdą ir prašo padėti. 

— Kaip man tų fėjų atsikratyti? — klausia. — Ir kaip pažadinti vyrą — 
man regis, fėjos bus jį užkerėjusios. 

Išbarė senelis moteriškę, kur jos galva buvusi šitaip šauktis pagalbos — 
iš jūros ar iš žemės, iš toli.ar iš arti. Išbarė ir sako: 

— Niekada daugiau nenorėk, neprašyk ir nesišauk to, dėl ko paskui 
reikėtų gailauti. Tavo vyras tikrai užkerėtas — Čia tai atspėjai. Bet nežadink 
jo prie fėjų — pirmiausia parėjus išvyk jas iš namų, tik tada apšlakstyk jį 
fėjų užsivirintu vandeniu. O fėjas šitąip išvyk. Pareik namo, atidaryk duris 

ir tris kartus sušuk visu balsu: „Berghilas dega!“ Fėjos mes darbą ir puls 
laukan pažiūrėti, ar tikrai dega. Kai tik jos išbėgs, 2sklęsk duris ir nieko 
nelaukdama išardyk, išmėtyk, išvartyk visus daiktus, su kuriais jos dirbo. O 
kitkas pasidarys savaime. 

Padėkojo Ainerė seneliui už patarimą ir nuskubėjo namo. Parėjus 
atidarė duris ir iš visos sveikatos kad suriks: 

— Berghilas dega! Berghile gaisras! Berghilas visas liepsnoja! 

Išgirdo fėjos, puolė galvotrūkčiais pro duris laukan ir viena per kitą 
nubildėjo tolyn. Lėkdamos garsiai raudojo, kad sudegs tai, kas Berghile 
kiekvienai brangiausia: 


Oi, mano vyras ir vaikeliai, 
Mano sūris ir sviesto puodynė! 
Mano sūnūs ir dukros, | 
Mano didžioji miltų skrynia! 
Mano šukos ir brauktuvai, 
Siūlai ir mestuvai, 

Karvės ir pančiai, 

Arkliai ir pakinktai, 

Arklas ir akėčios, 

Kūjis ir priekalas! 

Berghilas dega! 

O, jei Berghilas sudegs, 
Galas mano smagumams 
Ir mano linksmybėms. 


Kai tik fėjos išgužėjo, Ainerė greitai įėjo vidun ir užšovė duris. Tada 
šoko prie daiktų, kur fėjos dirbo, ir viską išardė, kaip senelis buvo 
pamokinęs. Nuo ratelio nuėmė diržą, krijelį atgręžė į kitą pusę, stakles 
apvertė, vandenį nukaitė nuo ugnies. Tik spėjo apsisukti, ogi žiūri — fėjos 
vėl beatlekiančios. Sugrįžo visos prie namų ir pagavo belsti į duris. Taip jos 
tankiai daužė krumpliais ir taip garsiai, jog rodėsi, kruša į duris Žyra. 

— Ainere, geroji šeimininke, įleisk! — šaukia fėjos. 

— Neleisiu! — atsako toji. 

Tada prašo fėjos ratelį, kad įleistų: 

— Gerasis rateli, eikš, atidaryk mums duris. 

— Kaip aš eisiu, kad esu be diržo, — atsako tas. 

Prašo fėjos krijelį: | 

— Gerasis krijeli, atidaryk duris. 

—- Mielai atidaryčiau, — sako krijelis, — bet esu atbulai apsuktas. 

Šaukiasi fėjos staklių: 

— Gerosios staklelės, atidarykit duris. 

— Mielai atidafytume,- atsako staklės, — bet kad gulim parverstos. 

Liko dar vanduo neprašytas. 

— Gerasis vandenėli, atidaryk mums duris! 

— Negaliu, — sako vanduo, — esu nuo ugnies nukaistas. 

Pailso fėjos belsdamos, nebeišmano, ką daryti. Ir prisiminė ant galo 
pagalės kepalėlį duonos, kepantį krosnyje. 

— Kepalėli, gražuolėli, atidaryk mums duris, tik greičiau. 

Strykt kepalėlis iš krosnies ir kiek įkabindamas šokuoja į duris. Bet 
šeimininkė už jį greitesnė — pribėgo, pliaukšt per jį, ir kepalėlis bumptelėjo 
ant grindų. 

Mato fėjos — nieku gyvu į namus nebejeis, tai kad ims šaukti ir spiegti, 
nė apsiklausyti nebegalima. 

Tuo metu prisiminė Ainerė, ką daryti su fėjų užvirintu vandeniu. 
Nusinešė puodą į kitą kambarį, šliūkštelėjo ant vyro — tai tas kaipmat 
pabudo. Na ir pačiu laiku. Išgirdo riksmą lauke, pakilo iš lovos, atlapojo 
duris ir sustojo ant slenksčio susiraukęs baisiausiai. 

Tučtuojau riksmas nutilo - fėjos išsisklaidė it Žali šešėliai, ir Ainerė 
daugiau jų niekada nebematė. 


TEMAS LINAS 


Gražioji Dženeta buvo grafo duktė ir gyveno pilkoje pilyje tarp žalių 
slėnio lankų. Vieną dieną pabodo jai siuvinėti savo kambaryje, pabodo be galo 
lošti šachmatais su tėvo dvaro damomis, tai apsisiautė žalią apsiaustą, susi- 
pynė geltonas kasas ir pati viena išėjo pavaikščioti po tankią Katerho girią. 

Ejo ji per tykias saulės nutviekstas proskynas, priaugusias aukštos žolės, 
išmargintas žalių šešėlių. Aplinkui kerojo vešlūs erškėtrožių krūmai, balti 
varpeliai buvo nukloję jai kelią. Dženeta ištiesė ranką, nusiskynė baltą 
erškėtrožės žiedą — prisisegs prie juosmens. Bet vos tik žiedą nuskynė, prieš 
ją ant takelio stojosi jaunikaitis ir sako: 

— Kaip tu drįsti skinti erškėtrožes Katerho girioje ir čia vaikščioti, 
manęs neatsiklaususi? 

— Bet aš nieko pikto nepadariau, — sako Dženeta. 

— Aš esu šios girios sergėtojas — žiūriu, kad niekas čia ramybės 
nedrumstų, — vėl sako jaunikaitis. 

Pasakęs nusišypsojo nedrąsiai, tarsi nemokėdamas šypsotis, ir nuskynė 
raudoną erškėtrožę, kur augo greta baltosios. 

— Bet mielai atiduočiau visas Katerho erškėtrožes tokiai gražuolei kaip 
tu, — vėl sako. 

— Kas tu toks esi, kad kalbi taip meiliai? — klausia Dženeta, imdama 
iš jo erškėtrožę. 

— Mano vardas — Temas Linas, — sako jaunikaitis. 

— "Tai aš žinau, kas tu! Tu esi elfų riteris, — sušuko Dženeta ir 
išsigandusi nusviedė gėlę į šalį. 

— Nebijok manęs, skaisčioji Dženeta, — tarė Temas Linas. — Žmonės 
mane vadina elfų riteriu, bet gimimo aš esu mirtingasis kaip ir tu. | 

Ir papasakojo nustebusiai Dženetai viską, kaip buvo. 

— Mano tėvas ir motina mirė, kai dar mažas buvau, — pasakė jis, — 
tada mane paėmė auginti senelis, Roksberio grafas. Kartą per medžioklę 
šioje pat girioje iš šiaurės staiga atkilo žvarbus ir keistas vėjas — medžiai 
negalėjo užstoti. Ir mane suėmė miegas, aš atsilikau nuo kitų ir užmigęs 
nukritau nuo žirgo. Pabudau jau fėjų karalystėje, kur mane miegantį 
nusinešė fėjų karalienė. 

Temas Linas nutilo šitai prisiminęs. 

— Ir nuo tos dienos, — tarė, — esu fėjų karalienės užkerėtas. Dienomis 
sergsčiu Katerho girią, o naktimis būnu fėjų karalijoje. Bet kad tu, Dženeta, 
žinotum, kaip noriu grįžti į žemę, kaip trokštu išsivaduoti iš burtų galios. 

Ir tokia širdgėla buvo jo žodžiuose, kad Dženeta karštai paklausė: 

— Argi nieko nebegalima padaryti? 

Suėmė tada Temas Linas ją už rankų ir sako: 

— Šiandien — Visų šventųjų diena, Dženeta, ir tik šią naktį, vieną 
vienintelę per visus metus, galima mane išgelbėti. Mat Visų šventųjų naktį 
fėjos išjoja pajodinėti, ir aš joju kartu. 

— Tai sakyk, ką man daryti, kaip tau padėti? — klausia Dženeta. — Aš 
iš visos Širdies trokštu tave atkerėti. 

— Vidurnaktį, — pamokė ją Temas Linas, — ateik į kryžkelę, ten jos 
fėjų ir elfų pulkas. Prijos pirmas būrys, stovėk ramiai, tegul sau joja; prijos 
antras — irgi praleisk. O su trečiuoju būriu josiu aš — baltu Žirgu, su 
auksine karūna ant galvos. Pribėk tada prie manęs, nutrauk nuo žirgo ir 
apsikabink. Ir nors kažin ką fėjos darytų, laikyk tvirtai ir nepaleisk. Taip tik 
grąžinsi mane į žmonių žemę. 

Kiek po vidurnakčio tą naktį nuskubėjo Dženeta prie kryžkelės, 
pasislėpė už erškėčių ir ėmė laukti. Blizgėjo mėnesienoje grioviai, nuo 
erškėčių krito ant žemės keisti šešėliai, medžių šakos slaptingai šnarėjo virš 
galvos. Kiek palaukus, išgirdo Dženeta tolumoj Žvangant varpelius ir 
suprato — atjoja fėjos. | 

Sudrebėjo visa, geriau susisupo apsiaustu ir Žiūri į kelią. Sužvilgo 
pirmiausia sidabrinės kamanos, subaltavo žvaigždė ant priešakinio žirgo 
kaktos, netrukus pasirodė ir visas raitelių būrys. Jojo jie atgręžę blyškius 
prakaulius veidus į mėnulį, neregėto gražumo jų garbanos pleveno vėjyje. 

Tylėjo Dženeta, praleido pirmąjį būrį, kur ant juodo it anglis ristūno 
jojo ir pati karalienė. Nepajudėjo ji ir antram būriui jojant pro šalį. Galų 
gale pasirodė ir trečiasis būrys, ir mato Dženeta — baltu baltutėliu žirgu 
joja Temas Linas, ant galvos spindi aukso karūna. Iššoko tada iš erškėtroŽių 
paunksmės, sulaikė žirgą už kamanų, pagriebusi nutraukė Temą Liną žemėn 
ir tvirtai apkabino. 

Pakilo kraupus nežmoniškas riksmas: 

— Temas Linas pradingo! 

Sustabdė fėjų karalienė savo ristūną, tas net piestu atsistojo, ir 
apsigręžusi įrėmė gražias nežemiškas akis į Dženetą ir Temą Liną. Ir 
užkerėjo tuo žvilgsniu Temą Liną — Dženetos glėbyje jis ėmė krūpčioti, 
mažėti ir beregint pavirto mažučiu Žvynuotu driežiuku. Bet Dženeta jo 
nepaleido, tik dar labiau prisispaudė prie širdies. 

Ir pajuto tada rankose kąslidų — ogi driežas pavirto šalta gličia gyvate. Bet 
Dženeta sugriebusi tvirtai laikė ir gyvatę, nors ta jau vijosi jai apie kaklą. 

Staiga baisus skausmas nudiegė Dženetai rankas — šalta gyvatė virto 
karšta raudona geležimi. Ašaros pabiro Dženetai iš akių, bet Temo Lino vis 
tiek nepaleido, o laikė tvirtai prisispaudusi. 

Suprato fėjų karalienė, kad Temo Lino nebesusigrąžins — žemės moters 
meilė stipresnė už jos kerus. Ir atvertė Temą Liną žmogumi. Radosi jis 
Dženetos rankose nuogas, kaip tik užgimęs kūdikis, ir Dženeta iškilniai 
apgobė jį žaliu savo apsiaustu. 

Fėjų raiteliai vėl leidosi tolyn, ir žalia liekna ranka, paėmusi už 
pavadžio, nusivedė baltą baltutėlį žirgą, kuriuo pirma jojo Temas Linas. Ir 
pasigirdo tada graudi fėjų karalienės dejonė: 

— Nebeturiu šauniausio savo riterio, išėjo jis į mirtingųjų pasaulį. Sudie, 
Temai Linai! Kad būčiau žinojusi, jog pamilsi žemės dukrą, būčiau išėmusi 
tau širdį ir įdėjusi akmenį. Kad būčiau Žinojusi, jog gražioji Dženeta ateis 
į Katerho girią, būčiau išėmusi pilkas tavo akis ir įdėjusi medines. 

Sulig tais žodžiais užsižiebė ryto brėkšma. Raiteliai kraupiai suriko, 
paspaudė pentinus ir pranyko podraug su nakties tamsuma. Kai nutilo 
kamanų žvangučiai, Temas Linas paėmė Dženetą už skaudžiai nudegusių 
rankų, ir nuėjo juodu į pilką jos tėvo pilį. 


FARKVERIS MAKNEILAS 


Gyveno senovėje jaunikaitis Farkveris Makneilas. Vieną rudenį 
parsisamdė jis pas naują šeimininkę. Jau patį pirmąjį vakarą liepė jam 
šeimininkė nueiti pas kaimynę pasiskolinti rėčio — jos pačios rėtis 
prakiuręs, nesą kuo miltų sijoti. . 

Farkveris pakilo eiti. Šeimininkė išlydėjo jį ir parodė taką. Juo eidamas 
pamatysiąs šviesą, ten ir būsią kaimynų namai. 

Paeina Farkveris kelis žingsnius, žiūri — kairėje pusėje žiburys dega. Na, 
mano sau, čia ir bus kaimynai. Jam visai iš galvos išgaravo, kad šeimininkė 
liepė užlipti ant kalno ir tada pasukti nuo tako į dešinę pusę. 

Eina jis į žiburį, jau visai nebetoli, tik staiga buldinkšt — pargriuvo už 
ko užkliuvęs, žemė toje vietoje prasivėrė, ir jis nubildėjo kiaurai tą plyšį. 
Lėkė žemyn strimgalviais, lėkė ir galiausiai įpuolė tiesiai į didelę menę giliai 
po žeme. | 

Menė buvo pilna fėjų, jos visos dirbo, plušo. 

Prie pat tos skylės, pro kurią Farkveris įkrito, dvi mažos senučiukės 
juodomis prijuostėmis ir baltais kykais įnikusios suko girnas — malė grūdus. 
Dvi jaunesnės fėjos melsvomis raštuotomis suknelėmis ir baltomis 
skepetaitėmis minkė iš tų miltų tešlą. Kitos darė iš tos tešlos bandeles, dėjo 
į keptuvę ir kepė krosnyje. Krosnis buvo kampe, ir joje pamažu ruseno 
durpės. 

Pačiame menės vidury pulkas fėjų ir elfų šoko, sukosi lyg pašėlę, o jiems 
maželyčiu dūdmaišiu grojo žemas tamsaus gymio nykštukas, atsisėdęs 
aukštai ant akmens. | 

Kai Farkveris įkrito, visos fėjos staiga nutilo ir išsigandusios sužiuro į 
jį. Tik kai pamatė jį sveiką ir gyvą, žemai jam nusilenkė ir paprašė sėstis. 
O tada lyg niekur nieko leidosi vėl kas groti, kas šokti, o kas darbus dirbti. 

Farkveris ir pats buvo mėgėjas pašokti, todėl nenorėjo sėdėti nuošaly 
vienas ir žiūrėti, kaip kiti linksminasi. Emė jis ir pasiprašė fėjų, kad leistų 
ir jam pašokti kartu. | 

Fėjos, išgirdusios jo prašymą, kiek nustebo, bet šokti neužgynė. Įsisuko 
Farkveris į fėjų tarpą ir ėmė smagiai trypti. 

Ir taip jis linksmai šoko, taip sukosi, kad visai pamiršo, iš kur atėjo, kur 
ėjo, pamiršo savo namus ir visus žmones -.sakytum žemėje nė gyventi 
nebūtų gyvenęs. Ir nieko jis daugiau nenorėjo, tik amžinai būti elfų ir fėjų 
karalystėje. 

Taip ir nutiko. Fėjos jį užbūrė, ir jis pasidarė panašus į jas. Naktį 
nematomas klajojo po žemę, lyg elfas gėrė nuo žolynų rasą, čiulpė iš gėlių 
nektarą. Ir taip tykiai ir mikliai mokėjo viską daryti, tarsi elfu būtų gimęs. 

Vieną vakarą Farkveris su visu būriu linksmuolių fėjų ir elfų leidosi į 
tolimą kelionę pas mėnulio elfus. Išskrido anksti, norėjo sulig gaidgyste 
pargrįžti namo. 

Viskas būtų gerai buvę, jei Farkveris būtų žiūrėjęs, kur skrenda. Bet jis 
taip šnekino vieną jauną fėją, kad nieko nebematė ir atsitrenkė į kaminą. 
Nukrito ant šiaudinio stogo ir įsivėlė į šiaudus. 

Kiti nepamatė, kas jam nutiko, ir linksmai skrido toliau, o Farkveris 

liko vienas. Kapstosi iš šiaudų, plūkiasi, tik netyčia žvilgt pro kaminą į 
trobą. O čia sėdi graži moteriškė ir supa kūdikį. 

Kol dar Farkveris nebuvo su fėjomis susidėjęs, labai mylėjo vaikus. Tai 
ir dabar, kai vaikelį pamatė, jo lūpos nejučiomis ėmė ir ištarė palaiminimo 
žodžius. 

— Tesaugo tave Dievas,- tarė žiūrėdamas į motiną su kūdikiu. 

Nenujautė Farkverio širdis, kas jo laukia. Vos tik ištarė tuos žodžius, 
fėjų kerai neteko galios, ir jis atvirto žmogum. 

Ir prisiminė tada savo namus, artimuosius, prisiminė naująją šeimininkę, 
kuri, ko gero, ir akis pražiūrėjo, rėčio belaukdama. Juk bus jau kelios 
savaitės, kai išėjo rėčio parnešti! Farkveris kuo skubiausiai leidosi į sodybą. 

Eina jis ir stebisi. Kur buvo plynos atkalnės — dabar miškai žaliuoja, 
kur atviri laukai plytėjo — mūrinių tvorų pristatyta. Ir nebegalėjo jis rasti 
kelio į sodybą. Bet dar pikčiau, kad nė savo namų nebegalėjo rasti. Kur jo 
trobos stovėta — tik dilgėlynas didžiausias suaugęs. 

Dairosi Farkveris, nieko nesupranta. Staiga mato — netoliese senukas 
šiaudais stogą bedengiąs. Eina Farkveris prie jo, pasiklaus. 

Tas senukas buvo toks sunykęs, visas žilutėlis, ir Farkveriui pasirodė, 
kad čia ne žmogus — greičiau rūko kamuoliukas. Bet geriau įsižiūrėjo — 
tikrai žmogus. Tada priėjo prie pat jo ir klausia balsiai, kad senučiukas 
išgirstų: 

— Ar tu, seneli, nežinai, kur pasidėjo mano giminės ir bičiuliai ir kur 
dingo mano tėvo troba? 

Senukas tik galvą papurtė. 

— Nė girdėt nesu girdėjęs apie tavo tėvą, — atsakė iš lėto. — Gal kartais 
mano tėvas jį pažįsta ir tau galėtų ką pasakyti. 

— Tavo tėvas! — nustebo Farkveris. — Argi jis dar gyvas? 

— Gyvas, — nusijuokęs atsakė senukas. — Eik į trobą, rasi prie židinio 
besėdintį. 

Įėjo Farkveris į trobą ir pamatė ten kitą seneliuką. Tokį susikūprinusį, 
raukšlėtą, menkutį — na, kokio šimto metų, nė mažiau. Jis patykučiais vijo 
virves stogo šiaudams rišti. 

— Gal tu ką žinai apie mano gimines ir tėvo namus? — klausia 
Farkveris, o pats netiki, kad toks senutis valiotų bent žodį ištarti. 

— Aš tai nežinau, — suvebleno seniukas, — bet mano tėvas, ko gero, 
žino. 

— Tavo tėvas! — šūktelėjo Farkveris baisiai nustebęs. — Jis tikriausiai 
jau seniai po žeme! 

Seniukas gudriai nusišiepė ir papurtė galvą. 

— Va, žiūrėk, — sukumpusiu pirštu parodė į odinį kapšį, kabantį ant 
medinio lovos stulpelio. 

Farkveris nuėjo į trobos kampą prie lovos ir žado neteko: iš kapšio į jį 
žiūrėjo maželytis susiraukšlėjęs senučiukas su raudonu kyku. Iš senumo jis 
buvo sudžiūvęs kaip skiedra. 

— Išimk jį iš kapšio, — pasakė senukas, kur vijo virves, ir sukikeno. — 
Jis tau nieko nedarys. 

Suėmęs dviem pirštais Farkveris ištraukė seneliuką iš kapšio ir 
pasisodino ant delno. 

— Gal tu kartais žinai, kur dingo mano tėvo namai ir kur pasidėjo mano 
giminės? — trečią kartą paklausė Farkveris, nors nesitikėjo nieko sužinoti. 

— Visi išmirė dar man negimus, — sukregždėjo seneliukas. — Aš pats 
nė vieno nepažinau, tik iš savo tėvo apie juos girdėjau. 

— Tai aš ir už tave senesnis! — persigandęs suriko Farkveris. 

Iš to išgąsčio jis susmuko ant žemės, jo kaulai sutrupėjo, ir liko tik pilkų 
dulkių sauja. 


LODAS, LAUKININKO SŪNUS 


Gyveno kartą laukininkas ir turėjo sūnų, vardu Lodas. Stiprus tas sūnus 
buvo, dailiai sudėtas, išmintingas. Vieną dieną duoda tėvas jam puodą 
avižinės košės ir liepia nunešti vyrams, kasantiems durpes. Bet Lodas 
beeidamas košę išvertė ir kasėjai liko be pietų. Vakare parėję pasiskundė 
laukininkui. Tas piktai Lodą išbarė ir išvarė iš namų — teeinie su visais 
keturiais vėjais, tokio ilgiau negalįs namie laikyti. 

— Jei tokia tavo valia, — sako Lodas, — išeinu. Tik duok man geležinę 
kuoką, kad turėčiau kuo kelyje apsiginti. 

— Kuoką gausi, — atsakė tėvas, nuėjo tiesiai į kalvę ir nukalė geležinę 
kuoką, kokio puspūdžio sunkumo. — Imk, — sako, — gerą nukaliau. 

Lodas paėmė, spustelėjo, ir kuoka perlūžo pusiau. 

— Duok man gerą kuoką, kad būtų tvirta, — sako. 

"Tėvas vėl nuėjo į kalvę ir nukalė antrą kuoką, jau viso pūdo. 

— Na, šitoji bus pakankamai tvirta, — pasakė. 

Bet Lodas palenkė kartą, kitą, ir kuoka perlūžo pusiau. 

— Ne, ir šita man per silpna, — sako. — Padaryk dar tvirtesnę. 

Trečiąją kuoką tėvas nukalė iš pusantro pūdo geležies. 

— Tvirtesnės kuokos už šitą nerasi visame pasaulyje, — pasakė. 

Lodas paėmė kuoką, palenkė kartą, palenkė kitą, sulig trečiu kartu 
kuoka sulinko pusiau. | 

— Na, šitoji tegul bus gėra, — pasakė jis tėvui ir, pasidėjęs kuoką ant 
kelio, ištiesino. — Ir taip tave privarginau, kol nukalei man ginklą. 

Atsisveikino Lodas su tėvu ir išėjo iš namų. Ėjo jis, ėjo ir priėjo 
karaliaus rūmus. Čia sumanė parsisamdyti. 

— Ką tu moki dirbti? — klausia karalius. 

— Moku gerai ganyti karves, — sako Lodas. — Visą laiką tik bandą ir 
teganiau. 

— Tai man pasisekė, — džiaugiasi karalius. — Diena po dienos man 
dingsta po karvę, ir niekaip nerandu piemens, kuris nepraganytų. Ar eisi pas 
mane už piemenį? 

— Eisiu, jei duosi man tokį užmokestį, kokio prašysiu: dešimt ginėjų per 
metus, puspūrį miltų per savaitę ir tiek pieno, kiek man reikės prie košės 
iš tų miltų. Valgau tik du kartus per dieną — pusryčius ir vakarienę. Dar 
man reikia būsto vienam pačiam gyventi, didelio katilo ir lovos. 

— Toks užmokestis, — sako karalius, — labai didelis. Bet ką darysi, ir 
banda mano nepaprasta. Imu tave pusei metų, žiūrėsim, kas bus. 

Ir stojo Lodas pas karalių bandos ganyti. Rytą atsikėlė anksti, išginė 
galvijus, eina sau, kuoką po pažastim pasikišęs. Netrukus priėjo tankų 
gudobelyną, čia bandą paleido ganytis, o pats nuėjo rinkti sausų šakų laužui. 
Renka šakas, tik staiga Žemė sudrebėjo sutrinksėjo, ir pasirodė baisus 
milžinas. 

— Ką čia darai, neūžauga? — sugriaudėjo. 

— O gerasis pone! — suriko Lodas. — Negąsdink manęs, aš juk menko 
nieko bijau. Čia renku šakas laužui. Ir bandą ganau. Jei atėjai karvių, 
pasiimk, tik man nieko nedaryk. 

Nuėjo milžinas, pasigavo gražiausią ir riebiausią karvę ir surišo jai kojas 
šilojais. 

— Eikš čia, padėk man užsikelti karvę ant nugaros, — šaukia Lodą. 

— Oi, aš bijau prie tavęs prieiti, — sako tas. 

— Eikš gi! Nieko aš tau nedarysiu, — sako milžinas. 

Priėjo Lodas prie milžino ir sako: 

— Įkišk galvą karvei po papilve, tada aš ją užkelsiu. 

Paklausė milžinas gudraus patarimo, įbruko galvą karvei po papilve, o 
Lodas priėjęs trenkė su kuoka — ir po milžino. Tada atrišo karvei kojas, 
nupjovė milžinui galvą ir pakabino ant šakos tarp lapų. Milžino kūną pakišo 
po durpių krūva. 

Tą dieną Lodui nieko daugiau nenutiko, ir vakare jis grįžo namo su visa 
banda — visa visutėle. Karalius pats jį pasitiko ir nustebęs klausia: 

— Tai parginei namo visą bandą! 

— Visą. O kaip kitaip? — sako Lodas. 

Kas buvo nutikę tą dieną, karaliui nesakė, —. žinos pats vienas. 

Kitą rytą Lodas vėl anksti atsikėlė ir išginė bandą. Paleido ją ganytis ant 
"kalno šlaito, o pats, kaip ir vakar, nuėjo į krūmus žagarų laužui rinkti. Tik 

pradėjo rinkti — per kalno keterą vėl beatžengiąs milžinas, dar už vakarykštį 
didesnis. 

— Ką čia darai, neūžauga? — suriko. 

— Kertu šakas laužui, — sako Lodas. — Tik negąsdink manęs — aš juk 
menko nieko bijau. 

— Ar vakar nematei čia tokio Žmogaus kaip aš? — klausia milžinas 
susiraukęs. — Prapuolė mūsų jaunylis. 

— Nemačiau, — sako Lodas. — Vakar čia nebuvau. Bet jeigu tau reikia 
kokios mano karvės, tai imk kuo didžiausią ir gražiausią ir eik sau. 

Partrenkė milžinas riebiausią karvę, tą pačią, kur jo brolis vakar buvo 
išsirinkęs, ir surišo jai kojas su šilojais. Tada sako Lodui: 

— Eikš, padėk man tą karvę ant nugaros užsikelti. 

— Oi, ne, — sako Lodas. — Man tavęs baisu. 

— Na jau, aš tau nieko nedarysiu, — sako milžinas. 

Tada viskas tikosi kaip vakar: kai tik milžinas paklausė Lodo ir įbruko 
galvą karvei po papilve, Lodas jį užmušė su kuoka, nukirto galvą ir 
pakabino ant šakos tarp žalių lapų. O patį milžiną pakišo po durpių krūva, 
kad kas eidamas pro šalį nepamatytų. 

Tą vakarą karalius vėl laukė Lodo pakelėj. Ir PEBASIP atsistebėti, kai 
pamatė karves sveikas pargenant. 

— Kaip tau šiandien sekėsi ganyti? Tikriausiai turi kokių naujienų 
papasakoti? — klausia jis Lodo. 

—. Kad neturiu. Ten vieni šilojai, miškas, samanos, jokių naujienų 
nesužinojau, — atitaria Lodas, o kas jam buvo nutikę — nė burbt. 

— Na, — sako karalius. — Esi geras ir laimingas piemuo. Dar nė sykio 
neturėjau tokio piemens, kurs visą bandą pargintų. 

Trečią dieną buvo taip kaip ir anas dvi: vos tik Lodas įėjo į tankumyną, 
kur buvęs nebuvęs ateina trečias milžinas, net už anuodu brolius didesnis, 
ir nori geriausios karvės. Lodas ir įį užmušė, ant šakos tarp žalių lapų 
pakabino trečią galvą, o milžiną pakišo po durpių krūva. 

„— Nejau tu ir šiandien neturi man ko pasakyti? — klausia karalius, 
pasitikęs Lodą trečią vakarą. 

— Ką čia pasakysi? — sako Lodas. — Tie patys išdegę durpynai, 
šermukšnių guotai, laukinių garstyčių rėžiai — ką ten naujo rasi? 

— Na, tu tikrai esi puikiausias piemuo visoje mano karalystėje, — sako 
karalius, — ir negaila tau mokėti tokio atlygio, kokį suderėjom. 

Rytojaus rytą Lodas atsikėlė ir mano sau: „Kažin kas šiandien man 
nutiks? Didesnio milžino už tuos tris, kuriems galvas nurenčiau, vargu ar 
begali būti“. 

Atginė jis bandą ganyklon, o pats eina į tankumyną šakų laužui kirsti. 
Tik spėjo įeiti, kad sukils vėjas — net lapai nuo medžių ėmė kristi. Bet ne 

vėjas čia pūtė, o alsavo žila ragana — didelė ir drūta kaip koks milžinas. 
Žirgt žirgt priėjo ji prie Lodo ir atkišo žvynuotą lyg paukščio pirštą: 

— Va kur tu, nenaudėli! Va kur, nelemtas žmogiūkšti! Tu pražudei tris 
mano sūnus, tris šaunius jaunikaičius, ir aš tau nedovanosiu. 

Stvėrė ragana Lodą glėbin. Lodas irgi kibo raganai į šonus, na ir 
susiėmė abu. Trenkėsi žemėn, ritosi čia ant samanų, čia ant plikų uolų, 
durpžemiu apsivėlę, krauju pasruvę, bet nė vienas nepasidavė. Senė ragana 
buvo tokia stipri, kad Lodas ne sykį jau manė gyvas neliksiąs, ir gan graudu 
buvo, kad priešas taip arti, o draugai — taip toli. Bet galiausiai pakėlė jis 
raganą iš paskutiniųjų ir taip bloškė žemėn, kad jai perlūžo ir rankos, ir 
kojos. Prispaudė ją Lodas aukštielninką prie žemės ir klausia: 

— Na, ragana, kokią išpirką duosi, kad palengvinčiau tau kančias? 

— Duosiu didelę ir nemažą, — leisgyvė atsako ragana. — Aukso skrynią 
ir sidabro skrynią, kur guli prie šito urvo angos. 

— Gerai, pasiimsiu, — sako Lodas. — Ir ilgiau tavęs nebekankinsiu. 

Sulig tais žodžiais nukirto raganai galvą, pakabino ant tos pat šakos, kur 
kabojo trijų jos sūnų galvos, o pačią pakišo po durpių krūva. 

Vakare begrįžtantį sustabdo Lodą karalius ir sako: 

— Šiandien tai jau tikrai bus kas nutikę beganant? 

— Kad viskas kaip ir buvę — ir kalnai tokie pat, ir paparčiai taip pat 
žaliuoja, ir kuolingos taip pat suka padangėje ratus, — sako Lodas. — Nieko 
naujo negaliu pasakyti. 

— Ak, — sako karalius. — Tu esi nepaprastas žmogus. Kad būtum man 
tarnavęs seniau, iš daug bėdų būtum mane išvadavęs! 

Kitą dieną Lodas ganė bandą ramiai — pirmą sykį jam niekas netrukdė. 
Vakare gena namo ir stebisi — karalius nesirodo, neklausinėja, kaip sekėsi 
ganyti. 

Pargena namo — ogi visas dvaras rauda striūbauja, karaliaus dukters 
gailisi, kad tokia nelaimė ištiko. 

Ir apsakė žmonės Lodui, kad karalaitę baisiam trigalviui milžinui 
atidavę. Dieną jis atėjęs iš kalnų, kur tais laikais milžinų buvo neapsakoma 
daugybė, ir pareikalavęs karalaitės, 0 jei jos negausiąs — visiems galą 
padarysiąs. Paliepė vakare atvesti karalaitę į jo urvą, prigrasino nė vieno 
gyvo nepaliksiąs, jei neatvesią, ir išėjęs. Karalius labai gailėjo dukters, bet 
ką darys — negi duos milžinui visą dvarą išguldyti. Ir ėmė taisyti karalaitę 
į kelią. Karaliaus virėjas, toks rudaplaukis Žvairys, pasisiūlė ją nulydėti, — 
mano, bus gerai atlygintas. 

— Aš tą milžiną nudėsiu, — sako jis karaliui, — užtat turėsi man 
karalaitę už pačią atiduoti. 

Nelabai karaliui toks žentas prie širdies, bet kur dėsis — davė žodį. 
Lodas dar nebuvo grįžęs iš kalnų, kai karalaitė su virėju išėjo pas milžiną. 

Lodas buvo pamilęs karalaitę nuo pat pirmos dienos, kai tik pamatė pro 
langą, atėjęs pas karalių darbo prašytis. Išgirdęs, koks baisus pavojus jai 
gresia, nuskubėjo prie milžino urvo, po pažasčia pasispaudęs geležinę 
kuoką, kurią tėvas jam buvo nukalęs iš trečio karto. 

Atėjo prie urvo, žiūri — karalaitė stovi priešais juodą angą, visa 
drebėdama, o virėjas, tas rudaplaukis žvairys, tupi, už akmens užsislėpęs. 

— Oi, — sako karalaitė, pamačiusi Lodą, — ko čia atėjai? Gana, kad 
milžinas mane vieną paims, kam dar tau galvą padėti. 

— Stipresnis už kitus milžinus jis nebus, — sako Lodas. — O aš ne vieną 
esu nugalėjęs. 

Tuo metu urve sudundėjo subildėjo, ir išėjo pats milžinas — baisus, 
didžiulis, kailiais apsidengęs, su trimis bjauriomis galvomis ant storo kaklo. 
Išėjęs iš tamsaus urvo į šviesą, jis apžilpo, o Lodas to ir telaukė — prišoko, 
nurentė visas tris galvas — ir po milžino. Tik pats iš to smarkumo parpuolė 
ir nusibrozdino ranką. Bet karalaitė tuoj aprišo, atplėšusi skiautę nuo savo 
apdaro. 

Karalaitė džiaugėsi neatsidžiaugė išgelbėta. Ji pamilo savo vaduotoją, 
norėjo tuojau su juo grįžti į rūmus ir prašyti, kad tėvas ją už Lodo leistų. 
Bet Lodas baisiai pavargo per dieną beganydamas ir ilgą kelią iki milžino 
urvo beeidamas ir užsigeidė miego. Tai atsigulė ant žolės ir užmigo. 

Pamatė rudaplaukis virėjas Lodą užmigus, išsėlino iš už akmens, kur 
visą laiką tūnojo, pasičiupo milžino galvas ir nutvėrė už rankos karalaitę. 
Karalaitė spyrėsi iš visos sveikatos, šaukėsi Lodo, bet tas miegojo sau ir 
negirdėjo. Taip virėjas ir parsitempė ją į rūmus. Čia paklojo milžino galvas 
priešais karalių ir giriasi karalaitę išgelbėjęs — tegul karalius dabar ją duoda 
jam į žmonas, kaip buvo sutarta. 

Nėra karaliui kas darą — nuskiria vestuvių dieną. 

Vestuves iškėlė didžių didžiausias, sukvietė daugybę svečių. Apžvelgė 
karalius menę — ar visi. Ir staiga susiraukė. 

— Dar vieno trūksta, — sako jis. — Kur mano piemuo? 

— Aš čia, — iš tarpdurio atsako tas, 0 pats žiūri piktai į apgaviką virėją, 
kuris nei gyvas, nei miręs sėdi prie nuotakos galustalėje. 

— Tėve, — sako karalaitė, — tas jaunikaitis mane iš milžino išvadavo, 
o ne virėjas. O dabar ir nuo jo išgelbės. Taip ir maniau. 

— O kaip tu įrodysi, kad jis nuo milžino tave išgelbėjo? — klausia 
karalius. 

Karalaitė atsistojo ir priėjo prie Lodo. To ranka dar tebebuvo aprišta 
su jos apdaro skiaute. 

= Bekapodamas milžinui galvas, jis susižeidė ranką, ir aš ją aprišau, — 
tarė ji ir parodė, kur iš ios apdaro buvo išplėšta skiautė. 

Mato karalius, duktė teisybę sako. Išvijo tada rudaplaukį Žvairį virėją iš 


savo karalystės, o dukterį išleido už Lodo, laukininko sūnaus. Vestuvės 
smagiai atšoko, ir jei paskutinė vestuvių diena buvo ne pati linksmiausia, 
tai tikrai ne blogesnė už pirmąją. 

Po vestuvių nusivedė Lodas savo žmoną ir karalių ten, kur ganė bandą, 
ir parodė ant šakos kabančias milžinų ir senės raganos galvas. Ir apsakė 
karaliui viską, kas jam tikosi, pradėjus piemenauti. 

Prie urvo angos iš žemės jie išsikasė aukso skrynią ir sidabro skrynią, ir 
nuo to laiko gražiai ir turtingai gyveno. Jeigu nenumirė, tebegyvena dar ir 
šiandien. 


PAŽAS IR SIDABRINĖ TAURĖ 


Gyveno kartą toks bernaitis. Tarnavo jis pažu vienoje pilyje. Klusnus 
buvo, visi jį mylėjo — tiek garsusis grafas, jo šeimininkas, kuriam 
patarnaudavo atsiklaupęs ant vieno kelio, tiek storulis rūmininkas, kuriam 
buvo po ranka visur pasisiųsti. 

Pilis stovėjo ant uolos prie jūros. Jos sienos buvo storos, o į jūros pusę 
maži varteliai. Nuo tų vartelių siauri laiptai ėjo uolos šlaitu iki vandens. 
Saulėtais vasaros rytais nusileidi tais laiptais prie spindinčios jūros ir 
maudykis. 

Pilis buvo apsupta sodų, gėlynų, pieveiių, o toliau, iki pat kalnų, ėjo 
šilojais apaugusi dykynė. | 

Mažasis pažas mėgo tą dykynę ir, kai tik turėdavo laiko, vis ten eidavo. 
Čia jis bėgiojo kiek širdis geidžia, vaikė kamianes, gaudė drugelius, ieškojo 
paukščių lizdų. Senasis rūmininkas mielai leisdavo ten pažą, žinojo, kad 
sveikam vaikui reikia po gryną orą palakstyti. Bet kiekvieną kartą, 
išleisdamas bernaitį, persergėdavo: | 

— Tik žiūrėk, vaike, nepamiršk mano žodžių: lenkis Fėjų kalvos. Su 
fėjomis, kaip Žinai, nepajuokausi! 

Fėjų kalva jis vadino nedidelį žalią kauburį už kokių dvidešimt jardų 
nuo sodo vartelių. Žmonės kalbėjo, kad toje kalvoje gyvenančios fėjos ir 
baudžiančios kiekvieną, kas tik išdrįstąs prie jų būsto arčiau prieiti. Užtat 
netgi dieną niekas neprieidavo arčiau kaip per pusmylį — taip bijojo 
supykinti fėjas. O naktį tai net į pačią dykynę kojos nekeldavo. Juk visiems 
žinoma, kad naktimis fėjos išeina iš savo buveinės, o duris palieka atviras. 
Ir kas gali pasakyti, ar koks mirtingasis užsižiopsojęs neįžengs pas fėjas pro 
tas duris? 

Tačiau bernaitis buvo drąsus. Ne tik kad nebijojo fėjų, bet geidė patirti, 
kaip tos fėjos atrodo ir kokiuose namuose gyvena. 

Ir vieną naktį, kada visi sumigo, išėjo bernaitis iš pilies. Atidarė sienos 

vartelius, nulipo akmeniniais laiptais prie jūros, iš čia patraukė į dykynę 
tiesiai prie Fėjų kalvos. 

Čia pamatė, kad žmonių teisybė sakyta: Fėjų kalvos viršūnė buvo lygi, 
tarsi peiliu nupjauta, ir iš vidaus sklido šviesa. 

Širdis bernaičiui suspurdėjo — taip norėjosi sužinoti, kas ten viduje! Už 
žvilgančio stalo prisėdę daugybė fėjų, elfų, gnomų. Vienų drabužiai žali, kitų 
geltoni, dar kitų rausvi, žydri, violetiniai, skaisčiai raudoni — na, visų 
vaivorykštės spalvų. 

Stovi bernaitis tamsiame kampe, nustebęs žiūri ir galvoja: „Kokia čia tų 
fėjų daugybė! Ir keista, gyvena visai greta žmonių, o žmonės nieko apie jas 
nežino!“ Staiga girdi kažką sakant: 

— Neškite taurę! | 

Akimoju du mažučiai elfų pažai skaisčiai raudonomis livrėjomis pašoko 
iš užstalės iš nulėkė prie spintos, iškaltos uolos sienoje. Iš ten, net susilenkę 
nuo sunkumo, atnešė didelę sidabrinę taurę, gražiai išdabintą iš lauko ir 
paauksuotą iš vidaus. 

Pastatė taurę ant vidurio stalo, ir visos fėjos ėmė ploti i ir smagiai šaukti. 
Po to pradėjo iš eilės gerti. Gėrė visos, o taurėį vyno nė kiek nemažėjo. Ji 
vis buvo sklidina. O pats vynas taurėje vis stebuklingai mainėsi. Kieno eilė 
prieina gerti, tas paima taurę į rankas ir pasako, kokio vyno. norėtų. Ir 
tuojau taurėje tas vynas randasi. 

„Gerai būtų tokią taurę namo parsinešus, — mano bernaitis. — Kitaip 
niekas nė netikės, kad čia buvau. Būtinai reikia ką nors iš čia pasiimti“. 

Tai stovi ir laukia, kada čia proga pasitaikys. 

Tuo tarpu pamatė jį fėjos. Bet visai nesupyko, ko įsibrovė į jų karalystę. . 
Netgi apsidžiaugė ir pakvietė prie stalo. 

Bet pamažu jos ėmė vis pikčiau kalbėti su nekviestuoju svečiu, vis 
užgauliau. Saipėsi iš bernaičio, kad tarnauja pas paprastus mirtinguosius. 
Sakė, kad žinančios viską, kas dedasi pilyje, ir tyčiojosi iš senojo rūmininko, 
kurį bernaitis labai mylėjo. Juokėsi jos ir iš maisto, kurį bernaitis valgo 
pilyje, sakė, kad toks valgis tik gyvuliams tetinkąs. Tik atneša elfų pažai 
raudonomis livrėjomis kokį naują patiekalą, fėjos kiša bernaičiui ir ragina: 

— Paragauk! Pilyje tokio niekada negausi. 

Galiausiai įsipyko bernaičiui patyčios. Be to, jau buvo metas namo. Tai 
pašoko, pakėlė taurę stipriai suspaudęs abiem rankom. 

— Į jūsų sveikatą išgersiu vandens! — šūktelėjo. 

Tamsiai raudonas vynas taurėje kaipmat pavirto skaidriu šaltu vande- 
niu. 

Prisidėjo bernaitis taurę prie lūpų, bet ne gėrė, o atsigręžęs staigiai 
šliūkštelėjo vandenį ant žvakučių. Menė ūmai paskendo juodoje tamsoje, ir 
bernaitis, tvirtai spausdamas rankose brangiąją taurę, nulėkė prie angos ir 

iššoko iš kalvos į žvaigždėtą naktį. Ir pačiu laiku — tučtuojau kalva 
subildėjo ir anga užgriuvo. 

Lekia bernaitis per šilojus kiek kojos neša, o būrys fėjų genasi iš paskos. 
Visos įtūžusios rėkia nesavais balsais, plūstasi, ir bernaitis žino — gero 
nelauk, jei pasivys. Suėmė jį baimė. Nors ir lėkė kaip vėjas, bet argi iš fėjų 
"ištrūksi! Jos vis artėjo. Dar kiek — ir baigta. 


Tik tada namo parbėgsi, 
Jei pakrantės smėliu bėgsi! 


Taip dainavo vienas nelaimingas mirtingasis. Jis pats buvo fėjų 
nelaisvėje ir nenorėjo, kad tokia lemtis ištiktų ir drąsųjį bernaitį. 

Išgirdęs tuos žodžius, bernaitis prisiminė, kad fėjos nieko nebegali 
žmogui padaryti, kai tas stovi ant drėgno pajūrio smėlio. | 

Tai pasuko į šalį ir nulėkė jūros link. Kojos klimpo sausame smėlyje, 
bernaitis pailso, užduso, jau manė kris negyvašėant žemės. Bet vis tiek dar 
bėgo. 

O fėjos vis artėjo ir pirmosios jau buvo jį bestveriančios. Tačiau užlėkė 
bernaitis tuo tarpu ant drėgno smėlio, nuo kurio ką tik buvo nuslūgusi 
banga, ir išsigelbėjo. 

Fėjos nebegalėjo toliau jo vytis. Sustojo ant sauso smėlio ir šaukė 
nesitverdamos pykčiu. O bernaitis su brangiąja taure rankose nuskuodė 
palei pat vandenį. Greitai užlėkė akmeniniais laiptais ir įpuolė pro vartelius 
į pilį. 

Praėjo daug metų. Bernaitis užaugo, pasidarė gerbiamas dvariškis ir pats 
mokė mažus pažus. O brangiąją taurę vis tebelaikė pilyje kaip prisiminimą 
iš viešnagės fėjų karalystėje. 


PAPARČIŲ KLONIO BRAIJ IS 


Kitados Škotijoje būta daugybė braunių. Brauniai tai nelyginant kaukai, 
tik gyvena jie daugiausia ne žmonių namuose ar kiemuose, o skyrium, netoli 
nuo žmonių. Daug pasakų sudėta apie Bodsbeko braunį ir Blednoko braunį, 
bet pati gražiausia pasaka yra apie tą braunį, kurs gyveno Paparčių klonyje. 

Dieną jis nesirodydavęs, o naktimis žmonės kartais regėdavę, kaip jis 
tyliai it šešėlis slinkdavęs nuo medžio prie medžio, saugodamasis, kad kas 
nepamatytų. Bet pikto tai niekada niekam nedaręs. 

Juk visi brauniai nieko blogo Žmonėms nedaro, jeigu tik jų 
nesupykinsi — jie netgi stengiasi kaip įmanydami padėti visiems, kam reikia 
pagalbos. Paparčių klonio sodybos šeimininkas ne kartą sakėsi, jog nežinąs, 

kaip būtų išsivertęs, jeigu ne braunis. Jei tik skubiai prireikia padirbti kokį 
darbą — iškulti ir išvėtyti javus, supilti grūdus į maišus, nukasti ropes, 
išskalbti žlugtą, sumušti sviestą, nuravėti daržą — visada į talką stoja 
braunis. Šeimininkai eidami gulti tik atidaro svirną, kamarą ar daržinę, kur 
laiko ropes, o prie durų pastato dubenėlį šutinto pieno brauniui vakarienei, 
tai rytą atsikėlę randa dubenėlį tuščią, o visus darbus nudirbtus. Ir ne bei 
kaip, o dar geriau negu pačių Žmonių. 

Visi žinojo, koks tasai braunis geras ir baugštus, bet jo bijojo, ir tiek. 
Grįždami iš bažnyčios ar iš turgaus net naktį sukdavo kelias mylias aplinkui, 
kad tik nereikėtų eiti pro Paparčių klonį — taip baugu to braunio būdavo. 

Bet buvo, kas braunio nebijojo. Tai sodybos šeimininkė — ji pati buvo 
labai gera ir mielaširdinga, todėl nieko ir nesibaimino. Kai vakarais nešdavo 
pieną brauniui vakarienės, tai pripildavo kuo riebiausio ir dar šaukštą 
grietinėlės įdėdavo. 

— Braunis mums tiek darbų nudirba, — sakydavo ji, — o atlygio jokio 
neprašo. Užtat reikia jį kuo skaniau pavaišinti. 

Bet vieną vakarą ėmė ji ir susirgo, ir taip sunkiai, kad niekas nebemanė, 
jog pagis. Nusiminė vyras, ir šeimynykščiams labai jos gaila — juk tokia 
jiems gera, kaip tikra motina. Bet visi jauni, apie ligų gydymą nieko 
neišmano. 

O už septynių mylių nuo sodybos, kitame upės krante, gyveno sena ir 
garsi vaistytoja. Ji tai galėtų šeimininkę pagydyti. 

Tačiau kas bus tas pasiuntinys, kur eis jos pašaukti? Naktis tamsi, jau 
beveik vidurnaktis, ir kaip eisi pro Paparčių klonį — imsi dar ir sutiksi 
braunį. 

Tariasi visi, kalbasi, ir niekas nežino, kad tas, kurio jiems taip baisu, 
stovi už virtuvės durų ir klausosi. 

Jis buvo gauruotas neūžauga su ilga barzda, raudonais.vokais, plačiomis 
kaip varlės pėdomis ir baisiai ilgomis rankomis, kurios siekė žemę net 
stačiam stovint. 

Tą vakarą jis kaip visada išlindo iš slapto savo urvo ir atėjo į sodybą — 
atsigers pieno ir apsižvalgys, gal yra kokio darbo. Priėjęs žiūri: laukujės 
durys atviros, languose žiba šviesa. Visada tokį vėlų metą namuose būdavo 
tamsu ir tyku, tai ir pamanė braunis, ar tik nebus kokia neganda nutikųsi. 
Įsėlino į priemenę, pasiklausys. Na ir išgirdo, kad susirgusi šeimininkė. 
Suspaudė brauniui širdį, jis labai mylėjo tą gerąją moteriškę. O kai suprato, 
kodėl šeimynykščiai neina vaistytojos parvežti, vos nesprogo iš piktumo. 

— Liurbiai, gvėros, kvailiai, — sumurmėjo ir treptelėjo plačia koja. — 
Mat paregėsiu tokius, tai pripuolęs imsiu ir suėsiu! Kad jie žinotų, kaip pats 
jų vengiu ir stengiuosi į akis nepakliūti, tai liautųsi tokius niekus pliauškę. 
Bet gaišti nevalia. Belaukiant šeimininkė ir akis užmerks. Matyt, reikės 
vaistytoją pačiam pašaukti. 

Pakėlė braunis ranką, nusitraukė nuo vagio tamsų šeimininko apsiaustą 
ir užsimetė ant galvos. Susisupstęs apsiaustu nedailų savo kūną, nubėgo į 
arklidę, pasibalnojo patį eikliausią žirgą, prisivedė prie durų ir užsikabarojo. 

— Na, — tarė žirgui, — tu visada greitas, o dabar bėk dar greičiau! 

Žirgas tarsi suprato jo žodžius. Tyliai sužvengė, sukarpė ausimis ir šoko 
į tamsą nelyginant iš lanko paleista strėlė. Tokiu greitumu jis nebuvo lėkęs 
nė karto, ir braunis nė nepajuto, kaip atsidūrė prie vaistytojos durų. | 

Senoji moteriškė miegojo. Tačiau kai braunis pabeldė į langą, bematant 
pasirodė jos baltas kykas. Prikišo senoji veidą prie lango ir klausia: 

— Kas čia? 

Braunis pasilenkė ir sako storu balsu: 

— Renkis, tetule, ir kuo greičiau! Gelbėk Paparčių klonio šeimininkę 
iš mirties. Sodyboje niekas nemoka ligonių gydyti, šeimynykščiai tikri 
neišmanėliai. 

— O kaip ten nusigauti? — susirūpinusi klausia vaistytoja. — Tu 
važiuotas? 

— Ne, aš raitas, — sako braunis. — Bet atsisėsi ant žirgo man už 
nugaros, tvirtai įsikibsi, ir kuo puikiausiai nujosime. 

Braunis ne šiaip paprašė, bet griežtai paliepė, ir. vaistytoja pakluso. Juo 
labiau kad iaunystėje ne sykį taip jojo pas ligonius raiteliui už nugaros. Tai 
apsirengė ir išėjo į kiemą. Prie slenksčio pasilipo ant akmens, užsėdo ant 
žirgo ir stipriai apsikabino juodąjį raitelį. 

Jojo tylėdami, nė žodžio netardami, kol prijojo Paparčių klonį. Čia 
senąją vaistytoją pagavo baimė. 

— Kaip manai, ar nesutiksim braunio? — baugščiai paklausė ji. — Labai 
nenorėčiau jo išvysti. Žmonės sako, jei braunį pamatysi — ištiks kokia bėda. 

Raitelis nusijuokė, tik juokas buvo toks keistas. 

— Nebijok ir niekų nešnekėk, — tarė jis. — Tau baisu sutikti išsigimėlį. 
Bet žinok, kad bjauresnio už tą, su kuriuo joji, niekur nepamatysi. Galvą 
guldau! 

— Na tai gerai, — tarė senoji ir lengviau atsiduso. — Tavo veido 
nematau, bet spėju, kad esi geras žmogus, jeigu taip moki paguosti vargšę 
senutę. “ 

Daugiau ji neištarė nė žodžio, ir juodu tylėdami perjojo visą klonį ir 
įjojo į sodybą. Raitelis nušoko žemėn, ištiesė ilgas stiprias rankas ir nukėlė 
nuo žirgo vaistytoją. Tuo tarpu brūkšt nuslinko jam nuo pečių apsiaustas, 
ir senoji pamatė, kad raitelis — tikras išsigimėlis: mažo augumo, plataus 
stuomens, rankos ir kojos nepanašios į žmogaus. 

— Kas tu toks esi? — paklausė žiūrėdama į jį ryto prieblandoje. — 
Kodėl tavo akys kaip lėkštės? O jau pėdos! Kas per didumas! Ir lyg varlės, 
ne Žmogaus. 

Braunis nusijuokė. 

— Jaunystėje daug mylių pėsčias nukeliavau. O žmonės sako, kad nuo 
ilgo vaikščiojimo kojos padidėja, — atsakė. — Na oO tu, tetule, veltui laiko 
negaišk ir neplepėk. Eik į trobą. Ir jeigu kas paklaus, kaip čia taip greit 
atsiradai, tai atsakyk: nebuvo Žmogaus, kurs atvažiuotų, tai atjojau su 
Paparčių klonio brauniu! 


BĖGAME 


Kartą toks braunis, didžiausias padūkėlis iš visų pasaulio braunių, 
susigalvojo apsigyventi vieno laukininko namuose. Laukininkas buvo 
turtingas, turėjo daug dirbamos žemės ir ganyklų, laikė daug gyvulių ir 
gyveno kaip meškos ausy. Bet dabar pasibaigė jo ramybė. Kai tik sutems, tai 
braunis ir pradeda duotis po trobą: stumdo stalus ir kėdes, daužo indus, 
podėly varto puodynes su pienu ir grietine, drabsto sviestą ant sienų, gnaibo 
miegančias mergas, ir tos klykdamos šoka iš lovų. 

"Na o išvaryti to braunio laukininkas niekaip negali, tai sumanė išeiti 
kitur pats — pasiims visą gerą ir apsigyvens kitoje troboje, kuri tuščia stovi 
jo žemių gale. | 

Pasakyta — padaryta. Laukininkas su pačia ėmė krauti mantą, samdiniai 
nešė į vežimus ir vežė į naujuosius namus. Per savaitę ten viskas buvo 
sugabenta, 0 senoji troba liko tuščia. Pagaliau giedrą pavasario rytą 
susirengė išvažiuoti ir pats laukininkas su pačia. Susikrovė likusius daiktus, 
įsidėjo sviesto muštuvį ir išvažiavo, 0 trobą iš piktumo padegė ir paliko 
pleškančią. 

Pavažiavo kiek, sustabdė arklį ant kalniuko ir atsigręžė pažiūrėti, o 
namas tik dega, dūmai tik rūksta. Iškėlė laukininkas kumštį ir piktai 
pagrūmojo bjauriajam brauniui, kurio nė sykio nebuvo matęs. 

— Galėsi dabar smagiai pagyventi tarp degėsių, — pasakė jis. — Galėsi 
duotis po pelenus kiek širdis geidžia, man nei šilta, nei šalta! 

— Gal taip ir bus geriau, — pasakė laukininko pati ir nusišluostė 
ašarą, — bet man gaila. Graži buvo troba. 

Žiūri juodu į degantį namą, vyras supykęs, pati sugrudusi, 0 tuo metu 
beatjojąs keliu kaimynas. Prijojo prie jų, sustojo ir sako: 

— Tai bėgate? 

Ir spigus balselis iš muštuvio atsakė: 

— Taigi, bėgame. 


7. Škotų pasakos 

AŠ PATS 


i 


Buvo kartą bernaitis, vardu Parsis. Kaip daugelis kitų vaikų, jis labai 
nenorėdavo gulti. | 

Gyveno Parsis su motina mažoje mūrinėje trobelėje Anglijos pasienyje. 
Neturtingi jie buvo, bet vakarais, kai židiny skaisčiai liepsnodavo ugnis ir 
šviesiai degdavo žvakė, jų trobelėje buvo smagu ir gera. 

Sėdi vakarais Parsis prie židinio, klausosi, kaip motina seka pasaką, arba 
apsnūdęs žiūri, kaip šokinėja ir mainosi liepsna. Pagaliau motina jam ir 
sako: 

— Laikas miegoti, Parsi. 

Parsis atsikalbinėja, kad dar ne metas, kad per anksti, bet galop eina į 
savo lovelę ir tuoj pat užmiega. 

Vieną vakarą Parsiui taip atsikalbinėjant, pritrūko motina kantrybės, 
pasiėmė žvakę ir nuėjo gulti, o berniuką paliko vieną prie židinio — 
tesižinie, kad neklauso. 

— Na gerai, likis sau vienas, Parsi, — pasakė išeidama. — O jeigu ateis 
senoji fėja ir tave išsineš, pats būsi kaltas. 

„Yra čia ko bijoti senosios fėjos“, — pasišaipė sau Parsis ir nė 
nepajudėjo nuo židinio. | | 

Na, o jų troboje, kaip ir daugumoje trobų, tais laikais gyveno braunis. 
Kas naktį jis įlįsdavo pro kaminą į vidų, iššluodavo aslą, sutvarkydavo. 
Parsio motina, atsidėkodama brauniui, vakare palei duris visada pastatydavo 
dubenėlį su ožkos pieno paviršėliais. Rytą rasdavo jį tuščią. Tie namų 
brauniai šiaip labai geri žmonių draugai, nors supyksta irgi greitai, jei tik 
kas jiems nejtinka. Ir vargas tai šeimininkei, kuri užmirš palikti brauniui 
pieno paviršėlių! Rytą ras trobą suverstą aukštyn kojom, ir nuo tos dienos 
braunis niekada į jos namus neatsilankys. 

Bet tas braunis, kur padėdavo Parsio motinai, visada rasdavo dubenėlį; 
tai per naktį, kol Parsis su motina miegodavo, tyliai ir gražiai sutvarkydavo 
namus. Bet turėjo braunis piktą motiną, seną fėją, kuri nekentė žmonių. 
Parsio motina ir pabaugino berniuką, kad toji fėja jį pagausianti. 

Na, o Parsis pasiliko prie židinio ir sėdi sau patenkintas, kad jo viršus. 
Bet ugnis ėmė blėsti, Parsiui pasidarė vėsu, ir jis panoro atsigulti į šiltą 
patalą. Jau stosis eiti, tik girdi — kamine kas sučėžėjo, sušnarėjo, ir į 
kambarį įšoko braunis. Parsis labai nustebo, taip netikėtai braąunį išvydęs, 
ne mažiau nustebo ir braunis, radęs vaiką dar nemiegantį. Pažiūrėjo Parsis 
į tą braunį ilgom plonom kojom ir smailiom ausim ir klausia: 

— Kuo tu vardu? 

— Pats, — sako braunis ir šypt nusišiepė. — O tu? 

Mato Parsis, kad braunis juokauja, tai atsakė dar gudriau: 

— Aš pats. 

Ėmė Parsis su brauniu žaisti palei židinį. Pats buvo labai vikrus, ir 
si tik galvą kraipė, kai tas 1y8. kaiė šokinėjo nuo spintos ant stalo arba 
sval = Lapo, E visą tiobą. 

s, Parsis priėjo prie židinio ir pamaišė. Lyg tyčia viena 
ų: krito. Aičsiai brauniui ant kojos. Tas kad ims rėkti visa 
gerklė. ok senoji, Tėja I ir klausia piktai per kaminą: 

— „Kas. Bl, tave. „užgavo?, Tik tark Žodį, tuojau nusileisiu ir aš jam 


"0 tarpu Parsis nieko nelaukdamas išbėgo pro duris į kitą kambarį, 
įsiropštė į savo lovelę ir užsiklojo galvą — taip jam baisu buvo. 

i Aš pats! — šaukia braunis. 

| — Tai ko čia tada spygauji! — subarė senoji fėja. — Ir dar drįsti mane 
trukdyti dėį menkniekių! Pats užsigavai, tai nieko ir nekaltink. 

„ Pro kaminą įlindo ilga kaulėta ranka kumpais pirštais, stvėrė braunį ir 
išsinešė. | 

„- „Rytą Parsio motina be galo nustebo, radusi pieno dubenėlį pas duris nė 
nepaliestą. Ir braunis nuo to sykio niekada pas juos nebeatėjo. Neteko 
moteriškė gero pagalbininko, užtat Parsiu nuo to vakaro atsidžiaugti 
nebegalėjo — tik pasako, kad metas gulti, ir Parsis iškart eina į lovą. Juk 
kas žino — toji ilga kaulėta ranka kumpais pirštais gali įlįsti pro kaminą, 
pastverti jį ir išsinešti! 


"MAIŠE 


** Šendis Maktavis prisigaudė žuvų ir išnešė į miestą parduoti. Pardavęs 
prisipirko turguje ir šio, ir to, o paskui nuėjo į kepėjo krautuvėlę nusipirkti 
Kėpaliuko | duonos. Ant prekystalio stovėjo padėklas šviežiai iškeptų 
pyragėlių sų serbentų uogiene ir taip gardžiai kvepėjo, kad Sendžiui net 
Sseilė nutįso. Be tų pyragėlių įis jau neišeis! Žinoma, juk dar turi kišenėje 
piaigų, kodėl jam. nėnusipirkti? Ogi todėl, kad Sendis norėjo jų gauti 
vęltui — : toks jau jis buvo. 

„. Todėl kai tiktai kepėjas išėjo.l ko į kambarėlį už prekystalio, Sendis čiupo 
abiem rą T ankom pyragėlių, į. maišą. - — di amo. 

sieti Vanai, buvo toli, kitapus. didelio. kalno, tai ir pūkštauja įis aukštyn, ant 
nugaros užsivertęs maišą, prikrautą. visokių val gymnų, taip pat ir pyragėlių su 
serbentų uogiene. Maišas sunkus, todėl Sendis kiek paėjęs atsisėda patakėj, 


Na 


4 


= 

pailsi ir vėl eina toliau. Taip kažin kelintą kartą pailsėjęs eina jis sau, tik 
staiga girdį — paparčiuose prie kojų kažkas spigiu balseliu šaukia: 

— Gibi, Gibi, ką veiki? Gibi, Gibi, kur eini? | 

Vajetau! Ar iš maišo kitas toks pat spigus balselis neatsakys: 


Aš maiše 
Ant kupros 
Keliauju į kalną! 


Na ir išsigando Sendis! Trenkė maišą žemėn ir davė į kojas — nuskuodė 
takeliu aukštyn, tik kulnai sumirgėjo. 

Iš maišo iššoko braunis, iš paparčių atliuoksėjo kitas. 

Susėdo abudu brauniai ant žemės, sukryžiavo kojas ir sukirto visus 
Sendžio pasivogtuosius pyragėlius. 


FĖJA IR KATILAS 


Sandrėjaus salelė yra Hebridų salyne, į pietus nuo Baros salos, apsupta 
plataus Atlanto vandenyno. Aplinkui ją plakasi baltagūbrės bangos ir visada 
žvarbiai pučia sūrus vėjas. Viršum salelės šaižiai klykdami skraido jūros 
paukščiai: gailiai rypauja kirai, o žuvėdros, atstačiusios krūtines ir kryžium 
išskleidusios baltus sparnus, šaukia: „Saugokis, saugokis, saugokis!“ 

Gyveno šitoje salelėje toks piemuo. Turėjo jis pačią, vardu Meriredė. Ir 
draugavo jo pati su viena fėja. 

Fėja buvo smulki moterėlė, pailgo veido, skaisčių akių, oda ruda lyg 
riešutas. Gyveno ji žalioje kalvoje netoli piemens namų, ir nebuvo tos 
dienos, kad neapsilankytų. Nusileidžia taku nuo kalvos, įeina stačiai į vidų, 
nuo krosnies, kur dega durpės, nusiima didelį juodą katilą ir nešasi lauk, 
netardama nė žodžio. Bet jai einant pro duris, Meriredė vis pasako: 


Jei geležį šaltą kalviui paduodi, 
Kalvis įkaitina ją raudonai. 
Pridėki kaulų tą katilą juodą 
Ir man sugrąžink būtinai. 


Ir kas vakarą rasdavo pas duris katilą, pilną riebių kaulų. 

Bet prireikė vieną dieną Meriredei išplaukti į Kaslbėjų, didelį miestą 
Baros saloje. Rytą ji ir sako vyrui: 

— Kai fėja ateis, pasakyk, kad išplaukiau į Kaslbėjų, tai tegul pasiima 
katilą ir nešasi, kaip visada. 


100 


Pasakė ir išplaukė, vyras liko vienas namie. Vėja likęs virvę iš kanapių 
ir girdi — ateina kas lengvais žingsniukais. Pakelia galvą, žvilgt — ogi fėja. 
Ir staiga jam taip baisu pasidarė, prisiminė jis pasakas, kaip fėjos žmones 
užburia ir užkeikia, tai šoko prie durų ir užtrenkė fėjai prieš pat nosį. 

Na, o fėjos labai greitos supykti, tik kiek = tuoj ir užsirūstina. Ir šitoji 
jos užsiropštė ant stogo, čia pasilenkė prie kamino ir suriko nežmonišku 
kraupiu balsu. 

Piemuo išsigandęs žvilgt — ogi juodasis katilas tik sukrutėjo ant ugnies 
kartą, kitą, paskui ūžt į kaminą, tiesiai į liesas rudas rankas. 

Dar ilgai nedrįso piemuo atidaryti durų, o kai atidarė — fėjos ir pėdos 
jau buvo atšalusios. 

Grįžo vakare Meriredė iš Kaslbėjaus su pilna pintine 2 silkių ir 
tuoj klausia vyrą, kodėl katilo nėra ant ugnies. 

— Geroji kaimynė visada jį atneša dar su šviesa, — sako ji. - Negalėjo 
pamiršti. 

Apsakė tada vyras, kas nutiko. Išklausė Meriredė ir piktai jį išbarė už 
tokį paikumą. Pasiėmė žibintą ir nuskubėjo prie Žaliosios kalvos, kur fėjos 
gyvena. Buvo mėnesiena, ir kalvos papėdėje Meriredė netrukus pamatė savo 
katilą, pilną gražių kaulų. 

Pasilenkė, paėmė katilą ir jau eis atgal. Bet vos tik pasuko namų pusėn, 
išgirdo fėjos balsą: 


Moteriške tylene, moteriške tylene, 

Ko tu čia atėjai iš gūdžių lygumų? 

Tuoj tasai, kuris saugo kalvoj mūsų menę, 
Paleis tau įkandin visą gaują šunų! 


Nūuaidėjo kalvos viršūnėje kraupus riksmas, ir tamsi žmogysta paleido 
du fėjų šunis, kurie gulėjo jam prie kojų. Puolė šunys žemyn, garsiai 
skalydami, uodegas užrietę ant žalių nugarų, liežuvius nukorę pro aštrius 
dantis. 

Išgirdo Meriredė šunis atlekiant, pažvelgė per petį atgal ir pastėro iš 
baimės — juk fėjų šunys pasiveja ir sudrasko kiekvieną, kas tik jiems po 
ak.4 pasitaiko. Soko Meriredė bėgti, dūmė iš visos sveikatos, bet žalieji 
šunys buvo greitesni, jinai jau juto karštą jų alsavimą — tik ir laukė, kada 
čia jie kibs i ku!“šnis. Staiga Ji pa katile beturinti kaulų. Tai 


nesustodama išėmė juos ii mas S, 
Šunys godžiai puolė prie kaulų ir kilis isliko, o Meriredė lengviau 
atsidususi  nuskuodė tolyn. Bet visai prie Aa4., | najuto šunis 


beprisivejant. Visa gerkle suriko vyrui, kad atidarytų duris, ir jiči.“ į vidų. 

Šunys pripuolę atsitrenkė į duris ir pagavo jas draskyti, O jau staugė — net 
oras drebėjo. 

Visą naktį prasėdėjo Meriredė su vyru nei gyvi, nei mirę iš baimės. Tik 
rytą, kai išaušo diena, išdrįso juodu išeiti iš trobos. Durys buvo subraižytos 
baisiųjų šunų ir apdegusios nuo ugningo jų kvapo. 

Niekada daugiau nesiskolino fėja katilo iš Meriredės. O Meriredė ir jos 
vyras, kol tik gyvi buvo, vengė fėjų ir į jokias draugystes su jomis 
nebesidėjo. 


NYKŠTUKO AKMUO 


Hojo saloje, pačiame žalio slėnio pakrašty, dunkso didelis didelis 
tuščiaviduris akmuo. Šiaurinių salų žmonės vadina jį Nykštuko akmeniu, 
nes, anot padavimo, kadaise jame gyvenęs nykštukas Snoras. 

Niekas nežino, iš kur Snoro ateita į Hojo salą ir kiek tame akmeny 
pragyventa. Tik aišku, kad Snoras buvo mažo augumo, bjauraus sudėjimo — 
kreivas ir kuprotas, bet iš veido — tikras gražuolis. Ir jis neseno. Visą laiką 
atrodė jaunas, o gražus jo veidas visada buvo linksmas. 

Ėjo girdai, kad Snoro tėvas buvo ne paprastas mirtingasis, o elfas, ir 
davęs sūnui amžinos jaunystės dovaną. Bet tikros teisybės niekas nežinojo, 
nes Snoro gyventa saloje be galo seniai — tada net seniausių salos senelių 
dar nebuvo šiame pasaulyje. 

Iš motinos, kuri, visų manymu, buvusi paprasta šios Žemės moteris, 
Snoras buvo paveldėjęs garbės troškimą ir puikybę — išties nelemtas ydas. 
Ant kaklo jis netgi nešiojosi gludinto plieno veidrodėlį ir vis grožėdavosi 
savimi ir neatsigrožėdavo. 

Žmonės dažnai šaukdavosi Snoro pagalbos, bet jis tik tiems padėdavo, 
kurie jam žemai lenkdavosi ir kalbėdavo pagarbiai kaip su pačiu karaliumi. 

Dienų dienas Snoras vaikščiojo po kalnus, rinko — 0 gal tik dėjosi 
renkąs, — visokias žoles. O parėjęs į tamsų savo būstą, virė iš jų gydomus 
gėrimus ir tepalus ir pardavinėjo žmonėms už didelius. pinigus. 

Turėjo Snoras ir slaptingą knygą, oda aptaisytą, su varinėm sagtim. 
Valandų valandom skaitydavo jis tą knygą ir burdavo iš jos tiems, kas 
paprašydavo. 

Toji knyga baugino žmones ne mažiau už patį Snorą. Mat ėjo kalbos, 
kad ją kadaise turėjęs pats dievas Odinas. Tardami Snoro vardą, visi 
žegnodavosi, tuo norėdami apsisaugoti nuo piktų jo burtų. 

Niekas nežinojo, kodėl Snoras apsigyveno Nykštuko akmeny. O buvo va 
kaip. 

Saloje buvo labai keista kalva — sakytum kokia karpa. > ją ir 


102 


vadino -:/Hojo: karpa. Sklido gandas, kad toje kalvoje esąs stebuklingas 
akmuo — karbunkulas. Kas tą karbunkulą ras, bus apdovanotas trimis 
brangiausiomis. Jo OS — sveikata, turtu ir laime, visu tuo, ko žmonės 
perf'amžius: trokšta: 2 

Karbunkulą esą salijas rasti, tik reikia ateiti į tam tikrą vietą ir tam 
tikiu: laiku: "Tiktai niekas TB nei kokia toji vieta, nei kokiu laiku į ją 
atčiti; 15 zi Gia 

Na ir sumanė SKojės tą karbunkulą žūtbūt surasti. O kad akmuo buvo 
netoli kalvos, tai jame ir apsigyveno. Jis dėjosi savo knygą per dienas skaitąs 
bei gyduoles renkąs. Iš tikro vaikščiojo po kalvą, ieškodamas stebuklingojo 
karbunkulo ir atidžiai apžiūrinėdamas kiekvieną akmenį, kiekvieną žolės 
kuokštą. O naktį, visiems sumigus, pasiimdavo laužtuvą ir kirtiklį ir išėjęs 
kasdavo žemę, vartydavo akmenis — vis tikėjosi rasti tą brangenybę. 

„Kur tik Snoras ėjo, iš. paskos sekė didelis juodvarnis žila galva. Gyveno 

ias juodvarnis kartu su Snoru, ir buvo Juodu geri draugai. O žmonės bijojo 
to nelemto paukščio, ko gero, ne mažiau negu paties Snoro. Ištikus bėdai, 
žmonės. kreipdavosi į. Snorą patarimo, pirko jo vaistus ir stebuklingus 
antpilus, bet visą laiką jo bijojo, nes spėjo jį su piktom dvasiom susidėjusį. 

Orknėjų salas tais laikais valdė du grafai. Juodų buvo broliai — tik 
netikri. Vyresnysis, Polis, buvo aukštas gražus jaunikaitis juodais plaukais 
ir. juodomis. lyg serbentai akimis. Vikrus jis buvo riterių kovose ir 
turnyruose, 0 kad turėjo gerą širdį ir šiaip lipšnus buvo, tai žmonės jį labai 
mylėjo. Jį išvydus nušvisdavo senelių akys, ir vaikai bėgdavo jo pasitikti, 
pamatę keliu atjojant. 

.. Tik keista, kad tasai grafas, toks malonus ir visų numylėtas, buvo labai 
nešnekus, ir žmonės net praminė jį Tyleniu Poliu. 

“Brolis Haroldas skyrėsi nuo Polio kaip naktis nuo dienos. Šviesiaplaukis, 
mėlynakis ir toks šnekus, toks iškalbus, kad visų buvo Haroldu Auksaburniu 
vadinamas. 

„ Betž Žmonės jo nemylėjo, nes buvo pasipūtęs, pavydus ir karšto būdo. Jį 
išvydus, nenušvisdavo senelių akys, ir vaikai nebėgdavo jo pasitikti, tik dar 
tvirčiau prie motinų priglusdavo. 

„Haroldas matė, kad tylųjį jo brolį visi myli, tai baisiai jam pavydėjo, ir 
abu grafai ėmė vienas kito šalintis. 

. Vieną vakarą iškeliavo grafas Haroldas viešnagėn pas Škotijos karalių. 
Kartu : iškeliavo.jo motina, grafienė Helga, ir jos sesuo, grafienė Frokerk. 

Beviešėdamas karaliaus rūmuose, sutiko Haroldas jauną gražią airę, ledi 
Morną. Ji buvo atvažiavusi iš Airijos pas. Škotijos karalienę už rūmų damą. 

„MEI „Morna. buvo graži, meili ir mielaširdinga. Vos ją pamatęs, grafas 
Haroldas karštai pamilo i ir nutarė pasipiršti. Kaip įmanydamas stengėsi įgyti 
jos prielaakumą, bet viskas perniek. Numanė ledi Morna, kad jis pavydus 

ir tuščiagarbis, jo akis dažnai matė piktai Žybsint, girdėjo, kaip Žiauriai jis 
bara tarnus, todėl jos širdis nelinko į grafą. Ir kai grafas Haroldas pasipiršo, 
gavo skaudžiai nusiminti — ledi Morna atsakė, kad dar nemananti už vyro 
eiti. 

Įtūžo grafas, tik dantimis griežia. Bet nieko nepadarysi — supranta, kad 
per jėgą neįsipirši. Užtat nusprendė gudrumu ledi Morną įveikti. 

Paprašė grafas Haroldas savo motiną, kad pakviestų ledi Morną 
paviešėti į Orknėjų salas — ten jai įsiteiks ir pagaliau gaus ją už pačią. Savo 
brolį Polį jis visai užmiršo, o jeigu ir neužmiršo, tai nė galvoti nepagalvojo, 
kad tas jo mylimąją galėtų paveržti. 

O taip ir buvo. 

Nieko pikta nenumanydama, sutiko ledi Morna paviešėti Orknėjų 
grafystėje. Ir kai grafienė Helga su savo seserimi ir sūnumi važiavo namo, 
kartu parvažiavo ir ledi Morna. Pamatė gražuolę airę grafas Polis ir pamilo 
iš pirmo žvilgsnio. Iš pat sykio pamilo Polį ir ledi Morna. 

Meilės ilgai nenuslėpsi. Greitai viską suprato ir grafas Haroldas. 
Aptemo jam akys iš baisaus pavydo, stvėrė jis durklą ir nulėkė pas brolį į 
bokštą. Prigrasino vietoj brolį nudėsiąs, jeigu tik tas pasipiršiąs gražiajai 
viešniai. Bet Polis tuojau jį nuramino. 

— Nesikrimsk, brolau, — sako. — Teisybė, aš pamilau ledi Morną, bet 
argi ji tekės už manęs? Kam jai tekėti už manęs, žmonių Tyleniu vadinamo, 
jei gali atiduoti ranką tokiam kaip tu? Juk tu žodžio kišenėj neieškai, ne 
veltui tau ir Auksaburnio vardas duotas. 

Pamalonino tie žodžiai išpuikėlį Haroldą, ir pamanė jis, kad gal brolis 
ir teisybę sako. | 

„Argi tokiam tyleniui merginti ledi Morną? Ne jam tokia gražuolė!“ — 
pagalvojo jis ir trenkė durklą ant grindų. Paspaudė broliui ranką ir net 
atsiprašė, kad tokios piktos mintys buvo jį pagavusios. Išėjo iš brolio smagus 
ir viskuo patenkintas. 

Artėjo Kalėdos, Orknėjų grafai, kaip ir visada apie Kalėdas, išsirengė 
kelioms savaitėms į Orfyro rūmus už devynių mylių nuo savo Kerkvolo 
pilies. Grafas Polis turėjo važiuoti keliomis dienomis anksčiau ir viską ten 
patvarkyti, iki kiti atvažiuos. 

Iš vakaro nuėjo Polis į didžiąją menę. Ten rado ledi Morną. Ji sėdėjo 
prie lango ir verkė — gailėjo skirtis su grafu Poliu. Kai tik pamatė grafas 
ją verkiant, tai ir nebeišlaikė jo širdis. Apkabino gražuolę, apsakė jai savo 
meilę ir paprašė, kad už jo tekėtų. 

Ledi Morna sutiko iš karto. Priglaudė išraudusį skruostą jam prie peties, 
pasisakė, kad pamilo jį, vos pamačiusi, ir nusprendė už nieko kito neiti. 

Sėdėjo juodu menėje, džiaugėsi savo laime. Pagaliau grafas Polis 
atsistojo ir sako: 

— Einam, mylimoji, pasakysim tą gerą naujieną mano pamotei ir broliui. 
Haroldas iš pradžių gal kiek ir nusimins — juk pats norėtų tave vesti. Bet 
jis geras, paliūdės dienelę, kitą, o paskui džiaugsis kartu su mumis. 

Bet ledi Morna papurtė galvą. Ji geriau žinojo, kaip tą žinią sutiks 
grafas Haroldas. Todėl norėjo kuo toliau bėdą atstumti. 

— Ne, geriau dabar nieko nesakykim, — tarė ji. — Kol kas tebūnie tai 
mudviejų paslaptis — kaip tai bus saldu! O po Kalėdų pasakysim. 

Ką darys grafas Polis, nusileido. Rytojaus dieną išvažiavo jis į Orfyrą, o 
jo mylimoji liko Kerkvolo pilyje. 

Bet nežinojo grafas Polis, kas jo laukia. Kai jis kalbėjosi su ledi Morna, 
į didžiąją menę užklydo jo pamotės sesuo grafienė Frokerk ir pasislėpė už 
užuolaidų. Taip toji senė girdėjo kiekvieną mylimųjų žodį, ir jos širdy sukilo 
baisus pavydas. 

Žiauri ir garbėtroška buvo grafienė Frokerk. Visą gyvenimą ji nekentė 
grafo Polio, kam tas stovėjo skersai kelio jos sesers sūnui. Juk jei ne Polis, 
Haroldas būtų vienintelis Orknėjų grafystės valdovas. 

O dabar, kai senoji grafienė pamatė, kad Polis paveržė ir Haroldo 
mylimąją, tai nebesižinojo nė ką iš pavydo daryti. Kai tik mylimieji išsiskyrė, 
nubėgo ji pas seserį, ir prašnibždėjo juodvi visą naktį iki pat aušros. 

Kitą dieną Žmonės matė, kaip sąsiauriu tarp Meinlando salos ir Hojo 
plaukė luotas. Luote sėdėjo moteris, bet niekas nepažino, kas ji tokia, buvo 
nuo galvos iki kojų įsisupusi į juodą apsiaustą, o veidą užsidengusi tankiu 
šydu. 

Tik nykštukas Snoras ją pažino net su visu apsiaustu. Tai grafienė 
Frokerk, sena jo pažįstama. Ne kartą, sumaniusi kokį juodą darbą, ji prašė 
jo pagalbos ir visada dosniai mokėjo auksiniais. Todėl Snoras maloniai 
viešnią sutiko. Bet kai sužinojo, ko grafienė šį kartą pas jį atkilo, jo šypsena 
išblėso, ir jis papurtė gaivą. 

— Iki šio! tau gerai tarnavau, — sako, — bet šito tavo prašymo 
neprižadu įvykdyti. Nužudyti garsų grafą baisiai neatsargu, 0 tokį visų 
numylėtą kaip Polis — juo labiau. Tu gi žinai, ko čia gyvenu tame niūriame 
užkampyje, — ieškau stebuklingojo karbunkulo. Žinai taip pat, kad žmonės 
ne tik bijo manęs, bet ir nekenčia. O jeigu jaunasis grafas staiga mirs, 
įtarimas kris ant manęs, ir turėsiu aš bėgti iš salos, man čia pasidarys riesta. 
Ir tada galas mano viltims rasti karbunkulą. Ne, ledi, negaliu tau padėti. 
Negaliu! 

Ėmė grafienė jį įkalbinėti — siūlo kalnus aukso ir visokių lobių, siūlo 
garsų titulą. Galų gale prižada jam išrūpinti aukštas pareigas Škotijos 
karaliaus dvare. Ir pagavo nykštuką garbės troškimas. Dar kiek pasvyravęs, 
galiausiai sutiko — padarys, ko grafienė prašo. 

— Išausiu stebuklingom savo staklėm plonytį audeklą, — sako jis. — Ir 

neregėto gražumo. Bet verpalai bus užnuodžii, Kas, tik apsivilk, TA 
to audeklo, kris negyvas. i | ki Aki AS 
— Na ir tavo „ruksiurgė — Patenkina nusiepė ži oi ae 


"2 


ad mano 22 Ša ir „nebėžėlauks, metų: Šagens, > 

— Nebesulauks! — klastingai. šyptelėjo ir Snoras: | 4 

Sutarę, kad Snoras prieš Kūčias atsiųs audeklą; 1 Ot iro. rūiiasę 
išsiskyrė. sko ka A 

Kol grafienė Frokėrk buvo išplaukusi į: „Hojo“ salj" Haroldas dis; p Ikos 
Kerkvolo pilyje, vėl pasipiršo ledi Mornai. Toji: Mėl ji Atstūniė ak kad is 
nesumanytų dar kartą pirštis, ėmė ir Pa jog Pažadėjust? ranką 
broliui. ai 

Haroldo širdy užvirė baisus pavydas, i ir aptemo: protas. Nebesižiųodainas 
ką darąs, lyg pašėlęs išpuolė jis laukan, šoko ant arklio if. pasileido jūros 
link. 

Lekia pakrante, kiek tik arklys įkerta, staiga kilst akis = už sąsiaurio 
baltuoja snieguotos Hojo salos kalnų viršūnės. Ir prisiminė tada grafas 
Haroldas nykštuką Snorą, pas kurį jau buvo ne kartą buvęs, kaip ir jo teta. 

— Jau žinau! — sušuko jis. — Tai kvailys, kad iš karto nesusiprotėjau! 
Eisiu pas Snorą, nusipirksiu stebuklingo gėrimo. Ledi Morna išgers, tai nė 
tą pusę nebegalės pažiūrėti, kur mano brangusis brolis, — vien apie mane 
ji tegalvos. 

Nusisamdė luotą ir nuplaukė per banguojančią jūrą į Hojo salą. Ti 
atplaukęs nuskubėjo kuo greičiausiai į nuošalųjį slėnį, prie | „Nykštukė 
akmens. Pat nykštuką surado bematan:. Tas stovėjo prie savo būsto ango: 
ir žiūrėjo į besileidžiančią saulę. Juodvarnis tupėjo jam ant peties: | 

Išgirdęs ką ateinant, jis keistai šyptelėjo. Aislgė ežė į 13 pusę — ogi grata 
Haroldas. 

— Kas čia tave atvedė, sere grafe? — klausia. linksmai, nes nujauči 
gausiąs gerai pasipelnyti. 

— Atėjau stebuklingo meilės gėrimo, — atsakė grafas i ir papasakojo api 
savo meilę ledi Mornai. — Užmokėsiu kiek norėsiį,. tuk duok sreičiauti 


Nužvelgė ji Snoras nuo galvos iki kojų. S k 
— Akla ta mergelė, sere Auksabui hi, — „sako, - - kuriai reikią meliė 
gėrimo, kad pamiltų tokį šaunų riterį. „Mesk KE AS a 


Grafas Haroldas piktai nusikvatojo.:. | 1 
— Lengviau saulės spindulį sugauti, — tarė, —nep suprasti Vis B 
moters užgaidas. Na, bet nėturiu kada: čia. su. tavini? "plepėti: Poynis 
laikas žmogaus nelaukia“, — sako patėsiė: T Taigi nkiūks i salės Bio) 
greičiau gėrimo, ir einu! M 

Mato nykštukas, kad grafas nelinkęs juokauti, tai tylėdamas įėjo į savo 
urvą if netrukus grįžo su nedidele stiklinaite, pilna rausvo skystimo. 

— Supilk tą gėrimą ledi Mornai į vyną, — tarė jis, — ir galvą dedu — dar 
kitai dienai neišaušus, ji pamils tave karščiau, negu tu ją myli. 

Tada mostelėjo ranka, tarsi duodamas grafui ženklą, kad eitų sau, ir 
grįžo į savo urvą. | | | 

Parskubėjo grafas Haroldas namo, į pilį. Bet praėjo dvi dienos, o vis 
nebuvo kaip įpilti stebuklingojo meilės gėrimo ledi Mornai į vyną. 
Galiausiai nutaikė progą ir per vieną vakarienę supylė gėrimą į jos taurę. 
Pažui liepė išeiti ir pats savo rankomis tą taurę jai padavė. 

„Bet ledi Morna vyno negėrė, tik šiaip lūpas prikišo. Numanė, — jei jau 
atstumtasis grafas pats duoda taurę, nieko gero nelauk. Kai grafas, padavęs 
gėrimą, nusisuko eiti atgal į savo vietą, ledi Morna nemačiom šliūkšt išpylė 
visą vyną žemėn, 0 taurę pastatė ant stalo. Išvydęs -taurę tuščią, grafas taip 
apsidžiaugė, kad ledi Morna nebeištvėrė nenusišypsojus. 

Dar smagesnis grafas pasidarė, kai ledi Morna netrukus ėmė su juo 
maloniai šnekučiuoti. Nežinojo, jis, kad ji tokia lipšni iš baimės — nori 
ramiai, be piktumų sulaukti tos valandos, kada atsidurs Orfyro rūmuose, kur 
mylimasis ją užstos. Na, o grafas nesitveria smagumu. Mano, jau meilės 
gėrimas veikti pradėjo, tikisi, kad netrukus išsipildys visi jo troškimai. 

Po savaitės persikėlė grafų šeimyna į Orfyro rūmus, kur grafas Polis jau 
buvo viską parengęs. 

Apsidžiaugė jis sulaukęs savo mylimosios. Ledi Morna irgi buvo labai 
laiminga. Dabar, kai mylimasis šalia, nebebaisu jai ir piktojo grafo Harol- 
do. 

Bet nuo to jų džiaugsmo grafui Haroldui širdis tulžimi apsipylė. Ir 
nežinia, ką jis būtų padaręs, tik visa laimė, kad dar kliovėsi stebuklinguoju 
meilės gėrimu. | 

O grafienė Helga su grafiene Frokerk nekantraudamos laukė žadėtojo 
audeklo — pragaištingos dovanos grafui Poliui. 

Kūčių išvakarėse sėdėjo juodvi, svajojo apie tas dienas, kai jų 
numylėtinis Haroldas bus vienatinis Orknėjų grafystės valdovas. Staiga 
girdi — kas beldžia į langą. Pasižiūri — ogi ten betupjįs žilagalvis nykštuko 
Snoro juodvarnis ir snape belaikąs kokį ryšulėlį, tvirtai suvyniotą, antspaudu 
užspaustą. | 

Atidarė grafienės langą, ir juodvarnis kranksėdamas numetė ryšulėlį ant 
grindų. Paskui suplasnojo dideliais sparnais, pamažėle pakilo į dangų ir 
nuskrido Hojo salos pusėn. 

Nesitverdamos smalsumu, seserys drebančiom rankom sulaužė antspaudą 
ir išėmė audeklą. O jau gražumas to audeklo — žėrėjo visom vaivorykštės 
spalvom, spindėjo auksu, brangiais akmenimis. 

— Tai bus liemenė! — tarė grafienė Frokerk ir piktdžiugiškai 
nusijuokė: — Gražiai atrodys mūsų tylenis, kai ją apsivilks! 

Negaišdamos abi griebėsi darbo — kirpti ir siūti liemenę. Siuvo visą 
naktį ir dieną. Vakare, kai jau buvo liemenę visai bebaigiančios, staiga 
išgirdo įvijais laiptais ką skubiai atlipant. Durys trankiai atsidarė, ir jėjo 
grafas Haroldas. Visas persimainęs, skruostai išraudę, akys dega. Orfyre, 
greta mylimojo, ledi Morna ėmė jo vengti, ir jis pagaliau suprato, kad Snoro 
gėrimas nieko nepadėjo. Tai atlėkė dabar pasiguosti motinai, išsakyti savo 
skausmo if pagiežos. Staiga ant stalo pamatė neregėto gražumo liemenę. 
Spindi auksu ir sidabru, žėri visomis vaivorykštės spalvomis — na, tik fėjoms 
tokiu drabužiu vilkėti. Haroldui net kvapą užėmė. 

— Kam bus ta liemenė? — klausia jis motinos, o širdy mano, kad jam. 

— Čia Kalėdų dovana tavo broliui Poliui, — atsakė grafienė Helga. 

Norėjo dar pridurti, kad ją apsivilkęs, Polis kris. negyvas, bet nebespėjo. 
Haroldą suėmė baisus pavydas, kad tam nekenčiamam Poliui tenka visa, kas 
geriausia, ir jis perpykęs sušuko: 

— Vis Poliui! Viskas ir visada! Nekenčiu aš jo! Negaliu net jo vardo 
girdėti! Ne, dedu galvą, tos dovanos jis negaus! 

Pagriebęs nutraukė liemenę nuo stalo. 

Šoko motina su teta prie jo, parpuolė ant kelių, prašo mesti liemenę, 
sako, kad ji nuausta iš užnuodytų siūlų. Bet kur tau Haroldas mes — nė 
nesiklauso, kas jam sakoma. Išbėgo pro duris, užsivilko liemenę ir piktai 
kvatodamas nulėkė laiptais žemyn — pasirodys toks išsipustęs ledi Mornai. 

Bet vos tik įėjo į menę, taip ir krito ant žemės nuo baisaus skausmo. 

Subėgo visi namiškiai. Abi grafienės žinojo, kodėl taip atsitiko. Juodvi 
persigandusios puolė traukti liemenę nuo grafo. Bet per vėlai. Nuodai jau 
buvo pasiekę širdį. 

Nustūmęs grafienes šalin, Haroldas atsigręžė į Polį, o tas atsiklaupė ir 
jį apsikabino. 

— Aš tau pikto linkėjau, Poli, — tarė Haroldas, — nors tu man visą 
laiką buvai geras ir ištikimas draugas. Atleisk man. Ir saugokis jų, — 
silpstančia ranka parodė į abi grafienes, savo mirties kaltininkes. — Juodvi 
tau trokšta pražūties. 

Galva nusviro broliui ant peties, jis giliai atsiduso ir mirė. 

Suprato Tylenis Polis, kas kaltas dėl brolio mirties, suprato, iš kur ta 
liemenė. Ir prisiekė nubausti nykštuką Snorą ir piktą savo pamotę bei 
žiauriąją jos seserį. 

Tik negavo jis grafienėms atkeršyti už brolį — tuodvi išbėgo iš rūmų, kol 

visi čia tebebuvo galvas pametę dėl staigios grafo Haroldo mirties, nulėkė 
prie jūros ir išplaukė į Škotiją. Škotijoje jos turėjo daug žemių, buvo visų 
gerbiamos, ir galėjai ant jų sakyti ką tinkamas — niekas nebūtų tikėjęs. 

Tačiau bausmės už blogus darbus jos ES ka pa 2 visi 


piktadariai, savimylos ir žiauruoliai. + gun gieib 
Škotiją užpuolė skandinavai, padegė grafiedių“ niljį i ijos: abi "šųvo 
liepsnose. deuia sko apbisije 


Sužinojęs, kad grafienės pabėgo, grafas Polis-naskubėjo į: Hojo'sdlą, — 
nors Snorą nutvers. Atėjo prie EEtUKS: as bet ia jau tuščia >> 801485 
ir pėdos atšalę. kak M Pin STJe 

Taip niekas ir nesužinojo, kur nykštukas Siioras: pasidėjos Mieniapėjai 
kad jis su juodvarniu išsidangino į į Škotiją paskui: grafienė Helgg if žralienę 
Frokerk. O kiti sakė — ir, ko gero, jų bus teisybė, — kad'oro dvasios pūgavi 
Snorą ir už visas klastas bei kerus. įkalino: kartu su Juoysinių ALUS 


nežinomoj uoloj. Ša auku Klp 
Nuo to sykio niekas jo daugiau nematė. Taip nykštukas Snonis ir rai; 
nesuradęs stebuklingojo karbunkulo. 5 L, LNB 


O tylusis grafas ir jo mylimoji airė palaidojo grafą Haroldą ir neilgai 
trukus atšventė vestuves. 

Laimingai juodu gyveno, ir net dabar, po tiek šimtmečių, Orknėjų salose 
apie laimingus žmones sakoma: „Laimingi kaip grafas Polis ir“ „grafienė 
Morna“. au 


STIPRUOLIS, GIRIOS GALIŪNO SŪNUS 


Seniai seniai gyveno toks žmogus, visų vadinamas Girios Galiūnu, Jis 
medžiojo elnius ir kirto medžius malkoms. 

Vieną dieną išėjo jis girion kirsti didžiulio 3žuolo, kurį buvo iš vakaro 
nusižiūrėjęs. Kirto kirto, galų galė ąžuolas pasviro ir užvirto ant jo. Stiprus 
tas vyras buvo, šiaip taip iš po medžio išsikapstė. Atsistojo, užsivertė ąžuolą 
ant pečių ir nešasi namo. Prie durų numetė žemėn, bet ir pats nusikamavęs 
parkrito šalia. 

Išėjo iš trobos pati — vyras leisgyvis begulįis. T uoj įvėdė vidun, pasodino 
ant lovos krašto. Vyras sunkiai atsiduso, mato — atėjo paskutinioji. Tada 
atgniaužė kumštį, kur laikė ąžuolo gilę, ir sako žmonai: 

— Imk tą gilę ir pasodink skiedryne priešais duris — aš nebeturiu 
sveikatos. Tą naktį, kai tau gims sūnus, gilė išleis daigelį. Maitink' sūnų S šavo 
pienu, kol pasidarys stiprus vyras ir pajėgs išrauti S su i Šaknimis ąžuolą, kurs 
iš tos gilės išaugs. 

Pasakė tuos žodžius, atsigulė ir daugiau jau nesikėlė. 

Po kiek laiko gimė moteriškei sūnūs. Tuoj pat Apė" a peibuvėjai 
pažiūrėti, ar išleido gilė daigelį. SEO 1oji, 2 žiūri = r 981 ESBO Ii i "žedhėS 
besikaląs. 1 


AO sis 
2 ii ai 

"Septynerius metus maitino moteriškė sūnų savo pienu. Pagaliau vieną 
dieną liepia jam pabandyti ąžuolą išrauti. Nuėjo bernaitis prie ąžuolo, 
pagavo jį rauti ir purtyti kuo smarkiausiai, bet ąžuolas tvirtai šaknis į žemę 
sujeidęs — nė krust. 

„Mato moteriškė, kad sūnus medžio neįveikia, tai parsivedė namo ir dar 

septynerius metus savo pienu maitino. Tada vėl liepė išbandyti, katras 
stipresnis — ar jis, ar ąžuolas. Kibo bernaitis į ąžuolo kamieną, traukia kiek 
beišgalėdamas, bet ąžuolo šaknys tvirtai jaugusios ir nepasiduoda. 
„„ Kad sūnus ir dabar medžio nejveikia, tai moteriškė vėl parsivedė namo 
ir dar septynerius metus savo pienu maitino. Po to vėl nuėjo abudu prie 
ąžuolo, ir liepė moteriškė sūnui išbandyti, katras drūtesnis — ar jis, ar 
ąžuolas. Šoko Jaunikaitis prie ąžuolo lyg pašėlęs, stvėrė už kamieno abiem 
rankom, pasiūbavo ir kad patrauks iš visos sveikatos — kartą, antrą, trečią. 
Pagaliau ketvirtą kartą kai trūktelėjo, ąžuolas tik brakšt ir išvirto su visom 
šaknim. | 

Jaunikaitis ėmė jį nuo viršūnės į šipulius laužyti, visą medį sulaužė ir 
suvertė į krūvą palei duris — bus kuo krosnį kūrenti. 

— Ilgai, vaike, maitinau tave savo pienu, — sako tada motina, — dabar, 
matau, užaugai, pats gali pelnytis duoną. Eime, iškepsiu tau paplotį, 
palaiminsiu ir eik į pasaulį laimės ieškoti. 

Pasiėmė stipruolis paplotį ir išėjo iš namų. Eina ir vis dairosi, kur čia 
darbo radus. Ejo ėjo, galiausiai priėjo didelį ir gražų dvarą. Aplinkui 
sukrauta daugybė gubų javų — tiek jis dar nė regėti nebuvo regėjęs. Na, 
mano sau, čia turėčiau gauti darbo. 

Nuėjo prie trobos, pasibeldė į duris ir klausia, kur šeimininkas — nori 
darbo prašytis. 

Pasižiūrėjo šeimininkas į stipruolį ir sako: 

— Stuomeningas esi, gal ir tiksi. Darbo turiu į valias, pamėgink. Ar 
moki kulti? 

„— Moku, — atsako stipruolis. 

— Tai sutarta. Apsižiūrėk šįvakar, 0 rytoj nuo pat ryto stok prie darbo. 

— O kur pradėti? — klausia stipruolis. 

— Nuo kluono. Ten tiek kūlimo, kad dviem vyrams užtektų šešiom 
savaitėm, nors dirbtų neatsitiesdami! Kai iškulsi, eisi už kluono — ten 
didžiulė žardiena, pilna prikrauta javų. Ir viską reikia iškulti. 

: Kluonas buvo ant kalno, toliau nuo namų. Pavalgė stipruolis ir eina į 
kluoną — pasižiūrės, kaip kiti ten kulia. Įėjo, pažiūrėjo kiek, tada paėmė iš 
vieno kūlėjo spragilą ir sako: 

— Argi čia spragilas? Rytoj savo atsinešiu, tai pamatysit, koks turi būti 
spragilas. 

Nuėjo į į mišką ir išsikirto spragilui kotą — ilgą nelyginant laivo stiebą. 

O samdiniai tais laikais dirbdavo nuo aušros iki sutemų. 

Stipruolis tatai žinojo, todėl atsikėlė kuo anksčiausiai, aušrinei dar 
nenusileidus, ir stojo kulti. 

„ Ima iš šalinės javus ir taip daužo spragilu, kad net stogas kilnojasi. Kūlė 
kūlė, net kluono stogas nulėkė. Kai atėjo pusryčių. metas, visi javai buvo 
iškulti — neliko nė varpelės pilnos. 

Po pusryčių stipruolis vėl kibo į darbą. Nuėjo į žardieną, paėmė tris 
gubas javų — dvi po pažastim, trečią į glėbį. Parsinešė į kluoną, pasimetė 
ant grendymo ir kula, Iškūlęs vėl atsinešė, ir taip iki pietų nebeliko nė 
gubos neiškultos. Aplinkui tik baltuoja šiaudų kupetos, 0 grūdai vos betelpa 
kluone. 

Eina tada stipruolis pas šeimininką, o šis jau priešais beateinąs. Stebisi 
neatsistebi, kas tiek šiaudų žardienoje privertė, bet stipruoliui nieko nesako. 
Patikęs šeimininką, stipruolis klausia, ką daryti. 

— Kulk kluone javus, — sako tas. 

— Kad jau iškūliau, — atsako stipruolis. 

— Negali būti! Kluone tiek kūlimo — iš peties dirbdami, du vyrai per 
šešias savaites kad tik iškultų. 

— Niekur nebėra nė varpelės pilnos — nei kluone, nei žardienoje. 

Nebežino šeimininkas, nė ką besakyti. Liepia stipruoliui eiti pietų, o 
pats skuba į kluoną pažiūrėti, ar teisybę samdinys sako. 

Priėjo prie kluono ir nustėro: kluonas be stogo, žardiena užversta 
šiaudais, o javai nuo žardienos iškulti visi visutėliai. O kai pamatė stipruolio 
spragilą, net žadą jam užgniaužė. 

Skuta šeimininkas namo, visas drebėdamas iš baimės, bet ne tiesiu keliu, 
o aplinkui, kad nesutiktų stipruolio, kai tas eis pavalgęs. O stipruolis 
pamatė šeimininką ir drožia tiesiai prie jo. Priėjęs klausia, ką jam veikti. 
Nesugalvoja šeimininkas, kokį jam duoti darbą, ir sako: 

— Kad iki pietų taip puikiai padirbėjai, dabar ilsėkis iki vakaro. 

— Tik pietų man reikia sotesnių, — sako stipruolis. — Matei, kiek 
padirbau, ir žinai dabar, ką galiu. 

— O ko norėtum pietums? — klausia šeimininkas. 

— Pramainiui kad gaučiau vieną dieną košės iš puspūdžio miltų, o kitą 
diėną — dvimetį jautuką ir papločių iš tiek pat miltų. | 

— Gerai, gausi, — sako šeimininkas drebėdamas iš baimės. 

Parėjo jis namo ir pasakė namiškiams, kiek valgio turės taisyti 
stipruoliui kas dieną. 

Mato šeimininkas ir išmintingieji jo šeimynykščiai, kad stipruolis tiek 
valgydamas juos elgetom paleis, ir sumanė kaip nors jo atsikratyti. 

Gyveno kaime toks senas senutėlis, žmonių vadinamas Kalnų Aidu. 
Vienas šeimynykštis ir sako: 

— Paklauskim patarimo Kalnų Aidą. Jeigu jis nežinos, kaip to stipruolio 
atsikratyti, tai niekas kitas nežinos. 

Siunčia šeimininkas žmogų atvesti Kalnų Aido. Tas atėjo, tada 
šeimininkas apsakė jam, kaip stipruolis javus iškūlė ir kokiu spragilu kūlė. 

—.O varge! — sudejavo Kalnų Aidas. — Tai jis pagaliau pasirodė! Dar 
mažas apie jį girdėjau iš savo senolio, kuris tada buvo tokio amžiaus kaip 
aš dabar. Senolis sakydavo, kad į šį dvarą ateisiąs toks stipruolis ir visus 
išvaikysiąs. Kaip marie gyvą matot, čia tas stipruolis ir bus. 

— Tai gal žinai, kaip jo atsikratyti? | 

— Padaryk taip. Liepk jam iškasti šulinį lauko vidury. Tenai vien smėlis, 
ir jam reikės ilgai kasti, kol vandens gyslą prieis. Tuo tarpu prie šulinio 
sušauk visus, kas tik gali kastuvą nulaikyti, ir, kai stipruolis pagaliau prieis 
vandenį ir pasilenks, liepk kuo skubiausiai jį užkasti. Bet jei pamatysi jį 
stojantis, tegul visi žmonės lekia kur kas įmanydamas. Jeigu jis pakels galvą, 
niekas jo nebesulaikys, o išlipęs jis tave užmuš. 

"Paklausė šeimininkas Kalnų Aido patarimo ir dar tą patį vakarą liepia 
stipruolį pašaukti. Kai tas atėjo, šeimininkas sako jam, kad su vandeniu 
striuka esą — tegul stipruolis iškasąs šulinį lauko vidury. 

— Gerai, — sako stipruolis. 

— Tai rytoj iš pat ryto ir pradėk, — sako šeimininkas. 

Vos tik diena prabrėško, kibo stipruolis šulinio kasti. Visi vyrai irgi 
anksti sūkilo. Jie nuėjo su šeimininku pažiūrėti, kaip stipruoliui sekasi. Kai 
nuėjo į lauką, vien stipruolio galva bekyšojo iš šulinio, o šalia dunksojo 
supilta didžiulė žemių krūva. Išsigando vyrai, kad bus pavėlavę. Bet pataikė 
pačiu laiku. Šeimininkas atsistojo prie duobės ir, kai tik stipruolis pasilenkė, 
liepė vyrams stvertis kastuvų. Tie „puolė versti žemes — kastuvai tik 
švysčiojo. Bet neilgai jie darbavosi, nes stipruolis atsitiesė stačias ir ėmė 
mosuoti ranka šūkčiodamas: „Štiš! Štiš!“ Tada šeimininkas suriko, kad vyrai 
bėgtų šalin, ir tie nurūko, tik kulnai sumirgėjo. 

O stipruolis likęs vienas iškasė šulinį ir eina namo. Parėjęs žiūri ir 
stebisi — niekur nė gyvos dvasios nematyti. Eina prie durų, jau darys, bet 
durys nė krust — iš vidaus tvirtai užšautos. Įrėmė stipruolis ranką — 
pastūmės. Šiek tiek stumtelėjo, kaištis nulūžo, ir durys atsilapojo. Įėjo 
vidun — ogi šeimininkas po stalu betupįs ir bedrebąs kaip epušės lapas. 

Pamatęs stipruolį, šeimininkas išlindo iš pastalės ir klausia, ar iškasė 
šulinį. 

— Iškasiau, — sako stipruolis. — Bet kodėl negalėjai atsiųsti kokio 
žmogaus, kad nubaidytų kovus? Beieškodami kirminų, jie taip kapstė žemę, 
kad man visas akis prižėrė. 

Pasakė taip ir vėl klausia, ką toliau veikti. 

— Eik pietų valgyti, — sako šeimininkas. 

Stipruolis eina pietų. 
Tuo tarpu šeimininkas vėl pasišaukė senąjį Kalnų Aitą ir sako: | 
— Iš tavo patarimo nieko gero neišėjo. Liepiau stipruoliui kasti šulinį, 

o pats susišaukiau visus vyrus, stovėjau šalia'ir laukiau. Iškasė jis daugiau 
kaip trisdešimt pėdų, pasiekė vandenį. O tada, kai vėl pasilenkė, liepiau 
vyrams šulinį užversti. Kasė vyrai, kiekvienas už du, bet stipruoliui nė 
motais — atsistojo, pamosavo rankom ir sušuko: „Štiši“ Mes visi ir 
išlakstėm. Netrukus jis parėjo namo. Durys buvo uždarytos ir užsklęstos, tai 
kai pastūmė, tos išlėkė su visom staktom. Įėjo į vidų ir išmetinėja, kam aš 
neatsiuntęs žmogaus kovų nubaidyti, — - tie besikapstydami j jam akis prižėrę 
smėlio. 

— Hm, — sako Kalnų Aidas, — reikia ką kita sugalvoti. 

— O ką? 

— Liepk jam suarti kalvotąją palaukę prie Tamsiojo ežero. Nei Žmogus, 
nei gyvulys, paaręs tą palaukę iki saulės laidos, iš ten. nebesugrįžo. 

— Taip ir padarysiu, — sako šeimininkas. 

Vėl liepia pašaukti stipruolį ir prisako, kad = Iytoj iš ryto S as arti 
kalvotosios palaukės prie Tamsiojo ežero. 2 

— Gerai, — sako stipruolis. — Suarsiu. . 

Anksti rytą susiruošė jis darban. Atklą užsivertė ant peties, o abu aiklius 
vedasi už pavadžių. Atėjęs prie Tamsiojo ežero, pasidėjo arklą lauko. gale 
ir pakinkė arklius. Vidury lauko buvo didelis medis. 

— Varysiu vagas tiesiai pro tą mėdį, — sako pats sau. 

Ir pradėjo arti. | 

Arė arė kiaurą dieną — ėjosi kaip iš pypkės. Bet asužži leidžiantis 
išgirdo ežere kažką baisingai pliaukšint. Žvilgt ton pusėn, 'ogi ten vandeniu 
beplaukiąs didelis juodas siaubūnas. Tačiau stipruoliui nė motais — 
pažiūrėjo ir vėl aria toliau. Beariant jau ir saulė nusileido. Tada. išsiropštė 
tas baisusis žvėris iš ežero kitame palaukės gale, apsisuko ir.vaga pasileido 
tiesiai į stipruolį. O tas sau aria, ir nė just nepajuto, kaip su siaubūnu 
susidūrė. Šaukia, kad duotų kelią, jei ne — pamatysiąs, kas bus. Bet kur tas 
klausys — tik išžiojo nasrus ir kapt prarijo vieną arklį sų kaulais ir oda. 

— Na liaukis, — sako stipruolis. — Atrysi jį taip. greitai, kaip ir prarijai. 

Paleido arklą ir ėmė su siaubūnų galynėtis. Ritosi, S aliss galų gale 
stipruolis parmetė siaubūną ant Žemės. 

— Atryk arklį, tik greičiau, — sako. 

Bet siaubūnas — nė krust. ; 

— Palauk, aš tau parodysiu, — suriko tada stipruolis. Nutvėrė žvėrį už 
uodegos, nusitempė prie medžio, išrovė medį su šaknimis ir taip ėmė juo 
siaubūną vanoti, kad medis į šipulius subyrėjo! — liko. tik 5 kick rankoje 
laikė. 

— Na, ar dabar atrysi arklį? — as 

„O siairbūsias:stovi/in: nė: krust. + i 
„įši ilmė UK, ži sako stipruolis “Jei arklio neatryji, turėsi pats arkl, 
izAuktio į Sasgži sniduud odės 
sicžSO1 stiprualis galynėjosėšu: sidubūni, adiašis arklys sutraukė pakinktus 
ša niudiūimė Aanio;: Mato Šeimininkas, 'kad arklys parlėkė šuoliais, ir sako: 
1 iz Tažjdu galifgale: UE Nacoė o sudraskė ir jį, ir kitą 
pakkiojesideša iš parinks Oni sy o 
ėB „O:štipiuotisvdirbaukai p dirbęs: Įsikinkė siaubūną: į arklą ir aria toliau. 
Arė:asė;: Kol:kalvotoje: palaukėje:neliko nė. 1opelio ncsuartos žemės. Tada 
išsikinkė vandenų arklį ir vedasi namo. 

Priėjo prie šeimininko :durų, šaukia, kad kas išeitų. 

Laukia laukia, niekas akių nerodo. Kas ten ir berodys, jei visi išsislapstė 
kur išmanydamį;/kai tik: painatėjį pareinant su tokiu baisiu Žvėrimi. Tada 
pabeldė stipruolis: į: duris;: kad a) wisas amas: SUcIEbĖLS, ir pagaliau išėjo 
nas, leisgyvis iš baimės.“ 

:: G.stipruolis įr klausia; ką a reikės: dirbti: 

— Arti palaukę, — virpančiu: balsu sako šeimininkas. 

— Kad aš viską suariau. 

+ —-Nepali būti, — sako šeimininkas. — - Kalvotąją palaukę su pora arklių 
kad tik per šešias savaites suartum. 

— Na jau, — sako stipruolis. — Suariau viską aliai vagelės. 

— Ar nieko ten nematei? Ar niekas netrukdė tau dirbti? 

— Nieko daugiau nemačiau, tik tokį bjaurų žvėrį. Išbrido iš ežero ir 
surijo man vieną arklį. Norėjau, kad atrytų, bet kur tau. Tai įkinkiau jį į 
arklą ir kibau arti..Suariau bos) palaukę visą visutėlę. Tik arklio tai vis 
dar: o 22 
Či O kur tas žvėris yra? 

= Čia; palei duris.. o 
ŠA —:Oi RAEBkj jį greičiau! Paleisk MEEiaŲS — suriko šeimininkas persi- 
gandęs. + sr 

sp Nepalėisiu, pirma: turiu arklį atsiimti. | 

+»;Atsigrežė stipruolis "į :žvėrį- ir. -partrefikė ant nugaros. Tada išsitraukė 
didžiulį: peilį;:;perpjovė jam pilvą ir išėmė arklį sveiką ir gyvą. 

— Tik nežinau, ką dabar su tuo-žvėrim daryti, — sako šeimininkui. — 
Gal nunešiu į šulinį, kur vidury lauko, ir. įmesiu, jei dar neprisirinko 
vandens. 
šu (Nauotilkė jis Žvėžį į:tauką,;;įmetė:stačia galva, užkasė ir parėjo namo. 
ias a eto ais Bainą -AjgdtFijas atėjo ir klausia: 
aįcdnNa:ką „Pasakysi?::) ydyo Puiki Il 

— Ką čia bepasakysi? Iš tavo pamokymo nieko gero neišėjo. Nusiunčiau 

tą berną arti kalvotosios palaukės prie Tamsiojo ežero. Jam beariant, iškilo 
iš ežero baisus žvėris ir prarijo vieną arklį. Tada stipruolis čiupo tą žvėrį, 
įkinkė į arklą ir aria toliau. Tol arė palaukę, kol neliko nesuarto nė 
lopinėlio. Baigęs darbą, už pavadžio parsivedė tą žvėrį namo, prie durų 
parvertė ir išėmė iš pilvo prarytąjį arklį — sveiką ir gyvą. Paskui už uodegos 
nuvilko Žvėrį į lauką ir stačia galva įmetė į šulinį. Dabar matau, kad jo 
niekaip neįveiksim — nėra ko nė stengtis. Gal verčiau visi bėgam sau ir 
paliekam jį čia vieną. 

— Ne, pabandykim dar kartą. 

— O kaip? 

— Pasakyk stipruoliui, kad išsibaigė miltai ir nėra iš ko jam valgio 
taisyti. Tegul veža sumalti. Prikrauk vežėčias grūdų, ir teveža į Lekano 
malūną. Paragink, kad negaišuotų, — anksčiau nuvažiavęs, galės visą naktį 
malti. Ir duodu žodį: Lekano malūno braunis jo nebeišleis — dar niekas iš 
to braunio nagų nėra ištrūkęs. Bet jeigu stipruolis ir šį sykį grįžtų, tai jūs 
visi — seni ir jauni, dideli ir maži — bėkite iš čia neatsisukdami, nes tada 
jis visą dvarą nuniokos, ir jūs tikrai nieko nebegalėsit jam padaryti. 

Pasišaukė šeimininkas stipruolį ir sako, kad pasibaigė miltai, — nebesą 
iš ko taisyti jam valgio, reikia važiuoti į malūną ir sumalti. 

— Pasikinkyk arklį į didžiąsias vežėčias, prisikrauk maišų su grūdais ir 
važiuok į malūną. Tik paskubėk. Malk per naktį, kad rytoj iš pat ryto būtum 
namie. 

— Gerai, — sako stipruolis. — Sumalsiu. 

Nieko nelaukdamas susikrovė grūdus ir temstant jau buvo prie malūno. 
Rado jau uždarytą. Tuomet iškinkė arklį, paleido ganytis, o pats eina pas 
malūnininką į trobą. Nuėjo prie durų, žadina malūnininką, kad keltųsi, — 
turįs atsivežęs pilnas vežėčias grūdų ir reikią per naktį sumalti. 

— Nežinau, kas tu ir iš kur, — sako malūnininkas. — Tik nėra šioj žemėj 
tokio Žmogaus, su kuriuo naktį į malūną eičiau. 

— Būk geras, kelkis, — prašo stipruolis. — Aš labai skubu, man žūtbūt 
reikia per naktį grūdus sumalti. | 

— Kokia man bėda, skubi ar neskubi. Sakau tau, kad nėra tokio 
žmogaus, su kuriuo naktį į malūną eičiau. 

— Jei pats nenori eiti, tai duok man raktą, eisiu vienas, — sako 
stipruolis. 

— Bet žinok, jei nueisi — gyvas nebeišeisi. 

— Aš nebijau, tik duok man raktą, ir einu. 

Davė malūnininkas stipfuoliui raktą, ir nuėjo tas į malūną. -Sunešė 
maišus vidun, pridėjęs durpių užkūrė smarkią ugnį, paskleidęs ant krosnies 
išdžiovino grūdų ir supylė į girnas. Tada paleido malūną, sumalė grūdus, 

kiek turėjo sudžiovinęs, miltus išsijojo ir užminkė papločių — labai norėjo 
valgyti. 

Sudėjo stipruolis papločius ant krosnies, kepa, varto, tik žiūri — kampe 
už krosnies stovi neregėtas padaras. Varo šalin, bet tas nė iš vietos — stovi 
sau lyg niekur nieko, ir tiek. Maža to — ištiesė leteną ir capt pastvėrė vieną 
paplotį. 

— Kas tau leido? — sudraudė jį stipruolis. 

Bet tam nė motais. Kur buvęs, kur nebuvęs — capt antrą paplotį. 

— Na, tik paimk dar vieną, tai per gerklę tau tie papločiai išlįs, — sako 
stipruolis. 

Tačiau grasink negrasinęs — kas jam. Pabuvo kiek ir capt — pastvėrė 
trečią paplotį. 

— Na, — sako stipruolis, — jei neklausai gražiuoju, pamokysiu tave 
piktuoju. Atiduosi papločius kaip didelis. 

Strykt nušoko jis į kampą ir užgriuvo ant to vagišiaus. O tai buvo 
braunis. Susikibo abu, na ir pagavo ristis. Grumiasi, duodasi, net malūnas 
dreba. Besirisdami nuvertė krosnį, ir toks malūne pakilo trenksmas ir 
bildesys, kad žmonės iš toliausiai girdėjo. Nuo dundesio pabudo ir 
malūnininkas. Išsigando baisiai, nebežino nė kur dėtis. Susisupo į apklotus 
ir kiūto susigūžęs lovos gale. Jo pati spiegdama iššoko ant žemės ir 
nuropojo po lova. 

Ant galo pagalės įveikė stipruolis braunį. Prašosi braunis, kad stipruolis 
paleistų, bet tas nė girdėti nenori. 

— Pirmiausia sutvarkyk malūną, sukrauk atgal krosnį ir sudėk papločius. 
Kai viskas bus kaip buvę, tada pažiūrėsim. 

Pasakė ir vėl kad ims braunį kumščiuoti iš visos sveikatos. O braunis 
rėkia: . 

— Paleisk mane, viską padarysiu, ką tik liepsi. 

— Nieko nebus, nepaleisiu. Pirma darbą padaryk. 

Ėmė braunis malūną tvarkyti ir bemat viską sutvarkė kaip buvę. — 
Dabar paleisk, — sako jis. — Malūnas jau sutvarkytas. 

Žvilgt stipruolis į krosnį, o ten trūksta trijų papločių. 

— Tai kad ne viską dar padarei, — sako. — Kur tie trys papločiai, 
kuriuos buvai pačiupęs? 

Pasakė ir vėl kad ims kumščiuoti braunį, kad ims tvatyti. 

O tas rėkia visa gerkle: 

— Paleisk mane, kaipmat papločius atiduosiu. 

— Nesulauksi. Pirma atiduok, — sako stipruolis ir nepaleidžia braunio. 

Ką braunis bedarys — eina kartu su stipruoliu ir parodo, kur papločius 


paslėpęs. 
— Padėk atgal ant krosnies kaip buvo, — sako stipruolis. 

Padėjo braunis papločius, o stipruolis vėl kad: sims LŽ kulti. 

Rėkia braunis, prašosi paleidžiamas. 0 

— Jei paleisi, — sako, — išeisiu iš malūno ir niekada daugiau čia nė 
kojos nekelsiu. 

— Gerai,- sako stipruolis. — Jei prižadi čia niekada nebegrįžti, palei- 
siu. 

Atidarė malūno duris ir kaip trenkė braunį lauk'- tas tik tris kartus 
sustugo ir nurūko it vėjas. 

Malūnininkas net pašiurpo, išgirdęs staugimą, o jo pati nesavu-balsu 
suspigo palovyje. 

Ištrenkęs braunį stipruolis atsisėdo ir ėmė ramiai valgyti papločius. 
Prisivalgė iki soties, išsidžiovino visus kitus grūdus ir susimalė. Miltus 
išsijojo, supylė į maišus ir susikrovė į vežėčias. Tada užrakino malūną ir 
raktu nešinas nuėjo pas malūnininką.“ : 

Priėjo prie trobos, šaukia malūnininką, bet viduj tylu, nė krepšt. Šaukia 
dar kartą ir išgirsta lyg iš po žemių. ką atsiliepiant. Prašo stipruolis, kad 
duris atidarytų, — norjs atiduoti raktą. 

— Oi! — sudejavo malūnininkas. — Atstok! Atstok! Eik nuo mano 
is su tuo raktu! 

— Nagi įsileisk, ar nebepažįsti, — sko stipruolis. 

Bet malūnininkas vis tiek neleidžia. 

Ką bedarys stipruolis — pastūmė smarkiau duris ir įėjo. 

— Va,- sako, - malūno raktas. Susimaliau „grūdus, dabar važiuoju 
namo. 

Išgirdo malūnininkas, kad grūdai sumalti, tai iškto galvą iš po apklotų 
ir žiūri į stipruolį. 

— Tu visą naktį išbuvai malūne ir likai gyvas?“ - klausia. 

— Žinoma,- sako stipruolis. — Dabar.ir tu gali drąsiai | per 4 maki ten 
būti. Tą braunį, kur malūne gyveno, išvariau, ir dabar jis niekam daugiau 
nedrums ramybės — nei tau, nei kam kitam. . 

— O, pačiute, ar girdi? — apsidžiaugė malūnininkas. 

Bet toji tyli, nė balso. Klausia tada stipruolis, kur. ji pasidėjo. 

— Kai išgirdo bildant malūne, tai palindo „po lova. 

Pasilenkė stipruolis, žvilgt po lova — tikrai malūnininko pati ten 
belindinti. Ištraukė, ogi nebegyva, iš tos baiinės numirusi: 

Paliko stipruolis malūnininką ir važiuoja namo. Už malūno kelias suka 
į kalną. Arklys paėjo ir sustojo. Pliaukštelėjo. stipruolis atžagaria ranka 
arkliui per petį — pavarys. Bet per smarkiai užsimojo, tai 10žo mentikaulis 
ir arklys keberiokšt nuvirto ant žemės. Nesmagu: stipruoliui, kad taip tikosi, 
bet ką padarysi. Iškinkė arklį, užmetė ant maišų, o pats — už vežėčių ir 
traukia sau patenkintas. Nė just nepajuto, kaip ant kalno užlipo. 

O šeimininkas buvūčišstatęs sargybinius ant visų“ kelių. Vienas sargybinis 
mato — į kalną lipa milžinas, pats traškia vėžėčias;'o arklys guli ant maišų 
Širšaiis  Tręnkė jis: žėmiėn'anitkojus dir viršūtinius drabužius, kad neša Yy, 
ir pasileido kiek kojos neša namo, pas šeimininką. 

21 Parlėkėz o*šeiminiinkas1+ klaūsia, pAl jau stiprūolį Kairio 

— Pamačiau! Ir dar kaip pamačiau, — sako tas. — Arkiys jam 
nieLodinka. A) žAėtė akt haišųviršaus; O pats“ traukia vežėčias, kad greičiau 
būtų. 'Ž 
veisė Mumns Ačra Ro laukti/'sprukimė iš 'Čia, kol dar gyvi.“ 

Ir išėjo, palikę dvarą stipruoliui. 

„Ai "Stiprūolis:parprįžė tiamo; "nukėlė nuo vežėčių arklį, sunešė į vidų maišus. 
O 4pilnk*hėžyvos-dvasios:Apieškojo visas pakampes, visus užkaborius, 
kurstik žmogiūš įžatėtų "pasislėpti; bet tieko AE Ir suprato, kad visi bus 
išbčgę, jam dvarą palikę. DRS 

Tai sumanė parsivesti 'motiną į savo dvarą: Eina namo, žiūri — motina 
bamiškėj bėstovinti. Apsakė St PRacii S kokia laimė j jį tyko, ir kviečia motiną 
kartu eiti. 

“L Kad aš jau labai sėna, sako motina, — o kelias toks tolimas — 
nenueisiu. 

— Menka čia bėda; — sako sūnus. — Tu ilgai mane ant rankų nešiojai, 
tai dabar aš tave nusinešiu. | 

Užsikėlė motiną ant nugaros: ir parnešė į savo dvarą. Ir gyveno įuodu 
ląimingai, visko pertekę, O jeigu nėnumirė, tebegyvena ir dabar. 

RUONIŲ MAKODRAMAS 


“ Šėnų senovėje, kai žmonės dar neplaukė per vandenis pažiūrčii, kas yra 
kitamė: krašte, jūroje po bangomis ramiai ir laimingai gyveno karalius sų 
karaliene. Turėjo juodu daug gražių vaikų, rudakių ir dailiai sudėtų. Dienų 
dienomis vaikai žaidė su“ apniais jūros arkliukais ir plaukiojo po rausvas 
anemonių giraitės. Tie pašakiški jūros žmonės mėgo dainuoti, ir kur tik 

pasisukdavo, visur. skambėdavo jų daina, panaši į jūros ošimą. 

“ Bet" viėtią dieną jūros Karalių i ir laisvūnus jo vaikus ištiko didelė nelaimė: 
karalienė susir o'ir Pasimirė: Graudžiai apraudojęs, palaidojo ją karalius 
6 karalystė žje tarp koralų 'uolų, | 
“K tdliettei mirtis, nebebivo Ta vaikus augina, kas šukuoja jiems ilgus 
piAUR sad meiliai dainuoja "jūros, Iopšines. "Negalėjo karalius žiūrėti į 
SISINĖJŲ (shis>HčI yšitant jūržolės Vaikų plaūkus, negalėjo naktimis klausytis, 
kaip“: Jė Aoilega" šos, it Taiė“ susirasiąs pačią, o vaikams motiną. | 

Nukiojėji ros" fiojė“pyVėno laimė fagaria, ir karalius pasipiršo, nors 

Širdis prie jos nelinko,- vis negalėjo pamiršti mylimos žmonos. Ragana 
apsidžiaugė — kas nenorėtų jūros karaliene būti ir tokią didžią karalystę 
valdyti! Mielai už karaliaus išėjo ir tapo jo vaikų pamote. Bet pikta ji buvo 
moteriškė — vos tik išvydo vaikus, tokius rudakius ir dailiai sudėtus, tuoj 
užvirė pavydu ir sumanė jais atsikratyti — pati norėjo būti jūroje visų 
gražiausia. 

Tai nuėjo vieną dieną į nykiąją savo girią ir jūros vynuogyne prisiskynė 
nuodingų geltonų uogų. Išvirė iš tų uogų apdavo ir sukalbėjo piktus burtų 
žodžius, kad gražuoliai karaliaus vaikai ruoniais pavirstų, visą laiką 
plaukiotų jūroje ir tik kartą per metus nuo vieno saulėlydžio iki kito 
žmonėmis pabūtų. 

Kartą, kai karaliaus vaikai žaidė su agniais jūros arkliukais ir nardė po 
rausvas anemonių giraites, liekni jų stuomenys ėmė storėti, plonos rankos 
pavirto nerangiais pelekais, skaisti oda apsitraukė blizgančiu kailiu — pilku, 
juodu ir rudu su aukso aitšvaitu. Liko kaip buvę tik švelnios rudos akys ir 
balsas — jiė ir toliau galėjo dainuoti dainas, kurias taip mėgo. 

Sužinojęs, kas nutiko, karalius įniršo, išvarė raganą atgal į gūdžiąją girią 
ir uždraudė net koją iš ten iškelti. Tačiau jos burtų panaikinti negalėjo. 

O ruoniais paversti vaikai apraudojo savo dalią, apdūsavo tėvo namus, 
kur tokie laimingi buvo, ir išplaukė, palikę senąjį karalių didžiame skaus- 
me. 

Ilgai ilgai klajojo ruoniai po jūras marias. Kartą per metus, susiradę 
pakrantę, kur neužmato Žmogaus akis, jie nusimesdavo blizgančius kailius — 
pilkus, juodus ir rudus lyg iš aukso atlietus — ir nuo saulėlydžio iki 
saulėlydžio atvirsdavo gražuoliais, kokie buvo seniau. 

Bet neilgai jie žaisdavo ir linksmindavosi krante — vos tik saulė antrą 
kartą imdavo leistis, jie vėl įsisupdavo į kailius ir išplaukdavo atgal į jūrą. 

Hebridų salyne, Bernarario saloje, vienui vienas gyveno žvejys, vardu 
Rodrikas Makodramas iš Donaldų klano. Kartą ėjo jis jūros krantu prie 
savo valties, tik girdi — visai netoli, už uolų, kas dainuoja. Atsargiai 
prisėlino, žvilgt pro uolos viršų. Ogi ten jūros karaliaus vaikai besi- 
linksminą, bešoką -- dar kur saulės laida. Ilgi jų plaukai plaikstosi vėjyje, 
akys žiba iš džiaugsmo. Pažiūrėjo kiek Žvejys ir tuoj atsitraukė, žinojo juos 
bijant Žmonių. Eis jau sau, tik dirst — visai Šalia ant akmens krūva 
blizgančių kailių: pilkų, juodų ir rudų, tai vis ruonių prisėta. Pačiupinėjo 
žvejys vieną kailį, rudą su aukso atšvaitu, labiausiai Žvilgantį ir švelniausią, 
ir panoro namo parsinešti. Kaip tarė, taip ir padarė. Parsineš namo, o kad 
niekas nepamatytų, užkišo už staktos. 

Vakare, kai nusileido saulė, atsisėdo Rodrikas prie židinio ir taiso 
tinklus. Staiga girdi — lauke tarsi kas rauda. Pasižiūrėjo — ogi bestovinti 
tokia graži mergelė, kokios jis kaip gyvas nebuvo matęs. Liekna, aukšta, 

akys rudos, 0 jau meilios.. Be jokio .apdara,; : k p kūną: Aki: pai Žirnės: 
dengia tankūs rudi plaukai, auksu žvilgantys: :: 445 RR osgjov o dis akinY 

— „O padėk man, žmogau,:—: verkiai ji —. 2. :esU:nelkifaia ga sjAros: 
karaliaus duktė: Praradau savo kailį it, Kol: nerasiu, dopdlėnt-grįštisipasiivo 
brolius. ir seseris. A sdsidieiss SPa „Lždtaii „8 pli suii LAISĖėI HLVoKTŲ 

Įsivedė įą Rodrikas į:vidų,-davė. pledą susisupti;:pasodino priš: šidiniog 
Iš pat karto.suprato, kad.čia toji: 'gražuolė, : kurios kailį; jis: pačimėi pajūziu 
Tereikėjo tik pakelti ranką prie staktos;: nuiniti :tėni paslėptą zuohenąy Ani ji: 
būtų galėjusi išplaukti. jūron pas savo brolius ir: seseisi:-Bet Mergelė:tdkiai 
daili, ir Rodrikas sa J2 už V a turėti; be dt; dienos: 'nepedilgiųj ir:Šindis; 
neliūdėtų. Tai sako: kei ji ,yšdedai Ak WA PAIMS į oTdŲ 

— Kaipgi aš tau padėsiu, Eu tą tavo , kailį berasiu? Turbūt ėja:koks: 
žmogus pajūriu, rado ir pasiėmė;: o.dabar jo it/pėdos jaus būs: atšaiušios. 
Verčiau pasilik čia, būk mano E a: tavė: A ika A os ir; 
godosiu. iš E NEO 

Jūrų karaliaus duktė pakėlė. m alis iF- r gailiai pasižiūrėjo į: Biaio 

— Jei mano kailis tikrai dingo ir aš jo nebeatgausiu — nori nenori 
turėsiu čia likti ir būti tau už pačią, — tarė ji... /Tu mane priglobei — kas 
daugiau man padarytų tokią malonę? Juoba kad viena Pociaus: ir. eiti. 4 
Žmonių pasaulį. 

Pasakė ji tuos žodžius ir sunkiai atsiduso. — "pagalvojo apie jūrą, kurios 
niekada daugiau nematys. 

— Bet aš taip norėčiau būti su savo broliais i ir seserimis. Jie lauks manęs 
ir šauks neprišauks. 

Žvejui net širdis plyšta iš gailesčio, bet mergelė tokia graži ir miela, kad 
nieku gyvu nemano jos išleisti. 

Daug metų išgyveno Rodrikas Makodramas su gražiąja pačia pajūrio 
trobelčj, ir daug jie susilaukė vaikų. Žmonės, gyvenantys aplink tą dyką salą, 
Rodriką vadino Ruonių Makodramu, o vaikus Makodramo. ruoniukais,. 

Bet negalėjo jūrų karaliaus duktė pamiršti savo nelaimės. Visus, tuos 
metus kur buvus, kur nebuvus eina pajūrin 1. klausosi Jūros ošimo, „bangų: 
teliuskavimo. Kartais mato praplaukiant savo brolius ir seseris, 0. „Karai 
išgirsta juos šaukiant ją vardu. Ir kajp ją traukė prie jųl 2 

Vieną dieną susirengė Rodrikas žūklėn, atsisveikino su. „pačiai įr vaikajs, 
ir smagus sau išėjo. Už kelių žingsnių jam kelią perbėgo: zuikis. Blogas, 
ženklas. Rodrikas susimąstė ;— eiti toliau. ar, Bri, „Bet, pažvelgė į dangų ir 
tarė pats sau: a 

— Matyt, bus audra. Bet audrų. aš nebijau. 

Ir išplaukė. Sp P us 

Netrukus pakilo didelis vėjas.. Emė siaustį. jūroje; dy Uotis ainiai 
krante, kur buvo likusi jo pati su vaikais. Pabūgusi VĖtIOS,, ma tina „pąšąyk, 

mažylį, kurs pajūry žaidė su kriauklėmis — klausėsi, kaip jos ošia. Tik įėjo 
vaikas vidun, 0 vėjas kad trėnkė duris, net visa trobelė sudrebėjo. Tada tik 
šiumšt ir nukrito; iuo štąktos žvilgantis. gražuolės Rodriko žmonos kailis. 

Nė vieno pikto žodžio jūrų karaliaus duktė nepasakė ant vyro, kuris ją 
prievarta išlaikė tiek ilgų metų. Tik nusivilko žmonių drabužius, prisispaudė 
prie krūtinės ruonio kailį ir, pasakiusi sudie vaikams, nuėjo prie jūros. Ten 
užsitraukė žvilgantį kailį ir nuplaukė vandeniu tarp šokinėjančių agnių jūros 
arkliukų. Plaukė, dar atsigręžė paskutinį kartą pažiūrėti į mažąją trobelę, 
kur buvo gana laiminga, nors gyveno ten prieš savo valią. Įr ant kranto, už 
putojančių Atlanto bangų, išvydo savo vaikus. Graudu buvo juos palikti, bet 
jūra ją traukė kur kas labiau, ir nuplaukė ji tolyn, dainuodama iš džiaugsmo 
ir laimės. 

Parėjo iš žūklės Rodrikas Makodramas, mato — trobelės durys atlapos, 
o žmonos nėra, ir durpės židinyje 'nesikūrena. Suprato Rodrikas, kad 
gražuolė žmona grįžo į jūrą. Jam vos širdis neplyšo, kai vaikai verkdami 
papasakojo, kad motina tik sudie pasakė ir nuplaukė, palikusi vienus ant 
kranto. | 
— Prakeikta: toji valanda, kai zuikis man perbėgo kelią! — grąžė 
Rodrikas rankas. — Per audrą. mažai žuvies tesugavau, 0 tokią skaudžią 
nelaimę patyriau. 

Visą gyvenimą jis negalėjo pamiršti mylimos žmonos. O prisimindami, 
kad jų motina buvo ruonė, Rodriko .Makodramo sūnūs ir jų sūnų sūnūs 
niekada negaudė i ir nebaidė ruonių. 


"KALVIS IR FĖJOS 


Kenisgele, kur Ailėjo saloje, buvo kalvis Elesderas Makičernas, žmonių 
pramintas Elesderu Stipriarankiu. Žmonos jis neturėjo, ji pasimirė, vos 
sūnui užgimus. Tai gyveno su vienturčiu sūnumi Nilu mūrinėje trobelėje 
šalia. kalvės. Nilas buvo lieknas bernaitis, meilaus būdo, svajingas, bet 
pagalbininkas tėvui augo geras. Tik matė kaimynai, kad Nilas toks bernaitis, 
kokius fėjos taikosi pagrobti ir nusinešti 'į šviesos karalystę, o ten tol 
šokdina, kol negyvai užšokdina. Todėl vis sakė Elesderui, kad sergėtų sūnų, 
iki tas į metus ateis. Ė 

-Klausė Elesdėras kaimynų patarimo, kas vakarą ant trobelės durų kabino 
šermukšnio šaką, o kai šermukšnis kabo ant durų, fėjos įeiti neturi galios. 

Bet prireikė sykį Elesderui iškeliauti, i ir turėjo jis per naktį palikti sūnų 
vieną. Tai ir sako jam: . 

- Tik nepamiršk 1 vakare pakabinti ant durų šermukšnio šaką, kad fėjos 

nejeitų I ir tavęs neišsineštų. 

Linktelėjo Nilas galvą — nepamirš, ir Elesderas Stipriarankis iškeliavo. 

Išsišlavė Nilas trobelę, pamelžė ožką, palesino paukščius, tada 
susivyniojo į drobę šešis avižinius paplotėlius, ožkos sūrio ir išėjo visai 
dienai į kalnus. Patiko jam čia vaikščioti po minkštus šilojus, klausytis, kaip 
šlaitais čiurlena upeliūkščiai. Toli jis nuėjo tą dieną, išalkęs pavalgė 
paplotėlių su sūriu ir namo pargrįžo jau vakarui sutemus. Labai buvo 
pavargęs, tai krito į lovą trobelės kampe, o šermukšnio šaką pamiršo — tėvo 
žodžiai jam visai išėjo iš galvos. 

Grįžta Elesderas namo kitą dieną, žiūri — trobelės durys atvizos, ugnis 
nekurta, grindys nešluotos. Ožka nemelžta, vištos nelesintos. Šaukia jis 
sūnų, ko tas nieko nepadaręs, ir iš kampo, nuo lovos, girdi plonytį balselį, 
visai nepanašų į sūnaus: 

— Aš čia, tėve, savo lovoje. Mane užpuolė kokia liga, ir turiu gulėti, ko! 
pagysiu. 

Išsigando Elesderas, išgirdęs tuos žodžius, eina prie lovos. Priėjo ir 
sustojo it stabo ištiktas — jo sūnus buvo taip persimainęs, kad nė pažinti 
nebegalėjai. Leisgyvis, sulysęs, oda geltona, susiraukšlėjusi, o žvilgsnis lyg 
kokio nukaršusio senio. 

Praėjo kelios dienos, o sūnus vis nesitaiso, nors pasidarė valgus ir valgė 
nuo ryto iki vakaro. 

Neišmanė Elesderas, ką ir bedaryti. Na, vieną dieną beateinąs pas jį toks 
senis, pašauktas žiniuonis ir išminčius. Gražiai Elesderas jį priėmė ir 
guodžiasi savo nelaime — galgi tas išminčius ką patars. O šis klausosi, kas 
bernaičiui nutikę, ir tik linkčioja galvą. Apsakė viską Elesderas, abu priėjo 
prie lovos, pažiūrėjo į ligonį, tada išėjo laukan, ir išminčius tarė: 

— Klausi, kokia liga tavo sūnus serga, o aš tau pasakysiu: čia visai ne 
tavo sūnus. Jį išsinešė fėjos, kai buvai iškeliavęs, ir jo vieton tą senį pa- 
guldė. 

Dar labiau nusiminė Elesderas ir sako: 

— Tai ką man daryti? Ar dar kada pamatysiu savo sūnų? 

— Aš tave pamokysiu, ką daryti, — sako išminčius. — Tik pirmieusia 
reikia sužinoti, ar čia tikrai svetimas tavo sūnaus lovoje guii. Dabar eik ir 
prirink kuo daugiau kiaušinių lukštų. Gražiai juos išdėliok ligonio 
akivaizdoje, pripilk vandens, tada po vieną nešk prie židinio taip, tarytum 
jie būtų labai sunkūs. Nunešęs kuo atidžiausiai ten sudėliok. 

Išklausė to keisto patarimo, įsidėjo viską galvon ir grįžo į trobelę — imsis 
darbo. Daro, kaip išminčius liepė, neša kiaušinių lukštus, o čia ūmai iš kampo 
kad sukvikens tasai, kurį Elesderas už sūnų laikė, ir plonu balsu kad suriks: 

— Aštuonis šimtus metų išgyvenau, bet tokių juokų dar nebuvau regėjęs! 

Nuėjo Elesderas pas senąjį išminčių, apsakė viską, kaip buvo, na, tas ir 
sako: 

— Tai čia tikrai ne tavo sūnus. Dabar turi kuo greičiausiai tuo seniu 
atsikratyti, 0 tada pamokysiu, kaip sūnaus ieškoti. Priešais lovą, kur senis 
guli, sukurk didelį laužą. Jis paklaus: „Kam tas laužas?“ O tu ir atsakyk: 
„Tuoj pamatysi“. Tada nieko nelaukdamas stverk jį ir įmesk į ugnį — 
kaipmat jis išlėks pro aukštinį. 

Na, Elesderas vėl grįžta namo ir daro, kaip išminčius mokė. Sukūrė 
laužą palei lovą, o senis plonu balsu ir klausia: 

— Kam tą ugnį sukūrei? 

— Tuoj pamatysi, — atsakė kalvis, stvėrė senį ir Nag į ugnį. Tasai 
Išlėkė ir tą pat mirksnį pradingo. 

Vėl Elesdeėras prašo išminčių patarimo. 

— Ką dabar daryti? — klausia. — Noriu nedelsdamas susirasti sūnų. 

— Tavo sūnų fėjos nusinešė į aną apvalų kalną, — parodė išminčius žalia 
žole apaugusį kalną už kalvio trobelės. — Ten jų gyvenimas. Kai stos antroji 
pilnatis, naktį atsivers kalno šlaitas, tada ir eik savo sūnaus ieškoti. Pasiimk 
Bibliją, durklą ir gaidį ir pro atsivėrusią angą įženk į kalno vidų. Kad anga 
neužsiverstų, įsmeik į slenkstį durklą — fėjos neliečia šalto plieno, nukalto 
mirtingųjų rankomis. Įėjęs išgirsi dainuojant ir linksmai šnekučiuojant, 
pamatysi šokant ir skaisčiai tvieskiant šviesą. Bet nieko nebijok ir drąsiai eik 
tolyn, — Biblija tave apsaugos nuo pavojų. Netrukus atsidursi dideliame 
kambaryje, kambario gale stovės priekalas ir ten išvysi savo sūnų bedirbant. 
Fėjos tave paklaus, ko atėjai, tai tu ir sakyk, — ieškai sūnaus ir be jo nekelsi 
laukan kojos. 

Tuos žodžius pasakęs, senasis išminčius išėjo, o Elesderas jį išlydėjo 
dėkodamas ir visokio gero linkėdamas. 

Kalvis Elesderas buvo ne tik stiprių rankų, bet ir drąsios širdies, ir dabar 
ėmė nekantriai laukti tos nakties, kada ateis metas sūnaus ieškoti, kaip 
senasis išminčius mokino. Mėnulis sudilo, prasidėjo jaunas, pagaliau vėl 
stojo pilnatis. Tada išėjo Elesderas iš namų ir pasuko link žaliojo kalno. 
Durklas kabojo jam prie šono, Biblija buvo už ančio, miegantis gaidys 
kairėje rankoje. Priėjo Elesderas prie kalno ir iš po žemių išgirdo 
dainuojant, linksminantis. Sustojo jis kalno papėdėje ir laukia. Staiga dainos 
suskambo garsiau, ir kalno šlaitas prasivėrė, sutvisko sužibo šviesos. Nieko 
daugiau Elesderas nebelaukė — šoko į tą angą, išsitraukė durklą iš makščių 
ir, kaip buvo pamokytas, įsmeigė į slenkstį. O pats drąsiai nuėjo gilyn į 
šviesos pusę. Bibliją prisispaudęs prie krūtinės, miegantį gaidį po pažasčia 
pasibrukęs. Įėjo į pokylių salę, skverbiasi pro šokėjus, o fėjų šokis — 
amžinas, ir Žmogus, čia pakliuvęs, tol turi šokti, kol netenka jėgų ir vienišas, 
pasenęs atsiduria šaltajame kalno šlaite. Eina tolyn Elesderas ir staiga 

mato — salės gale, apsuptas žalių Žėjų, prie priek i as jo sūnus, šiisas 

išblyškęs, paklaikusiomis + akimis. B A a | 
Tuo metu pamatė. if. fėjos Žmopų) „Bėngus 4590 | 2. 

j savo sūnų ir sako garsiai Tėjomsšėi i ę As Ia 

— Atkerėkit mano sūnų. ir: išlčiskit:kartu sti zyžiimi į žmonių E 

„„Išgirdo a tėvo balsą ir sudrebėjo, BAkeišimo jo akyse nebERRS4 ji 
tik Ei kraupiu juoku - eis; maiai, jam: sūnų „išsivgs 6514 

Fėjų karalijoje laikas eina daug greičiau hĖgų' Žmonių" m Č 
virš kalno prabrėško aušra; Elesdero gaidys, pajutęs dieiją auštė pado, 
pasipurtė. Ištempė kaklą, pastatė raudorią,skiaujeę įr kad iūpieda A. 
gaidgyste fėjos turi pasislėpti.ir.dienos sviosoje tieaii, nestiodyli T r Bio 
gaidys pragydo, visos persigando, ir juokas. titilos:Šukibusios Kustūi ė 
Elesderą su sūnumi prie angos žaliajame kalno šlaitę,, kad tik jis greičiau 
ištrauktų savo durklą ir jų karalystė vėl galėtų pasislėpti nuo žmonių "akių" 

Iščio Elesderas, ištraukė durklą, ir kalno, Šlaitas vėl užsivėrė. Bet tuo 
metų išgirdo juodu kraupų balsą: 

— Fėjos prakeikia tavo sūnų. Bus jis“ "nebylys, kol išsivaduos iš burtų 
galios! 

Kalvis su sūnumi atsidūrė ant pažįstamo: Šlaito. „Jau buvo: praaušę, bet 
tankioje žolėje nematyti nė žymės, kur būta:vartų. į šviesos karaliją. Pargrįžo 
juodu namo, Elesderas ėmė „pūsti dumples, o Nilas vėl: stojo prie priekalo. 
Bet didelis skausmas gniaužė kalviui širdį — fėjų. :prakeikimas pildėsi: kai 
grižo iš fėjų šalies, jo sūnaus lūpos buvo tarsi surakintos ir neištarė nė 
žodžio. Nežinojo Nilas, kaip išsivaduoti iš > jau manė, .kad taip ii 
nugyvensiųs Vis4 savo amžėlį: 2 

Pracjo metai ir vicna diena. Kalė tuo, mėtų Elesdėras durklą savo klano 

vadui. Nilas irgi dirbo kartu: laikė. raudonai įkaitusį. plieną ant ugnies, kad 
durklas gerai užsigrūdintų ir-būtų: AŠtruS, Irivisą, laiką tylėjo. 

„Bet kai tėvas įpusėjo durklą, Nilas. staiga“ prisiminė tas dienas, kai buvo 
fėjų karalystčį je. Prisiminė fėjų. prickūlą.Šu aplinkai E kiai kibiriiimeės 
prisiminė, kaip fėjų kalviai kalė šveittius. k and ūs ipsgKū 
bet ir burtais, kad su tokiu. stebykliųgu ginklū isaė 
as iš Banai tėvo 3 durklą ie piadėją, „pa sių jo 


— Kas paims į nas tokį akutk klų Ras At 
Šie žodžiai buvo pirmieji, tų Dosė aa 1 
iyčia jis padarė tokį darbą, kokio i kio IO 
stebuklingų durklą. | NS 


Nuo tos dienos Nilas visai pamiršo fėjų šalį, o ilgainiui, kai tėvas 
paseno, pasidarė geriausias klano kalvis. Jo nukaltąjį durklą vadas brangino 
labiau už visus savo turtus, nes su juo visas kovas laimėjo ir pelnė didžių 
pergalių bei šlovės savo klanui. 


MERLINO UOLOS FĖJŲ KERŠTAS 


Prieš kokius du šimtus metų gyveno toks neturtingas žmogelis. Bernavo 
pas vieną ūkininką Lanerkšyre, dirbo visokius darbus, kokius tik 
prireikdavo. 

Kartą liepia jam šeimininkas eiti į durpyną prikasti durpių. O tame 
durpyne stūksojo labai keista uola, Merlino uola vadinama. Mat kadaise 
joje gyvenęs garsus burtininkas Merlinas. | 

Nuėjo Žmogus į durpyną ir griebėsi darbo. Kasa durpes palei Merlino 
uolą net iškaitęs, jau prikasė dideliausią krūvą, staiga žvilgt į priekį ir net 
krūptelėjo — priešais bestovinti mažiukė moterytė, kokios kaip gyvas 
nebuvo matęs, na, kokių dviejų pėdų, ne aukštesnė. Apsidariusi žaliai, 
kojinės raudonos, ilgi žali plaukai išsidraikę ant pečių — nesurišti nei 
kaspinu, nei kokiu raišteliu. 

Moterytė buvo tokia mažuliukė ir tokia daili, kad žmogus paregėjęs net 
žado neteko — kaip buvo įbedęs kastuvą į žemę, taip ir sustojo, tik žiūri 
akių neatitraukdamas. Bet dar labiau jis nustebo, kai moterytė pakėlė 
pirščiuką ir tarė: 

- Sakyk, ar tau patiktų, jei mano vyras nueitų pas tave ir nukeltų tau 
namo stogą? Jūs, žmonės, manote, kad jums viskas galima! — Treptelėjo 
maželyte kojuke ir griežtai paliepė: — Tučtuojau sudėk durpes atgal kaip 
buvo, jei ne — pasigailėsi! 

Varguolis ne kartą buvo girdėjęs pasakojant apie fėjas — kaip jos 
keršijančios tiems, kurie joms pikta padarą. Tai nusigando ir ėmė dėti durpes 
atgal. Sudėjo luitas luitan, kaip buvo iškasęs, dienos triūsas nuėjo perniek. 

Baigęs darbą, pakėlė akis į keistąją moteriškę, o tos jau ir pėdos atšalę. 
Nepamatė, nei kur, nei kada ji pradingo. 

Užsimetė Žmogus kastuvą ant peties, parėjo namo ir apsakė šeimininkui, 
kas jam nutikę. Ir dar pridūrė, kad verčiau būtų kasti durpes kitame 
durpyno gale, ne čia. 

Bet šeimininkas tik saldžiai pasijuokė. Jis netikėjo kalbomis apie 
dvasias, e!fus ar kitokias nežemiškas būtybes, fėjas, todėl jam net pikta 
paliko, kad bernas tiki tokiais niekais. Ir nusprendė jį atvesti į protą. Liepė 
tuojau pat pasikinkyti arklį, nuvažiuoti į durpyną ir susikrauti į vežimą visas 
iškastąsias durpes, 0 parvežus namo sudėti kieme, kad išdžiūtų. 


Žmogus baisiai nenorėjo šeimininko klausyti, bet kaip neklausysi. Galų 
gale padarė viską, kaip tas liepė. -Ejo savaitės, o jam vis nieko blogo 
nenutiko, tai pamažu visai nusiramino. Net pradėjo galvoti, kad fėja jam tik 
pasivaidenusi — šeimininko teisybė sakyta. 

Praėjo žiema, praėjo pavasaris, praėjo vasara, ir vėl atėjo ruduo — sukako 
lygiai metai nuo tos dienos, kai Žmogus kasė durpes palei Merlino uolą. 

Tos dienos vakare, saulei nusileidus, susiruošė žmogus namo. Už gerą 
darb4 davė jam šeimininkas ąsotį pieno, kad pačiai parneštų, tai ir eina tuo 
ąsočiu nešinas. 

Žengia sau patenkintas ir linksmai dainuoja. Bet ties Merlino uola 
pagavo jį alpus nuovargis. Akys ėmė lipti, rodos, tuoj užmigs, o kojos 
pasidarė sunkios kaip švininės. 

„Atsisėsiu, — mano jis, — ir kiek pailsėsiu. Šiandien kelias į namus labai 
ilgas atrodo“. 

Atsisėdo ant žolės prie uolos ir bemat kietai užmigo. 

Kai pabudo, buvo jau vidurnaktis. Virš Merlino uolos švietė mėnulis. 
Žmogus prasitrynė akis ir pamatė, kad aplinkui jį smarkiai lyg koks viesulas 
lekia ratu daugybė fėjų. Dainuodamos, šokdamos, juokdamosi, rodydamos 
į jį prištais ir grūmodamos mažais kumštukais, jos lėkė ir lėkė aplinkui jį 
mėnulio šviesoje. 

Net amą praradęs iš nuostabos, žmogus atsistojo — eis šalin, toliau nuo 
tų fėjų. Bet nueik, kad gudrus! Tik žengs žingsnį į kurį šoną, tai fėjos irgi 
puola kartu ir neišleidžia iš užburtojo rato. Taip ir nepasisekė jam ištrūkti. 

Pagaliau fėjos liovėsi šokusios, privedė prie jo pačią gražiausią ir 
puošniausią fėją ir kvatodamos suriko: 

— Zmogau, eime kartu pašokti! Kai su mumis pašoksi, niekur 
nebenorėsi iš čia išeiti! Va tau pora! 

Varguolis visai nemokėjo šokti. Sumišęs ėmė mosikuoti rankom, kratytis 
gražiosios fėjos. Bet toji stvėrė jį už rankų ir nusitempė. Ir staiga jam tarsi 
kas būtų uždavęs kokio stebuklingo gėrimo. Jis pradėjo šokinėti, suktis, 
skriste skristi per orą, lankstytis, tarsi nieko nebūtų daręs visą gyvenimą, tik 
šokęs. O keisčiausia — bešokdamas visiškai pamiršo namus ir šeimyną. Jam 
buvo labai gera ir visai nebesinorėjo nuo fėjų pabėgti. 

Visą nakų sukosi linksmasis šokėjų ratelis. Mažosios fėjos šoko lyg 
paščėlusios, ir žmogus be atvangos sukosi užburtame jų rate. Staiga durpyne 
garsiai nuskambėjo: „K-ka-rie-kū-ū!“ 

lr 13 pat akimojį linksmybės nutrūko. Ratelis suiro, fėjos baugiai 
šūkčiodamos subėgo į daiktą ir pasileido lėkti link Merlino uolos, 
tempdamos žmogų kartu. Tik prilėkė prie uolos, čia tuoj atsidarė durys, 
kurių tas žmogus anksčiau niekada nebuvo matęs. Vos fėjos spėjo į uolą 
sugužėti, durys trinkt ir užsitrenkė. 


9. Škotų pasakos 

Dabar jie atsidūrė didelėje menėje, kur blausiai švietė plonytės Žvakės. 
Čia stovėjo daugybė mažų lovelių. Fėjos buvo pavargusios nuo šokimo, tai 
tuoj ir sugulė į tas loveles, o žmogus atsisėdo kampe ant akmens ir galvoja: 

„O kas bus toliau?“ 

Bet, matyt, fėjos jį buvo užbūrusios. Kai rytą jos sukilo ir ėmė 
šeimininkauti, žmogus tik smalsiai į jas žiūrėjo ir nė galvot nepagalvojo, kad 
reikėtų eiti namo. O fėjos ne tik šeimininkavo, bet dirbo ir kitokius darbus, 
ir labai keistus, kokių Žmogus savo amžiuje dar nebuvo regėjęs, tik fėjos 
jam draudė apie tai kalbėti. 

Vakarop kažkas paėmė jį už alkūnės. Krūptelėjęs pasigręžė į tą pusę 
ir mato: šalia bestovinti ta pati mažytė moterėlė, kuri prieš metus jį barė, 
kam kasė durpes. 

— Pernai tu nukasei durpes ir palikai mano namus be stogo, — sako. — 
Tačiau dabar jau užžėlė velėna. Todėl gali eiti namo. Už savo piktą darbą 
buvai nubaustas. Dabar bausmės laikas pasibaigė. Tik prisiek, kad žmonėms 
nepasakosi, ką čia būdamas matei, ir eik. 

O žmogui kad tik namo — patenkintas kuo iškilmingiausiai prisiekė 
tylėti. Tada durys atsidarė, ir jis išėjo iš uolos į lauką. 

Ąsotis su pienu tebestovėjo ant žolės, kur vakar buvo palikęs. Bet kai 
parėjo namo, suprato, kad pas fėjas jo išbūta ne vieną naktį, o kur kas 
ilgiau. Žmona ž žiūrėjo į ji išsigandusi lyg į vaiduoklį. Vaikai, kurie tada buvo 
dar visai maži, dabar jau buvo užaugę ir nė pažinti jo nepažino, o spoksojo 
kaip į svetimą. 

— Kur tu buvai prasmegęs taip ilgai? — užsipuolė jį žmona, kai jau 
atsitokėjo ir pamatė, kad čia tikrai jos vyras, 0 ne vaiduoklis. — Kaip tau 
širdis leido palikti mane vieną su vaikais? 

Ir tada žmogus viską suprato: jam rodėsi, kad Merlino uoloje jis išbuvo 
tik naktų ir dieną, o iš tikro septyneri metai praėjo. 

Taip jį nubaudė fėjos! 


ELFŲ RITERIS 


Viename tolimame Škotijos užkampyje yra tokia dykra — šilojais 
apaugęs durpynas. Senais laikais ten klajodavęs riteris iš elfų pasaulio. 
Žmonės jį retai kada tematydavę, kartą per septynerius metus, bet visi jo 
labai bijodavę. Jeigu tik išdrįs kas į tą dykrą koją įkelti, taip ir dings. Ieškok 
tada neieškojęs, gali kiekvieną žemės plotą apžiūrėti — nerasi jo nė ženklo. 
Po tokių ieškojimų žmonės grįždavę namo drebėdami iš baimės, linguodavę 
galvas ir sakydavę, kad baisusis elfų riteris bus varguolį nelaisvėn paėmęs. 

Sioji dykra buvo tuščia — Žmonės bijojo ten koją įkelti, juo labiau 

apsigyventi. Todėl čia ėmė veistis žvėrys. Ramiai jie sau rausėsi urvus 
taisėsi irštvas, — žinojo, kad medžiotojai čia jiems nedrums ramybės. 

Netoli tos dykros gyveno du jauni grafai — grafas Sent Kleras ir grafas 
Gregoris. Juodu buvo geri draugai — kartu jodinėjo, kartu medžiojo, ne sykį 
kartu ir kariavo. 

Abudu buvo karšti medžiokliai. Kartą sumanė grafas Gregoris pakviesti 
savo draugą pamedžioti į tą dykrą — maža ką žmonės šneka apie ten 
klajojantį elfų riterį. 

— Aš tomis kalbomis nėmaž netikiu, — pasakė nusijuokęs. — Man 
regis — tai tušti plepalai, kuriais bobutės gąsdina vaikus, kad neitų į dykrą 
ir nepasiklystų. Ten tiek Žvėrių, tokia būtų medžioklė — saldu net pagalvoti. 
Ir nėra ko mums, tokiems barzdočiams, tų tauškalų klausyti. 

Tačiau grafo Sent Klero neėmė juokas, tokius žodžius girdint. 

-- Su piktom dvasiom nėra ko juokauti, — tarė jis. — Ir gal netušti 
plepalai, jog ne vienas keleivis tuose tyruose dingęs, nė pėdsako 
nepalikdamas. Bet tu sakai teisybę, — gaila, kad turime atsisakyti tokios 
medžioklės dėl kažkokio elfų riterio. Tik pagalvok — tą žemę jis laiko sava, 
o jei mirtingasis įkelia koją — turi susimokėti. Bet esu girdėjęs, kad nuo to 
riterio galima apsisaugoti, reikia tik turėti trilapį dobilą. Tai imkim ir 
prisiriškim prie rankos po lapelį, ir tada nieko nereikės bijoti. 

Seras Gregoris smagiai nusijuokė. 

— Kuo tu mane laikai? — sako. — Manai, aš išsigąsiu kaip mažas vaikas, 
prisiklausęs kvailų pasakų, O paskui patikėsiu, kad dobilo lapas nuo 
baisumų apsaugos? Ne, ne. Jei nori — riškis tą lapą, 0 aš verčiau 
pasikliausiu geru lanku ir strėlėm. 

Sent Kleras kaip tarė, taip ir padarė. Jis prisiminė, ką buvo sakiusi 
motina dar mažam, kai jai ant kelių sėdėjo. O motina sakė, kad tam, kas 
nešiojasi trijapį, nebaisūs jokie kerai — nei burtininkės ar raganiaus, nei 
elfo ar demono. 

Tai nuėjo į pievą, nusiskynė dobilo lapelį ir šilkine juosta prisirišo prie 
rankos. Tada užšoko ant žirgo ir su grafu Gregoriu nujojo į nykiąją dykrą. 

Praėjo kelios valandos. Medžioklė sekėsi gerai, ir juodviem išėjo iš 
galvos visos baimės. Bet staiga abu įtcmpė pavadžius, sulaikė žirgus ir su 
nerimu įsmeigė akis į iolumą. 

Nematytas raitelis perkirto jiems kelią, ir juodu panūdo sužinoti, kas jis 
toks ir iš kur čia atsirado. 

— Tebūnie jis, kas nori, — tarė grafas Gregoris, -- bet joja tai greitai. 
Aš maniau — eiklesnio žirgo už manąjį nėra. O dabar matau, kad to raitelio 
žirgas kokius septynis kartus greitesnis. Jojam paskui jį, sužinokim, iš kur 
jis Čia radosi! 

-— Sergėk Dieve! Kas jį gali vytis?! -— sušuko grafas Sent Kleras. — Juk 


čia elfų riteris. Argi nematai, kad jis ne žeme lekia, bet oru skrenda? Vos 
užmeti akį ir matai, kad ne paprastu žirgu joja, o lekia kaip paukštis. Ir 
plasnoja didžiuliais sparnais. Tai kaip jį pasivysi? Tik bėdą užsitrauksi, 
mėgindamas vytis! 

Grafas Sent Kleras turėjo talismaną — dobilo lapą, todėl viską matė 
taip, kaip yra, o grafui Gregoriui be talismano viskas kitaip atrodė. Todėl 
jis piktai tarė Sent Klerui: 

— Tau vis tas elfų riteris vaidenasi! O man regis, kad čia tik šiaip 
kilmingas riteris, žaliai apsirengęs, joja stambiu juodu žirgu. Man didžiai 
patinka drąsūs raiteliai, todėl noriu sužinoti jo vardą ir titulą. Ir vysiuosi jį 
nors į pasaulio kraštą. 

Netardamas daugiau nė žodžio, grafas Gregoris spustelėjo žirgą 
pentinais ir nušuoliavo į tą pačią pusę, kur slaptingasis raitelis. Grafas Sent 
Kleras vienas likosi vidury dykros. Pirštai nejučia palietė dobilo lapą, o 
drebančios lūpos ėmė kalbėti maldą. Jis suprato, kad draugas apkerėtas. Ir 
nusprendė sekti paskui jį nors į pasaulio galą ir iš kerų išvaduoti. 

O tuo tarpu grafas Gregoris šuoliavo ir šuoliavo tolyn paskui žaliąjį 
riterį. Jojo per durpynus, apaugusius šilojais, per samanynus, kirto upelius 
ir galų gale prijojo tokią gūdžią dykynę, kokios dar niekada nebuvo matęs. 

ia švilpė šaltas vėjas, tarsi atlėkęs nuo ledynų, o suvytusi žolė buvo storai 
aptraukta šerkšnu. Na, o ką išvydo priešaky — tai kiekvienam mirtingajam 
kūnas pagaugais nueitų! 

Žemėje buvo nubrėžtas didelis didelis ratas. Žolė tame rate nė iš tolo 
nebuvo panaši į sausą sušalusią dykynės žolę. Ji buvo žalia, vešli, sodri, ir 
joje lengvai it šešėliai šoko galybė elfų ir fėjų su plačiais perregimais 
pilkšvai melsvais drabužiais, kurie pleveno vėjyje nelyginant rūko draika- 
nos. 

Šokėjai čia šaukė ir dainavo, čia mosikavo, iškėlę rankas virš galvos, čia 
lyg pakvaišę puldinėjo iš vieno šono į kitą. Kai jie pamatė grafą Gregorį 
stabdant arklį prie rato linijos, ėmė kviesti pas save, modami kaulėtais 
pirštais. 

— Eikš čionai! Eikš čionai! — šaukė. — Ateik pas mus, pašoksim 
drauge, o paskui išgersim į tavo sveikatą iš didžiosios mūsų valdovo taurės. 

Jaunasis grafas buvo taip užkerėtas, jog negalėjo atsispirti elfų šaukimui, 
nors ir baisu jam buvo. Užmetė pavadį žirgui ant kaklo ir jau žengs į ratą. 
Tuo tarpu vienas senas žilas elfas atsiskyrė nuo kitų ir priėjo prie jo. Iš rato 
išeiti jis nedrįso, tai sustojo prie pat krašto. Ir pasilenkęs, tarsi norėdamas 
paimti ką nuo žemės, sušnabždėjo: 

— Nežinau, nei kas tu esi, nei iš kur atjojai, riteri, bet jei gyvybė tau 
brangi, tai saugokis, neik į ratą ir nepradėk su mumis linksmintis. Jei 
jeisi — žūsi. 

Bet grafas Gregoris tik nusijuokė. 

— Aš daviau sau žodį pasivyti žaliąjį riterį, — sako, — ir savo Žodį 
tesėsiu, jeigu net į pragarą prasmegčiau. 

Peržengė per brūkšnį ir atsidūrė rate tarp šokėjų. 

Tie dabar dar šaižiau spiegė, dar garsiau dainavo, dar smarkiau sukosi. 
Bet ūmai nutilo ir prasiskyrė — padarė grafui kelią į patį rato vidurį. Ir 
ženklais parodė, kad eitų. 

Grafas paklausė ir bemat atsidūrė užburtojo rato viduryje. Čia už 
raudono marmurinio stalo žaliais lyg žolė drabužiais sėdėjo tas pats riteris, 
kurį grafas Gregoris taip toli vijosi. Priešais riterį ant stalo stovėjo 
neapsakomo gražumo smaragdinė taurė, išpuošta raudonais lyg kraujas 
rubinais. 

Taurė buvo pripilta šilojų gėrimo, putojančio, kone besiliejančio per 
kraštus. Elfų riteris paėmė ją ir didingai nusilenkęs padavė grafui Gregoriui. 
O tas lyg tyčia pajuto baisų troškulį. Tai prisidėjo taurę prie lūpų ir ėmė 
gerti. 

Gėrė gėrė, o taurė netuštėjo — vis buvo sklidina, kaip ir iš pradžių. Ir 
begeriant grafui Gregoriui pirmą kartą sudrebėjo širdis, kad išdrįso į tokį 
pavojų leistis. 

Bet jau buvo po laiko. Kūnas ėmė stingti, o veidas išblyško kaip 
numirėlio. Nespėjęs nė pagalbos šūktelti, paleido taurę iš nusilpusių rankų 
ir kaip rąstas dunkstelėjo žemėn, prie elfų valdovo kojų. 

Elfai visa gerkle džiugiai suriko. Juk nėra jiems didesnio smagumo kaip 
įsivilioti neatsargų Žmogų į savo ratą ir užburti, kad kuo ilgiau pas juos 
išbūtų. 

Tačiau gana greitai džiugūs jų riksmai nutilo. Elfai ėmė kažin ką 
murmėti ir išsigandę vieni kitiems šnabždėti — klusios jų ausys išgirdo tai, 
nuo ko juos suėmė baimė. Jie išgirdo žmogaus žingsnius, drąsius ir 
ryžtingus, ir tuoj susiprotėjo, jog ateiviui pikti jų burtai nebaisūs. O toks 
gali jiems pakenkti ir atsiimti belaisvį. 

Elfų išsigąsta ne veltui. Į juos ėjo narsusis grafas Sent Kleras — ėjo 
drąsiai, nesvyruodamas, nes turėjo stebuklingąjį dobilą. 

Priėjo užburtąjį ratą ir jau buvo bežengiąs per lemtingąją liniją. Bet 
jį irgi sustabdė tas pats senas žilas elfas, kuris ir grafą Gregorį norėjo sn-- 
turėti. 

— O varge, varge! — sušnabždėjo jis, ir susiraukšlėjęs jo veidukas buvo 
pilnas skausmo. — Nejau ir tu, kaip tavo draugas, atėjai sumokėti duoklę 
elfų valdovui — atiduoti savo gyvenim:. s1Ltius! Jeigu turi pačią ir vaikų, eik 
iš čia, kol nevėlu — užkeikiu tave viskuo, kas tau šventa. 

— O kas tu toks esi ir iš kur Čia atsiradai? — paklausė grafas Sent 
Kleras ir maloniai į elfą pasižiūrėjo. 

— Esu iš ten, iš kur ir tu, — liūdnai atsakė elfas. — Kadaise ir aš buvau 
žmogus. Bet įėjau į tą užkeiktą dykrą ir pamačiau elfų valdovą — O jis man 
pasirodė kaip gražus riteris, narsus, kilmingas ir taurus, tai nusekiau paskui 
jį ir išgėriau jo šilojų gėrimo. Paverstas elfu, turiu dabar čia vargti 
septynerius metus. Tavo draugas irgi išgėrė to nelemtojo gėrimo ir dabar 
guli negyvas prie mūsų valdovo kojų. Tiesa, jis prisikels, bet prisikels jau 
toks kaip aš ir turės likti elfų vergu. 

— O kaip jį išgelbėti, kol jis dar elfu nepavirto? — karštai sušuko grafas 
Sent Kleras. — Aš nebijau žiauriojo riterio, kurs jį paėmė nelaisvėn, 
nebaisūs man jo kerai, nes manc sergsti stebuklingasis trilapio ženklas. 
Sakyk greičiau, nėra kada gaišti! 

— Jį išgelbėti bus labai pavojinga. Ir jeigu tau nepasiseks, tai nei 
stebuklingas ženklas nebepadės. 

— Tai ką gi man daryti? — nctekęs kantrybės, skubiai paklausė grafas. 

— Turi nejudėdamas čia stovėti šaltyje ir vėjyje, kol išauš aušra ir 
bažnyčios varpai suskambės mišioms, — tarė senasis elfas. — Tada pamažėle 
apeik aplinkui užburtąjį ratą devynis kartus. Apėjęs drąsiai perženk liniją 
ir drožk tiesiai prie raudono marmurinio stalo, už kurio sėdi elfų valdovas. 
Ant stalo pamatysi smaragdinę taurę. Ji išdabinta rubinais ir pripilta šilojų 
gėrimo. Pasiimk tą taurę ir išsinešk. Viską daryk tylėdamas, neištark nė 
žodžio. Toji užburta žemė, kur mes šokame, tik mirtingiesiems atrodo tvirta. 
Iš tikrųjų čia klampi pelkė, o po ja — didelis požeminis ežeras. Tame ežere 
gyvena baisus siaubūnas. Jeigu rate būdamas ištarsi bent žodį, bemat kiaurai 
prasmegsi ir žūsi požemio vandenyse. 

Sulig tais žodžiais senasis elfas Žingtelėjo atatupstas ir sugrįžo pas kitus 
elfus. O grafas Sent Kleras vienas liko kitapus užburtojo rato. Ir čia 
drebėdamas iš šalčio ramiai išstovėjo kiaurą naktį. 

Pagaliau ties kalnų viršūnėmis sužėrėjo pilkšvi aušros atšvaitai, ir grafui 
pasirodė, kad elfai ėmė trauktis ir mažėti. Į dykrą atsklido tolimų varpų 
gausmas, ir grafas Sent Kleras pradėjo eiti aplinkui užburtąjį ratą. Apėjo 
kartą, kitą, eina dar — nieko nepaiso, nors elfai rato viduje piktai šaukia 
rėkia, atrodo, griaustinis dunda. Žemė po jo kojomis lingavo ir drebėjo, 
sakytum norėdama nusimesti nekviestąjį svečią. 

Bet stebuklingojo ženklo galybė saugojo grafą nuo pražūties. 

Apsuko grafas devynis kartus, drąsiai peržengė liniją ir eina į rato vidurį. 
Ir stebisi neatsistebi — visi elfai, kur čia šoko, dabar gulėjo sušalę ant žemės 
nelyginant ledokšniai. O jų daugybė — taip ir žiūrėk, kad neužmintum. 

Priėjo grafas prie marmurinio stalo, ir jam plaukai piestu atsistojo. Už 
stalo sėdėjo elfų valdovas, taip pat sušalęs ir pastiręs, o prie jo kojų gulėjo 
sustingęs grafas Gregoris. 

Ir viskas aplinkui buvo negyva. Gyvi tebuvo tik du juodi kaip anglis 

krankliai. Jie tupėjo stalo galuose, lyg sergėdami smaragdinę taurę, plakė 
sparnais ir krankė. 

Kai grafas Sent Kleras paėmė brangiąją taurę, krankliai pakilo nuo sta- 
lo, nuožmiai krankdami ėmė sukti ratus jam aplink galvą ir nagais taikstėsi 
išmušti taurę iš rankų. Tuo metu sušalusieji elfai ir galingasai jų valdovas 
sujudėjo per miegus ir kilstelėjo, tarsi norėdami tą įsibrovėlį nutverti. Bet 
trilapis dobilas saugojo grafą. Jei ne trilapis — grafas nebebūtų gyvas išli- 
kęs. 

Na, tai eina jis su taure rankoje, o aplinkui toks šurmulys, tokie 
riksmai — net baisu. Varnai krankia, pusiau sušalę elfai spiegia, o po kojom 
garsiai dūsauja pabaisa, požeminiame ežere laukdamas nesulaukdamas 
aukos. 

Tačiau narsusis grafas Sent Kleras nieko nepaisė. Drąsiai ėjo pirmyn, 
pasikliaudamas stebuklinguoju trilapiu, ir tasai sergėjo jį nuo visų pavojų. 

Baigiant skambinti varpams, grafas Sent Kleras išėjo iš kerų rato ant 
tvirtos žemės ir nusviedė elfų taurę kuo toliausiai. 

Ir tą pat mirksnį pranyko sušalę elfai kartu su savo valdovu ir visu 
marmuriniu jo stalu — ant vešlios žolės beliko tik grafas Gregoris. Jis 
prabudo iš burtų sapno, pasirąžė ir visas drebėdamas atsistojo. Nustebęs. 
apsidairė, matyt, neprisiminė, kaip čia patekęs. 

Grafas Sent Kleras pribėgo prie jo, apsikabino ir tol nepaleido, kolei tas 
atsigavo ir jo gyslomis vėl ėmė tekėti karštas kraujas. 

Tada nuėjo abudu ten, kur grafas Sent Kleras buvo nusviedęs užburtąją 
taurę. Bet terado tik mažą bazalto šukę. O joje — lašelį rasos. 


TRYS GORLOS SUNUS 


Kitą kartą ant Audrų kalno mažoje trobelėje gyveno ožkaganys Gorla 
su pačia. Turėjo jie geltonkasę dukterį ir tris gražius sūnus: didžiuoklį 
Juodąjį Ardeną, smarkuolį Raudonąjį Riuesą ir geraširdį Rudąjį Komneną. 

Vieną dieną išginė duktė ožkiukus ant kalno šlaito pasiganyti, ir staiga 
apsupo ją tirštas baltas rūkas. Stebuklingas tas rūkas buvo, o kai 
išsisklaidė — mergaitė buvo dingus. Namiškiai jos labai gailėjosi ir vis laukė 
pargrįžtant. Praėjo metai ir viena diena, tai Juodasis Ardenas ir sako: 

— Eisiu iš namų ir dieną naktį ieškosiu sesės, kol tik surasiu. 

Tada tėvas Gorla sako: 

— Nedrausiu tavęs, sūnau, eik. Bet geriau būtum padaręs, jei pirmiausia 
su tėvu būtum pasitaręs. 

Ardenas tik pečiais gūžtelėjo. 

Motina iškepė du papločius — vieną didelį, o kitą mažą. 

— Sūnau,- sako ji, - kokį nori paplotį į kelią įsidėti: ar didįjį kartu su 
motinos pykčiu, kam tėvo neatsiklausęs išeini iš namų, ar mažąjį su motinos 
palaiminimu? 

— Didįjį, - sako Ardenas.—- O mažąjį su visu palaiminimu gali atiduoti 
tam, kam jo reikia. 

Įsidėjo Ardenas didįjį paplotį į krepšį ir eina .sesers ieškoti. Eina 
sparčiai: kur bala — tik vanduo į šalis tykšta, kur kalva — tik dulkės kyla. 

sreitai ėjo, negailėdamas kojų, kol priėjo Roudiro girią. Beeidamas išalko, 

ai atsisėdo ant akmens ir išsiėmė paplotį. Jau valgys, tik girdi — suplasnojo 

parnai ir iš girios atskrido juodvarnis. Atsitūpė ant uolos ties Ardeno galva 
"r prašo: 

— Duok kąsnelį, duok kąsnelį, ožkaganio Gorlos sūnau! 

— Atstok tu, bjaurus akiplėša,- sako Ardenas.— Kad tik man pačiam 

ižtektų. 

Ir, nežiūrėdamas daugiau į juodvarnį, sukirto visą paplotį. 

Pasistiprinęs eina toliau. Tuo tarpu sutemo juoda naktis. Užkopė 

Ardenas ant kalno viršūnės ir mato — priešais maža trobelė, viduj šviesa 
iega. Čia, mano, ir pasiprašys nakvynės. 

Duris jam atidarė senas seneliukas ir maloniai jį priėmė. 

— Sviesus mano žiburys ne vieną keleivį yra čia atvedęs, - sako. 

Pavakarieniavo Ardenas, pailsėjo, tada ir klausia seneliukas, ar nenorėtų 
Ardenas pas jį darban parsisamdyti. 

— Man reikia piemens,- sako,- trims palšoms beragėms karvėms 
ganyti. 

— Aš einu sesers ieškoti, - sako Ardenas,— bet galiu kuriam laikui ir 
parsisamdyti, jei gerai mokėsi. 

— Užmokestį gerą gausi,— sako seneliukas, nesigailėsi. 

Na, atsikėlė Ardenas kitą rytą ir taisosi ginti į kalnus tas tris palšas 
berages karves. O seneliukas jam ir sako: 

— Prižadėk, kad karvių niekur nevesi ir nevarysi, o leisi joms pačioms 
ganyklą susirasti. Ir duok žodį, kad vienų nepaliksi, nors ir kažin kas 
nutiktų. : 

Pagalvojo Ardenas, kad taip ganyti bus visai nesunku. Tai prižadėjo 
daryti, kaip seneliukas liepia, ir nuėjo iš lėto paskui karves. O tos perkopė 
per du kalnus ir atsidūrė žaliame slėnyje. Eina Ardenas per tą slėnį, tik 
žiūri ir savo akimis netiki: iš dangaus nusileido auksinis gaidys su sidabrine 
višta ir lekia priešais jį. O to gaidžio uodegos plunksnos tik žėri auksinės 
prieš saulę, 0 tos vištos krūtinė tik tvieskia sidabrinė! Pamiršo -išsyk 
Ardenas, ką seneliukui prižadėjęs, ir šoko tų paukščių vytis. Lekia 
galvotrūkščiais per žalią žolę, prisivijęs gnybšt gaidį už vienos blizgančios 
plunksnos, tik — o varge! — gaidys su višta ėmė ir pradingo. 

Širsdamas ant savęs už kvailumą, grįžta Ardenas prie karvių, 
besiganančių po slėnio žolę. Bet čia vėl mato neregėtą dalyką: priešais 
šokinėja dvi lazdos — viena auksinė, kita sidabrinė. 

— Turėdamas tiek aukso ir sidabro, turte pragyvenčiau visą amžių,— 
pamanė Ardenas ir puolė prie tų lazdų. Nubėgo kelis žingsnius, tik — o 
varge! — abi lazdos ėmė ir pradingo. 

Grįžta vėl Ardenas prie trijų palšų beragių karvių ir galvoja, kad trečią 
kartą tai jau nesiduos apgaunamas. 

O karvės paliko ganyklą ir eina toliau per slėnį. Seka Ardenas iš paskos, 
nusekė iki slėnio galo, o čia net išsižiojo nustebęs. Mato — giraitė, 0 
medžių šakos nukibusios visokiais vaisiais, kokių tik buvo regėjęs, ir dar 
dvylika rūšių visai neregėtų. Vaisiai prinokę, skaistūs, o jau daugybė — net 
šakos linksta. Kaip ėjo Ardenas, taip tiesiai ir nuėjo į giraitę, ir tol valgė, 
kol prisivalgė iki soties. 

Grįžo tada prie karvių, o tos apsisuko ir eina atgal. 

Nusekė Ardenas iš paskos ir greitai parėjo į seneliuko trobelę. 

— Na, pamelšiu savo berages,- sako seneliukas,- ir sužinosiu, ar 
klusnus tu piemuo, ar laikeisi duoto žodžio. 

Melžia jis karves, o pienas liesas, skystas. Aišku, Ardenas žodžio 
nesilaikė — buvo palikęs karves vienas. 

— Esi melagis ir apgavikas,-- pasakė piktai.— Užtat ir atlygį gausi, 
kokio nusipelnei. 

Pakėlė iš lėto ranką ir pavertė Juodąjį Aideną akmens stulpu. 

Praėjo metai ir viena diena: ir sako vidurinysis ožkaganio Gorlos sūnus, 
Raudonasis Riuesas: 

— Eisiu aš iš namų ir dieną naktį ieškosiu sesės ir brolio Ardeno, kol 
tik surasiu. 

Ir kaip aną sykį, Goila subarė sūnų, kai tas nepasitaręs no?! išeiti, na, 
o Riuesas tik ranka numojo — dar ko. O kai motina paklausė, ar norįs 
didžiojo papločio kartu su jos ; pykčiu, ar mažojo Su Salžiininiini, Ruiuesas 
atsakė kaip ir Ardenas: 

— Didžiojo. O mažąjį su visu palaiminimu gali atiduoti tam, kam jo 
reikia. 

Na ir išėjo iš namų. Kaip tikosi vyriausiajam ožkaganio Gorlos sūnui, 
Juodajam Ardenui, taip buvo ir viduriniajam. Roudiro girioje nedavė jis 
juodvarniui nė kąsnelio papločio. Nakvynę gavo pas tą patį seneliuką ir 
parsisamdė ganyti trijų palšų beragių karvių. Cia sulaužė pažadą ir nusivijo 
auksinį gaidį ir sidabrinę vištą, paskui auksinę lazdą ir sidabrinę lazdą ir 
valgė vaisius giraitėje, kur slėnio gale. O grįžusį seneliukas pavertė akmens 
stulpu. Ir stovėjo abu broliai šalia kits kito, nubausti už žodžio sulaužymą. 

Praėjo dar metai ir viena diena, ir jauniausias Gorios sūnus, Rudasis 
Komhenas, sako: 

— Praėjo treji metai ir trys dienos, kai-dingo mūsų sesė. Abu mano 
broliai išėjo jos ieškoti, bet ir tie nebegrįžo. Leisk, tėve, eisiu dabar aš — 
žūtbūt turiu juos surasti. 

— Eik, Komhenai, telaimina tave Dievas, - atsakė jam tėvas. 

O motina klausia: 

— Ar tau įdėti didelį paplotį be palaiminimo, ar mažą su širdingiausiu 
palaiminimu? 

— Su palaiminimu, motule, - sako Komhenas. — Kad ir visą pasaulį man 
kas atiduotų — menkas iš to gerumas, jeigu tu manęs nepalaiminsi. 

Palaimino Komheną tėvai, palinkėjo geros kloties, ir leidosi jis į kelionę. 
Skriejo jis per žemę kaip vėjas: kai ėjo per žemumas, samanos aplinkui 
liūliavo, kai ėjo per kalnų šlaitus — rasa krito nuo vešlių šilojų ir 
raudongūžės kurapkos sklido į šalis. Priėjo galiausiai Roudiro girią, atsisėdo 
ant akmens pavalgyti. O čia beatskrendąs iš girios juodvarnis. 

— Duok kąsnelį, duok kąsnelį, ožkaganio Gorlos sūnau! — krankia. 

— Duosiu, duosiu, varguoli, - sako Komhenas.-— Tu rasi labiau išalkęs 
už mane. Užteks abiem, tas paplotėlis mano motulės palaimintas. 

Perlaužė Komhenas paplotėlį, padavė juodvarniui, šis pastvėrė snapu ir 
nuskrido. | 

Sutemo naktis, ir pamatė Komhenas trobelę, kur degė žiburys. Trobelėje 
jį gražiai priėmė tas pats seneliukas. Pavakarieniavo Komhenas, atsipūtė, ir 
klausia jį seneliukas, kaip ir brolių, ar nenorėtų už piemenį stoti, trijų palšų 
karvių ganyti. 

— Einu aš ieškoti brangios savo sesės ir mielų brolių,- sako 
Komhenas.- Bet jei tau, seneli, reikia piemens, tai pabūsiu kiek ir 
paganysiu. Tokioje senatvėje tau pačiam tikrai sunku po kalnų šlaitus 
laipioti. 

Gena rytą Komhenas karves, o seneliukas išlydi ir prisaikdina, kad leistų 
pačioms ganyklą susirasti ir kad vienų nepaliktų, nors ir kažin kas dėtųsi. 

Seka Komhenas paskui karves, pereina vieną kalną, pereina kitą ir 
galiausiai prieina žalią slėnį. O čia tuoj purpt ir nusileido iš dangaus 
auksinis gaidys ir sidabrinė višta. Tik blizga jų plunksnos, tik tviska, bet 
laikosi Komhenas duoto žodžio ir nesitraukia nuo karvių. 

Paeina karvės toliau, ir, kur buvusios, kur nebuvusios, iššoka Komhenui 
prieš akis dvi lazdos — viena auksinė, kita sidabrinė. Tokio turto jis kaip 
gyvas nebuvo matęs, bet vis tiek laikosi žodžio — nepalieka karvių. 

Slėnio gale nuvedė jį karvės prie vaismedžių giraitės. Vaisiai prinokę, 
skaistūs, o kvepia — net seilė tįsta, bet praėjo Komhenas pro šalį, nė 
nestabtelėjo. 

Staiga dangų aptraukė dūmai, padvelkė svilėsiais, ir pamatė Komhenas, 
kad karvės eina į didelį durpyną, o durpyne visi šilojai — viena ugnis, tik 

ritasi piktos liepsnos nelyginant jūros bangos. Fačiau visos trys karvės eina 
tiesiai lyg niekur nieko. Prisiminė Komhenas duotą pažadą nepalikti kar- 
vių, kad ir kažin kas dėtųsi, tai eina iš paskos į degantį durpyną, nors keliai 
dreba iš baimės. Bet laimingai tą durpyną perėjo ir visos trys karvės, ir jis 
pats — nenusvilo nė plaukelio, net padai neužkaito. 

Netrukus girdi Komhenas — ūžia vanduo. Nagi žiūri — priešais 
betekanti bekunkuliuojanti geltona upė. O gilumėlis neišmatuojamas: 
sustotų vienas kitam ant pečių daugybė vyrų, ir tai viršutiniam vanduo 
semtų burną. O karvės lyg tyčia leidžiasi nuo kranto ir brenda tiesiai į 
vandenį. Baisu Komhenui, net dantys barška, bet laikosi duoto žodžio, seka 
iš paskos. Nespėjo nė apsižiūrėti, ogi jau atsidūręs kitame krante, sveikas 
ir gyvas, net nesušlapęs toje sraunioje sarmaučioje upčie. 

Namo karvės ėjo kitu keliu ir netrukus priė;o seneliuko trobelę. 

— Na, dabar pamelšiu savo karves, — sako seneliukas, — Ir sužinosiu, ar 
klusnus tu piemuo, ar išlaikei duotą žodį. 

Melžia jis karves, o pienas riebus, gelisnas, — ištesėio Komhenas pažadą. 

— Tu esi geras piemuo,- sako.- Jei būtum sulaužęs Žodį, tave būtų 
ištikusi tokia pat lemtis kaip ir melagius tavo brotius. 

Nuvedė seneliukas Komheną į kitą trobcičs žai3 Ir parodė du akmens 
stulpus — Juodąjį Ardeną ir Raudonąjį Riuesą. Sugėlė Komhenaui širdį tatai 
išvydus, ir suprato jis, kad šis seneliukas -- burtininkas. „Tai jis bus 
pagrobęs ir mano geltonkasę seserį“, — pamanė sau. 

— O dabar, Komhenai,- tarė seneliukas,- prašyk užmokesčio už 
ganymą. Gausi viską, ko tik paprašysi. 
iš namų,— sako Komhenas.-— Ir jei turi galios, grąžink man branpiųją sesę. 

Susiraukė seneliukas tatai išgirdęs, nepatiko ioks prašymas. Bet žodis 
duotas, nieko nebepaveiksi. Tai ir sako: 

— Daug prašai, jaunikaiti. Bet tavo prašymą išpildysiu, tik pirmiausia 
padaryk tris darbus. 

— Kokius? — klausia Komhenas. 

— Iš to aukšto kalno atnešk man greitakoję elnę. Jos šonai obuolėt, 
kojos lieknos, ragai didžiuliai. Toks pirmas darbas. 

— Iš gilaus ežero, kur čia netoli, atnešk žalią antį geltonu kaklu. Toks 
antras darbas. 

— Iš.tamsaus uolų duburio, kur kalno šlaite, sugauk man upėtakį balta 
papilve, raudonomis žiaunomis, sidabrine uodega. Toks trečias darbas iI 
paskutinis. 

Nieko nelaukdamas eina Rudasis Komkhenas į kalną pirmojo darbo 
daryti. Mato — ant uolos išdidžiai stovi lieknakojė elnė, na ir šoko jos vytis. 

Lekia kiek įkabindamas, kojomis žemės nesiekia, bet niekaip neprisiveja. 
Užlekia ant vieno kauburio, o elnė jau už penkių. 

— Ak,- sudejavo Komhenas,— kad turėčiau eiklias kojas kaip skalikas! 

Tik ištarė tuos žodžius, girdi — greta kas bešuoliuojąs: nagi skalikas, net 
prie žemės prigulęs, elnės pėdom besekąs. 

— Juodvarnis man liepė pagauti gražiąją elnę ir atnešti tau, 
Komhenai,- sako skalikas, - nes tu paplotėlį su juo pasidalinai. 

Nukūrė skalikas, ir netrukus obuolėtoji elnė jau gulėjo prie Komheno 
kojų. Užsimetė Komhenas elnę ant pečių ir nuėjo prie gilaus ežero ieškoti 
žalios anties geltonu kaklu. Aukštai padangėse skraidė toji antis, kur ten 
Komhenas pasieks. Ir sudejavo jis tada: 

— Ak, kad turėčiau stiprius paukščio sparnus ir geras paukščio akis! 

Sulig tais žodžiais nusileido 1s dangaus juodvarnis ir sako: 

— Aš tau sugausiu žaliąją ant;, Komhenai, nes ir tu manęs pasigailėjai. 

Nuskrido juodvarnis, ir netrukus geltonkaklė antis jau gulėjo ant žemės 
prie Komheno kojų. Užsimetęs elnę ant pečių, antį pasiėmęs už kaklo, eina 
Komhenas toliau, į uolų duburį ant kalno šlaito ieškoti upėtakio balta 
papilve, raudonomis žiaunomis ir sidabrine uodega. Žuvauti Komhenas 
gerai mokėjo, bet vikrusis upėtakis gulėjo po plokščiu akmeniu, tai ištrauk 
kad gudrus. 

— Ak,- sudejavo Komhenas,- kad mokėčiau taip plaukti ir nardyti 
kaip ūdra! 

Ir tuojau, kur buvus, kur nebuvus, atsirado šalimais daili ruda ūdra ir 
sako: 

— Juodvarnis man liepė sugauti raudonžiaunį upėtakį ir atnešti tau, nes 
tu jį alkaną papenėjai. 

Nunėrė ūdra į duburį, akimirksniu ištraukė upėtakį iš po akmens ir 
padavė Komhenui. 

Smagus pargrįžo Komhenas ir padėjo prieš seneliuką lieknakoję elnę, 
žalią antį ir sidabrinį upėtakį. 

— Padariau visus tris darbus,- sako.— Užtat grąžink man mielus brolius 
ir brangiąją sesę, kaip esi pažadėjęs. 

Stebisi seneliukas, nesitikėjo, kad Komhenas viską padarys. 

— Sūnau,- tarė,- ne veltui žmonės tave kilniaširdžiu praminė. Na 
gerai, ir aš savo žodį ištesėsiu. Grąžinu tau mielus brolius ir brangiąją 
seserį, kurią laikiau užburtą nuo pat tos dienos, kai dingo kartu su rūku. 

Ir atgijo Juodasis Ardenas ir Raudonasis Riuesas, vėl kraujas ėmė tekėti 
jų gyslomis. Meiliai juodu apkabino Komheną ir nuo to laiko pasidarė geri, 
jų puikybės nė ženklo neliko. Bet dar labiau apsidžiaugė visi trys broliai, 
išvydę geltonkasę seserį sveiką ir gyvą. 

Tuoj susiruošė visi namo, pas savo tėvą ožkaganį Gorlą. Atsisveikino 
seneliuką ir išėjo. O seneliukas iš tarpudurio dar sušuko: 

— Sudie, Komhenai. Būk palaimintas visuose darbuose ir žygiuose! 

Laimingai pargrįžo broliai su seseria namo į Audrų kalną, ir visų 
džiaugsmui nebuvo nei galo, nei krašto. 


AUKSINĖ ŠAKELĖ IR SIDABRINĖ ŠAKELĖ 


Seniai, labai seniai gyveno neregėtai graži karalaitė, vardu Auksinė 
Šakelė. 

Karalaitės motina buvo mirusi, bet tėvas ją labai mylėjo, didžiai godojo, 
ir karalaitė gyveno laimingai. | 

Bet sumanė karalius vesti antrą pačią, ir prasidėjo karalaitei liūdnos 
dienos. 

Toji karaliaus žmona buvo lyg tyčia vardu Sidabrinė Šakelė. Ji irgi buvo 
labai graži, bet jau be galo pavydi. Visą laiką tiktai ir drebėjo, kad kur 
neatsirastų didesnė už ją gražuolė. O kai atitekėjo pas karalių ir pamatė, 
kokio gražumo podukra, tai sulig ta diena ėmė jos nekęsti. Tik pažvelgus 
į skaistų podukros veidą ir klausia tuoj pati savęs: 

„Nejau Žmonės mano, kad Auksinė Sakelė gražesnė už mane?“ 

O kad pačiai irgi taip atrodė, tai iš piktumo visaip podukrą skriaudė. 

Užaugo karalaitė, jau tikra nuotaka. Vieną kartą ir kviečia ją pamotė 
pasivaikščioti į tarpeklį. Tame giliame tarpeklyje po medžiais tekėjo upelis, 
ir jo vanduo buvo labai skaidrus: pasilenksi — taip ir matai save kuo 
aiškiausiai. Puikuolė karalienė čia dažnai ateidavo savim pasigrožėti. 

Tą dieną pasilenkė ji prie upelio, žiūri — beplaukiojąs visai prie viršaus 
upėtakis. 

— Upėtaki, upėtaki,- klausia karalienė, - pasakyk man, ar yra kas 
žemėje gražesnė už mane? 

— Yra,-— atsakė upėtakis, stryktelėjo iš vandens ir pasigavo muselę. 

Ko ko, o tokio atsakymo karalienė nelaukė. 

— Kas įi tokia? — apmaudžiai klausia. 

— Žinia, tavo podukra Auksinė Šakelė,- sako upėtakis. 

Apniuko pavyduolės karalienės veidas, ir ji taip rūsčiai pasižiūrėjo į 
karalaitę, pievoje skinančią gėles, kad upėtakis išsigando ir nunėrė gilyn. 

„Dar ir Žmonės ims sakyti, kad ta mergiščia už mane gražesnė“,- 
pamanė karalienė. Ir taip ją suėmė piktumas, kad visai galvą prarado. 
Pargrįžo namo, įbėgo į savo kambarį ir krito ant lovos, pasakiusi, kad 
sunkiai susirgo. 

Klausia Auksinė Šakelė pamotę, kas jai yra, nori pagelbėti. Bet 


142 


karalienė neprisileidžia podukros, „Stumia šalin pe kokią negerovę. 

Netrukus grįžo iš medžioklės karalius ir klausia, kur Ž žmona. Tarnai jam 
atsakė, kad ji staiga susirgusi ir gulinti savo kambaryje. Buvo pašaukę rūmų 
gydytoją, bet nei jis, nei kas kitas neperpratę, kas ją ištikę. 

Karalius mylėjo žmoną, todėl nusigando išgirdęs tokią žinią. Nuėjo prie 
žmonos patalo ir klausia, ką jai skauda ir kaip jos kančias palengvinti. 

— Žinau, kas mane išgelbėtų, — niūriai atsakė karalienė.— Yra tik vienas 
vaistas. Bet tu manęs neklausysi. 

— Netiesa,- tarė karalius.— Kam taip sakai. Juk gerai žinai, kad dėl 
tavęs viską galiu padaryti — net pusės karalystės nepasigailėčiau. 

— Tai duok man suvalgyti savo dukters širdį! — sušuko karalienė.- Jei 
neduosi — aš mirsiu, mirsiu! 

Pasakė taip ir tokiu keistu žvilgsniu pasižiūrėjo, kad vargšas karalius 
pamanė, jog žmonai protas užtemo. 

Nebežinodamas, ką daryti, išėjo karalius iš jos kambario ir vaikšto kaip 
nesavas. Ir staiga prisiminė, kad tą dieną į jo rūmus atvažiavo vieno galingo 
užjūrio karaliaus sūnus prašyti Auksinę Šakelę rankos. 

„Tai gerai! — pagalvojo karalius.— Jaunikaitis man prie širdies, imsiu 
ir nieko nelaukdamas iškelsiu vestuves. Išduosiu dukterį už vyro, išleisiu į 
jo šalį, ir liks ji sveika ir gyva. O tarnams liepsiu nušauti kalnų ožį, jo širdį 
išvirti ir nunešti karalienei. Gal atgaus protą“. 

Pasišaukė tą užjūrio karalaitį i ir pasakė, kad karalienė ūmai susirgusi, jai 
užtemęs protas ir ji ėmusi nekęsti karalaitės. Jeigu tik Auksinė Šakelė 
nesipriešins, norįs tuoj pat iškelti vestuves. Gal tada praeisianti ir keistoji 
karalienės liga. 

Apsidžiaugė karalaitis, taip lengvai nuotaką gavęs, o karalaitė irgi mielai 
sutiko už jo tekėti — norėjo kuo greičiau su piktąja pamote atsiskirti. Todėl 
tą pačią dieną buvo atšoktos vestuvės, ir jaunieji iškeliavo per jūrą į 
karalaičio namus. 

Tuo tarpu vienas tarnas nuėjo į kalnus, nušovė ožį, kaip karalius liepė, 
to ožio širdį išvirė ir sidabriniame dubeny nunešė karalienei. Toji 
kerštininkė patikėjo, kad širdis podukros, tuoj suvalgė ir tą pat akimojį 
sveikutėlė išlipo iš lovos. 

Karalaitė Auksinė Šakelė nutekėjo kuo laimingiausiai. Jos vyras buvo 
turtingas ir galingas valdovas ir žmoną karštai mylėjo. Ir gyveno juodu kaip 
du balandėliai. 2 

Taip praėjo metai. Auksinė Sakelė patenkinta sau gyveno vyro namuose, 
o karalienė irgi džiaugėsi neatsidžiaugė, podukros atsikračiusi. 

Bet kartą išėjo karalienė pasivaikščioti į tą patį tarpeklį ir nuėjo prie 
upelio pasižiūrėti į savo atvaizdą. 

Ir kaip tyčia rado tą patį upėtakį. Garbėtroška karalienė panūdo vėl jo 
paklausti, kas pasaulyje gražiausia — jau tikrai manė išgirsianti geidžiamus 
žodžius. Pasilenkė prie vandens ir sako: 

— Upėtaki, upėtaki, ar teisybė, kad už mane gražesnės nėra pasaulyje? 

— Ne,- atšovė upėtakis,— yra! 

— O kas už mane gražesnė? — paklausė karalienė, išblyškusi kaip 
drobė — negi gali kas gražumu ją pralenkti. 

- Žinia, tavo podukra Auksinė Šakelė, šviesiausioji karalienė, — atsakė 
upėtakis. 

Karalienei iškart širdis atlėgo. 

— Na, gal ji ir gražesnė, tarė, tik to gražumo niekas nebematys. Jau 
greit bus metai, kai ji mirė. Aš pati jos širdį suvalgiau per vakarienę. 

— Ar tikrai taip manai, karaliene? — paklausė upėtakis, ir jo akys 
sublizgėjo.— Man regis, kad prieš metus ji ištekėjo už jauno šaunaus 
karaliūno ir dar tą pačią dieną abudu išplaukė per jūras į jo šalį. 

Išgirdo karalienė tuos žodžius, net sudrebėjo iš piktumo. Suprato, kad 
vyras ją apgavo. Įtūžusi parlėkė namo, bet nieko nesako, neišsiduoda. Tik 
nuėjo pas karalių ir prašo laivo. 

— Noriu aplankyti brangiąją podukrą,— sako.— Juk taip seniai mudvi 
besimatėm. 

Nustebo karalius, tokį prašymą girdėdamas, bet kartu ir apsidžiaugė, kad 
pagaliau karalienė nebepyksta ir pasiilgo Auksinės Šakelės. Ir liepė paruošti 
savo laivą į kelią. | 

Greitai laivas jau skrodė bangas ir skriejo į tą pusę, kur gyveno 
karaliaus duktė. Prie vairo sėdėjo pati karalienė. Ji žinojo, kur laivą kreipti, 
ir troško kuo greičiau nuplaukti, tai nieko kito prie vairo neprileido. 

O tą dieną karaliūnas lyg tyčia buvo išjojęs į medžioklę ir jo Žmona, 
Auksinė Šakelė, likosi namie viena. Ji sėdėjo prie lango, žiūrėjo į jūrą ir 
staiga išvydo per bangas atskriejantį laivą. Tuoj pat ji tą laivą pažino ir 
suprato, kas juo plaukia. 

Persigando Auksinė Šakelė — žinojo, iš karalienės nieko gero nelauk. 
Kažin ką būtų atidavusi, kad tik vyras namie būtų. Bet jis vis negrįžo iš 
medžioklės. Nebeišmanydama, kur dėtis, nubėgo į šeimyninę pas tarnus. 

— Oi, ką daryti? Ką daryti? — suaimanavo.— Per jūrą atplaukia mano 
tėvo laivas, ir aš žinau, kad laive pamotė. O ji pasinešusi mane nužudyti — 
juk nekenčia manęs labiau už viską pasaulyje. 

Jaunoji šeimininkė buvo gera ir meili, ir tarnai ją labai mylėjo. Pamatę 
taip išsigandusią, išgirdę jos aimanas, susirinko visi ir apstojo ratu, tarsi 
manydami taip ją apginsią nuo nelaimės. 

— Nebijok, karaliene, ėmė jie raminti. —- Jei reikės, ginsim tave iki 

paskutinio kraujo lašo. O kad pamotė tavęs neužkerėtų, uždarysim tave į 
didįjį rūsio kambarį su grotomis. Ten ji tavęs nepasieks. 

Tasai kambarys buvo pilies sparne, ir jo durys buvo tokios tvirtos, kad 
niekaip neišlauši. Ir jaunoji karalienė žinojo: jeigu jau tarnai užrakins tas 
storas 3žuolines duris, pamotė nieko nebegalės padaryti. 

Tai nuėjo į tą kambarį grotuotais langais, ir tarnai ją ten uždarė. 

O karalienė išlipo iš laivo ir eina į pilį. Prie vartų ją pasitiko vienas 
tarnas. 

— Nuvesk mane pas karaliaus pačią,— liepia jam karalienė. 

Tarnas žemai jai nusilenkia ir sako negalįs jos paliepimo įvykdyti,-— 
jaunoji karalienė uždaryta grotuotame kambary, 0 išleisti negalįs — nežinąs, 
kur raktas. 

Ir teisybė — niekas pilyje nežinojo, kur to kambario raktas. Senasis 
rūmininkas pririšo jį prie kaklo mylimam karaliūno šuniui, 0 tą šunį išleido 
į kalnus ieškoti šeimininko. 

— Tai nuvesk bent prie durų, liepia karalienė.—- Nors žodelį noriu 
tarti mielajai dukrelei. 

Tarnas nenumanė klastos ir nuvedė. 

— Jeigu rakto iš tikrųjų nėra,— tarė žiaurioji karalienė, kai priėjo prie 
storų ąžuolinių durų,— ir tu negali pas mane išeiti, brangioji mano Auksine 
Šakele, tai bent pro rakto skylutę iškišk mažąjį pirštelį — aš jį pabučiuosiu! 

Nieko pikto nenumanydama, jaunoji karalienė iškišo pirštelį pro rakto 
skylutę. Ir tikosi nelaimė! Pamotė, užuot pirštelį pabučiavusi, smygt įdūrė 
su užnuodyta adata. O nuodų tokių baisių būta, kad vargšė nė riktelti 
nespėjo — taip iš karto negyva ir parkrito ant žemės. 

Išgirdo karalienė, kaip Auksinė Šakelė parkrito, ir nusišypsojo 
patenkinta. 

„Na, dabar galėsiu drąsiai sakyti, kad gražesnės už mane nėra visame 
pasaulyje“, - sušnabždėjo. 

Priėjo prie tarno, kurs stovėjo koridoriaus gale, ir sako: 

— Jau pakalbėjau su dukteria, 0 dabar noriu grįžti namo. 

Tarnas pagarbiai nulydėjo karalienę iki laivo, ir toji leidosi per jūrą 
atgalios. 

Pilyje niekam nė į galvą neatėjo, kokia nelaimė ištiko šeimininkę, kol 
grįžo iš medžioklės karaliūnas. Rankoje jis laikė raktą, kur atnešė šuo. 

Tarnai papasakojo karaliūnui, kad į svečius buvo atplaukusi karalienė 
Sidabrinė Sakelė, o jų šeimininkė nuo jos pasislėpė. Nusijuokė karaliūnas, 
pagyrė tarnus, kad gerai padarę, ir nuėjo žmonos išleisti. 

Ir kaip išsigando, kai atidaręs duris pamatė žmoną negyvą gulinčią ant 
žemės. 

Nuo tų nuodų, kur karalienė nunuodijo podukrą, žmogus ir negyvas 

šileko toks, koks buvo. Bėgo dienos, 0 jaunoji karalienė vis atrodė kaip 
gyva. Vyras jos nelaidojo, paguldė ant šilku apdengto guolio tame pačiame 
kambary, kad galėtų ateiti į ją pasižiūrėti. 

Tačiau vienam gyventi buvo be galo nyku, ir jis vedė antrą kartą. Ir 
antroji žmona buvo tokia pat gera ir meili kaip pirmoji, tai ir juodu gražiai 
sutarė. Bet Žmonai vis buvo ko neramu. 

Ji žinojo, kad rūsyje yra kambarys, kurio raktą vyras visada nešiojasi. Į 
tą kambarį ji nebuvo įėjus. Ne kartą klausė vyrą, kas ten yra, bet jis vis 
nukreipdavo kalbą, ir ji pagaliau liovėsi klausinėjus — kam vyrui įkyrėti, dar 
pamanys, kad juo nepasitiki. 

Bet vieną kartą karaliūnas pamiršo užrakinti tą kambarį, ir antroji 
žmona ten jėjo — juk įeiti nebuvo uždrausta. Čia pamatė Auksinę Šakelę, 
gulinčią ant šilku apkloto guolio ir tarsi ramiai miegančią. 

„Ar ji negyva, ar tik šiaip miega“, — pagalvojo. Priėjo prie guolio ir ėmė 
apžiūrinėti Auksinę Šakelę. Staiga mažajame pirštelyje pamatė adatą, o kad 
buvo gera vaistytoja, tuoj viską suprato. 

„Cia bus pikto Žmogaus darbas, - pamanė pati sau.— Galvą dedu, kad 
toji adata apnuodyta, 0 jei ne, tai aš nieko nebeišmanau apie Žmonių 
nelaimes“. Ir pačmusi atsargiai adatą ištraukė. 

Auksinė Šakelė atmerkė akis, atsitokėjo ir netrukus apsakė, kaip viskas 
buvo. 

Kick karalienė Sidabrinė Šakelė buvo pikta ir pavyduolė, tiek antroji 
karaliūno žmona buvo nepavydi ir gera. Išklausė ji Auksinės Šakelės 
pasakojimo ir smagiai suplojo rankomis. 

— Na ir apsidžiaugs karaliūnas! — sušuko. — Tai kas, kad jis mane vedė, 
bet aš žinau, kad tave labiau myli. 

Tą vakarą karaliūnas pargrįžo iš medžioklės labai pavargęs ir nusiminęs. 
Antroji jo žmona teisybę sakė: nors buvo jai geras, bet Auksinės Šakelės 
niekaip pamiršti negalėjo — mylėjo ją ir ilgėjosi. 

— Tu toks nusiminęs! — tarė žmona, išėjusi jo pasitikti. — Ką padaryti, 
kad nusišypsotum? 

— Niekas man nepadės, nuvargęs atsakė karaliūnas ir pastatė lanką 
prie sienos. 

Jam buvo taip liūdna, kad net neįstengė linksmu apsimesti. 

— O aš žinau, ką padaryti, — pasakė Žmona ir vylingai nusišypsojo. — 
Grąžinsiu tau Auksinę Šakelę, ir pralinksmėsi. Eik — rasi ją sveiką ir gyvą 
tame kambary, kur su grotuotais langais. 

Netaręs nė žodžio, karaliūnas nubėgo ten. Ir pamatė savo numylėtąją 
žmoną. Ji sėdėjo šilku apklotame guolyje ir šypsojosi. 

Apsidžiaugė karaliūnas, šoko ją bučiuoti, 0 antrąją žmoną visiškai 

pamiršo. Toji atėjo iš paskos, atsistojo tarpdury ir džiaugėsi, žiūrėdama į 
anų laimę, kurią pati sugrąžino. Apie save ji negalvojo. - 

— Aš žinau, tu visą laiką ilgėjaisi Auksinės Šakelės,- tarė ji 
karaliūnui.—- Taip ir turi būti. Juk ją pirmąją pamilai. O kad ji dabar gyva, 
aš grįšiu namo pas savo tėvus. | 

— Ne, negrįžk, - užgynė karaliūnas. — Pasilik su mumis. Tu man grąžinai 
Auksinę Šakelę, ir dabar ji bus geriausia tavo draugė. 

Taip ir buvo. Auksinė Šakelė ir antroji karalaitė susidraugavo ir pamilo 
viena kitą kaip tikros seserys, kartu augusios nuo pat gimimo. 

Praėjo dar vieneri metai. Vėl karalienė Sidabrinė Sakelė nuėjo į tarpeklį 
pasižiūrėti upelyje sąvo atvaizdo. Ir vėl rado tą patį upėtakį. 

— Upėtaki, upėtaki, - sušnabždėjo karalienė,- juk aš pati gražiausia 
visame pasaulyje? 

— Ne! — atsakė upėtakis. 

— Tai kas gi yra pati gražiausia? — paklausė karalienė, ir iš apmaudo 
jos balsas sudrebėjo. 

— Jau prieš dvejus metus sakiau jos vardą, — tarė upėtakis.— Karalaitė 
Auksinė Šakelė. 

— Betgi jos nebėra gyvos! — nusijuokė karalienė.— Jau dabar tikrai ji 
turi būti mirusi! Lygiai prieš metus į mažąjį pirščiuką jai įdūriau su 
užnuodyta adata ir pati savo ausimis girdėjau, kaip ji negyva brinktelėjo ant 
žemės. | 

— O aš manau, kad ji gyva,- atsakė upėtakis ir, nė žodžio daugiau 
netardamas, nunėrė į gelmę. 

Išgirdusi slaptingus upėtakio žodžius, karalienė neteko ramybės. Galų 
gale vėl prašo vyrą, kad taisytų laivą į kelionę. Norinti podukrą aplankyti. 

Karalius su džiaugsmu prisakė ruošti laivą, o toliau buvo kaip ir prieš 
metus. 

Karalienė pati sėdo prie vairo, o kai laivas priplaukė krantą, jį pamatė 
Auksinė Sakelė ir pažino. 

Ir šį sykį karaliūnas buvo medžioklėje, tai Auksinė Šakelė persigandusi 
aubėgo pas savo draugę. 

— Oi, ką man daryti? Ką daryti? — sudejavo įbėgusi.- Atplaukia mano 
tėvo laivas, o laive žiaurioji pamotė. Dabar ji vėl norės mane nužudyti. Oi, 
bėgam į kalnus! 

— Ne, kam mums bėgti! — tarė anoji karalaitė ir apsikabino drebančią 
Auksinę Šakelę.— Aš nebijau tavo pamotės. Einam į pajūrį, pasitiksim. 

Nuėjo abidvi prie jūros. Vos tik karalienė pamatė podukrą, tuoj apsimetė 
labai nudžiugusi. Iššoko iš laivo, priėjo ir duoda podukrai vyno taurę. 

— Čija brangus vynas iš Rytų krašto,- sako.- Atsivežiau visą gertuvę, 
hotiu Išgert Su tavim už draugystę. 

Auksinė Šakelė buvo labai patikli. Ištiesė ranką — ims taurę, bet draugė 
žengė žingsnį ir atsistojo tarp jos ir karalienės. 

— Ne, ponia,- pasakė ir griežtai pažvelgė karalienei į akis.—- Mūsų 
krašte toks paprotys: kas siūlo išgerti už draugystę, pats turi pirmasis 
paragauti. 

— Na gerai, aš mielai paragausiu,- atsakė karalienė ir prisikišo taurę 
prie lūpų. | 

Karalaitė atidžiai žiūrėjo į karalienę, tai ir pamatė, kad toji visai negeria. 
Tada žengė į priekį ir tarsi netyčiom kumštelėjo į taurės dugną. Vynas 
užtiško karalienei ant veido ir keli lašeliai pakliuvo į burną. 

Taip karalienė pati įkrito į duobę, kurią kitam kasė. Vynas buvo 
užnuodytas tokiais stipriais nuodais, kad nuo tų kelių lašelių ji negyva 
susmuko tuodviem prie kojų. 

Niekas jos nesigailėjo — ko ji norėjo, tą ir gavo. Palaidojo ją nykiam 
užkampy, ir greitai visai ją pamiršo. 

O Auksinė Šakelė su vyru ir gerąja drauge nugyveno amžių ramiai ir 
laimingai. 


Senų senovėje buvo toks žmogus, turėjo jis tris sūnus. Gyveno sunkiai, 
niekaip negalėjo galų su galais sudurti. Paaugo vyresnysis sūnus, mato, kad 
namie duonos kąsnio nėra, ir sako tėvui: 

— Duok man, tėve, arklį, kad turėčiau ant ko joti, duok šunį, kad 
turėčiau ką į medžioklę vestis, ir sakalą, kad turėčiau su kuo medžioti. Eisiu 
į margą pasaulį ieškoti laimės. 

Davė jam tėvas viską, ko prašė, ir vyresnysis sūnus leidosi į kelią. Jojo 
per kalnus, per slėnius ir vakarėjant prijojo tankią girią. Gūdi toji giria, bet 
jaunikaitis joja vis gilyn — gal atras kokį takelį. Bet ir Šen joja, ir ten, o 
takelio kaip nėr, taip nėr. Ir suprato galiausiai, kad pasiklydo. 

Tai pririšo arklį prie medžio, o sau pasiklojo iš lapų guolį. Jau gulsis, 
tik žiūri — tolumoj žiburėlis spindi. O čia bestovinti didžiulė pilis. Visuose 
languose šviesa tviska, bet durys užšautos. 

Priėjo jaunikaitis prie durų ir beldžiasi, bet niekas jam neatidaro. Tada 
prisidėjo prie lūpų medžioklės ragą ir sutrimitavo kuo garsiausiai — gal taip 
kas išgirs. 

Ir tikrai — bematant durys ėmė pačios ir atsivėrė. Jaunikaitis labai 
nustebo. Bet dar labiau jis gavo nusistebėti pilyje. Jis ėjo iš menės į menę, 
visur skaisčiai degė židiniai, didžiojoje menėje stovėjo padengtas stalas, 

nukrautas skaniausiais valgymais. Tik niekur visoje pilyje nebuvo nė vieno 
Žmogaus. 

Jaunikaitis buvo pavargęs, sudrangęs ir išalkęs. Tai nuvedė arklį į 
didžiulių arklidę, 0 pats su šunių ir sakalu pargrįžo į pilį. Atsisėdo didžiojoje 
menėje už stalo, sočiai privalgė ir sėdosi prie didžiulio židinio pasišildyti ir 
apdžiūti. 

Jau vėlai naktį atsistojo — cis į viršų gulti. Tuo tarpu laikrodis išmušė 
vidurnaktį. Tą pat mirksnį atsidarė durys, ir į menę įėjo baisus milžinas 
Dreglinas Hognis. Visas gauruotas, su ilga barzda, antakiai it krūmai, o akys 
piktai žvbsi. Rankoje jis laikė keistą kuoką. 

Pamatęs nekviestą svečią, milžinas nė kiek nenustebo. Tik priėjo prie 
židinio, atsisėdo priešais, pasirėmė rankomis smakrą ir spokso. 

-— Ar tavo arklys spardosi? — klausia pagaliau storu piktu balsu. 

— Ir dar kaip! — sako jaunikaitis. 

Teisybę jis sakė, nes tėvas jam davė nejodinėtą kumelį, kitokio 
a 

- Aš moku jodyti arklius,-- sako milžinas, tai ir tavo galiu prajodyti. 
Še, imk 14 plauką ir mesk į savo arklį. 

Išsirovė milžinas iš galvos ilgą šiurkštų plauką ir padavė jaunikaičiui. 

Milžino baisas toks piktas, tai jaunikaitis daro, ką liepiamas, o paskui 
grįžo prie Židinio. Tik atsisėdo, milžinas ir klausia: 

Ar tavo Šios kanda? 
i dar kaip! -- sako jaunikaitis. 

Tikrai jo šuo buvo baisiai piktas ir nieko neprisileido, vien šeimininkas 
tegalėjo jį paglostyti. 

— Aš moku prijaukinti pačius aršiausius šunis, - sako milžinas.— Še tą 
plauką. užmeėsk anti šuns, 

Išsssyvė iš galvos kitą plauką ir padavė jaunikaičiui, ir tas tuoj užmetė 
ant savo Šuns. 

Kiek palūkėjo milžinas ir klausia trečią kartą: 

— Ar tavo sakalas kapoja? 

Jaunikaitis susijuokė. 

— li dar kaip! — sako.— Turiu jį laikyti užrištom akim, kol nemedžioju. 
Jei nė — visus užkapotų, kas tik po snapu pasimaišytų. 

- Daugiau nebekapos,— niūriai sumurinėjo milžinas. Še, užmesk ant 
sakalo, 

Išsirovė trečią plauką, padavė jaunikaičiui, ir tas užmetė ant sakalo. 

Tada baisusis milžinas staiga tik strykt pašoko ir taip trenkė jaunikaičiui 
per galvą su keistąja kuoka, kad tas iš karto parpuolė ant žemės negyvas. 
Tą pat akimojį šuo ir sakalas parkrito šalia šeimininko, o arklys sustingo 
arkliidėje 155 stabo ištiktas. 

Taip tat milžinas tramdė gyvulius. 

Praėjo keleri metai, ir vidutinysis sūnus prašo tėvą, kaip prašė 
vyresnysis: 

— Tėve, duok man arklį, sakalą ir šunį, keliausiu į margą pas:aulį iaimės 
ieškoti. 

Davė jam tėvas viską, ko prašė, kaip ir vyriausiajam sūnui. 

Išjojo jaunikaitis, vakare prijojo tamsią gūdžią girią ir pasiklydo kaip ii 
brolis. Pagaliau jis irgi išvydo žiburėlį tolumoje, nujojo, rado pilį, įėjo vidvin, 
pavakarieniavo ir atsisėdo prie židinio — visai taip kaip vyresnysis brolis. 
Vėliau jėjo milžinas ir klausia to paties, ko ir vyresnįjį brolį. ir atsakė 
jaunikaitis taip pat. Davė jam milžinas tris plaukus ir liepė vieną užmesti 
ant arklio, antrą ant šuns, trečią ant sakalo. O galiausiai jį patį užmuš ė. 

Dienos bėgo, jaunylis, namie likęs, laukė laukė vyresniųjų brolių., bet 
taip ir nesulaukė. Tai prašo ir jis tėvą, kad duotų arklį, šunį ir sakalą — 
eisiąs brolių ieškoti. Nesmagu tėvui vienam senatvėje likti, bet mieko 
nesakė — davė jaunyliui viską, ko prašė. 

Išjojo jaunikaitis, vakare prijojo tamsią gūdžią girią, 0 dar vėliai: — i7 
pilį. Bet su galva to jaunikaičio būta. Keistai jam čia viskas pasirodė. 
Nepatiko jam nei tuščia pilis, nei padengtas stalas, 0 jau pats railžinas 
Dreglinas Hognis juo labiau. Ir nusprendė būti kuo atsargesnis. 

Paklausė milžinas, ar jo arklys spardosi, o jaunikaitis teatsakė:. 

- Taip. 

O kai milžinas išsirovęs padavė plauką ir liepė nunešus a5i arklio 
užmesti, jaunikaitis į arklidę nuėjo, bet plauko ant arklio neužimetė — 
suspaudė jį kumštyje ir pargrįžo į pilį. 

Čia nutaikė akimirką, kai milžinas nusigręžė, ir įmetė į uprj. Plaukas tik 
sušnypštė it gyvatė ir sudegė. 

— Kas Čia šnypščia? — išsigandęs klausis milžinas.. 

— Vanduo iš drėgnos pliauskos,-- Kuo ramiausiai sako įarinikaitis. 

Ir milžinas patikėjo. 

Paskui davė dar du plaukus, kad užmesių ant šu.ns ir ant sakais, bet 
jaunikaitis ir tuos sumetė į ugnį. Sušnypštė plaukai dlegdami, bet milžinas 
nebeėmė galvon. Manydamas, kad jaunikaitis jau jo valioj, at sisioi5 ir kad 
užsimos su kucka. Bet jaunikaitis nežiopsojo ir garsiai sušvi!.pė. 

Išgirdęs švilpimą, ištikimasis jo arklys išbėgo iš arklidės , šuo pabudęs 
pašoko, o sakalas ant šeimininko peties tik suplasnoj,o sparnais ir skardžiai 
suklykė. Ir visi trys puolė milžiną. Pamatė tada milžinas, kaip arklys 
spardosi, šuo kanda, o sakalas kapoja. O tie taip Spas kandžiojo ir 
kapojo, kad milžinas bemat galą gavo. 

Kai milžinas nusibaigė, jaunikaitis ištraukė iš jo rankų. kuoką ir nuėjo 
apžiūrėti pilies. Nusileido į gilų tamsų požemį ir čia atrad'5 abudu brolius. 

Juodu gullėjo greta kits kito sustingę ir šalti lyg akmeniniai. Palietė jaunylis 
su milžino kuoka, ir tuodu pašoko sveiki ir gyvi. 

Nuėjo jaunikaitis į kitą požemį ir čia rado du arklius, du sakalus ir du 
šunis. Kaip ir jų šeimininkai, jie gulėjo negyvai sustingę. Jaunikaitis prikišo 
rie jų stebuklingąją kuoką, ir gyvuliai atgijo. 

Kartu su broliais apžiūrėjo jaunikaitis kitus pilies požemius ir rado 
daugybę aukso ir sidabro — tiek visam jų amžiui į valias. Tada palaidojo 
milžiną, o patys apsigyveno jo pilyje. Du broliai nujojo ir atsigabeno tėvą. 
Ir visi laimingai ten šiandien tebegyvena. 


BALTIS 


Viename silėnyje tarp šilojais apaugusių kalnų, pilkoje mūrinėje 
trobelėje gyveno kartą toks žmogus. Turėjo jis gražų aviną Baltį — tame 
Škotijios krašte žmonės avinus taip vadino. Tasai Baltis buvo iš tiesų gražus, 
riebus, o vilnos tankios, garbanotos. Artėjo Kalėdos. Žmogus ir sako savo 
pačiai: . | . 

— „Rytoj pjausiu Baltį — turėsim gardžios mėsos šventėms ir visai 
žiemai. O tu, pačiute, galėsi verpti švelnias jo vilnas ir austi dailius 
audeklus. 

Išgircio Baltis šitaip kalbant šeimininką ir mano sau: dabar pats laikas 
pabėgti iš namų ir eiti į pasaulį laimės ieškoti. Tai nieko ir nebelaukė. Tą 
patį vakai(ą, vos tik šeimininkas su pačia užmigo, išbėgo iš tvarto ir kiek 
kojos neša: nukūrė apsnigusiu kalno šlaitu aukštyn. 

Užlėkė ant kalmo, ėmė leistis kitu šlaitu žemyn, mato — tamsoje kas 
juoduoja s11 miestais ragais. Įsižiūri — ogi ten žalas jautis bestovįs. 

— Kas čia tave, jauti, atvijo ant apsnigio kalno tokią šaltą Žiemos 
naktį? — klziusia Baltis. 

— Bėda,-- sako jautis. — Mano šeimininkas nori mane Kalėdoms pjauti, 
tai, manau, eisiu, kol metas, į pasauiį laimės ieškoti. 

Pakėlė ja. utis galvą ir sumaurojo. 

— Ak,- sako Baltis.— Ir mano tokia pat dalia. Eime kartu laimės 
ieškoti. 

Eina dabar dviese. 

Kiek paėjo, žiūri — atsliūkina kas priešais, galvą nukoręs, uodegą 
pabrukęs. Ogi didelis juodas šuo. 

— Kas čia tave, šunie, atvijo ant apsnigto kalno tokią šaltą žiemos 
naktį? — klausia Baltis. 

— Bėda,— sako šuo. — Pasenau, šeimininkui nebejtinku, ir nori jis mane 
užmušti. Tai, m:anau, eisiu, kol metas, į pasaulį laimės ieškoti. 

Iššiepė šuo dantis ir sulojo. 

— Ak,- sako Baltis.— Ir mūsų tokia pat dalia. Eime su mumis, visi 
kartu laimės ieškosim. 

Eina dabar trise. Netrukus pasiveja juos kas liesas liesutėlis. Žiūri — ogi 
katė. 

— Kas čia tave atvijo, kate, ant apsnigto kalno tokią šaltą žiemos 
naktį? — klausia Baltis. 

— Bėda,- atsako katė.—- Šeimininkė neturi kuo manęs šerti ir nori 
paskandinti, kad badu nesigaluočiau. Tai, manau, eisiu, kol metas, į pasaulį 
laimės ieškoti. | 

Sukniaukė katė, žaliom akim sužybsėjo. 

— Ak,- sako Baltis.— Ir mūsų tokia pat dalia. Eime su mumis, visi 
kartu laimės ieškosime. 

Eina dabar keturiese. Galelį paėjo, žiūri — skersai kelią žirglioja kas 
pasipūtęs. Prieina — ogi gaidys jų belaukiąs. 

— Kas čia tave, gaidy, atvijo ant apsnigto kalno tokią šaltą žiemos 
naktį? — klausia Baltis. | 

— Bėda,- atsako gaidys.—- Šeimininkas baigia mane nupenėti, nori 
Kalėdoms pjauti. Tai, manau, eisiu, kol metas, į pasaulį laimės ieškoti. 

Ir užgiedojo gaidys, net raudona skiauterė nukrypo į šalį ir suplekšnojo 
per vieną akį. 

— Ak,-— sako Baltis.— Ir mūsų tokia pat dalia. Eikš su mumis, visi kartu 
laimės ieškosim. 

Eina toliau penkiese. Ne kažin kiek tenuėjo, žiūri — į jų tarpą kas 
įkrypavo. Nagi — žąsis. 

— Kas čia tave, žąsie, atvijo ant apsnigto kalno tokią šaltą Žiemos 
naktį? — klausia Baltis. 

— Bėda,- atsako žąsis.— Mano brolį papjovė Velykoms, seserį — per 
Mykolines, dabar artėja Kalėdos, o aš viena garde belikus. Tai, manau, eisiu, 
kol metas, į pasaulį laimės ieškoti. 

Pražiojo ji didelį snapą ir sugageno. 

— Ak,- sako Baltis.— Ir mūsų tokia pat dalia. Eime su mumis, visi 
kartu laimės ieškosim. 

Eina dabar šešiese: Baltis, jautis, šuo, katė, gaidys ir žąsis — visi kartu 
laimės ieškos. Naktis tamsi, tai eina gražiai, vienas paskui kitą, kad 
nepasiklystų. Eina jie, eina, užeina ant tokios kalvelės, staiga žiūri — 
tolumoj Žiburėlis spingsi, šviesa ant sniego krinta, ir sniegas tik žvilga, tik 
tviska. Pasuko visi kaip vienas į tą pusę ir netrukus priėjo mažą trobelę. 

— Pasižiūrėkim pro langą į vidų,- sako Baltis.— Čia, ko gero, ir rasim 
savo laimę. 

Išskleidė gaidys sparnus, užšoko jaučiui ant sprando — pažiūrės į vidų 
ir 'pasakys kitiems, ką pamatęs. 

— Vaje, ką matau! — suriko jis tik pasižiūrėjęs.— Šeši plėšikai stovi 
aplinkui stalą ir skaičiuoja auksinius pinigus. O tų pinigų ant stalo — 
krūvos suverstos! 

— Na, ar nesakiau,- tarė Baltis, - kad čia savo laimę rasim? 

Pamokė Baltis draugus, kad visi vienu kartu garsiai suriktų, kas kokiu 
balsu mokėdamas, tai plėšikai išsigąs ir pabėgs, pinigus palikę. Na ir kad 
paleis visi gerkles — Baltis bliaut, jautis baubt, šuo lot, katė kniaukt, gaidys 
giedot, žąsis gagent,— tai baisus riksmas pasikėlė ir atrodė, lyg kas būtų 
šaukęs: 

— Krau-u-u-j-0-0! 

Išgirdo riksmą plėšikai ir kad šoks visi šeši lėkti, kad puls pro duris 
vienas per kitą, tarsi pats nelabasis būtų juos vijęsis. Nulėkė į mišką ir 
pasislėpė, o gyvuliai iš didžio suėjo į trobelę. Pinigus plėšikai taip ir paliko 
ant stalo krūvomis. Pasidalino gyvuliai tuos pinigus, patogiai susigulė, 
užpūtė žvakę — pamiegos ligi ryto. Jautis atsigulė palei duris, Baltis — 
vidury aslos, šuo susirangė priešais Židinį, katė ant žvakių dėžutės, gaidys 
aisitūpė ant sąsparos, o žąsis — ant šiukšlių krūvos tuoj už durų. 

Pamatė plėšikai iš miško, kad trobelėje šviesa užgeso ir pasidarė tyku, 
tai vadas ir sumanė grįžti atgal pasiimti aukso. Paliko kitus miške, 0 pats 
atsargiai įsėlino į trobelę. Trobelėje tylu, ramu, tai eina plėšikas prie žvakių 
dėžutės — pasiims žvakę ir pasišvies. Išticsė ranką, ima už žvakės, o čia katė 
gnybšt nagais, tai plėšikas kad suriks ne savo balsu. Visas drebėdamas iš 
baimės prišoko prie židinio, kur dar žioravo Žarijos, ir ėmė degti žvakę. Bet 
vos tik žvakė užsidegė, šuo strykt prie puodo su vandeniu, pasimirkė uodegą 
ir pliaukšt — žvakę užgesino. Persigando negyvai plėšikas, mano, trobelė 
pilna piktųjų dvasių. Nieko nelaukęs puolė prie durų. Tada Baltis kad voš 
jam su ragais iš visos sveikatos, jautis kad spirs, gaidys kad užgiedos ant 
sąsparos. Išpuolė plėšikas pro duris, visas subraižytas ir sudaužytas, užkliuvo 
už šiukšlių krūvos, o čia žąsis kad ims jį tvatyti sparnais, kad ims duoti. 

Parlčkė plėšikas pas draugus be dvasios, 0 tie klausia, ko be aukso 
sugrįŽęs. 

— Džiaukitės, kad dar pats gyvas išlikau,-- sudejavo tas.— Jau maniau, 
sveiko kailio nebeišnešiu. Tik įėjau į vidų, siekiu Žvakės, o ten kažkas kad 
suvarys man dešimt peilių į ranką. Vos spėjau žvakę užsidegti, tuoj pat 
didžiulė juoda pabaisa apliejo vandeniu ir užgesino. Tada nuo vidurio aslos 
pakilo toks piktadaris ir kad trenkė man atsivėdėjęs, o palei duris dar vienas 
bestovįs — tas spirte mane išspyrė lauk. Pastogėj koks velnio išpera kad ims 
rėkti visa gerkle: „Duok šen — neliks nė padujų — ų! “Tada nuo šiukšlyno 
atlėkė toks kurpius ir taip mane prikūlė su odine prijuoste, kad sveikos 

vietos nerasi. Nereikia man to aukso — kol gyvas būsiu, ten kojos nekcelsiu. 
Jei norit — patys eikit ir pasiimkit. 

Išsigando plėšikai, tai tik pažiūrėjo šnairom į uobelę ir pasileido tolyn 
kiek įkabindami. Lėkė be perstojo, kol atsidūrė už didelio slėnio ir dar už 
vieno kalno. 

Na, o gyvuliai ramiai išsimiegojo iki ryto. Jie buvo patenkinti -- visi 
rado laimę, kokios galėtų norėti kiekvienas, išėjęs į pasaulį laimės ieškoti. 
Patiko jiems būti kartu, tai ir nusprendė visi krūvoj gyventi. Rasi jie ir 
šiandien ten tebegyvena. 


GAIDYS IR LAPĖ 


Kartą nuo kalno atsėlino ruda lapė klastingomis akimis, papurusia 
uodega ir pasivogė iš kiemo gražų riebų gaidį. 

Pamatė ją žmonės, baido, veja, 0 toji tik lekia, kick kojos neša, ir 
nepaleidžia gaidžio iš dantų. 

Na, o giedorius nieku gyvu nenori lapei pietums atitekti ir visaip suka 
galvą, kaip čia tą vagilę pražiodinus ir iš jos nasrų ištrūkus. Ir sako meiliu 
balsu: 

— Kur jų protas vytis tokią greitakoję? Argi jiems tave pagauti! 

Klastūnė lapė labai mėgo pagyrimus, jai net širdis apsalo nuo gaidžio 
žodžių. 

O gaidys varo toliau: 

— Zinia, jie tavęs nepagaus. Tik menkas gerumas, kai iš paskos lekia 
pulkas Žmonių ir rėkia: „Laikykit vagį!“ Kodėl tau nėsušukus jiems: „Aš 
savo gaidį nešuosi, ne vogtą!“ Žmonės apsisuktų, nucitų kas sau ir duotų 
tau ramybę. 

Patiko lapei gaidžio patarimas, nieko daugiau negalvodama išsižiojo, 
užvertė galvą ir sušuko: 

-- Aš save gaidį nešuos... 

O gaidys to ir telaukė — strykt lapci iš nasrų ir nudulkėjo namo, tik 
raudona skiauterė sumirguliavo. 


VILKAS IR LAPĖ 


Gyveno kartą jūros pakrantėje lapė ir vilkas. Buvo jie labai neturtingi, 
ir ne sykį badas žvelgė jiems į akis. Iš pradžių juodu gerai sutarė — lapė 
nebuvo tokia plėšri kaip vilkas ir vis jam nusileisdavo. Žiemą po audros 
eidavo juodu pakrante ir ieškodavo, bene bangos bus ką išmetusios iš jūros. 

Kartą eina taip lapė su vilku ir žiūri — statinaitė sviesto, matyt, per 
audrą iškritusi iš kokio airių laivo. Apsidžiaugė abudu varguoliai. Bet 
nenaudėlė lapė iš karto sumanė visą sviestą sau pasigriebti. Ir sako vilkui: 

— Dabar, žiemą, mudu galim ir be sviesto išsiversti, o kai ateis alkana 
vasara, jis mums bus dvigubai reikalingesnis. Imkim ir užkaskim statinaitę. 
Ir niekas kitas, be mūsų, nežinos, kur ji. 

Iškasė juodu gilią duobę, įritino statinaitę ir nudrožė namo, kitais 
radiniais nešini. 

Praėjo kelios dienos. Kartą grįžta lapė namo, klest ant suolo leisgyvė ir 
kad ims dūsauti, aimanuoti: 

— Oi oi oi! Na ir sunku man gyventi! 

„— Vaje, vaje,— gailisi vilkas lapės.— Kas gi tau nutiko? 

— O varge,- sako lapė, kviečia mane tokion tolybėn į krikštynas. 

—- Vaje, vaje, - gailisi vilkas. — Tai ar eisi? 

— Oi, oi,- dūsauja lapė.— Ką bepadarysi, reikės eiti. 

Pargrįžo lapė iš krikštynų namo, tai vilkas ir klausia, kokiu vardu vaiką 
pakrikštijo. 

— Keistu vardu, sako lapė.— Smaguriukas. 

Po kelių dienų lapė vėl ėmė aimanuoti ir dūsauti, kad taip toli 
krikštynosna užprašyta, ir vėl išėjo. Kai vilkas paklausė, kokiu vardu vaiką 
pakrikštijo, lapė pasakė tokį pat keistą vardą kaip ir anksčiau — Pusinukas. 

Trečią kartą vėl viskas pasikartojo, ir dabar vaiko vardas buvo 
Pagrandukas. 

Pagaliau atėjo alkana vasara, kai rytinėje Škotijoje pernykštis derlius jau 
išsibaigęs, o naujas dar neišaugęs. Išsiruošė lapė su vilku parsinešti sviesto 
statinaitės. Nueina, o statinaitės nė ženklo. Ir lapė užsipuolė vilką: 

— Niekas kitas nežinojo, kur statinaitė užkasta, tik mudu. Tai tu suėdei 
sviestą, iš tavo kailio matyti. 

Eina abu namo lyg musę kandę. Vilkas galvą nukoręs, didžiai nusiminęs, 
o lapė vis jį plūsta, vis ant jo kaltę verčia. Dievagojasi vilkas, kad nė i tą 
pusę nepasižiūrėjęs, kur sviestas. 

— Tai prisiek! — sako lapė. 

Pakėlė vilkas leteną ir iškilmingai prisiekė: 


Jei tą sviestą aš suėdžiau, 0 ne tu, 0 ne tu, 
Te mane apstoja bėdos, tenumirsiu aš badu! 


— O dabar prisiek tu,— sako vilkas lapei. 


Lapė bijo duoti melagingą priesaiką, tai ir taip bando uodegą išsukti, ir 
kitaip. Bet vilkas nenusileidžia. Ir lapė nori nenori gavo prisiekti: 

Jei tą sviestą aš suėdžiau, 0 ne tu, 0 ne tu, 
Teprasmegsiu aš iš gėdos, tenumirsiu aš badu! 


Patikėjo vilkas lapės priesaika ir eina toliau. Bet lapei nerarnu — žūtbūt 
nori parodyti, kad ji tikrai nekalta. Tai sako vilkui: 

— Atsistokim abu prie ugnies. Katram pirmam sviestas im:s sunktis ir 
kailis susiriebaluos, tas ir bus kaltas. 

Vilkas nieko pikto nenumano ir sutinka. O lapė gudri -- galvoja, 
pastatys vilką visai prie ugnies, o pati toliau atsistos. 

Pastovėjo juodu kiek prie laužo, ir baisiai karšta lapei pasidarė. Kur 
nepasidarys, kad buvo tokia nusipenėjusi — juk sviestą kabino ne: tik tuos 
tris kartus, kai dėjosi į krikštynas einanti. Tai sako tada ji vilkui: 

— Jau ilgai laukiam, o nieko nematyti. Einam, geriau pasivaikščiosim. 

Eina juodu, vėdinasi, ir prieina kalvę. O prie jos durų stovi senas baltas 
arklys, kiek pakėlęs užpakalinę koją, tik pasagos galiuku žemės prisilietęs. 
Praėjo vilkas pro arklį, atsistojo nuošalėj, paskui atsigręžė į durų pusę, 
pažiūrėjo atidžiai ir sako lapei: | 

— Tavo akys geresnės už mano, ir tu moki skaityti — perskaityk, kas ant 
arklio pasagos parašyta. 

Grįžo lapė prie arklio, bet nemato, kad būtų ant pasagos kas užrašyta. 
Tačiau, vilko taip pagirta, nenori prisipažinti, kad ir jos akys prastai beregi. 
Tai priėjo prie pat arklio, o tas kad spirs — ir po lapės. 

— Tai mat,- sako vilkas, — ne visada gudriausias tas, kas mokyčiaus ias. 


LAPĖ IR VANAGAS 


Atsitūpė vanagas ant saulės įšildyto akmens paupy ir užsnūdo. Kur 
buvus, kur nebuvus atsėlino lapė, capt vanagą ir nešasi įsikandus. 

— Oi, nedraskyk manęs! — šaukia vanagas.— Paleisk, aš tau padėsiu 
kiaušinį sulig tavo galva didumo. 

Apsidžiaugė lapė tokį paukštį sugavus. „Čia ne paukštis, o tikras 
lobis“, - pamanė ir iš laimės net prasižiojo. 

Vanagas tuoj purpt, nuskrido į medį, atsitūpė ant šakos, kur lapė 
nepasiekia, ir ėmė iš lapės kvailumo šaipytis. 

— Aš nepadėsiu kiaušinio sulig tavo galva didumo,- sako jis,- negaliu 
tokio padėti. Bet duosiu tris patarimus, ir jeigu jų paisysi, daugiau naudos 
turėsi. 

— Pirmas: ne kiekvieno pasakom tikėk. Antras: dėl menko nieko nei 

džiaukis, nei verk. Ir trečias, — pažiūrėjo vanagas į alkaną lapę, patylėjo ir 
užbaigė: —- jei ką nutvėrei, tai ir nebepaleisk. 
Pasakė ir' nuskrido, o lapė taip ir liko bežiopsanti. 


LAPĖ IR BANDUTĖ 


Kartą ant kalino, baltoje trobelėje, gyveno tokia moteriškė. Vieną dieną 
kepė ji vakarienei bandutes: didelę bandutę, vidutinę ir visai mažą. Išėmė 
iš krosnies, padėjo į dubenį, kad atauštų. Didžioji bandutė ir vidutinė nieko 
Gaugiau ir nenori — joms gera dubenyje, na, o mažoji, tokia paskrudusi, 
traški ir kvapni, mano sau: 

„Ko man čia būti ir laukti, kol šcimininkas per vakarienę suvalgys? Eisiu 
į pasaulį laimės ieškoti“. 

Strykt iššoko iš dubens ir nusiržio prie durų. O trobelė, kaip sakyta, 
stovėjo ant kalno, tai bandutė nė pati nepajuto ir ridu ridu ridu nuriedėjo 
pakalnėn. 

—- Na ir greitai pasprukau,-— atsipūtusi sako. Bet staiga žvilgt priekin ir 
net aiktelėjo — kalno papėdėje teka upė, o tilto nėra. 

uo tarpu tik kyšt iš krūmų ruda lapė. Dantys balti, aštrūs, akys gudrios. 

— Sveika gyva, mažoji bandute,- sako lapė.— Ar tik nenori į kitą 
krantą persikelti? 

— Sveika, lape, - sako bandutė. Jai baisu, nės lapės dantys tokie balti 
ir aštrūs, Oo akys tokios gudrios. — Tikrai noriu persikelti į kitą upės krantą. 

-- Aš tave perkelsiu,- sako lapė. 

— Oi ne! — sako mažoji bandutė.-- Imsi mane nešti, tai ir suėsi. 

— Suėsiu tave! — lapė dėjosi supykusi už tokį įžeidimą.-- Kam aš tave 
čsiu“ Va sėskis man ant uodegos galo, ir plaukiam. 

„Na,—- mano sau bandutė,-— įcigu jau ant uodegos galo, tai man tikrai 
nėra ko bijoti“. Strykt užšoko ant vešlios rudos uodegos, ir leidosi juodvi 
per upę. 

Nuplaukė ketvirtadalį kelio, upė jau gilesnė, tai lapė ir sako: 

- Lipk man ant nugaros, mažoji bandutc, kad nesušlaptum. 

Užšoko bandutė lapci ant nugaros. 

Muplaukė pusę kelio, upė dar gilesnė, lapė ir sako: 

— Eikš man ant galvos, tarp ausų, mažoji bandute, kad nesušlaptum. 

Užlipo bandutė lapci į tarpuausį. 

Nuplaukė tris ketvirčius kelio, upė dar gilesnė, tai lapė ir sako: 

— Eikš man ant nosies, mažoji bandute, kad nesušlaptum. 

Užšoko bandutė ant ilgos ir smailios nosies. O paikoji! Lapė to ir 
telaukė — tik kilst galvą, kapt -- Ir po banduiės. 

Kitą upės krantą senoji gudruolė lapė priplaukė ir tik laižėsi, iškišus ilgą 
raudoną liežuvį. O bandutės, tokios traškios ir skanios, jau nė ženklo 
nebebuvo. 


PAPLOTĖLIS 


Mažoje trobelėje ant upės kranto gyveno senelis ir senelė. Lipšnūs 
juodu buvo ir linksmi, netingėjo dirbti, užtat į valias turėjo visokio gero: 
trobą, daržą, dvi riebias karves, penkias vištas, gaidį, seną katę ir du 
kačiukus. Senelis ganė karves, lesino vištas ir dirbo darže, 0 senelė nuo ryto 
iki vakaro verpė. | 

Vieną dieną po pusryčių susimanė senelė išsikepti vakarienėi avižinių 
paplotėlių. Užminkė tešlą, iškočiojo, padarė du paplotėlius ir sudėjo į 
keptuvę. Iškepusi nuėmė keptuvę nuo ugnies, kad paplotėliai ataušių. 

Tuo tarpu parėjo iš kluono senelis ir atsisėdo atsipūsti. Žiūri — keptuvė 
su paplotėliais bestovinti. lr tokie gardūs jam tie paplotėliai pasiodė, kad 
neiškentė, paėmė vieną, perlaužė pusiau ir atsikando. 

Žiūri antrasis paplotėlis, kad ir jį greit suvalgys, tai nieko nelaukųs 
bumpt ant žemės ir ridu ridu nuriedėjo per virtuvę iki durų. Scinuninkė 
tuoj šoko paplotėlį vytis ir pasileido iš paskos su visa verpste rankose. 

Bet koks ten senos bėgimas. O paplotėlis jaunas, ką tik iškeptas, nic 
senam jį pavyti. Nuriedėjo jis už kalvos, ir tiek senelė jį bematė. 

O paplotėlis riedėjo riedėį: riedėjo ir nuriedėjo prie didelio namo su 
nauju stogu. Namo durys žuvo atdaros. Paplotėlis įsivertė į vidų ir rieda 
prie židinio, kur skaisčiai !!ega ugnis. 

Tame name gyveno siuvėjas. Jis sėdėjo sukryžiavęs kojas anit didelio 
stalo palei langą, o šalia sėdėjo du pameistriai, ir visi atsidėję siuvo. O 
siuvėjo pati prie lango šukavo linus. 

Pamatė visi trys siuvėjai besiritant paplotėlį, išsigando. Nušoko nuo 
stalo ir užlindo šeimininkei už nugaros. O toji ir sako: 

— Tai bailiai! Paplotėlio išsigando! Imkit jį greičiau ir pasidalinkit. O 
aš jums pieno atnešiu užsigerti. 

Ir nuėjo su visa linų sauja ir šukom. O siuvėjas čiupo didžiąsias Žirklės, 
vienas pameistrys — geležinį matą, antrasis smeigtuką, ir viši trys puolė prie 
paplotėlio. Bet paplotėlio taip lengvai nepagausi — tik sumirpuliavo palei 
ugnį, paskui — pro duris ir nuriedėjo keliu. Siuvėjas su žirklėm leidosi iš 
paskos — nori pasigauti ir perkirpti. Tik ne jam pavyti — paplotėlis daug 
greitesnis. Ir gavo siuvėjas grįžti, nieko nepešęs. 

O paplotėlis riedėjo riedėjo ir nuriedėjo prie mažos trobetės. Urobelėje 
prie staklių sėdėjo Žmogus ir audė, o jo žmona vyniojo į kamuolį vilnonius 

siūlus. Paplotėlis įriedėjo vidun ir rieda pro audėją. Sudrebėjo tas ir sako 
žmonai: 

— Žiūrėk, Tibe, kas gi čia dabar? 

O žmona apsidžiaugė, pašoko ir sako: 

— Vaje, paplotėlis! Ir iš kur jis čia atsirado? 

— Nesvarbu iš kur, Tibe! — sako audėjas.— Stverk jį, greičiau! 

Tik ne taip lengva paplotėlį pastverti! Paleido audėjo žmona į jį siūlų 
kamuolį, o audėjas nori į kampą įvaryti ir su šaudykle užduoti. Bet kur ten! 
Paplotėlis lyg padūkęs strykt šen, strykt ten, ridu į vieną pusę, ridu ridu — 
į kitą, galiausiai išriedėjo pro duris ir nudardėjo pakalnėn. Pažiūrėjo audėjo 
žmona ir tarė: 

— Na ir pašėlęs — daužosi nelygu avis įdagą spaudžiant. 

O paplotėlis riedėjo riedėjo riedėjo ir nuriedėjo prie didelio namo su 
aukštu priebučiu. Jame šeimininkė sviestą bemušanti. Muštuvis pilnas 
pilnutėlis, bet grietinės dar ąsotyje likę. Pamatė šeimininkė paplotėlį 
įriedant ir sako: 

— Pačiu laiku atriedėjai, paplotėli! Eikš arčiau. Aš taip išalkau, tai 
dabar tave su grietine ir suvalgysiu. 

Bet paplotėlis šmukšt už muštuvio. Šoko šeimininkė iš paskos ir vos 
muštuvio neapvertė. Kol suturėjo ir į vietą pastatė, paplotėlio nė kvapo 
neliko. Išriedėjo laukan ir nusirito pakalnėn į malūną. 

Malūnininkas miltus sijojo, o kai pamatė paplotėlį, tai sustojo ir sako: 

— Matyt, žmonės labai sočiai gyvena, jeigu tokie paplotėliai be tvarkos 
ridinėjasi... O kaip gardu paplotėlis su sūriu! Eikš čia, paplotėli, eikš, 
pernakvosi pas mane! 

Bet paplotėlis nenori malūnininkui į dantis pakliūti. Apsisuko ir lauk 
iš malūno. O malūnininkas nė vytis nesivijo, ir taip darbų nespėja apsidirbti. 

Rieda paplotėlis toliau ir nuriedėjo prie kalvės. Prisirito prie durų — 
pažiūrės, kas viduj dedasi. 

Kalvis stovėjo prie žaizdro, kalė pasagvines. Kad ir dirbo akių 
nepakeldamas, paplotėlį vis tiek pamatė. 

— Labai mėgstu išgert kaušą elio,— tarė,— ir užkąsti paskrudusiu 
paplotėliu. Na, eikš čia! Mielai tave priimsiu. 

Išgirdo paplotėlis kalvio žodžius, apsigręžė ir ridu ridu tolyn. O kalvis 
su visu kūju iš paskos. Bet mato, paplotėlio nepasivys, tai supyko ir paleido 
sunkųjį kūjį pavymui, tik nepataikė. 

Paplotėlis riedėjo riedėjo ir galiausiai nuriedėjo į vieną sodybą. Įsirito 
į trobą ir rieda prie židinio. Viduj šeimininkas prisiklojęs visą trobą linų ir 
daužo geležine lazda, o šeimininkė bruka. Pamatė šeimininkas paplotėlį ir 
be galo nustebo. 

— Ei Dženeta, žiūrėk! — sušuko jis pačiai.—- Pas mus paplotėlis 
atriedėjo. Ir, matyt, baisiai skanus! Pusę tuoj suvalgysiu. 

— O kitą pusę aš,- sako jo pati.—- Trenk jam su lazda, Sendi, tik 
paskubėk! Nepajusi, kaip laukan išriedės! 

Bet kur ten pataikysi! Paplotėlis tik šmurkšt ir užlindo už skrynios. 
Supyko Dženeta ant vyro. 

— Ak tu, gvėra! — ėmė bartis.- Tokio nieko, ir tai nepadarai! 

Metė į paplotėlį bruktuvą, bet irgi nepataikė. O paplotėlis tik suš- 
mėžavo ir išriedėjo iš trobos. | 

Nuriedėjo į paupį ir tol riedėjo, kol šilojuose rado nedidelę trobelę. 
Šeimininkė virė avižinę košę, o vyras sėdėjo prie židinio ir vijo pančius. 
Pamatė šeimininkė paplotėlį ir šaukia vyrą: 

— Džokai, greičiau eik čia! Tu vis prašei, kad vakarienei iškepčiau 
paplotėlį. Tai dabar padėk man jį sugauti. 

Vyras pašoko, atlėkė prie žmonos. 

— Kur jis yra? Aš nematau! 

— Va ten, vyreli, po kėde! Tu bėk iš anos pusės, o aš — iš tos. 

Nubėgo Džokas į tamsią kertę, beskubėdamas užkliuvo už kėdės ir 
parpuolė ant žemės, o paplotėlis peršoko per jį ir šyptelėjęs iškūrė laukan. 

Iškūręs kiek pariedėjo per slėnį, priaugusį prožirnių, po to užsirito ant 
kalno ir nusileidęs atsidūrė prie piemens trobelės, stovinčios kitapus kalno. 

Piemuo ir visa jo šeimyna sėdėjo už stalo ir valgė avižinę košę. O 
šeimininkė grandė puodą. Pamatė ji paplotėlį, taip ir sustojo, šaukšto iki 
burnos nebeprinešusi. 

— Vaje, vaje! — suriko visa gerkle.— Tik pažiūrėkit! Paplotis 
atriedėjo — nori prie mūsų židinio pasišildyti. 

O vyras sako: 

— Užtrenk duris ir pagauk! Tuoj jis bus mūsų. Užsigardžiuosim po 
košės! 

Bet paplotėlis nelaukė, kol šeimininkė duris užtrenks. Apsisuko — ir 
tolyn, o piemuo, jo pati ir vaikai — iš paskos su šaukštais rankose. Mato 
piemuo, jog paplotėlio nepasivys, nusiėmė kepurę ir paleido — kad kiek, 
būtų pataikęs. Tačiau paplotėlis laimingai išsisuko ir nuriedėjo prie kito 
namo, kur žmonės jau taisėsi gulti. Šeimininkas jau baigė rengtis, 
šeimininkė šlavė pelenus iš židinio. 

— Kas čia dabar? Paplotėlis? — šūktelėjo šeimininkas.— Tai bent 
nusisekė! Vakarienės tik putros dubenėlį išsrėbiau, tai dabar sočiau 
pavalgysiu. 

O Žmona sako: 

— Sugauk jį! Ir aš kąsnelį suvalgysiu. Greičiau! Greičiau! Mesk ant jo 
palaidinę, kad sustotų! 

Užmetė šeimininkas palaidinę ant paplotėlio, vos nesutraiškė. Paplotėlis 
ėmė dusti, visas prakaitu apsipylė, bėt vis tiek vargais negalais išsikapstė ir 
išriedėjo pro duris. 

Rieda paplotėlis per laukus, o šeimininkas vejasi net palaidinės 
neužsivilkęs. Jau ėmė temti, o jis vis bėga paskui paplotėlį — per plynus 
laukus, pro javų gubas, per prožirnius. Bėgo bėgo, kol paplotėlis ėmė ir 
pradingo jam iš akių. O kad buvo be palaidinės, tai greitai sušalo ir pargrįžo 
namo. 

O varguolis paplotėlis jau pailso, tai mano, palįs kur po prožirnių 
kuokštu ir pralauks iki ryto. Buvo jau visai tamsu, jis nė nepamatė, kad 
šalimais lapės ola, ir įriedėjo tiesiai į ją. O lapei to ir tereikėjo — dvi dienas 
nieko burnoj nebuvo turėjusi. 

— O, sveikas gyvas! — sušuko, capt ir prarijo. 

Taip paplotėlis ir pražuvo — nuo žmonių išsisuko, o pakliuvo lapei. 


FEINAI 


Škotija yra daugelio karžygių žemė. O pats didžiausias karžygys gyveno 
žiloje senovėje, ir iš kartos į kartą eina sakmės apie jo žygius. 

Finas buvo feinų kariaunos vadas, ir devyni tūkstančiai vyrų Jo paskui 
jį į mūšius Erine ir Alboje, kaip tada buvo vadinama Airija ir Skotija. Ir 
turbūt nėra tose šalyse tokio kalnų šlaito ar tokio žemės lopinėlio, kurs jo 
žygių neprimintų. | 

Feinų kariauna pradžią gavo tais laikais, kada loklanai, arba norvegai, 
puldinėdavo Erino ir Albos pakrantes. Erino karalius sušaukė tada tarybą 
apsvarstyti, kaip tuos priešus nugalėti. Ir buvo nutarta apvesdinti šimtą 
stipriausių šalies jaunikaičių ir mergelių, o vėliau iš jų vaikų surinkti 
kariuomenę ir paleisti prieš loklanus. 

Ir užaugo stipruolių karžygių karta, kuri veržte veržėsi į kovą. Fino 
vedami, jie nugalėjo loklanus, 0 po to sergėjo savo žemę nuo kitų priešų ir 
medžiojo. 

Galiūnas Finas nebuvo didžiausias stipruolis iš devynių tūkstančių savo 
karžygių. Bet Žmonės jį gerbė už didžią išminų, dosnumą, už silpnųjų 
globojimą ir begalinį taurumą. Net prilyginimas buvo toks: „Jis — kaip 
Finas, nepaliks draugo nelaimėje“. Visa feinų kariauna juo pasitikėjo kaip 
pačiais savimi. 

Vienas Fino dantis buvo ne paprastas, O stebuklingas. Paspaudžia j jis tą 
dantį pirštu ir tuoj sužino, kas jo laukia ir ką daryti. Užtat ir vadas toks 
puikus buvo. 

Turėjo Finas du sūnus — Osgarą ir Oisiną. Osgaras, pramintas Žmonių 

Vadu, buvo narsus karžygys kaip ir garsusis jo tėvas. Ir kada jis krito 
kovoje, Finas net pravirko, o daugiau per visą gyvenimą nebuvo ašaros 
išliejęs. 

Oisinas buvo feinų bardas, paskutinysis iš savo giminės. Jis dar ilgai 
gyveno, kai jau nė vieno feino šioje žemėje nebebuvo. Senas ir aklas klajojo 
jis po šalį ir dainavo graudžias dainas apie buvusią feinų didybę. 

Kitas feinų karžygys — rudaplaukis Dirmedas, Tvirtuoju Skydu 
vadinamas. Jis buvo Fino dvynės sesers ir, kaip žmonės sako, Kembelo 
klano pradininkas. To klano herbas — šernas su baisiomis iltimis, kurį 
Dirmedas sumedžiojo Kinteilo girioje. 

Konenas, Fino šunininkas, buvo pats pikčiausias iš visų feinų. 
Kiekvienas jo plaukas turėjo tiek stiprumo kiek geras vyras. Kad įtūžęs 
Konenas kitų karių nenuskaustų, Finas prisakė jam plaukus nusiskusti ir 
niekada nebeauginti. 

Stipriausias iš visų feinų buvo Golas. Jis iš karto net septynis elnius 
suvalgydavo. 

Kolaitas buvo greičiausias bėgikas. Kai jis lėkdavo, kojomis Žemės 
negaudamas, žmonėms nuo to greitumo dingojosi, kad bėga trys vyrai. 

Tokie tat buvo garsiosios feinų kariaunos didvyriai, o apie jų darbus 
byloja kitos pasakos. 


FINO KELIONĖ Į LOKLANĄ (SKANDINAVIJĄ) 


Išviję iš savo žemės loklanus, feinai medžiojo kalnuose. Vieną dieną 
jiems bemedžiojant priėjo koks jaunikaitis ir pasisveikino nesuprantama 
kalba. 

— Iš kur esi ir kas tu toks? — klausia Finas, jam prie kojų gulėjo didelis 
šuo Brenas ir tik žiūrėjo akis pastatęs. Brenas buvo geras medžioklinis šuo, 
geltonomis kojomis, juodais šonais, balta papilve ir rudomis stačiomis au- 
simis. 

— Aš atėjau iš tolimos šalies, ieškau sau šeimininko, sako tas. 

— O man reikia tarno, sako Finas.- Kokio užmokesčio prašytum už 
metus ir vieną dieną, jei priimčiau tave tarnystėn? 

— Nedidelio,- sako svetimšalis.— Tik kai sueis metai ir viena diena, 
turėsi eiti su manim į Loklano karaliaus rūmus ir puotauti kiaurą naktį. Eiti 
gausi be ginklo ir visai vienas — nesivesti nei šuns, nei Žmogaus, nei 
veršiuko, nei vaiko. 

Tvojo Finas svetimšaliui per petį, kad tasai net nubildėjo kone iki pusės 
šlaito, ir tarė: | 

— Gerai, sutinku, nes numanau, kad čia ne niekų bus kelionė. Ištarnauk 
pas mane metus ir vieną dieną, ir eisiu su tavim į Loklaną, kaip prašai. 

Ištarnavo teisingai jaunikaitis metus ir vieną dieną. Kai sutartas laikas 
pasibaigė, atėjo jis vestis Fino, kaip buvo suderėta. Susišaukė tada Finas 
didžian būstan visus devynis tūkstančius savo karžygių ir sako: 

— Dabar aš išeinu, kaip esu tam jaunikaičiui pažadėjęs. Kada grįšiu — 
nežinau. Bet jeigu po metų ir vienos dienos manęs nėsulauksite, žinokit, 
kad Žuvau nuo loklanų rankos. Tada išsigaląskit kardus, įtempkit lankus ir 
stokit į kovą — atkeršykit loklanams už mane. 

Išėjo Finas pro duris, tik kur buvęs, kur nebuvęs, šaukia jį juokdarys ir 
sako: 

— O Finai, didysis vade, paklausyk mano patarimo. Juk ir juokdario 
galvoje dažnai gyvena karaliaus išmintis. 

— Kokį patarimą nori man duoti? — klausia Finas. 

— Pasiimk į kelią auksinę šuns Breno grandinę. Grandinė — nei ginklas, 
nei šuo, nei žmogus, nei veršiukas, nei vaikas, o tau gali didžiai praversti. 

— Taip ir padarysiu, - tarė Finas. 

Įsidėjo Breno grandinę į kišenę, atsisveikino su savo žmonėmis ir nuėjo 
paskui jaunikaitį, kursai jam tarnavo metus ir vieną dieną. 

Greitas buvo Finas ir eiklus, bet jaunikaitis dar greitesnis, ir Finas 
vargais negalais su juo tespėjo. 

Keliavo juodu per kalnus ir slėnius, per paparčių prižėlusius šlaitus ir 
pelkes, per upes ir ežerus. Kartais jaunikaitis įeidavo į tarpeklį ir dingdavo 
Finui iš akių, tada Finas nusileisdavo kitu tarpekliu ir juodu vėl 
susidurdavo. Ir taip juodu ėjo ir ėjo, kol ant galo pagalės priėjo Loklano 
karaliaus rūmus. 

Tie rūmai, juodi ir niūrūs, stovėjo ant jūros krašto, kur putotos bangos 
plakėsi į uolas. Pavargo Finas bekeliaudamas, tai įėjo į rūmus, atsisėdo — 
lauks žadėtosios puotos. Tik niekas Finui puotos nekėlė. Atbulai — pamatė 
Finas, jog Loklano karalius ir juodabarzdžiai jo vadai bei didžiūnai sukišę 
galvas tariasi, kokią gėdingesnę mirtį Finui pramanius. Atėjęs į rūmus, 
Finas pasidarė jų belaisvis ir žinojo, kad pasigailėjimo nėra ko laukti. 

— Pakarkim jį! — suriko vienas patarėjas. 

— Sudeginkim! — tarė antras. 

— Nuskandinkim giliausiam ežere! — pasakė trečias. 

* Atsistojo tada vienas patarėjas, dar niauresnis už visus kitus, ir sako: 
— Yra dar gėdingesnė mirtis, ir tegul Finui ji bus skirta. Išveskim jį į 
Didįjį tarpeklį. Ten gyvena baisus Pilkasis šuo,- tegul jis Finą sudrasko į 
gabalus. Kokia bus gėda feinams, kad jų vadą šuo sudraskys, — didesnės 
gėdos nė būti nebegali! 

Sulig tais žodžiais visi ėmė patenkinti šaukti ir rankomis ploti,- tikrai 

nesugalvosi žmogui gėdingesnės ir žiauresnės mirties, kaip būti sudraskytam 

Pilkojo šuns, kurs jau nuo seno siautėja Didžiajame tarpeklyje ir nėra 
palikęs gyvo nė vieno keleivio. 

Atsistojo visi ir išvedė Finą į Didįjį tarpeklį. Tamsus ir nykus buvo 
tarpeklis, priaugęs juodų dygiakrūmių, privirtęs akmenų. Tolumoj stūgavo 
baisusis šuo. 

Liko Finas vienas ir nežino, ką daryti — bėgti paskui tuos, kurie jį 
atvedė, ar laukti. Jei bėgs — anie jį nužudys, jei pasiliks — sudraskys 
Pilkasis šuo. Galvojo Finas taip, galvojo kitaip ir nusprendė pasilikti — jau 
geriau tegu šuo sudrasko, negu klastingieji loklanai nužudo. 

Pasiliko, stovi, nejuda — kas bus, tas. O šuns staugimas vis artėja. 

Pagaliau pamatė jis tamsoje ir patį šunį. Nors buvo drąsuolis, iš baimės 
jam pakirto kelius, jis ėmė drebėti. Suo buvo didumo sulig jo Brenu, 
plaukai ant keteros stovėjo stati kaip iečių smaigaliai. Nasrai išžioti, 
raudonas liežuvis nukaręs pro dvi eiles smailių ilčių. Kiekvienu kvėptelėjimu 
šuo degino viską aplinkui per tris mylias, ir Fino oda ėmė raukšlėtis nuo to 
baisaus karščio. 

Tuo metu prisiminė Finas turįs kišenėje auksinę Breno grandinę, kurią 
įsidėjo juokdario patartas. „Gal vis kaip apsiginsiu“,- pamanė, išsiėmė 
grandinę ir pamojavo atkišęs į priekį. Ir tą pat mirksnį Pilkasis šuo sustojo 
lyg užburtas, nutilo staugęs ir pradėjo vizginti uodegą. Paskui priėjo prie 
Fino ir ėmė jį laižyti nuo galvos iki kojų, kol užgijo visos žaizdos, 
pradegintos karšto jo kvapo. O Finas užsegė šuniui grandinę ant kaklo ir 
išsivedė iš tarpeklio. 

Prie tarpeklio stovėjo trobelė. Joje gyveno toks senelis su senele. 
Pamatė senelė išeinantį iš tarpeklio Finą su Pilkuoju šunimi, nustebo ir 
įpuolė į vidų šaukdama, rankomis mosuodama. 

— Kas nutiko? — klausia senelis. — Ką ten pamatei? 

— Iš tarpeklio išėjo karžygys, neregėto aukštumo ir gražumo; už 
auksinės grandinės jis vedėsi Pilkąjį šunį, tą baisūną. 

— Tik vienas žmogus pasaulyje gali taip padaryti, - sako senelis. — Tai 
Finas. O auksinė grandinė yra jo šuns Breno. 

Atsistojo senelis, išėjo laukan, pasisveikino su Finu, ir Finas apsakė, kas 
jam Didžiajame tarpeklyje nutiko. Pakvietė senukai Finą trobelėn. Senelis 
tarė: 

— Pilkasis šuo dėl to atlyžo, išvydęs auksinę Breno grandinę, kad jie su 
Brenu yra vienos vados. Kaip Brenas bus tau ištikimas iki pat amžiaus galo, 
taip ir Pilkasis šuo laikys tave savo šeimininku. 

Pasistebėjo Finas, kad jam taip pasisekė išlikti gyvam, ir pagyrė senuką 
už paaiškinimą. O senukams labai smagu tokio svečio sulaukus, tai prašo 
Finą, kad ilgiau paviešėtų. 

Patiko Finui pas senukus prie Didžiojo tarpeklio ir gyva širdžia pas juos 

pasiliko. Gera jam čia buvo gyventi, tai nė just nepajuto, kaip prabėgo 
metai ir viena diena, kai paliko savo kariauną ir išėjo į Loklaną. 

Vieną dieną nuėjo ko senelė ant kalno netoli namų, pažvelgė į jūros 
pusę ir net žado neteko, ką ten išvydo. Parlėkė namo uždususi, akis 
pastačiusi. 

— Prie jūros stovi dideliausia kariuomenė, o kariai — tai tikri 
milžinai! — sako. — Jų vadas toks rudaplaukis; tam lygaus priešininko po šia 
saule nerastum. 

Išgirdo Finas jos žodžius, net pašoko iš džiaugsmo. 

— Ten mano numylėtieji karžygiai! — sušuko.—- O tas rudaplaukis — 
mano sūnus Osgaras. Einu jų sutikti! 

Ir pasileido be kvapo į pajūrį. Pilkasis šuo taip pat pašoko iš užkrosnio 
ir nusekė įkandin. Pamatė feinų karžygiai savo vadą sveiką ir gyvą, tai kad 
ims šaukti nudžiugę, net visuose keturiuose Loklano kampuose buvo girdėti. 
Laimingi buvo kariai, ne mažiau smagu buvo ir Brenui, pamačius Pilkąjį 
šunį. 

— Mes atėjome, išsigalandę kardus ir įtempę lankus, atkeršyti už tavo 
mirtį, tėve,- pasakė Osgaras.—- Jau suėjo metai ir viena diena, kai 
iškeliavai, tai manėm, jog tavęs gyvo nebėra. 

— Ne, mano sūnau, aš tebesu gyvas, - sako Finas.— Tik ne loklanams 
turiu būti dėkingas už gyvastį. 

Ir apsakė Finas, kokią klastą buvo sumanęs Loklano karalius su savo 
žmonėmis. 

Tada išsitraukė kardus feinų kariauna, įsidėjo strėles į lankus ir žiauriai 
loklanams atkeršijo — visa pakrantė paraudo nuo jų kraujo, ir šiurpios jų 
dejonės užgožė bangų mūšą. 

Atkeršiję grįžo feinai namo ir iškėlė didelę puotą — atšventė pergalę. 

O Pilkasis šuo apsigyveno kartu su feinų šunimis. 


DIRMEDO MIRTIS 


Sumanė Finas vesti. Daugybė gražuolių būtų mielai už jo ėjusios, bet jis 
norėjo tokios, kuri būtų tiek pat išmintinga ir sumani kiek ir graži. 
Išmintingumą ir proto guvumą Finas tikrino, užduodamas šešis klausimus. 
Ir tąją Finas sakėsi imsiąs už žmoną, kuri į visus klausimus teisingai 
atsakysianti. 

Nukako sykį Finas į svečius pas Alino grafą. Tas grafas turėjo dukterį, 
vardu Greinė, kuri gražumu visame krašte garsėjo. Ir toji meiliaakė 
tamsiaplaukė gražuolė atsakė Finni į visus šešis klausimus. 

— Ko pievoje yra daugiau už žolę? — klausia Finas. 

— Rasos,- sako Greinė.— Kas žolynas, vis keli rasos lašai. 

— Kas baltesnis už sniegą? — klausia Finas. 

— Teisybė, atsakė Greinė. 

— Kas juodesnis už juodvarnį? — klausia Finas. 

— Mirtis. 

— Kas raudonesnis už kraują? 

— Garbingo Žmogaus veidas, kada ateina nelauktas svečias, 0 jis neturi 
kuo pamylėti. 

— Kas kerta skaudžiau už kardą? 

— Priešo šmeižtas. 

+ — Kas greitesnis už vėją? 

— Moters mintys, kai skrieja nuo vieno vyriškio prie kito. 

Taip atsakė Greinė į visus klausimus: teisingai ir greitai. 

Paėmė tada Finas ją už rankų ir tarė: 

— Teisybė, Greine, iš visų mergelių tavo grožis skaisčiausias, o protas 
guviausias. Ar eisi už manęs? 

— Kokia mergelė nenorėtų tokios garbės — išeiti už Fino,- atsakė 
Greinė. 

Ir iškėlė Alino grafas šaunias vestuves — didžioji menė pilna svečių 
prigužėjo. Ir visa devynių tūkstančių feinų kariauna susirinko atšvęsti savo 
vado vestuvių. Menės lubos kilnojosi nuo jų juoko, sienos drebėjo nuo 
kaušų trenksmo. Septynias dienas ir naktis visi linksminosi ir puotavo. 

Tarp devynių tūkstančių karių, susirinkusių į vestuves, buvo ir Fino 
sūnėnas Dirmedas, po Fino ir Osgaro pats narsiausias feinų karžygys. 
Tamsiaplaukis Dirmedas buvo gražiausias iš visų feinų. Ant kairiojo 
skruosto jis turėjo apgamą, bet vis laikė kuo uždengęs, nes tasai apgamas 
buvo ne paprastas, o stebuklingas — pamatys kokia moteris, ir tuojau 
Dirmedą pamils. 

Per patį vestuvių linksmumą dėl kaulo susipjovė du balti šunes, kur 
tupėjo prie nuotakos kojų. Dirmedas šoko jų skirti, ir dėl tokio menko 
nieko užsitraukė didžią nelaimę. Beskiriant šunis, ėmė ir nusmuko jam 
raištis nuo skruosto. Pamatė Greinė stebuklingąjį apgamą ir karštai pamilo 
Dirmedą. 

„Finas išmintingas vadas ir galingas, - mąstė ji,— ir-didelę man suteikė 
garbę. Bet Dirmedas — gražiausias iš visų, ir jo akyse spindi jaunystė. Aš 
myliu tik Dirmedą“. 

Kai Finas apsunko nuo vyno ir užsnūdo nuleidęs galvą ant krūtinės, 
Greinė pasilenkė prie Dirmedo ir pasisakė jį mylinti. 

— Bėgam iš čia,- ėmė prašyti.— Nieko nelaukim, išbėkim šią naktį ir 
pasislėpkim, kad Finas niekada mūsų nerastų. 

Greinės gražumas buvo užkerėjęs Dirmedą ne mažiau kaip jo apgamas 

Greinę. Ir jos žodžiai taip gundė. Bet kur tai girdėta — paveržti Finui 
nuotaką! Ir Dirmedas pasidievagojo pats sau — kas bus, tas, bet Finui jis 
liks ištikimas. | 

— Nejau tu nori mane padaryti pačiu niekingiausiu iš visų feinų? — 
paklausė jis. 

— Aš tave užkeikiu ir liepiu eiti kartu, —- tarė Greinė. 

Išgirdęs tuos žodžius, Dirmedas giliai atsiduso, mat tais senais laikais 
moters užkeiktas vyras turėjo daryti viską, ko tik ji įsigeis. Bet Dirmedas vis 
tiek nenori Finui nusikalsti, tai sako: 

— O Greine, sunkią dalią man nuskyrei. Gerai, išsivesiu tave, kaip liepi, 
bet tik tada, jei išsirengsi į kelią nei iš trobos, nei iš kiemo, ir nei ant arklio 
josi, nei pėsčia eisi. O jeigu nesugaivosi, kaip tai padaryti, liksime čia. 

Pakilo Dirmedas iš užstalės ir išėjo į gretimą trobą. 

O rytą girdi — Greinė šaukia: 
galėsim bėgti. 

Atsikėlė Dirmedas ir mato — tikrai padaryta viskas, kaip sakė. Greinė 
nei ant arklio jojo, nei pėsčia ėjo, o sėdėjo sau ant ožio. Ir buvo nei 
troboje, nei kieme, o tarpdury. 

— Teisybė, Finas žinojo, ką sakė, tu gudriausia ir gražiausia iš visų, — 
tarė Dirmedas.—- Na, tai einam. Tik bėda, kad niekur nuo Fino 
nepasislėpsim, ar šen suksim, ar ten. Palies jis pirštu savo dantį ir žinos, kur 
mudu. Tik užrūstinsim jį, ir jis nenurims, kol man žiauriai neatkeršys. 

* Nulipo Greinė nuo ožio, ir leidosi juodu, nesustodami nė kojų pailsinti, 
kol priėjo gražųjį Kinteilą, o Alino grafo namai liko už daugelio kalnų ir 
slėnių. 

Kad ir greitai jie tolo nuo namų, Finas vijosi dar greičiau. Pamatęs, kad 
nebėra įo nuotakos nei Dirmedo, palietė Finas smiliumi stebuklingąjį dantį 
ir tuoj sužinojo, kad bėgliai jau Kinteile. Susišaukė kaipmat visą kariauną 
ir išskubėjo iš Alino namų. Žengė vyrai sparčiai, kiek įkabindami, nes Finas 
nesitvėrė piktumu ir skubėjo iš visos sveikatos. 

— Dirmedas man buvo už visus brangesnis, o tokią kiastą padarė! — 
sakė Finas, ir iš piktumo gyslos ant jo kaklo tik tvinkčiojo išsipūtusios. 

Galų gale užlipo jie ant kalno viršūnės, o po apačia kaip ant delno 
matyti didžioji Kinteilo giria. Papūtė Finas savo ilgąją dūdą, ir garsas 
nuskrido per Žemę skersai išilgai. 

Visa feinų kariauna buvo davusi priesaiką tuoj prisistatyti, kai tik išgirs 
Fino dūdą. Išgirdo dabar Dirmedas — turi eiti. 

— Nieko nepadarysi, mylimoji, — sako jis Greinei. - Esu davęs priesaiką 
klausyti rago ir turiu dabar eiti pas Finą. 

Mato Greinė, kad Dirmedas tikrai eis, tai sako: 

— Eisiu ir aš su tavimi, mylimasai. Jei Finas nori tavo mirties, mirsiu ir 
aš. 

Ir nuėjo juodu į kalno viršūnę, kur stovėjo Finas, Osgaras, Oisinas ir 
visi narsieji karžygiai. Prie Fino kojų tupėjo ištikimasis jo šuo Brenas. 
Pamatė Finas Dirmedą su Greine už rankų susikibusius, ir jo piktumas kiek 
atlėgo. k 

„Gaila tokioj jaunystėj jam gyvastį atimti,- galvoja. Bet tuoj vėl 
prisiminė, kokią klastą sūnėnas jam padarė.- Ne, jis turi mirti“,—. 
nusprendė. | | 

Bet pačiam nekilo ranka prieš Dirmedą, tai sumanė, kaip kitaip jam 
atkeršyti. | 

Gyveno Kinteilo girioje sena moteriškė, praminta Žilabruve. Turėjo ji 
didelę šernų bandą su nuožmiu vedliu. Daugelis medžiotojų norėjo vedlį 
nušauti, bet patys žuvo — taip nuožmiai tas šernas visus puldavo. Ir sumanė 
dabar Finas — tegu Dirmedas eina to šerno medžioti. Iš medžioklės 
Dirmedas gyvas nebegrįš, ir taip Fino kerštas bus įvykdytas. 

Pasisveikino jis su Dirmedu ir liepia eiti medžioklėn. 

Žino Dirmedas, kad jo laukia tikra mirtis, tai atsisveikino su Osgaru ir 
Oisinu, savo pusbroliais ir vaikystės bičiuliais, tylom linktelėjo Finui ir 
galiausiai pasakė sudie Greinei, tai gražiausiai iš gražiausiųjų. Tada pasiėmė 
ietį, nusileido nuo kalno į mišką ir pradingo tarp lapų. 

Neilgai trukus surado Dirmedas šerną — ant kalno visi išgirdo, kaip 
juodu ėmė galynėtis. Krūmai braškėjo, traškėjo, o šernas įsiutęs tik kriokė. 
Staiga viskas nutilo, bet tuoj aiškiai pasigirdo žmogaus balsas — tai iš 
laimės sušuko Dirmedas, šerną nudėjęs. 

Puolė Finas su sūnumis nuo kalno į mišką ir rado Dirmedą, sveiką ir 
gyvą, besėdintį šalia šerno. O šernas gulėjo paslikas ant žemės, ir iš 
daugybės žaizdų, pradurtų ietim, bėgo juodas kraujas. 

— Ne veltui, Dirmedai, žmonės tave Tvirtuoju Skydu vadina, pagyrė 
Finas sūnėną, o širdis pačiam verda iš piktumo, kad tas gyvas paliko. 

Ir prisiminė Finas, kad šerno gūbrys apaugęs nuodingais šeriais — tik 
prisiliesi, ir po Žmogaus. Tai ir sako Dirmedui: 

— Pereik išilgai šerno nugaros ir suskaičiuok, kiek pėdų tas šernas ilgumo. 

Dirmedas nieko pikto nenumano, tai atsistoja ir eina basas palei šerno 
nugarą, skaičiuoja pėdas, kaip Finas liepė. Ir gerai jam nusisekė — neužlipo 
nė ant vieno nuodingojo šerio. 

— Sešiolika pėdų, sako suskaičiavęs.— Nei pridėt, nei atimt. 

— Paskaičiuok dar kartą, ar tik nebūsi apsirikęs,- liepia vėl Finas. 

Ir vėl Dirmedas eina palei šerno nugarą. Bet tiktai pusę atmatavo, o čia 
nuodingas šerys ėmė ir įsmigo į dešinįjį kulną. Akies mirksniu nuodai paėjo, 
ir Dirmedas leisgyvis parpuolė ant žemės. 

Prabudo Finui sąžinė, ir jis sušuko: 

— Dirmedai! Kas tave galėtų išgelbėti? 

— Gurkšnis vandens iš Fino rankų,- tyliai ištarė Dirmedas. 

Nulėkė Finas prie upelio, kur per mišką tekėjo, ir prisisėmė rieškučias 
vandens. Vos tik pasėmė,- sukilo pyktis ant Dirmedo už Greinės 
paveržimą, tai praskleidė pirštus, ir vanduo išbėgo. Bet labai jis mylėjo 
Dirmedą, todėl vėlei šoko vandens semti, tačiau iš naujo užvirė pykčiu jam 
širdis, tai ir vėl vandenį išpylė. Ir kai galiausiai grįžo prie sūnėno, tas jau 
buvo miręs. 

— Aš pražudžiau vienturtį savo sesers sūnų dėl tcs, kuri manęs 
nebemyli,— suvaitojo Finas.— Nuo mano rankos krito trečiasis feinų 
karžygys. 

Osgaras, Oisinas, Stiprusis Golas, šunininkas Konenas — visi, kurie 
kartu užaugo ir draugavo su Dirmedu,- graudžiai jį apverkė. O Greinė, kai 
pamatė, kad Dirmedas mirė, nebeišlaikė ir iš sielvarto krito negyva. 

Palaidojo Dirmedą ir Greinę su visom apeigom ant Lok Daiko ežero 
kranto, prie pilkų ir ramių jo vandenų. Suguldė juodu į ilgą Dirmedo luotą 
ir įdėjo kartu Dirmedo ietį, aštrųjį kardą, garsųjį skydą ir kitus jo daiktus, 
o Greinei prie kojų — abu baltuosius šunis, kurie tuoj pastipo, vos tik 
šeimininkė mirė. Palaidoję supylė feinai toje vietoje aukštą kalną, kuris ir 
šiandien Dirmen Dirmedu vadinamas. 


GALIŪNAS, FINO TARNAS 


Sumanė kartą Finas eiti medžioklėn į Baltąjį slėnį. Susišaukė vyrus, kur 
po ranka buvo, ir išėjo. 

Medžiojo smagiai ir primedžiojo tokią gausybę elnių, kokios dar nė 
vienas nebuvo regėjęs. 

Feinai paprastai šitaip darydavo: po medžioklės susėda visi, pailsi, tada 
pasidalina laimikį, ir kiekvienas ima tiek, kiek paneša. Bet tą sykį toks 
didelis buvo laimikis, kad imk kiek nori — vis tiek visko neparneši. 

Mąsto Finas, kaip čia elnius parsigabenus, ogi žiūri — kalno šlaitu 
tiesiai į juos beateinąs koks Žmogus, o jau jo greitumas — tik pėdos 
švytruoja. 

— Jis ateina pas mus,- sako Finas.— Matyt, ko reikia iš mūsų. 

Beregint tas jau ir čia. 

Maloniai ir gražiai pasveikino ateivis Finą, Finas irgi meilingai jam 
atsakč ir klausia, iš kur šis atėjęs ir ko geidaująs. Ateivis pasisakė €sąs 
Žaliojo Inšo valdovės sūnus, o iš taip toli atėjęs parsisamdyti į darbą. 

Finas ir sako: 

— Man reikia tarno, mielai tave priimsiu, tik susitarkim, kiek tau reikės 
mokėti. 

Bet įsikišo Konenas ir sako Finui: 

— Verčiau su juo neprasidėk. 

— Tylėk ir nekišk nosies kur nereikia, - sudraudė jį ateivis, nė kiek 
nepaisydamas, kad medžiokliai prisispyrę spokso į jį. 

Tie tikrai žiūrėjo ir atsistebėti negalėjo: kailiais apsisiautęs, O jau 
stiprus, 0 drūtas — tikras galiūnas. Ir baugu jiems darėsi, kad jis 
nesumanytų jų apjuokti ir pažeminti. 

O tas galiūnas pagalvojo pagalvojo ir sako Finui, kad kitokios algos jam 
nereikia, tik kad gautų valgyti ir gerti, ką visi — tiek namie prie stalo, tiek 
laukuose, tiek kitur, kur jie valgys tuos ištisus metus ir vieną dieną. 

— Gerai, gausi, - pasakė Finas, ir taip juodu sulygo. 

Emė feinai dalintis elnius — metas eiti namo. Vienas užsidėjo ant pečių 
vieną elnią, kitas — du, ir visi jau buvo pasiėmę kiek kas galėjo panešti, tik 
kailiais apsisiautęs galiūnas stovėjo tuščiom rankom. O elnių dar buvo likę 
daug daugiau, negu feinų paimta. Liepia Finas ir jam pasiimti kiek pakels. 

Galiūnas tuojau šoko rauti šilojų, vis kur ilgesni ir liaunesni, ir greitai 
prirovė didžiausią krūvą. Iš jų nuvijo virvę ir ėmė dėti elnius vieną ant kito, 
ir vis tąja virve sukti, kol visus į vieną naštą surišo. 

Surišęs liepia feinams ant pečių užkelti. Apstojo vyrai kiek prieidami, bet 
naštos nė pajudinti nuo žemės negali. Nebūtų to nešulio pakėlę, kad ir visi 
būtų sukibę, kur tą dieną medžiojo. Mato galiūnas — pagalbos negaus, tai 
liepė visiems pasitraukti į šalį, o pats apsivyniojo virvės galą aplink kumštį, 
pasilenkęs užsidėjo nešulį ant kojos ir įsiūbavęs užsivertė ant nugaros. 

Feinai tik Žvilgt Žvilgt vienas į kitą, bet sakyti nė žodžio nesako. 

O galiūnas užsivertė naštą ir prašo: 

— Aš čia svetimas, nežinau, kur eiti, tegul kas parodo man kelią. 

Pasižiūrėjo feinai kits į kitą — kuris čia tą galiūną apsiimtų vesti. Na, 
Konenas tada ir sako: 

— Aš parodysiu jam kelią, tik mano dalį parneškit. 

Gerai, Finas sutinka: kiti parnešią jo elnius, o jis teeinie su galiūnu. 

Nusimetė Konenas nešulį nuo pečių, prišoko prie galiūno, liepia eiti iš 
paskos. 

Deda Konenas į kojas kiek įkirsdamas, o galiūnas neatsilieka, seka 
pridurmu. Jo kojų nykščiai su ilgais nagais, tai eidamas vis jais brėžia 
Konenui per nugarą. Netoli juodu tenuėjo, o Konenui ant nugaros 
nebebuvo likę sveikos vietos — galiūno nagai visą kruvinai nudraskė. 
Pagaliau Konenas sulėtino žingsnį — pristigo sveikatos, kai tiek kraujo 
išbėgo, o netrukus gavo visai sustoti ir atsisėsti. Mato galiūnas, kad Konenas 
visai nebegali, tai paliko jį, ėjo sau ir nuėjo, tik prie Fino namų sustojo. 

Čia nusiėmė naštą, įėjo vidun ir užkūrė ugnį. Išvirė valgio visiems 
vyrams, kur buvo medžioklėje, ir padėjo kiekvieno dalį skyrium, tik savo ir 
Fino paliko kartu. Pargrįžę feinai labai nustebo, radę valgį pataisytą, bet ir 
vėl nieko nesakė. O kai pavalgė, tai Konenas pasivedė Finą į šalį ir tarė: 

— Ar nesakiau, kad tas galiūnas su Žvėrių kailiais mus apjuoks. Jo 
stiprumas neapsakomas, feinams nėra ko lygintis nė iš tolo. Pašalink jį 
mums iš kelio, nelaukdamas, kol judviejų suderėtas laikas praeis. 

— Gerai,- sako Finas.— Liepsiu jam nueiti į Loklaną ir parnešti 
keturbriaunę taurę — tai ir bus metų ir vienos dienos kelias net tokiam 
geram ėjikui. 

Patiko feinams toks sumanymas, ir liepė jie Finui kuo greičiau tą 
galiūną išsiųsti. 

— Išeis jis į kelią dar saulei netekėjus,- tarė Finas. 

Pasišaukė jis galiūną ir sako: 

— Norėčiau išleist tave į tolimą kelią, tik nežinau, ar eisi. 

Klausia galiūnas, kur jam eiti ir ko. 

— Gavau iš Loklano žinią, - sako Finas,- kad man atiduodą 
keturbriaunę taurę, tik reikią patiems pasiimti. Tai jau daviau jiems 
atsakymą, kad ateisime, tegul tik išeina mūsų pasitikti su taure. Norėčiau, 
kad rytoj iškeliautum jos paimti, ir tikrai žinau, kad jie tave pasitiks. 

— Finai,- sako galiūnas,- tu labai gerai žinai, kad niekas manęs 
nepasitiks su taure — juk jau dvi dešimtys ir ketveri metai, kai loklanai jos 
iš rankų nepaleidžia, ir ne vienas didis karžygys per ją galvą paguldė nuo 
loklanų iečių. O dabar ims ir tau atiduos. Vienas aš jos neišgausiu. Bet kad 
sulygau su tavim daryti viską, ką liepsi, tai eisiu jos parnešti. 

Kitą rytą, dar saulei netekėjus, susirengė galiūnas į kelionę — pasikaišė 
savo kailius ir išėjo. Greitasis kovo vėjas, kurs lėkė priešais jį, bemat 
atsiliko, o vėjas, kurs lėkė paskui jį, negalėjo spėti. Tokiu greitumu keliavo 
galiūnas, kad dar tą patį vakarą pasibeldė į Loklano karaliaus rūmus. 

Rūmus saugojo septyni sargybiniai. Galiūnas pasibeldė į pirmuosius 
vartus, ir sargybinis paklausė, kas jis toks ir iš kur atėjęs. 

— Aš esu feinų karaliaus Fino tarnas, - sako galiūnas.— Finas siunčia 
mane pas Loklano karalių. 

Apskelbė sargybinis karaliui, kad prie vartų laukia žmogus, pas karalių 
prašosi. Klausia karalius, ar tas žmogus vienas. 

“ — Vienui vienas, - sako sargybinis. 

Tada karalius liepė įsileisti jį vidun. 

Pirmieji vartai atsivėrė, ir galiūnas įėjo. Po to atsivėrė antri vartai, 
treti — ir taip galiūnas praėjo pro visus septynis sargybinius ir atsidūrė 
priešais karalių. 

Mato karalius, kad galiūnas pavargęs, tai davė atsisėsti. Atsisėdęs tas 


apsidairė ir žiūri — ant stalo neregėto gražumo keturbriaunė taurė. Tai ir 
sako Loklano karaliui: 

— Gražią tu taurę beturįs. 

— Toji taurė ne tik graži, bet ir stebuklinga,— atsakė karalius.— Ko 
tiktai užsigeidi, tuojau taurėje ir atsiranda. 

Galiūnas buvo labai ištroškęs po kelionės, tai pagalvojo: kad taip joje 
atsirastų vandens. Atsistojo, paėmė taurę — tikrai joje buvo vanduo. Tai 
užsivertė, išgėrė visą iki dugno, tada staigiai atsigręžė į duris ir lyg žaibas 
pralėkė pro visus septynis sargybinius, tik dabar jau neprašė vartų atidaryti, 
nes turėjo rankose taurę. 

Už vartų vėl pasikaišė savo kailius ir leidosi atgalios tuo pačiu keliu, 
kaip buvo atėjęs, o greitasis kovo vėjas, kurs lėkė priešais jį, bemat atsiliko, 
o vėjas, kurs lėkė paskui jį, negalėjo su juo spėti. Ėjo galiūnas kiek 
įkabindamas ir dar tą pačią naktį pargrįžo į Fino namus. Įėjo vidun ir 
padavė taurę Finui. 

— Greitai parėjai,- tarė Finas.— Juk sakiau, kad jie tave pasitiks. 

— Tu gerai žinai, kad manęs niekas neturėjo pasitikti ir nepasitiko, — 
atsakė galiūnas.—- Bet aš parnešiau taurę iš Loklano karaliaus rūmų, 
padariau, ką liepei. 

— Nesigirk,—- tarė jam Konenas.— Ne vienas feinas bėga stačiais šlaitais 
ir lygiaisiais kloniais taip pat greitai kaip ir tu, bet tokio kelio nenueina net 
per dvigubai ilgesnį laiką. Jei nori, kad patikėčiau tave tą kelią nuėjus, 
einam prie Žaliojo ežero, kur Ben Aidano papėdėje,- jei peršoksi per jį, 
žinosiu, kad teisybę sakai. 

— Oi, Konenai, duok man dabar užkąsti ir pamiegoti, o ne rungčių 
kviesk,—- sako galiūnas. 

Bet Konenas nenusileidžia: 

— Jei neisi — netikėsim, kad buvai į Loklaną nukeliavęs. 

Ką galiūnas bedarys — atsistojo ir išėjo su Konenu prie Žaliojo ežero. 
Kai nuėjo, Konenas liepė jam per ežerą šokti. 

— AŠ esu pavargęs, — atsakė galiūnas.— O kad mane čia atsivedei, tai 
pats ir šok pirmasis. 

Įsibėgėjo Konenas ir šoko. Bet viso ežero neperšoko ir netoli kranto 
įsmuko į dumblą iki pat šakumo. 

O galiūnui nereikėjo nė įsibėgėti, kai šoko, tai peršoko per ežerą ir, 
pralėkęs Konenui virš galvos, atsistojo kitame ežero krante. Paskui peršoko 
atgal, po to vėl į aną pusę, ir kol Konenas išsikepurnėjo, galiūnas keletą 
kartų per ežerą peršoko. O Konenas išlipo ant kranto ir sako: 

= Šaknys manęs neatlaikė — kitaip argi būčiau įsmukęs. Bet eime 
lenkčių į Ben Aidano viršūnę, tada tai jau žinosiu, ar iš tikro buvai Loklane. 

— Konenai, verčiau duotum man pamiegoti, užuot kvietęs lenkčių į Ben 
Aidano viršūnę, - sako galiūnas. 

Bet ką darys — eina. Žengė žingsnį, kitą, ir Konenas likosi užpakaly. 
Nebeaisigręždamas nė pažiūrėti, užkopė galiūnas į Ben Aidano viršūnę, 
išsitiesė ant žolės ir užmigo. | 

Nežinia, ar ilgai jis miegojo, ar trumpai, bet išgirdo Koneną 
bepūškuojant į kalną ir pabudo. Greit pašoko ir klausia: 

— Na kaip, Konenai, ar buvau nuėjęs į Loklaną? 

— Eime imtynių, tada jau tikrai žinosiu — buvai ar ne,— atsakė 
Konenas. 

Sustojo juodu vienas prieš kitą. Konenas liepia galiūnui pradėti. 

— Tu pats pradėk, Konenai,— sako galiūnas.— Įsigeidei imtynių, tai ir 
imkis. 

Stvėrė Konenas galiūną už šonų, nori parmesti, bet tas nė krust. 

Atėjo galiūnui eilė — tas tik pasilenkė, kaip griebs, taip ir partrenkė 
Koneną ant žemės. Partrenkęs nusiėmė odinį diržą ir surišo Konenui rankas 
ir kojas, galų gale užpykęs ant feinų, kam leido pačiam menkiausiam iš jo 
tyčiotis ir juoktis. Paliko Koneną ant kalno viršūnės, 0 pats nuėjo sau, 
nusprendęs pas Finą nebegrįžti. 

O Finas laukia abiejų vyrų ir sulaukti negali. Jau ir naktis ėmė temti, o 
tųdviejų nuo Žaliojo ežero kaip nėra, taip nėra. Nežino Finas nė ką 
bemanyti. Ir suėmė jį baimė, ar tik nebus galiūnas Koneno užmušęs. 
Sušaukė savo karžygius ir prisakė, kad rytoj, dar saulei netekėjus, eitų 
Koneno ieškoti. Suskirstė visus būriais, liepė kiekvienam apieškoti vis kitą 
Ben Aidano vietą, o ant galo visiems sueiti į daiktą kalno viršūnėje. 

Išvaikščiojo feinai visus kalno šlaitus, o pavakare sulipo visi į viršūnę ir 
čia rado diržu surištą Koneną. 

Liepia Finas vyrams Koneną atrišti. Priėjo Osgaras, ėmė diržą narplioti, 
bet vos tik vieną mazgą atmezga, jo vietoj septyni užsimezga. Plūkėsi 
plūkėsi, pagaliau sako Finui: 

— Ne, šito diržo nevalioju atrišti. 

Tada jo vieton stojo Golas — mano, jam geriau eisis. Ėmė rišti diržą, 
bet ir vėl tas pats galas. Teisybė, smarkiau užsimegzti mazgai neužsimezgė, 
bet nė kiek ir nepalaisvėjo. Įširdęs pakėlė galvą ir tarė: 

— Jei jau aš negaliu Koneno atrišti, tai nė vienas feinas neatriš. 

O Finui baisu, kad Konenas nenusigaluotų taip surištas. Bet ką daryti, 
neišmano. Pagaliau palietė pirštu stebuklingąjį savo dantį ir patyrė, kad 
Koneną atrišti gali tik tas, kurs jį surišo, arba kalvis iš Baltojo slėnio. 

Siunčia tada Golą su Osgaru pas kalvį. Nuėjo tuodu, apsakė, ko nori, 
ir liepė kalvis suvaryti į krūvą visus elnius, kurie tik ganosi tarp-Ben Aidano 
ir Baltojo slėnio, ir atginti prie jo kalvės. 

— Tada,- tarė jis,- jeigu išeisiu geruoju, didis bus mano gerumas, o 
jeigu piktuoju — baisus bus mano pyktis. 

Pargrįžo Osgaras su Golu, apsakė Finui kalvio žodžius. 

Ir liepė Finas pradėti medžioklę. Didelis sukilo šurmulys, ir nuo to 
karto, kai Baltajame slėnyje imta medžioti, dar niekada nebuvo tiek elnių . 
į krūvą suvaryta. Atginė feinai elnius prie kalvės. Išėjo kalvis ir klausia, kas 
čia nutikę. O feinai sako: 

— Čia visi elniai, kur ganosi tarp Ben Aidano ir Baltojo slėnio. Juk 
liepei atginti. 

— Gerai, sako kalvis. — O dabar grąžinkite kiekvieną elnią ten, iš kur 
paėmėte. Tada aš nueisiu ir Koneną paleisiu. 

Nuginė Feinai elnius atgal, o kalvis nuėjo į Ben Aidano viršūnę ir atrišo 
Koneną. 

Konenui buvo baisiai gėda, kad taip nutiko. Vos tik kalvis atrišo diržą, 
jis pašoko ir kiek kojos neša nukūrė žemyn nuo kalno, nė neatsigręždamas 
į feinų pusę. Nulėkė nuo kalno ir įpuolė iki kaklo į jūrą — ko begyventi, jei 
negalės pažiūrėti į akis nė vienam feinui, ne tik kad Finui. Bet tuo metu 
prasidėjo potvynis, vanduo pakilo Konenui iki burnos, tai jis apsisuko. 
išbrido iš jūros ir nudrožė namo. 


Vieną vakarą ėjo Finas su vyrais iš medžioklės, žiūri — priešpriešiais 
beatskubąs koks žmogus. Priėjo tas žmogus prie Fino ir sako: 

— Mane siunčia Rojo karalienė pas tave, Finai, feinų karaliau, ir liepic 
užkeikti septyniais klajonių pančiais, kad nei sykio nesustodamas, ne: 
žingsnio nelėtindamas eitum tiesiai į jos karalystę. 

Pasakė tuos žodžius, apsisuko ir nuėjo sau — tiek feinai jį ir bematė, 

Pasižiūrėjo kits į kitą, mano — kokia negerovė laukia Fino, jei tik j 
vieną tas žmogus užkeikė, o nieko daugiau. Nesmagu ir gaila išleisti Fin: 
vienui vieną, nežino, nei kada jis beparsirasiąs, nei kur turėtų jo ieškoti. Be. 
Finas nuramino juos — po metų ir dienos grįšiąs. 

Taip taręs tuoj ir iškeliavo su visais ginklais, kaip buvo. 

Ėjo j jis, ėjo per kalnus ir per klonius, per aukštumas ir per žemumas, be 
sustoti nė sykio nesustojo. Pagaliau priėjo Žaliąjį Inšą. Čia žiūri — kok 
žmogus pasilenkęs krauna į krūvą nendres. O kai sukrovęs užsimetė nešul 
ant pečių, -Finas tuoj pamanė, ar tik čia nebus galiūnas, jo tarnas 
Slėpdamasis už kalvos, prisėlino arčiau, o kai atsidūrė visai prie pat, ta- 
pasižiūrėjo anam į akis ir tikrai pažino. Prišoko tada, apsikabino ir sako: 

— Ar čia tu, brangiausias mano? 

— Jeigu būčiau tau brangiausias, — atitarė galiūnas,— tai nebūtum leidę: 
iš manęs tyčiotis ir juoktis pačiam niekingiausiam feinui. 

— Man buvo nesmagu,- pasakė Finas,—- bet ką galėjau padaryti. 


12. Škotų pasakos 

Sudrausi Koneną, vyrai ims murmėti ir šiauštis, tai pabūgau. Bet aš tikėjau, 
kad tu buvai Loklane. Na, nebesipykim, gyvenkim gražiuoju. Einam atgal 
pas mane. 

— Kad nežinau,-— tarė galiūnas,—- ar motina beleis. Pažvelk į daubą, ji 
ten keliaklupsčia pjauna nendres. Jei išprašysi — eisiu. Nuėjęs pastverk ją 
už krūtinės ir liepk, kad išpildytų tavo norą. 

Nuropojo Finas keturiom į jos pusę, po to ėmė šliaužti pilvu, o kai 
beliko koks žingsnis — strykt prišoko ir stvėrė ją už krūtinės. 

"Žaliojo Inšo valdovė šūktelėjo išsigandusi ir paklausė, kas jis toks. 

— Aš esu Finas, feinų karalius. Prižadėk, kad išpildysi mano norą. 

— Gerai, išpildysiu,- sako ji.— O ko tu nori? | 

— Leisk savo sūnų pas mane dar sykį. 

— Kad būčiau žinojusi, koks tavo noras, nieku gyvu nebūčiau pažadėjusi 
jo išpildyti, — tarė ji. — Nors būtum ir krūtinę nuplėšęs. Bet kas pažadėta — 
pažadėta. Tik duok žodį, kad sugrąžinsi man sūnų, gyvą ar mirusį, ir viską, 
kas su juo bus. | 

— Nieko pikto jam nenutiks — jis grįš sveikas ir gyvas. 

— Jei taip bus, Finai, geru tau atmokėsiu. Na, o dabar keliaukite. 

Ir Finas su galiūnu iškeliavo. Ėjo juodu per kalnus ir per klonius, per 
daubas ir per gūbrius, ir beeinant ėmė temti naktis. Pavargo keliauninkai, 
dairosi, kur čia pernakvojus. Neilgai trukus mato — priešaky žaliuoja graži 
pieva ir joje stovi daug didelių namų. Finas ir sako galiūnui: 

— Na, pastogė jau nebetoli. 

Dar kiek paėję, sutiko juodu tokį žmogų, ir Finas jį pažino, jog čia tasai 
Rojos karalienės žygūnas, kur buvo pas jį atėjęs. | 

— Na,- klausia Finas,—- ką dabar pasakysi? 

— Žiūrėk, — sako tasai, — priešais stovi du dideli namai: vienas su aukso 
staktomis ir aukso durimis, o kitas su sidabro staktomis ir sidabro durimis. 
Pasirink katrą vieną, įeik į vidų, o tada viską ir sužinosi. 

Pasakė tuos žodžius, apsisuko ir nuėjo sau. 

Finas pažvelgė galiūnui į akis ir klausia: 

— Tai į katrą namą eisim? 

— Į brangesnįjį, - sako galiūnas.— Kur su aukso durimis. 

Pasakyta — padaryta. 

Priėjo prie namo, galiūnas atidarė duris, ir juodu į įžengė vidun. Ir išvydo 
čia tris šimtus ir trisdešimt kareivių, bet galiūnas nė nemirktelėjo. Vos tik 
juodu įėjo, kareiviai prišoko prie durų ir užšovė su trim šimtais ir trisdešimt 
velkių.-O galiūnas trenkė per vieną velkę, ir taip tvirtai, kad visos kitos ėmė 
ir nukrito žemėn. Tada kareiviai nusikvatojo tris šimtus ir trisdešimt kartų, 
o galiūnas kad nusikvatos vieną kartą — kaipmat jų juoką nustelbė. 

Kareiviai tada klausia: 

— Ko tu juokies, menkas žmogeli? 

— O ko juokiatės jūs, didžiavyriai? 

— Mums smagu, sako tie,— kad iš gražios garbiniuotos geltonplaukės 
tavo ao rytoj pasidarysim sviedinį. 

„O man,- sako galiūnas,- smagu, kad jums visiems galvas 
siinėžinsių, nutvėręs vietoj kuokos vieną jūsų, kur su didžiausia galva ir 
trumpiausiom kojom. 

Taip taręs pagriebė už kojų vieną, kur su didele galva, ir ėmė kitus 
tvatyti iš eilės. Išmušė visus negyvai, o to didžiagalvio tiek beliko, kiek 
galiūnas laikė rankose suėmęs. 

Finas su galiūnu išmetė negyvus kareivius pro duris ir sukrovė į tris krūvas. 
Tada užšovė duris ir ėmė taisytis valgį, o visokių valgymų čia buvo gausybė. 

Pavalgė juodu, ir galiūnas klausia Finą: 

— Kaip nori: ar eisi miegoti, ar durų saugoti? 

— Miegok tu,- sako Finas,-— o aš duris pasaugosiu. 

Galiūnas atsigulė, jau miegos, bet Finas klausia: 

— O kaip tave pažadinti, jeigu mane ištiks kokia bėda? 

— Trinktelk man į krūtinę akmeniu, kur stovi už židinio, arba su durklu 
išrėžk man iš galvos dryžį sulig nykščiu platumo. 

— Gerai,—- sako Finas.— O dabar miegok. 

Liko Finas prie durų vienas, sėdi, saugo, bet aplinkui tylu ramu. Tik 
auštant išgirdo tūkstantį balsų už durų. Stvėrė tada akmenį ir trenkė 
galiūnui į krūtinę. Tas greitai pašoko ir klausia Finą, kas nutikę. 

— Tūkstantį balsų girdžiu už durų,- sako Finas. 

— Teisybė, pasiklausęs pritarė galiūnas.— Leisk man išeiti. 

Išėjo jis laukan priešų pasitikti. O kai tie priartėjo, šoko į jų tarpą ir 
kad pradėjo daužyti — tie iškrito kaip musės. Gyvas liko tik vienas kareivis 
su viena akim, viena ausim, viena ranka ir viena koja — tą galiūnas paleido, 
teeinie sau. 

Abudu su Finu surinko visus ir sudėjo su anais į tris krūvas. Po to suėjo 
vidun ir ėmė laukti kitos nakties. 

Po vakarienės galiūnas vėl klausia Finą: 

— Kaip nori: ar eisi miegoti, ar duris sergėsi? 

— Miegok tu,— atsakė Finas.— O aš pasergėsiu. 

Atsigulė galiūnas, o Finas likosi palei duris. Prieš pat saulėtekį išgirdo 
besiartinant du tūkstančius kareivių, o gal tik vieną šviesos karaliaus sūnų. 
Prišoko jis prie galiūno ir su durklu išrėžė jam iš galvos juostą sulig nykščiu 
platumo. 

Pakirdo galiūnas iš miego ir klausia Finą, kas nutikę. 

— Už durų girdžiu du tūkstančius vyrų, o gal tik vieną šviesos karaliaus 
sūnų,— sako Finas. 

— Na, dabar tik nepamiršk, ką esi mano motinai pažadėjęs,- tarė 
galiūnas.— Ir leisk man išeiti. 

Finas atidarė duris, galiūnas išėjo ir išvydo bestovintį šviesos karaliaus 
sūnų.. 

Na ir susikibo abu stipruoliai į ir ėmėsi nuo aušros iki saulėlydžio, bet nė 
vienas nepargriovė kito ir nė vienas neištarė žodžio kitam. Vakare juodu 
nuėjo katras sau. 

Kitą rytą dar prieš aušrą vėl išėjo galiūnas laukan ir rado priešininką 
belaukiantį. Grūmėsi juodu nuo aušros iki tamsos, bet neparmetė vienas 
kito ir neištarė nė žodžio vienas kitam. Vakare nuėjo katras sau. 

Trečią dieną juodu vėl susikibo. Ritosi visą dieną, o kai sutemo — krito 
abu negyvi ant žemės. | 

Nuliūdo Finas, kad šitaip tikosi. Ir prisiminė, ką galiūno motinai 
pažadėjęs. Tai paėmė šilko klostę, kuria miegodamas klojosi, suvyniojo į ją 
abu stipruolius ir užsimetė ant pečių. Sunkiu žingsniu ėjo jis per kalnus ir 
per klonius, kilo į viršūnes ir leidosi į daubas, bet nesustojo pailsėti, kol 
atėjo į Žaliąjį Inšą. 

Galiūno motina sutiko jį prie durų ir klausia: 

— Tai atėjai? 

— Atėjau,- sako Finas,— bet ne taip, kaip norėčiau. 

— Ar padarei, ką buvau liepusi? — klausia ji. 

— Padariau,— atsakė Finas,—- bet man labai graudu, kad turėjau taip 
padaryti. 

- Nesigraudink, — tarė moteriškė.- Viskas bus gerai. Eikš į vidų. 

Finas įėjo ir padėjo naštą ant žemės. Atrišo klostę — abu vyrai 
tebegulėjo susikibę, kaip krito. 

— Brangusis Finai, kaip gerai, kad manęs paklausėi. 

Nuėjo viršun į podėlį, atkėlė nuo grindų plytą ir paėmė iš po jos mažą 
balzamo indelį. Tada suglaudė abu jaunikaičius burna prie burnos, kakta 
prie kaktos, keliais prie kelių, pirštais prie pirštų ir patepė balzamu pėdas, 
viršugalvius ir visas tas vietas, kur jų oda' buvo susilietusi. Ir juodu tuoj 
pabudo, pasibučiavo ir atsistojo. 

— Matai, Finai,— tarė Žaliojo Inšo valdovė, - juodu abu — mano sūnūs. 
Šitą man dar mažą buvo pavogę ir užkerėję. O kad padarei, kaip liepiau, tai 
dabar likis pas mus ir svečiuokis, kiek tik širdis geidžia. 

Žaliajame Inše buvo linksma gyventi, ir Finas nė nejuto, kiek laiko 
prabėgo. Vieną vakarą galiūno motina sako: 

— Rytoj bus metai ir viena diena, kai tu palikai feinus, ir jie jau 
nebesitiki tavęs sulaukti. Tai visi kaip vienas galanda kardus ir smailina 
ietis — eis tavęs ieškoti. Todėl nebegaišk — rytoj pat ruoškis į kelią. Kartu 

su tavim leisiu savo sūnų. Jei vienas pargrįši, jie taip puls tavęs sveikinti ir 
glėbesčiuoti, kad negyvai užmyluos. O kai būsite dvejumoj, mano sūnus 
nueis pirma tavęs ir pakalbės su feinais. Pasakys, kad jų karalius grįš namo, 
tik jie turės pasižadėti gražiai jį pasveikinti, prieidami po vieną, o ne visi 
būriu. 

Padėkojo jai Finas iš visos širdies ir kitos dienos rytą kartu su galiūnu 
iškeliavo namo. Kelias buvo tolimas, bet juodu neilgai teužgaišo. 

Kai jau pamatė Fino rūmus, galiūnas nuėjo vienas. Jo motinos teisybė 
sakyta: vyrai visi kaip vienas galando kardus ir smailino ietis. Galiūnas 
paklausė, ką jie darys. 

— Eisim Fino ieškoti, — atsakė feinai. 

Tada galiūnas pasakė, kaip motina buvo liepusi. Feinai mielai pasižadėjo 
nepulti prie Fino, kad tik jis sugrįžtų. 

Pašaukė galiūnas Finą, tas įėjo, ir visi feinai stojosi ir gražiai sveikino 
jį vienas po kito, kaip buvo prižadėję. 

„Taip feinai sulaukė savo karaliaus. O galiūnas grįžo namo ir jeigu dar 
nenumirė, tai ir dabar ten tebegyvena. 


KAIP FINAS KARDĄ ĮSIGIJO 


Po Dirmedo mirties išėjo feinai iš Kinteilo ir leidosi medžioklėn į Aišslį. 
Eina Finas kalno šlaitu, mojuoja iškėlęs ilgą ietį, tik žiūri — per durpyną 
pastriuokom beatlekiąs koks Žmogus, plačiapetis, tamsaus gymio, su viena 
akimi per vidurį kaktos. 

— Finai, žmonių vade, gal einam į mano kalvę? — sugriaudėjo prilėkęs. 

— Matau, kad esi ne šios žemės kalvis,- sako Finas.— Bet eisiu su 
tavim, tik rodyk kelią. 

Nusikvatojo keistasis kalvis nežmoniškai, ir nuaidėjo jo juokas per 
kalnus. 

— Na tai eime, tik žiūrėk, kad suspėtum,- suriko jis ir pasileido 
greičiau už viesulą. 

Finas nusekė iš paskos. 

Ėjo jie nuo vieno kalno ant kito, kas tyrlaukį vienu žingsniu 
peržengdami, kas slėnį — kitu, ir nuo jų greitumo žolė prie žemės linko. 
Finas irgi skuodė lyg pašėlęs, nė sykio nepristodamas, neatsilikdamas. 

Pagaliau akmenų taku priėjo juodu mūrinę trobelę. Čia kalvis atsigręžė 
ir pakratė Finui ranką. 

— Esi man lygus greitumu,— sako.— Užtat eime į mano kalvę, ir aš tau 
nukalsiu kardą, kokio tu esi vertas. 

Įėjo juodu į vidų, ir kalvio duktė gražiai juos pasitiko. Tada stojo Finas 

prie dumplių, o kalvis pasiėmė didžiulį geležies strypą ir pradėjo kalti 
didvyriui kardą. 

Kala jis, o Finas dumia dumples, nuo ugnies kaitrumo visas prakaitu 
apsipylęs. Kai jau kardas buvo kone gatavas ir dvišakė rankena pridėta, 
priėjo kalvio duktė prie Fino ir sako: | 

— Tavo kardas jau mažne baigtas, Finai. Greitai mano tėvas atsigręš į 
tave ir paklaus: „Ko tam kardui dar trūksta?“ O tu atsakyk: „Menko nieko“, 
stverk kardą ir suvaryk mano tėvui į krūtinę. Užsigrūdinęs jo krauju, kardas 
bus tvirtas — kito tokio niekur nerasi. 

Įsidėjo Finas jos žodžius į galvą. Ir tikrai, dar kiek pakalęs, atsigręžė 
slaptingasis kalvis į jį ir sako: | 

— Na, Finai, tavo kardas jau beveik gatavas. Ko dar jam trūksta? 

Finas pašoko, griebė rankeną abiem rankom ir suvarė aštrųjį kardą 
kalviui į krūtinę. Tada partrenkė kalvį ant žemės, primynė jį koja, ištraukė 
kardą ir išėjo — nusivijo saviškius. 

Užgrūdintas fėjų kalvio krauju didysis dvirankis kardas buvo iš tiesų 
nepaprastas: kur taikė — pataikė, ką kirto — nukirto. 

Finas dieną ir naktį nešiojosi tą kardą prie šono. 


KAIP FINAS SURADO LAIVININKO VAIKUS 


Medžiojo kartą Finas su savo kariais kalnuose ir sumedžiojo daug elnių. 
Pavargę nuėjo ant gražaus žalio kalno ir susėdo nugara į vėją, veidu į saulę, 
kur niekas jų nematys, 0 patiems viskas bus matyti aplinkui. 

Sėdi jie, ilsisi, tik Finas žiūri — atplaukia per jūrą laivas. 

Priplaukė laivas prie kranto, iššoko jaunas karžygys ir, stvėręs už galo, 
užtraukė jį ant žalios žolės per septynis laivus tolumo. Užtraukė ir kalno 
šlaitu, šokčiodamas per proplaišas ir lenkdamas gūbrius, pasileido ten, kur 
sėdėjo Finas su savo vyrais. 

Priėjęs gražiais žodžiais maloniai pasveikino Finą, ir Finas taip pat 
gražiai jam atsakė. Tada klausia jį Finas, iš kur atėjęs ir ko norįs. 

— Atplaukiau tamsią naktį per audringą jūrą tiesiai čia, - sako tas.— 
Turiu bėdą — milžinas man vagia vaikus. Išgirdau, kad yra šioje žemėje 
žmogus, kurs galėtų mano vaikus išgelbėti. Tas žmogus — Finas, feinų 
karalius. 

Ir pasakė tada jis užkeikimą: 

— Užkeikiu tave kryžiumi ir burtais, ir septyniais užkerėtais klajonių 
pančiais, kad tuoj ateitum pas mane — nespėjęs nė kąsnio valgymo, nė 
gurkšnio gėrimo nuryti, nė akių miegui sudėti. 

Ištarė jis tuos žodžius, apsisuko ir nuėjo nuo kalno tuo pat keliu, kur 

buvo atėjęs. Ant kranto įrėmė petį į laivą, nustūmė jį vandenin, įšoko ir 
nuplaukė, iš kur atplaukęs. 

Liko Finas sunkia širdimi — jei nedarys, kaip užkeikimas liepia, visą 
amžių gaus klajoti it koks benamis. O kur tas laivininkas pasidėjo — 
nežinia. Bet galvok negalvojęs — reikia eiti. Tai atsisveikino su savo 
karžygiais ir nusileido pakalnėn. Nuėjo, kur jaunasis laivininkas išplaukė, 
bet toliau kelią pastojo jūra. Ką darys Finas — eina pajūriu. Netoli tenuėjo, 
žiūri — priešais beatžygiuoją septyni vyrai. 

Priėjo jie, Finas ir klausia pirmąjį, kas toks esąs. 

— Dailidė, sako tas. 

— O ką tu moki? — klausia Finas. 

— Kirsiu kirviu tris kartus ir iš tų juodalksnių pastatysiu didelį ir greitą 
laivą. 

— Gerai, tu man būsi reikalingas, - sako Finas.— Einam kartu. 

Klausia Finas antrą vyrą, kas jis toks. 

— Pėdsekys,- sako jis. 

— O ką tu moki? 

— Galiu po devynių dienų susekti laukinę antį už devynių bangų. 

— Gerai, tu man būsi reikalingas, - sako Finas.— Einam kartu. 

Klausia Finas trečią vyrą: 

— Kas tu toks esi? 

— Laikytojas,- atsako tas. 

— Ką tu moki? — klausia Finas. 

— Kai nutveriu ką abiem rankom, tai jau ir nebepaleidžiu,- nebent man 
rankos ištrūktų. 

— Gerai, tu man būsi reikalingas, - sako Finas.— Einam kartu. 

Klausia Finas ketvirtą vyrą: | 

— Kas tu toks esi? 

— Lipėjas. 

— O ką tu moki? 

— Šilko siūlu galiu užlipti iki pat žvaigždžių, tik pririšk jį ten. 

— Gerai, tu man būsi reikalingas, einam kartu. 

Klausia Finas penktą vyrą, kas jis toks. 

— Aš esu vagis, - sako tas. 

-- Ką tu moki? 

— Galiu iš gervės pavogti kiaušinį, o gervė nė just nepajus. 

— Gerai, tu man būsi reikalingas, - sako Finas.— Einam kartu. 

Klausia Finas šeštą vyrą: 

— O tu kas esi? 

— Ausylius,- sako.— Aš galiu išgirsti, ką Žmonės šneka pačiame 
pasaulio krašte. 


“ 

— Gerai, tu man būsi reikalingas, - sako Finas.— Einam kartu. 

Tada klausia Finas septintą vyrą: 

— O kas tu toks? 

— Šaulys. 

— Ką tu moki? 

— Išsviesk kiaušinį aukštai į dangų, ir jei tik strėlė sieks — aš į įį 
pataikysiu. 

— Gerai, tu man būsi reikalingas, - sako Finas.— Einam kartu. 

Drąsiau pasidarė Finui, ir sako jis dailidei: 

— Na, parodyk dabar, ką moki. : 

Nuėjo dailidė pamiškėn, kirto tris kartus kirviu, ir radosi gražiausias 
laivas. 

Liepė tada Finas vyrams tą laivą į jūrą nuleisti ir patiems sulipti. 

Kai sulipo, pasišaukė Finas pėdsekį ir sako: 

— Vakar iš čia išplaukė toks laivininkas, ir mes turim jį rasti. Tai stok 
dabar laivo priekin ir parodyk, koks esi pėdsekys. 

Pats Finas nuėjo prie vairo, ir laivas išplaukė. 

Plaukė jie ilgai, nematė jūros nei galo, nei krašto, o pėdsekys vis rodė 
kelią. Galop, jau vakarui temstant, išvydo jie žemę. Priplaukė, išlipo ir 
užtraukė laivą ant kranto. 

Žiūri tada — ogi slėnyje stovi graži didelė troba. 

Eina vyrai ten. Netoli trobos pasitiko juos jaunasis laivininkas. Pribėgo 
jis prie Fino, apsikabino ir sako: 

— O, mano brangiausias, pagaliau atėjai. 

— Jei būčiau tau brangiausias, nebūtum manęs taip palikęs, kaip 
palikai, - sako Finas. 

— Bet argi aš nepadėjau tau rasti kelio? — sako laivininkas.—- Argi 
neatsiunčiau septynių vyrų tavęs pasitikti? 

Suėjo visi į trobą, rado čia daugybę valgymų ir gėrimų. Pavalgė, atsigėrė, 
tada laivininkas ir sako Finui: 

— Prieš šešerius metus mudu su žmona susilaukėm sūnaus. Bet vos tik 
jis užgimė, pro kaminą įlindo milžiniška ranka, pačiupo ir išsinešė. Prieš 
trejus metus nutiko tas pats. Šiąnakt mes vėl laukiam gimstant vaiko. Bet 
mano širdis rami, kai tu čia, nes tu vienintelis gali man padėti. 

Pavargęs buvo Finas ir septyni jo vyrai, labai visi norėjo miegoti. Tai 
liepė Finas jiems gulti ant žemės, o pats pasiliko sergėti. Sugulė vyrai, o 
Finas atsisėdo prie židinio ir sėdi. Bet pradėjo ir jį miegas lenkti. Tai įkišo 
jis geležinį virbą į židinį, įkaitino, ir kai tik pradeda akys lipti, suima už 
karšto virbo — bemat visi miegai išlaksto. 

Vidurnaktį gimė laivininko pačiai vaikas, ir tą pat mirksnį pro kaminą 
įlindo milžino ranka. | 

Pažadino tuoj Finas laikytoją, liepia tą ranką nutverti. 

Pašoko laikytojas iš miego, stvėrė už rankos ir kad patrauks, tai pro 
kaminą tik šmurkšt ir įsmuko milžino galva sulig antakiais. Bet milžinas 
tuoj trūkt laikytoją į save — tas iki pečių į kaminą ir sulindo. Traukia 
laikytojas ranką atgal — įtraukė milžiną iki kaklo. Milžinas nepasiduoda, 
traukia laikytoją — tas net iki juosmens kamine atsidūrė. Bet įsiręžęs kai 
trūktelėjo — milžinas ir įsmuko vidun sulig pažastimis. Tačiau dabar dar 
smarkiau patraukė laikytoją į save — to tik kojos palei kaminą sutabalavo. 
Na, tada susiėmė laikytojas iš paskutiniųjų, kad patraukė — tai milžino 
ranka pūkšt ištrūko iš peties ir nukrito ant žemės. O delne — septyni 
sukinkyti arkliai. Tačiau milžinas nežiopsojo, kyšt įkišo pro kaminą kitą 
ranką, pagriebė vaiką ir sudie. 

Nuliūdo visi, kad vaiko neišsaugojo. Tuomet Finas sako: 

„ — Na palaukit, priveiksim dar tą milžiną. Ryt rytą, nė saulei netekėjus, 
leisimės jo pėdomis. 

Aušrai brėkštant atsikėlė Finas su visais septyniais vyrais ir nuėjo į 
pajūrį, kur buvo savo laivą palikę. Sulipo į laivą visi ir išplaukė. Pėdsekys 
atsistojo pirmgalyje, o Finas prie vairo ir ėmė sukti laivą čia į vieną pusę, 
čia į kitą, kur tik pėdsekys iš pirmgalio jam liepė. Plaukia jie, plaukia, o 
aplink nieko daugiau nematyti, vien jūra. Vakarop, kai saulė jau buvo prie 
laidos, pamatė Finas priešaky ką juoduojant. Būtų sala, bet per maža, būtų 
paukštis, bet per didelis. Na, kas bus, tas, plaukia — pažiūrės. Jau temo 
naktis, kai priplaukė. Ogi ten — uola, o ant jos stovi pilis, ungurių odomis 
dengta. 

Sustabdo Finas laivą, išlipa visi ant uolos. Vaikšto aplink pilį, dairosi, 
tik nei durų, nei langų nemato. Galų gale žiūri — nagi durys besančios ant 
stogo. Bet kaip jas pasieksi, kai stogo tokia slidybė? Tada lipėjas ir sako: 

— Aš užlipsiu. Man čia vieni niekai! 

Strykt, pasišokėjo ir beregint ant stogo atsidūrė. Pasižiūrėjo pro duris 
į pilį, gerai į galvą įsidėjo, ką išvydęs, ir vėl nusileido. 

Klausia Finas, ką pilyje matęs. 

— Milžiną,- sako lipėjas.— Miega tas milžinas lovoje, šilko klostę 
užsiklojęs, atlaso klostę pasiklojęs, ranką ištiesęs, ant delno vaiką 
pasiguldęs. Ant grindų Žaidžia du bernaičiai — auksinėmis lazdomis 
sidabrinį rutulį stumdo. O palei židinį guli didelė medžioklinė kalė ir žindo 
du šuniukus. 

— Kaip mums viską pasiėmus? — klausia Finas. 

— Kad tik greičiau, kaipmat viską išboginčiau,- sako vagis. 

— Lipk man ant nugaros, nunešiu tave prie durų,- sako jam UPejės 

Pasakyta — padaryta, ir vagis jau pilyje. 

Na ir parodė tas vagis, ką moka. Pirmiausia išvogė vaiką milžinui iš 


185 


delno. Po to abudu bernaičius, kur žaidė ant žemės. Tada nuo milžino 
nutraukė šilko klostę ir ištraukė iš po jo atlaso klostę. Paskui pavogė 
auksines lazdas ir sidabrinį rutulį ir galiausiai abu šuniukus, kur palei židinį 
žindo kalę. Daugiau nieko gero neberadęs, išlipo iš pilies, o milžinas nė 
nepabudo — miegojo kaip užmuštas. 

Susidėjo vyrai viską laivan ir plaukia atgalios. Paplaukė kiek, o ausylius 
ir sako: 

— Aš jau girdžiu. 

— Ką tu girdi? — klausia Finas. 

— Milžinas jau pabudo ir pasigedo visko, kas iš jo pavogta. Laksto 
įsiutęs ir siunčia kalę mūsų vytis. Jei kalė nesivys, tai vysis pats. Bet kalė jau 
šoko jūron. 

Kiek palaukę, pasižiūrėjo vyrai atgal, ogi kalė jau beatplaukianti. Jūra 
tik skiriasi prieš ją ir į abi puses raudonomis kibirkštimis žyra. Nutirpo visi 
iš baimės, nebeišmano, ką daryti. Tik Finas galvos neprarado ir liepė išmesti 
iš laivo vieną šuniuką — pamatys kalė šuniuką skęstant, tai stvers jį ir 
nuplauks sau. Išmetė vyrai šuniuką, ir tikosi taip, kaip Finas sakė — 
pasigavo kalė šuniuką ir grįžo į pilį. Taip jiems pavyko išsisukti. 

Paplaukė kiek, ausylius tik sudrebėjo ir sako: 

— Aš vėl girdžiu. 

— Ką tu girdi dabar? — klausia Finas. 

— Milžinas siunčia kalę mūsų vytis, bet toji neklauso. Tai dabar pats 
vysis. 

Kai išgirdo vyrai tuos žodžius, visi kaip vienas atsigręžė į tą pusę ir 
įsmeigė akis į jūrą. Ir tikrai — netrukus išvydo milžiną, beatlekiantį per jūrą, 
o vanduo jam tik sulig strėnom. Nustėro visi iš siaubo, nebežino, kur dėtis. 
Bet Finas galvos neprarado. Palietė pirštu stebuklingąjį savo dantį ir 
sužinojo: milžiną galima nukauti, tik pataikius strėle į apgamą delne, kitaip 
šaudyk nešaudęs — milžinui strėlės nebaisios. 

Atsistojo tada šaulys ir sako: 

— Kad tik tą apgamą gaučiau pamatyti, tuoj milžiną nudėčiau. Atbrido 
milžinas per jūrą iki laivo, priėjo iš šono ir iškėlė ranką — stvers laivą už 
stiebo ir paspaudęs nuskandins. Kai tik jis ranką pakėlė, šaulys pamatė 
apgamą ant delno ir paleido strėlę. Strėlė pataikė tiesiai į apgamą, ir krito 
milžinas negyvas. 

Apsidžiaugė visi — nebebus ko bijoti. Tai apgręžė laivą, nuplaukė atgal 
į milžino pilį, ir vagis vėl pasiėmė šuniuką. Įsidėjo laivan šalia antrojo ir 
leidosi per jūrą pas jaunąjį laivininką. Atplaukę iššoko ant Žemės ir sukibę 
užtraukė laivą ant kranto. 

Tada pasiėmė laivininko vaikus ir visa, ką buvo iš milžino pilies išsinešę, 
ir nuėjo į laivininko namus. 

Išėjo laivininkas jų pasitikti, o kai pamatė savo vaikus, tai parpuolė ant 
kelių prieš Finą ir klausia: 

— Kaip tau atsilyginti? 

O Finui nieko nereikia — tegul leidžia tik pasiimti vieną šuniuką, kur 
iš milžino pilies pargabeno. Atidavė-jaunasis laivininkas Finui šuniuką ir 
dar liepia sakyti, ko norėtų — nieko jam nepagailėsiąs. Bet Finui gana 
šuniuko. Tas šuniukas ir buvo garsusis Brenas. 
 Įsivedė tada jaunasis laivininkas Finą ir septynis jo vyrus į trobą ir iškėlė 
didelę ir linksmą puotą. Metus ir vieną dieną visi puotavo, ir jei paskutinioji 
diena nebuvo geriausia, tai nebuvo ir blogiausia. 

Taip Finas surado jaunajam laivininkui vaikus ir taip įsigijo Breną. 


KONENO NUBAUDIMAS 


Sunkus pasitaikė feinams metas — visiškai nesisekė medžioklė. Sulyso 
visi, skruostikauliai atsikišo. Nebegalėdami nieko sumedžioti Ailėjaus saloje, 
sumanė jie grįžti ir pabandyti laimę Ardnamerkane, kur buvo pačias palikę. 

Ir kaip nustebo visi devyni tūkstančiai karžygių, tokiu badmečiu radę 
savo pačias riebias, raudonais skruostais. Jos buvo sočios ir dvigubai 
pagražėjusios. 

Negali feinai atsistebėti, spėlioja ir taip, ir kitaip, o Finas galiausiai 
sako: 

— Gėda mums, medžiotojams ir maitintojams, kad mūsų pačios 
prasimano valgio, o mes — ne. Nesižeminkim, neprašykim, kad jos savo 
paslaptį pasakytų, tik palikim vieną — tegul paseka jas ir viską sužino. O 
visi kiti eisim medžioklėn į Skajaus salą. 

Atsigręžė jis į Koneną, savo šunininką, ir sako: 

— Tu, Konenai, susek jų paslaptį, kai. grįšim, mums pasakysi. 

Konenas mielai sutiko. 

Kitą rytą vos auštant išsirengė visi feinai į Skajaus salą, o Konenas 
įsilipo į medį, pasislėpė tarp šakų ir žiūri, ką moterys darys. 

Netrukus sukilo visos ir išėjo ieškoti maisto pusryčiams. Pasipylė jos po 
kalno šlaitą, prisirinko šilojų šaknų, paparčių, saldžių lazdyno atžalų. 
Parsinešusios sudėjo viską į didelį katilą, sukūrė ugnį, ir bemat nuo viralo 
pasklido gardus kvapas. Pakilo tas kvapas į medį ir ėmė kutenti Konenui 
nosį. Laikėsi Konenas, laikėsi, bet galiausiai nebeištvėrė ir kad nusičiaudės! 
O tada tik bumpt ir nudribo su didžiausiu trenksmu nuo šakos tiesiai į 
moterų tarpą. 

Suprato moterys, ko jis medyje tupėjo, ir jas suėmė piktumas. | 

— Jeigu mūsų vyrai, užuot tuščiai puikavęsi, būtų mūsų paprašę, viską 

jiems būtume pasakiusios. Bet ne, slapta sumanė mus sekti kaip kokie 
vagys! — širdo jos. 

Bet daugiau nieko pikta nesakė, bijojo Koneno, kad nepašėltų,- juk 
kiekvienas jo plaukas turėjo tiek sveikatos kiek geras vyras, o plaukai buvo 
ilgi, nekirpti nuo pat badmečio pradžios. Tai tik įpylė jam viralo ir padavė. 

Pavalgė Konenas sočiai, kaip jau seniai nebuvo valgęs, ir atsigulė 
pogulio. O moterys tada susišnekėjo nubausti jį už slapukavimą. 

Įkalė du baslius į žemę abipus jo galvos ir susiėmusios apsuko apie juos 
plaukus. Tada paėjo kiek į šalį ir pagavo šūkauti, aimanuoti. Nuo jų riksmo 
Konenas pabudo ir išsigando — pamanė, ar čia priešas užpuolė, ar kokia 
nelaimė ištiko. Tik pramerkė akis ir jau šoks bėgti. 

Ir tą pat mirksnį kad suriks nesavu balsu. Jo plaukai buvo labai stipriai 
prie baslių pririšti, tai su visa oda ir nusinėrė nuo galvos, ir kraujas pasipylė 
per pečius. 

Pašėlo Konenas iš skausmo, aptemo jam protas iš piktumo, puolė jis 
prie moterų ir suvijo visas į vieną trobą. Prie durų sukrovė Žžagarų krūvą ir 
padegė — išrūkys negyvai tas nenaudėles už tokį darbą. 

Ugnis įsigavo, pradėjo liepsnoti apatiniai Žagarai. Tuo metu vienas 
feinas, kur medžiojo Skajaus saloje, pažvelgė nuo kalno per sąsiaurį į 
Ardnamerkano pusę. 

— Kokie ten dūmai dabar kyla? — pasakė.—- Ar nebus koks pavojus 
mūsų moteris ištikęs? 

Išsigando feinai, metė medžioklę ir pasileido lėkti savo Žmonoms į 
pagalbą. Kaip vėjas nušvilpė jie nuo kalno į pajūrį, o čia, įrėmę į žemę 
ilgakotes ietis, peršoko per sąsiaurį. 

Ten vienas karžygys ir galvą padėjo — nebeišlaikė virš sąsiaurio, paleido 
ietį ir liko amžinai jūros gelmėje. 

Bet visi kiti karžygiai ir pirmiausia pats Finas sėkmingai perskriejo per 
sąsiaurį. Atlėkę prie trobos, kur Konenas buvo moteris suvijęs, jie išblaškė 
laužą, sutrypė smilkstančius nuodėgulius ir plikomis rankomis išsvaidė 
liepsnojančius Žagarus. 

Išpuolė moterys iš trobelės, džiaugsmo ašaros riedėjo jų skruostais. 
Apsakė jos viską Finui ir jis nusprendė, kokią bausmę Konenui uždėti. 

— Tu turėsi mirti, karštabūdi Konenai,— tarė Finas.—- Tokia tik bausmė 
bus teisinga už tavo kaltę. 

Feinai stovėjo ratu ir tylėjo. O Konenas puolė ant kelių prieš Finą ir 
sako: 

— Jeigu man lemta mirti, didysis Finai, išklausyk paskutinio mano 
prašymo — tegul galvą man nukerta aštrusis tavo kardas, nes jis kur taiko — 
pataiko, ką kerta — nukerta. Tegul bausmės vykdytojas bus mano sūnus 
Garbas. Ir galvą leisk man padėti tau ant kelio. 

Sutiko Finas išpildyti Koneno prašymą, ir Koneno sūnus Garbas 
pasirengė vykdyti tėvo valią, nors iš siaubo nebesižinojo nė kur dėtis. 

"O pats Finas pasiėmė septynias storas elnio odas, septynis žagarų 
ryšulius, septynis medžio žievės gabalus ir susidėjo viską ant kelio, kad 
aštrusis kardas neperkirstų. Tada padėjo Konenas galvą Finui ant kelio. 
Garbas pasiėmė didįjį dvirankinį kardą. Blykstelėjo kardas, net sušvilpė, ir 
nulėkė žemėn Koneno galva. Aštrusis kardas sužeidė ir Finą, nors jis buvo 
kelį užsiklojęs trim eilėm po septynis apdengimus — kai kardas kirto, 
kraujas pasipylė iš jo gyslų ir apšvirkštė šilojus. 

Nukirtęs tėvui galvą, Garbas suriko ne savo balsu ir išėjo iš proto. 

— Kur pasidėjo feinai? Kur yra mano bičiuliai? — šaukė jis, nors visi 
stovėjo aplinkui. — Jie turės atkeršyti už Koneno mirtį! 

Mato feinai, kad Garbas išsikraustė iš proto, tai ėmė ir pasakė, kad 
feinų kariauna nusileidusi į jūros dugną. Kraupiai šaukdamas Finą, Garbas 
nubėgo prie jūros, šoko į vandenį ir nuskendo. 

Gana greitai po tų nutikimų feinams vėl ėmė sektis medžioklė — elniai 
ėmė kristi nuo jų strėlių, šernai nuo iečių, ir pagaliau didysis badas baigėsi. 


ŽALIOJI SALA 


Kur pasidėjo feinai, kai baigė garsiuosius žygius ir išėjo iš šio pasaulio? 

Vieni sako, kad Finas su visa kariauna krito didžiame mūšyje ir mirė 
kaip visi mirtingieji. Juk Pertšyre yra kalnas, vadinamas Sil Finu, tai yra 
Fino Kapu, o Glenarkyje, Inverneso grafystėje, stūkso laivo pavidalo kalnas, 
kur, pasak žmonių, palaidoti visi karžygiai. 

Kiti sako, kad Finas ne mirė, o gyvena žalioje saloje kur toli vakaruose, 
pačiame pasaulio krašte. Ta sala vadinama Jaunystės sala. Čia auga stebuklingi 
obuoliai ir trykšta užburti gyvybės ir sveikatos šaltiniai. Palaiminti yra tie, 
kurie patenka į tą keltų rojų, tą Šviesos ir Išsipildžiusių norų žemę. Vos koją 
įkeli į tą Šalį, iškart pajaunėji, pasidarai toks, koks buvai dvidešimties metų — 
kūnas išsitiesia, raukšlės pranyksta, žilų plaukų kaip nebuvę. 

Kartą į tą žemę buvo įžengęs ir vienas žmogus. Gyveno jis Vidinių 
Hebridų saloje Džuroje ir vardu buvo Engas Makgregoras. Turėjo jis 
nedidelį burinį laivą ir į Hebridus vežiodavo visokius daiktus. 

Na, stovi jis kartą Grinoko prieplaukoje, žiūri — ateina koks Žmogus. 
O jau didumėlis — trimis galvomis aukštesnis už visus kitus. Barzda ilga, 
nusidriekusi ant krūtinės, raudona kaip ugnis. Priėjęs pliaukštelėjo jis Engui 
per petį ir sako: 

— Girdėjau, kad tu vežioji į salas kam ko prireikia. Ar nenugabentum 
man mėsos į vieną salą vakaruos nuo Ailėjaus? 

Suderėjo juodu, ir atnešė tas vyras savo krovinius. Nustebo Engas, 
išvydęs, kiek jautienos ir avienos tas privertė į laivą. 

„Tiek mėsos pakaktų visai kalniečių kariuomenei“, pamanė sau. 

Kai viskas buvo sukrauta, iškėlė Engas bures, ir leidosi laivas ton pusėn, 
kur aukštasis vyras rodė. Išplaukė jie iš Klaido upės žiočių, praplaukė 
Araną, apsuko Kintairo kyšulį ir pasiekė Ailėjaus sąsiaurį. Čia jūrą apgaubė 
tirštas rūkas. Engas nieko nematė, bet plaukė, kur keleivis liepė, ir vis tolo 
į vakarus. Dvi dienas neregėjo juodu nei dangaus, nei žemės, ir Engas tik 
suko galvą, kur jie galėtų būti. | 

„Jau tikriausiai praplaukėm ir pačias tolimiausias Hebridų salas“,— 
galvojo. 

Trečią dieną rūkas išsisklaidė, ir pamatė Engas priešaky kokią neregėtą 
salą. Aplinkui teliuskavo rami pilka jūra, o pati sala Engui atrodė kaip 
žalias rojus, kur taip ramu ir gera. 

— Va jau nebetoli, - tarė aukštasis keleivis. 

Mato Engas, kad dar ne tuoj salą priplauks, tai nulipo žemyn ir 
atsigulė — pamiegos kiek. Pabudo, kai laivas nesmarkiai bumptelėjo į 
krantą. Išėjo tada į denį, žiūri — laivas aukštai iškilęs iš vandens, nes jau 
iškrautas, o keleivio ir pėdos atšalę. Taip ir pabėgo nesumokėjęs. 

Bet Engas nė nemanė jo paleisti — eis į salą ir susiras. 

Išlipo jis iš laivo ir nubrido į žole apžėlusį krantą. Vos tik atsistojo ant 
žolės, jam pasidarė lengva, tarsi kokia našta nuo pečių būtų nukritusi. Buvo 
jis senas Žmogus, o dabar pasijuto lyg dvidešimtmetis. 

Stebisi ir neatsistebi, koks lengvas jo žingsnis, kokia lygi kakta. 

„Tai čia ir bus toji Jaunystės sala“, — pamanė sau. 

Ir susiprotėjo, kad aukštasis vyras, atplaukęs jo laivu, bus iš feinų 
kariaunos. 

„Kur daugiau tokių stipruolių šiais laikais besurasi,— galvojo jis.— Tik 
čia, Karžygių saloje“. 

Bet sulygto užmokesčio atsižadėti Engas vis tiek neketino, todėl 
nesustojo, o ėjo tolyn į salą. Kiek paėjęs išvydo aukštą namą, sumūrytą iš 
neregėto didumo akmenų. Durys dvidešimt pėdų aukštumo ir dvidešimt 
pėdų platumo. 

Įėjo Engas pro tas duris ir atsidūrė dideliame kambaryje. Čia aukštame 
krėsle sėdėjo stambus senas vyras, barzda ilga, net kelius siekia. Niūrus jo 
veidas bylojo apie šimtus mūšių, o akys buvo kupinos amžino skausmo dėl 
karžygių, kurie tuose mūšiuose galvas padėjo. Tai buvo pats Finas. Pamatė 
jis Engą ir klausia: 

— Ko čia tau reikia? 

Ir tuoj, pakėlęs didžiulę ranką, pridūrė: 

— Pirmiausia atsigerk, na, o dabar jau sakyk. 

Padavė jis Engui-didelę taurę, pilną geltono kaip auksas midaus. 

Tokia sunki buvo toji taurė, kad Engas vos abiem rankom išlaikė. Išgėrė 
jis midų, pastatė taurę ir apsakė Finui, ko atėjęs. 

Išklausė Finas ir tarė: 0 

— Sakyk, ateivi iš Džuros salos, ar pažintum tą vyrą, kurs pabėgo tau, 
nesumokėjęs, jeigu čia atvesčiau? 

— Pažinčiau,- sako Engas. 

Sušūko tada Finas skardžiu balsu, ir į salę prisirinko daugybė vyrų — 
stuomeningi lyg ąžuolai, o nuo jų žingsnių net žemė dreba. Pamatė Engas 
tarp jų ir tą, kurį savo laivu atplukdė iš Grinoko. Vieni niekai ji pažinti — 
kieno gi daugiau barzda bus tokia raudona? 

— Va šitas, - parodė Engas. 

Liepė Finas raudonbarzdžiui, kad atiduotų Engui, kiek skolingas. Ką 
darys raudonbarzdis — nori nenori gavo sumokėti. Bet kai Engas atsiėmė 
pinigus ir atsisveikinęs su Finu išėjo pro duris, raudonbarzdis jį pasivijo, 
nutvėrė už peties ir išdūrė dešinę akį. Į 

— Jeigu taip būčiau anksčiau padaręs, nebūtum manęs atpažinęs, — 
pasakė. 

Sugeltas skausmo, apsipylęs krauju nuėjo Engas pajūrin. Raudonbarzdis 
irgi nusekė iš paskos. Atėjo juodu prie laivo, čia raudonbarzdis suturėjo 
Engą ir liepė švariai nusipurtyti kojas, kad neišsineštų iš salos nė dulkelės. 

Įlipo Engas į savo laivą ir išplaukė namo. Tik iškėlė bures, ir žaliąją salą 
vėl ėmė supti rūkas. O kai sala dingo iš akių, metų našta iš 221jo prislėgė 
Engą. 

Ir viso labo, kas Engui liko iš kelionės į Jaunystės m= - tai išdurta 
dešinioji akis. 


KALVIO UOLA 


Dar viena sakmė byloja, kad Finas su kovų ir medžioklės draugais miega 
didžiulėje uoloje Skajaus saloj. Ir tie, kurie šia sakme tiki, sako, kad vieną 
dieną šis galiūnas su savo karžygiais pakils iš miego — tokie pat stiprūs ir 
tvirti kaip senovėje. 

Jeigu kas įeis į Didžiąją uolą ir tris kartus papūs medinę dūdą, kur guli 
Finui prie šalies, arba jei vieną dieną ir naktį visoje žemėje niekas neprabils 
apie feinų šlovę: — tada pabus feinai iš miego. 

Žinia, pabus ne visi, kurie kadaise kovėsi petys į petį su Finu arba kartu 
medžiojo, nes Osgaras krito mūšyje, o Oisinas dar jaunystėje buvo nuo 
bičiulių atskirtas ir grįžo atgal, kai feinai jau kada buvo šią žemę palikę, 
todėl savo dienas šiame pasaulyje baigė aklas ir vienišas. Nepabus nei 

rudaplaukis Dirmedas, nei Konenas, kuris per savo karštą būdą galvą 
prarado. | | = 

Toji uola, kur feinai miega, vadinasi Kalvio uola. Kadaise Skajaus saloje 
gyveno kalvis. Išgirdo jis pasakojant apie uoloje miegančius feinus ir 
sumanė juos prižadinti. 

Atsikėlė vieną rytą ir kalno šlaitu nuėjo prie uolos. Čia susirado angą, 
įėjo į vidų. Greitai atsidūrė dideliame būste, kur viskas — ir lubos, ir 
sienos — skendėjo prieblandoj. Ir pamatė kalvis toje prieblandoje daugybę 
vyrų nepaprasto augumo, išsitiesusių ant žemės. Tai feinai čia miegojo 
tūkstančio metų miegu. Jų kojos ir rankos — nelyginant medžių kamienai, 
o veidai rūstūs, sustingę. Šalia gulėjo jų šalmai ir ginklai — milžiniški 
skydai, ilgos, sulig ištekinėm pušim ietys, žvilgantys kardai. 

Pats didžiausias iš visų feinų miegojo vidury, o prie ištiestų jo pirštų 
gulėjo ilga medinė tuščiavidurė kartis. Kalvis iš karto suprato, kad tas 
milžinas — tai pats Finas, o kartis — tai garsioji medinė jo dūda. 

Ilgai stovėjo kalvis be žado, atsidūręs tarp tų galiūnų, apie kurių žygius 
senoliai sekė sakmes dar mažam esant ir kurių vardus jis žinojo ne blogiau 
kaip savo artimųjų. 0 

Bet galų gale prisiminė kalvis, ko atėjęs. Jau matydamas, kaip tie 
šlovingieji karžygiai grįžta į žemę, pasilenkė jis prie dūdos — paims ir 
padūduos. 

Stipruoliu jis buvo laikomas savo kaimynų, bet dūdos tik vieną galą 
vargais negalais teįstengė atkelti. O Finas suimdavo ją dviem pirštais, 
prisidėdavo prie lūpų ir papūsdavo, kai jau pats be kitų pagalbos nieku gyvu 
nebegalėdavo išsiversti. Ir nuskrisdavo jos balsas už visų septynių Žemės 
ribų, ir pasiekdavo net pasaulio kraštą. | 

Taigi pakėlė kalvis vieną dūdos galą ir kad papūs iš visos sveikatos. Na 
ir sugaudė toji dūda, net uola sudrebėjo ir žemė po kojomis susiūbavo. 

Krūptelėjo milžinai per miegą, ir drebulys nubėgo jų kūnais nuo galvos 
iki pat pėdų — iš seno pažįstamas garsas vėl sujudino jiems kraują. 

 Atsikvėpė kalvis giliai ir papūtė medinę Fino dūdą antrą kartą. Sujudėjo 
feinai, persivertė ant kito šono, pasikėlė ant alkūnių. Ir pamatė kalvis, kaip 
atsimerkė jų akys. | 

— O varge! Ką aš padariau! — suriko persigandęs. Trenkė dūdą žemėn 
ir pasileido kiek kojos neša iš uolos. 

Lekia jis į dienos šviesą, o iš paskos daugybė balsų sielvartingai kartoja: 

—: Bloga mums buvo, o dabar dar blogiau pasidarė, bloga mums buvo, 
o dabar dar blogiau pasidarė... į 

Bet neatsigręžė kalvis nė karto. Ir nestabtelėjo net iš uolos išbėgęs, o 
dūmė namo kiek kojos nešė. Parlėkęs į trobą stipriai užsklendė duris ir 
prisižadėjo niekada daugiau nekišti nosies kur nereikia. 

EILPO KARALIAUS VAIKAI 


Kadai kadės apledijusių kalnų papėdėje po ūksmingais medžiais kovėsi 
Eilpo karalius su druidais. Kovoje padėjo galvą karalius, žuvo ir visa 
kariuomenė, o druidai, dainuodami šiurpias pergalės dainas, užėmė 
karaliaus rūmus. Čia, prie didžiųjų durų, rado susigūžusius Eilpo karaliaus 
vaikus — berniuką ir mergaitę — ir džiugiai šūkaudami juos apstojo. 

— Mergaitę pasiliksim sau,- pasakė jie. 

Tada išėjo į priekį viena moteriškė, palytėjo mergaitę, ir balta jos oda 
pasidarė žalia lyg žolė. 

Eilpo karaliaus sūnus nelaukė, kol druidai sugalvos, ką su juo daryti, bet 
ištrūko iš jų rankų ir pasileido per laukus, nelyginant skalikų vejamas elnias. 
Lėkė jis, lėkė nesustodamas, kol užlėkė ant Stiklo kalno. Bet naktį jį rado 
toks druidas bemiegantį ant ledinės viršūnės ir užbūrė — iš gražaus 
bernaičio pavertė šunimi, tik kalbą žmogaus paliko. 

O kai druidai susirengė iškeliauti, šuns nusprendė nesivesti — paliks 
karaliaus rūmuose kartu su karalaite, kuria druidų moterys norėjo 
nusikratyti, kad tokia nepaklusni. 

— Tegyvena žalioji mergaitė ir šuo savo tėvo rūmuose vienu du, 
pasakė vyriausias druidas.— Ir bus juodu užburti, kol nutiks du nutikimai. 
Jei atsiras mergelė, kuri savo noru apsigyvens rūmuose kartu su šunimi, tik 
tada šuo atvirs karaliūnu. Ir jei koks karaliaus sūnus pabučiuos karalaitę, 
tik tada atbals jos oda. 

Stovėjo karalaitė palei: rūmus, žalia ranka apkabinusi šunį už kaklo, o 
vyresnysis druidas parodė mostu rūmų kiemą, nužertą kovoje kritusių 
kaulais, ir paskelbė paskutinę pranašystę; po to išėjo ir niekada Čia 
nebegrįžo. 

— Jūsų tėvo ir jo karių kaulai ilgai gulės čia,- „pasakė,- kėpinami 
saulės ir plaunami lietaus, ir tik jūsų vaikų vaikai juos palaidos. 

Ėjo metai, brolis su seseria vieni gyveno tėvų namuose. Vartai iš lauko 
pusės užaugo paparčiais, siūruojančiais nelyginant jūra; tuo tarpu ir jų 
vaikystė prabėgo. Vaikščioja žalia karalaitė po tuščias menes, aukšta ir tiesi, 
žali plaukai apkritę pečius, O paskui ją sekioja šuo Žmogaus balsu, Žmogaus 
akimis ir jaunikaičio mintimis. | 

Tuo metu išžygiavo vieną dieną į tolimą Šalį j jų kaimynas, Erbio karalius, 
su trimis šimtais vyrų. Vos tik įžengė jie į kalnus, iš dangaus nusileido 
sunkus rūkas, ir jie pasiklydo. Nusigando karalius, bet eina vis į priekį, gal 
ras kelią. Ir žiūri, kad jo kariai neišsiblaškytų. 

— Neatsilikit nuo manęs! — pašaukė. 

Bet iš juodos tamsos jam beatsiliepė koks šimtas vyrų. 

O karalius vis eina tolyn. Beeidamas žiūri — dešinėje pusėje boluoja 
tylus ežeras. Ir šaukia jis vėl: 

— Neatsilikit nuo manęs! | 

Dabar tik koks dvidešimt balsų beatsišaukė. 

Išsitraukė karalius durklą, tarsi juo galėtų perskrosti rūką, ir vėl eina 
tolyn. Beeidamas žiūri — kairėje pusėje juoduoja pro rūką aukšta eglė. Tai 
šaukia trečią kartą: | 

— Neatsilikit nuo manęs! 

Dabar jau tik trys vyrai beatsiliepė. 

Ant galo pagalės sustojo karalius, iki kelių įsibridęs į tankų papartyną, 
ir pašaukė savo vyrus paskutinį kartą. Bet niekas dabar nebeatsiliepė, ir 
suprato karalius, kad liko vienui vienas. 

Su durklu rankoje stovėjo jis vietoje ir niekur nėjo, kol rūkas pagaliau 
suplyšo į gabalus ir pakilęs nuplaukė per mėlyną dangų. Tada žiūri — 
bestovįs palei Eilpo karaliaus rūmus, apleistus, paparčiais apžėlusius. 
Atsargiai įėjo Erbio karalius pro'nesaugomus vartus ir atsidūrė kieme, kur 
gulėjo kovojė kritusių karių kaulai, pabalę nuo saulės, nugludinti lietaus. 

„Didžio čia mūšio būta, kad taip viskas nusiaubta“,— pamanė karalius 
ir nuėjo per kiemą link rūmų. Beeidamas netyčia paspyrė paties Eilpo 
karaliaus kaukolę, ir ta nuriedėjo iš vieno kiemo galo į kitą. ' 

Tada akimoju išpuolė pro duris piktas šuo, baisiausiai įsiutęs šoko ant 
karaliaus, stvėrė už gerklės ir partrenkė ant žemės. Nusigando karalius, taip 
nelauktai užpultas, bet kur kas didesnis buvo jo nustebimas, kai 2uB prabilo 
skardžiu jaunikaičio balsu. 

— Tu paniekinai mano tėvo kaulus, tarė.— Tu vaikštai per LiGs: kurie 
pasmerkti čia gulėti, iki juos palaidos mūsų vaikų vaikai. 

— Pasigailėk manęs! — persigandęs prašo karalius.— Kad ir kas tu 
būtum, šunie, kalbantis žmogaus balsu, pasigailėk manęs! 

Tuo tarpu iš rūmų pasigirdo: 

— Palik jį gyvą, brolau. Kas žino, gal jis padės mus atkerėti? 

“ Šuo atšoko į šalį, o karalius visas drebėdamas atsistojo ir pamatė per 
kiemą ateinant liekną mergelę skaisčiai žalia oda ir skaisčiai žaliais plaukais. 

— Kokia čia vieta? — paklausė išsigandęs.— Ir kas tokie esate jūs, 
sr padarai? 

ia Eilpo karaliaus rūmai. Pats karalius krito mūšyje su druidais,— 
atsakė karalaitė.- O mes esam nelaimingi Eilpo karaliaus vaikai. 

Tada šuo. priėjo arčiau ir paklausė: 

— Kuo tu. vardu, pakeleivi? 

— Aš esu Erbio karalius. Turiu sūnų ir dukterį, kurie visą amžių liūdėtų, 
jei negrįžčiau. | 

"Išgirdo tuos žodžius Eilpo karaliaus sūnus, ir dingtelėjo jam gudri 
mintis. Tuomet pasišaukė seserį į šalį ir pasakė, ką sumanęs. 

— Reikia atsivilioti į rūmus to karaliaus dukterį, - sako.— Gal kaip 
įkalbėtume, kad pasiliktų pas mus gyventi. Tada vėl žmogumi atvirsčiau. O 
jos brolis gal tave atkerėtų pabučiuodamas. Kas žino? 

— Gerai sakai! — apsidžiaugė sesuo. — Bet kaip tatai padaryti? Juk 
mergelė turi čia pasilikti nežinodama, kad esi karaliūnas, o karaliaus sūnus 
turi mane pabučiuoti nežinodamas, kad aš druidų užburta. Todėl negalime 
savo paslapties atskleisti Erbio karaliui. O, jei jis teisybę sužinotų, tai tuoj 
imtų mus vaduoti iš nelaimės! g 

"— Taigi, sese,- tarė brolis.—- Pasakysim karaliui, kad leisim jam dar 
vienerius metus pagyventi — tegul grįžta namo ir pasirengia sūnui karalystę 
perduoti. O tu eisi su juo ir parsivesi karalaitę — bus užstatas. Kai jau 
turėsim ją, tada žiūrėsime — viskas nuo mūsų pačių pareis. O jeigu mums 
nepasiseks, gausim visą amžių nugyventi vieniši ir nelaimingi. 

Pasakė juodu Erbio karaliui, kaip susitarė, ir karalius norom nenorom 
turėjo sutikti. Ir iškeliavo jis kartu su Eilpo karaliaus dukteria per tankius 
papartynus, ir ėjo dieną naktį, nė karto nesustodami pailsėti, kol priėjo jo 
rūmus. 

Neilgai trukus šuo, laukiantis palei vartus, pamatė kalno šlaitu 
pargrįžtančią seserį. Kartu ėjo jauna karalaitė. Jai buvo baisu, bet ji 
neišsidavė, tokia buvo išdidi. Erbio karaliaus duktė buvo vardu Oigrigė. Vos 
tik Eilpo karaliūnas ją pamatė, tuoj suprato, kad dailesnės mergelės niekur 
neregės. Gražiai j ją priėmė Eilpo karaliaus vaikai ir iškilniai. Greitai Oigrigė 
liovėsi bijojusi ir nekentusi keistųjų savo šeimininkų. Tik niekaip negalėjo 
suprasti, kodėl tas švelniaakis šuo ir meili žalia mergelė geidžia jos tėvo 
mirties. Ir veltui jam prašė pasigailėjimo. 

— Jūs kokią paslaptį nuo manęs slepiate! — sušuko ji pagaliau. — Jaučiu, 
kad jūsų širdyse nėra žiaurumo. 

Nužydėjo pavasario varpeliai, pempės vasarą suko papievyje ratus, 
šermukšniai rudenį apkibo raudonomis uogų kekėmis — jau artinosi metas 
Erbio karaliui grįžti pas Eilpo karaliaus vaikus. 

— Kaip čia gražu tarp kalnų! — sušuko Oigrigė vieną rudens dieną. | 

Šuniui širdis net pašoko iš SaaMEsmo, bet neištarė mergelė tų žodžių, 
kurių jis taip troško. 

Iškrito pirmasis sniegas, ir jis sako jai: | 

— Greitai mus paliksi, karalaite. Rytoj tavo tėvas turi čia būti, 0 tu grįši 
pas saviškius. 

— Viena! — sudejavo karalaitė, — Oi, neliepkit man vienai grįžti namo. 
Dar kartą meldžiu — pasigailėkit mano tėvo. 

Po to tyliai pridūrė: 


197 


— O jeigu neišleisit mūsų kartu, tai duokit tėvui vienam išeiti namo, o 

mane pasilikit jo vietoj. Arba nužudykit — kaip norit. 
uo ir Eilpo karaliaus duktė laimingi pažvelgė kits į kitą. 

— Tai tu nori čia pasilikti visą gyvenimą? — paklausė abudu. 

— Taip,- atsakė Oigrigė,- kad tik išgelbėčiau tėvą. 

Tik ištarė. ji tuos žodžius, ir įvyko didžiulis stebuklas: druidų burtai 
išsisklaidė, ir. Eilpo karaliaus sūnus iš šuns atvirto gražiu jaunikaičiu. 

— Nebijok dėl savo tėvo,- šypsodamasis tarė Oigrigei.—- Mes visai 
nenorėjom jo nužudyti. 

Ir apsakė, kaip buvo užkerėtas, o sesuo tik glaudė juos abu žaliomis 
rankomis ir verkė iš džiaugsmo. , 

Jiems besidžiaugiant, Erbio karalius įžengė į rūmus ir amo neteko iš 
nustebimo. Bemat jis sužinojo karalaičio paslaptį ir išskubėjo atgal namo 
atsivesti sūnaus į Oigrigės ir Eilpo karalaičio vestuves, kurias tuodu norėjo 
iškelti nieko nelaukdami. . 

Kitos dienos vidurdienį ant eiklių žirgų Erbio karalius su sūnumi 
atšuoliavo kalno šlaitu į pilį. Smagu buvo visiems susitikus, tik Eilpo 
karaliaus dukteriai širdį skaudėjo, nes Erbio karalaitis, pamatęs žalią jos 
odą ir žalius plaukus, net atšlijo. O karalaitė jį pamilo vos išvydusi. 

— O varge, jis niekada manęs nepabučiuos, ir turėsiu pragyventi visą 
amžių druidų užkerėta,—- guodėsi ji broliui, ir graudžios ašaros riedėjo jai 
skruostais. 

— Nenusimink,- sako brolis.— Eik ir atnešk pilną taurę geltono 
midaus, padaryto iš laukinių bičių medaus. Senovėje tokį midų žmonės laikė 
stebuklingu. Kas žino, gal jis palenks ir karalaičio širdį? 

Paklausė sesuo brolio ir atnešė Erbio karaliaus sūnui taurę geltono kaip 
saulė midaus. | 

— Paragauk, kaip kvepia šilojais,- tarė ji. Tas gėrimas primins tau 
šiltą vasarą. 

Paėmė karalaitis taurę iš jos rankų, pakėlė prie lūpų. Tik paragavo to 
gėrimo — tarsi stebuklingas šydas nukrito jam nuo akių, ir išvydo jis 
karalaitę nebe žalią, o tokią, kokia ji buvo prieš užbūrimą. Ir pasirodė jinai 
tokia gražuolė, kokios jis dar niekad nebuvo matęs. Pastatė karalaitis taurę, 
apkabino mergelę ir.pabučiavo. Druidų burtai tuoj pat išsisklaidė, ir Eilpo 
karaliaus duktė iš tikro vėl graži pasidarė. 

Tą dieną buvo iškeltos dvejos vestuvės. Po vestuvių Oigrigė su Eilpo 
karaliaus sūnumi pasiliko rūmuose ir laimingai gyveno. O Erbio karalaitis 
su žmona pargrįžo į tėvo karalystę ir visą amžių gražiai čia praleido. 

Galiausiai išsipildė ir trečioji druidų pranašystė: jų vaikų vaikai Eilpo 
karaliaus kieme surinko kaulus tų karių, kur prieš daugel metų buvo galvas 
kovoje padėję, ir palaidojo. 

Škotijos šiaurėje ir Hebridų salose nuo seno žmonės tiki, kad vaikas 
užaugs nežemiškai gudrus ir išmintingas, jeigu pirmą gurkšnį pieno išgers 
iš juodvarnio kiaušo, mat juodvarnis visų paukščių išmintingiausias. 

Kadai kadės gyveno Kinteile klano vadas. Jis sumanė pabandyti, ar 
teisybę žmonės sako. Kai jo sūnus Šeimus turėjo pirmą kartą paragauti 
karvės pieno, liepė jį pagirdyti iš plono ir trapaus juodvarnio kiaušo: | 

Ėjo dienos, o sūnus vis jokių gudrysčių neturėjo. Žaidė sau, čiauškėjo 
kaip visi vaikai, taip pat kartais ožius statė, kartais geras buvo. 

Bet vieną dieną žiūri tėvas — ogi Šeimus sėdi po obelimi, akis pakėlęs 
į šakas, ir kažin ką šneka, tik ne žmonių kalba. Priėjo arčiau, - sušnarėjo 
suplakė sparnai, iš obels pakilo būrelis paukščiukų ir nuskrido. 

— Oi tėve, kam išbaidėi? — sako Seimus. Jie man pasakojo apie šiltus 
kraštus, kur būna išskridę, kada mes čia drebam nuo žiemos speigų, ir apie 
didelį mėlyną vandenyną, kuris visą laiką ramiai liūliuoja saulės nušviestas, 
kada mūsų krantus daužo pilkos bangos. | 

— Argi taip gali būti, sūnau? — klausia vadas.— Juk paukščiai nemoka 
mūsų kalbos. 

— Užtat aš moku jų kalbą,- sako Šeimus.— Ir todėl mes gerai 
susišnekam. | 

Suprato vadas, kad sūnus nežemišku gebėjimu apdovanotas — moka 
paukščių kalbą. Ir patikėjo, kad žmonių teisybė sakyta apie tą juodvarnio 
kiaušą. | | 

Ėjo metai, o slaptingą gamtos dovaną Šeimus vis tebeturėjo. Joja 
medžioklėn,- pasišneka su sakalu, tupinčiu ant riešo, nueina pajūrin — 
paukščiai jam pasakoja apie vandenyno keliautojus, 0 maži paukšteliai, 
skrajojantys aplink tėvo namus, nusako visa, kas dedasi kaimynystėje. Augo 

eimus išmintingas ir drąsus jaunikaitis ir su paukščiais mokėjo kalbėtis. 
Tai nusprendė klanas, kad jis bus tinkamas ir geras vadas, kad ateis metas 
tėvą pavaduoti. : | | 

Bet vieną nelemtą dieną supyko tėvas ant Šeimaus ir išvarė iš gimtos 
pastogės. | 

O buvo taip. Valgo kartą vadas vakarienę, Šeimus jam patarnauja prie 
stalo. Staiga rodo vadas į aprūkusias menės gegnes, kur nuo seno paukščiai 
suko lizdus, ir klausia: | 

— Sakyk, sūnau, ką ten tie varnėnai šįvakar taip čiauškia? Nesu girdėjęs 
taip klegant. 

Nuleido Seimus akis ir sako: 

— Bijau tau atsakyti, tėve, kad neužsirūstintum. 

Nuo tokio atsakymo tėvą dar labiau smalsumas pagavo. Ir Šeimus 
norom nenorom turėjo pasakyti. 

— Varnėnai sako, kad vieną dieną mudu apsimainysim vietom, ir šitoj 
pačioj menėj prie šito stalo sėdėsiu aš, o tu man patarnausi, tėve. 

Išgirdo tėvas tuos žodžius ir įtūžo. Argi tokia pranašystė nerodo, kad 
sūnus vieną dieną pakels prieš jį ranką ir nelaukdamas, kol ateis metas, iš 
jo valdžią atims? 

— Klastūne,— suriko vadas ir trenkė žemėn vyno taurę,- tai tu nori 
sukilti prieš tėvą! Lauk iš namų, atsisveikink su klanu, ir kad niekada 
daugiau mano akys tavęs neregėtų! 

Ginkis nesigynęs — tėvas nė klausyti nenori. Ir gavo Šeimus 
atsisveikinti su saviškiais ir palikti namus, kur buvo užaugęs. Išėjo jis iš 
Kinteilo tuščiomis rankomis kaip stovi, nuėjo prie jūros ir galvoja: „Visas 
pasaulis man prieš akis. Susirasiu laivą ir nuplauksiu į tas J jūras ir 
saulėtus kraštus, kur paukščiai pasakojo“. 

Kaip tyčia tą dieną į svečias šalis taisėsi plaukti vienas laivas, ir r Šeimus 
parsisamdė už jūreivį. Leidosi jis kelionėn per jūrą, tai ramią, tai audringą, 
ir nuplaukė galiausiai į Prancūziją. Cia Seimus sumanė pėsčias pakeliauti 
ir iš lėto nuėjo per šalį - — pažiūrės, kaip klosis. 

Neilgai trukus priėjo jis didelį sodą, pilną žydinčių lelijų. Pažvelgė 
toliau — ogi auksiniai bokštai dangų remia. Ir suprato Šeimus, kad čia 
karaliaus dvaras. Eina prie didžiųjų vartų ir girdi — tik zvimbia pjūklai, tik 
pokši kirviai: medkirčiai bekertą tuopų giraitę priešais pačius rūmus. O virš 
rūmų skraido neapsakoma daugybė paukščių, mažų rudų žvirblių. Skraido 
tų. Žvirblių ištisi debesys, 0 jau čirpimas neapsakomas — Šeimus net ausis 
užsikimšo. 

Priėjo prie Šeimaus tarnas ir sako: 

— Kimškis ausis nesikimšęs, keleivi, vis tiek nuo to nelemto klegesio 
neapsiginsi. Bet ko čia lauke benorėti, jei net pačiuose rūmuose neturim 
kur dėtis nuo to čirpesio-ir čerškimo. Netruks tie paukščiai ir. iš galvos mus 
išvaryti. Karalius kažin ką duotų, kad tik kas pamokytų, kaip iš tos 
negandos išsigelbėti. 

„Kas kas, o aš tai tikrai galėčiau karaliui padėti“, — pagalvojo Šeimus. 
Na ir paprašė jis tarną, kad pas karalių nuvestų. Vedė jį tarnas ilgais 
koridoriais, kur pulkai žvirblių sparneliais plakėsi į puošnias sienas, per 
terasą, kur rūmų damoms nedavė susikalbėti nesibaigiantis čirškimas, ir per 
menę su raižytom kolonom, kur žvirbliai, nutūpę visus karnizus ir atbrailas, 
čirpdami gožė rimtų karaliaus patarėjų gražbylystes. Pagaliau įėjo juodu į 
mažą kambarėlį kur pats vienas sėdėjo karalius. Langai buvo sandariai 
uždaryti, prie durų stovėjo sargybinis, bet ir tas nevaliojo nusergėti: kai rytą 
karalienė atėjo karaliaus atlankyti, vienas Žvirblis šmukšt ir įlėkė vidun. 

Ir tupėjo tas žvirblis ant krėslo ranktūrio, o karalius, žieduota ranka 
pasirėmęs, žiūrėjo į jį neišmanydamas, ką ir bedaryti. 

— Man regis, maloningasis karaliau,- sako Šeimus,- kad aš galėčiau 
tave išvaduoti nuo tų paukščių, kurie apgulė rūmus lyg kokia negerovė. 

Pradžiugo karalius, jo akys viltimi sušvito. 

— Jei taip padarysi, sako,- gausiai tave apdovanosiu ir visą amžių 
geru žodžiu minėsiu Bet kaipgi tu man pagelbėsi? 

Pasisakė tada Šeimus mokąs paukščių kalbą. 

— O kad žvirbliai tokį skardų karą pakėlė, sako,- turi būti kokia 
dingstis. 

“ Atsigręžė Šeimus į žvirbliuką ir prabilo jo kalba — tais pačiais keistais 
žodžiais, kokius sakant jį tėvas prieš daug metų pirmą kartą išgirdo po 
obelimi. Pakalbėjo Šeimus, pakalbėjo, tada paukščiukas atsitūpė ant 
ištiestos jo rankos ir kad ims čirkšti, kad ims čirenti — net kambarys plyšta. 
Nieko “karalius nesusigaudo, na, o Šeimus viską puikiausiai supranta. 
Išklausė paukščiuko skundą, atsigręžė į karalių ir sako: 

„— Atsikratyti paukščių bus nesunku. Tu, karaliau, juos užkiršinai, įsakęs 
medkirčiams iškirsti tuopas, kur jie lizdus suka. Ką jie darys, be namų likę? 
Uždrausk giraitę kirsti — paukščiai tuoj liausis blaškęsi ir duos tau ramy- 
bę. 

Sulig tais žodžiais atsistojo karalius, plačiai atlapojo kambario duris ir 
davė sargybiniui įsakymą. Ir tuojau pat išėjo iš rūmų šeši šaukliai su šešiais 
sidabriniais trimitais ir paskelbė, kad daugiau nė vienas medis, nė vienas 
krūmas, nė viena šaka ir net mažytė šakelė karaliaus dvare nebus nukirsta. 

Ir jei paukščiai tikrai paliaus čirpę, karalius dar kartą prisiekė ilga savo 
barzda-ir visais Prancūzijos šventaisiais dosniai Šeimų apdovanoti. | 

Vos tik nutilo medkirčių kirviai, iš ilgų puošnių koridorių, iš terasų, kur 
sėdėjo rūmų damos, iš menės su kolonom, kur gražbyliavo karaliaus 
patarėjai, iš visų pakraščių ir užkampių išskrido dideli būriai žvirblių, pakilo 
sulig auksiniais rūmų bokštais ir nulėkė į tuopas lizdų taisyti. O Prancūzijos 
karalius nuo to sykio laimingai gyveno, ir nė vienas Žvirblis nebedrumstė 
jam ramybės. ž 

Savo žodį karalius išlaikė ir už pagalbą gausiai Šeimui atsilygino: davė 
jam daugybę aukso ir ilgą laivą su žmonėmis. 

Išplaukė Šeimus su tuo gražiuoju laivu po pasaulį paklajoti. Paregėjo 
kraštų, kur žmonių oda juoda, kur auksas guli tiesiai ant žemės nelygu 
akmenukai kalno šlaituose, tik niekas jo nebrangina; matė gražių salų, kur 
žmogaus koja dar niekad nebuvo įžengusi. Plaukiojo Šeimus po pasaulį, ir 
vis didėjo jo išmintis bei turtai. Bet ir tolimose šalyse Šeimus nepamiršo 
gimtų kalnų, ežerų ir šilojais apaugusių Kinteilo pašlaičių. Praėjo dešimt 

metų, ir taip jis namų išsiilgo beklajodamas, kad nebeištvėrė ir pasuko 
tėviškės link. 

Vieną dieną gražus jo laivas, auksiniu priekiu skrosdamas bangas, 
praplaukė ūkanotą Hebridų jūrą ir išmetė inkarą siaurame užtakyje tarp 
Totego salos ir vienos nedidelės uolėtos salelės. Pamatė tokį didžiulį ir 
puošnų laivą Šeimaus klano žmonės, iš nustebimo amo neteko, spėlioja, 
koks čia turtuolis į jų šalį atplaukė. Nunešė skubiai žinią vadui, tam pačiam, 
kur sūnų kadaise iš namų išvarė, ir atėjo senasis vadas pajūrin keliauninko 
pasveikinti, viešnagėn paprašyti. Parsivedė jį namo, priėmė gražiai, kaip tokį 
didžiūną ir dera priimti. O kad išvaizdusis svečias jo sūnus — nė manyti 
nenumano. | 

Iškėlė vadas vakare puotą svetimšaliui pamylėti. Tada Šeimus pasisakė, 
kas €sąs. 

Tų laikų papročiu šeimininkas turėdavo patarnauti gerbiamam svečiui 
prie stalo. Tai ir senasis vadas atnešė vyno, atsiklaupė priešais Šeimų, 
sėdintį aukštasuolėje, ir duoda taurę. Na, o Šeimus ir sako: 

— Brangusis tėve, nejau tu nepažįsti manęs? Juk aš — tavo sūnus, kurį 
išvarei, perpykęs dėl paukščių pranašystės. Dabar toji pranašystė išsipildė: 
tu patarnauji man prie stalo. Bet pamirškim nesantaiką, tėve. Ir priimk 
mane! Prisiekiu tau dar sykį — jokios piktybės širdy neturėjau ir kaip gyvas 
nemaniau tau ką negera daryti. 

Išgirdęs tuos žodžius, senasis vadas pašoko nuo žemės, puolė sūnui ant 
kaklo ir pravirko iš džiaugsmo. Paskui garsiai visiems apskelbė atiduodąs 
sūnui valdžią, ir klano linksmybei nebuvo galo. 

Kai Šeimus apsakė savo klajones, plačiai po visą šalį pasklido gandas 
apie tokį keliauninką ir pasiekė net patį Škotijos karalių. O karaliui tuo 
metu labai reikėjo patikimo kario, kurs gebėtų apginti vakarinius Škotijos 
krantus, be perstogės puldinėjamus skandinavų. Pasišaukė karalius Šeimų 
į rūmus, pamatė jį didžiai išmintingą esant ir liepė pasistatyti pilį Ilen 
Donene, uolėtoje salelėje priešais Totego salą, kad iš toli matytų artinantis 
priešą ir užkirstų jam kelią į Škotijos žemę. 


JUODASIS KOLINAS 


Kembelo klanas — vienas iš galingiausių Škotijoje. Daugelį amžių klano 
vadai, Loklo baronai, gyveno Glenerčio saloje. Prie salos ramiuose įlankos 
Ou vandenyse spindėjo Ben Krušano kalnas. 

Buvo tat seniai, prieš kokius penkis šimtus metų. Klano vadui gimė 
sūnus Kolinas. Pagal tų laikų paprotį tėvai patys sūnaus neaugino, o atidavė 
tokiems paprastiems žmonėms, norėjo, kad vaikas augtų tarp tų, kurių vadas 

paskui bus. Mylėjo Kolinas savo antruosius tėvus, augo tvirtas ir drąsus. 
Nebuvo visame klane tokio jaunikaičio, kurs būtų prilygęs jaunajam vadui 
tiek imantis, tiek medžiojant, tiek plaukiojant, nebuvo nė vieno, kurs būtų 
taip mokėjęs švytruoti kalaviju ir durklu. Jaunąjį vadą klanas gerbė ir dėl 
tamsaus gymio bei smarkumo kovose praminė Juoduoju Kolinu. O kovų 
tais laikais netrūko, — mat įstatymų niekas nepaisė, ir kiekvienas klanas pats 
turėjo apsiginti savo žemes nuo plėšikaujančių kaimynų. Į Kembelo klano 
žemes ypač gviešėsi vienas kaimynas, lordas Nilas Makorkvodeilas. 

Senajam vadui mirus, klaną valdyti ėmė Kolinas. Dabar jis buvo lordas 
Glenerčis, vedė dailią pačią. Turėjo Kolinas didžią galybę, buvo klano 
mylimas, gražiai su pačia sutarė, visko pertekęs gyveno, bet širdy jam buvo 
negera. Pagriso jam niekingos riaušės, menkos kovos su kaimynais, norėjo 
tikrų kautynių, kur galėtų kaip reikiant jėgas išbandyti ir dar labiau savo 
klaną išgarsinti. | 

Ir sumanė į kryžiaus karą eiti. Prašo jaunoji žmona, kad neitų — kas 
žino, ar begrįš gyvas į Glenerčį. Bet Kolinas nė nesiklauso, nusprendė eiti, 
kaip kirviu nukirto, tik liepė Žmonai klaną valdyti, kol jo nebus, ir pilyje 
šeimininkauti. 

— Lauk manęs septynerius metus,- pasakė.— O jei tada negrįšiu, eik 
už kito, kad būtų tau užtarytojas ir klanui vadas. 

— Aš lauksiu septynis kartus po septynerius metus, - atsakė Žmona, -— 
nes nieko kito taip nemylėsiu kaip tave. Bet dėl viso pikto pasiimk kokį 
daiktą. Jei turėsi žūti, atsiųsk jį man,-— tada tikrai EOS ar tu gyvas, ar 
miręs, nereikės nežinioje kankintis. 

Liepė Juodasis Kolinas nukalti auksinį žiedą ir iš vidaus išmušti abiejų 
vardus. Perlaužė žiedą, vieną pusę su savo vardu atidavė žmonai, o kitą, su 
žmonos vardu, pasiėmė sau. 

— Nesiskirsiu su juo iki pat mirties, - pasakė.-— Ir jeigu tau jį kas atneš, 
žinok, kad niekada pas tave nebegrįšiu. 

Sėdo tada Juodasis Kolinas su keliais ištikimais vyrais į laivą ir išplaukė 
į Rodo salą. Čia jis pagarsėjo narsumu ir išbuvo septynerius metus. Vienas 
teišliko gyvas — visi ištikimieji jo vyrai kare galvas padėjo. 

Bekariaudamas Juodasis Kolinas nė nepajuto, kaip praėjo sutartas laikas 
grįžti namo. Jis dar buvo kitame pasaulio krašte, o Glenerčyje visi jo 
gedėjo, manė, kad gyvo nebėra. 

Tik Glėnerčio valdovė netikėjo, kad jos vyras žuvęs, nes sutarto ženklo 
nebuvo gavusi. Tačiau jaunikiai jau ėmė pirštis vienas po kito. 

— Juodojo Kolino tikrai nebėra gyvo,- sakė jie.— Juk praėjo septyneri 
metai — ko daugiau belaukti! 

"Bet Kolino pati neklausė jų kalbų — kol negaus sutarto ženklo, už 
nieko netekės. 


Gavę tokį atsakymą, atlyžo visi jaunikiai. Tik vienas nieko nepaisė — 
Nilas Makorkvodeilas. Paims, mano sau, našlę už pačią, tai prisijungs seno 
priešo valdas, ir kokia tada bus jo galybė! 

Bet pirmiausia reikėjo sumanyti kokią apgaulę ir įtikinti vado žmoną, 
kad jos vyro tikrai nebėra gyvo. Norėjo pasidaryti tokį pat ženklą kaip 
Juodasis Kolinas ir paduoti kokiam žmogui, kad jai nuneštų ir pasakytų 
gavęs iš mirštančio vado. Bet moteriškė nė už ką neprasitarė, koks tas 
ženklas, tada Nilas Makorkvodeilas sugalvojo kitaip ją apgauti. Atėjo vieną 
dieną į pilį ir atsivedė tokį žmogų. neva, tiesiai iš kelionės. Tas žmogus 
pasisakė grįžęs iš Romos ir parnešęs laišką Glenerčio valdovei. Atplėšė 
valdovė laišką ir sužinojo, kad Juodasis Kolinas žuvo Rodo saloje. 

Pakėlė galiausiai ji akis ir sako: 

— O daugiau nieko man neparnešei, tik laišką? Gal turi kokį daiktą? 

— Daikto netufiu nė jokio, valdove,- atsakė svečias.— Tik žinią 
parnešiau iš Romos nuo tokio kario, kuris kartu su vadu išplaukė ir 
vienintelis išliko gyvas. Apsakė jis man, kad vadas prieš mirtį įdavęs jam 
brangų judviejų sutartą daiktą, liepęs tau nunešti, kad vykdytum jo valią ir 
eitum už kito — juk nelaikysi Glenerčio be šeimininko. Koks tasai daiktas 
buvo, nežinau. Jį atėmė saracėnai, kai tą karį sužeidė. O sužeistas jis buvo 
smarkiai — net kelis mėnesius išgulėjo. 

Išjojo baronas su tuo vyru, melų prisakęs, ir suspaudė didis skausmas 
moteriškei širdį. Prisiminė, kad Juodasis Kolinas tikrai liepė už kito eiti, jei 
negrįšiąs, o pati matė, kad klanas tik tada turės ramybę ir gerai gyvens, jeigu 
ji pasirinks baroną Makorkvodeilą. Ir galų gale pasiryžo — tekės už barono, 
geriau, kai toks nuožmus kaimynas tavo draugas negu priešas. 

Tačiau širdy netiki, kad vyras žuvęs, ir tiek. Ir visaip stengiasi vestuves 
kuo toliau nukelti. Pasakė baronui, kad pirma ant Ainis Ileno viršūnės prie 
įlankos pastatys pilį savo vyro atminimui, o tada jau eis už jo. Kai 
paskutinis akmuo bus įmūrytas, baigsis jos gedulas ir juodu galės kelti 
vestuvės. 

O pati, baronui nežinant, liepia statytojams kuo lėčiau dirbti. Bet lėtink 
darbą nelėtinęs — pilies sienos po truputėlį kilo, tik žinios iš Juodojo 
Kolino vis nebuvo. 

Ir dar viena moteriškė Glenerčyje tikėjo, kad vadas tebėra gyvas. Tai 
senoji Kolino augintoja. Netiko jai tas baronas Makorkvodeilas,- kur 
matyta, kad toks dar užimtų tikrojo vado vietą? Ir siunčia ji vyriausiąjį savo 
sūnų Ijeną į Romą sužinoti, kas iš tikro. Juodajam Kolinui nutikę. Mylėjo 
Ijenas savo vadą, galvą galėjo už jį padėti, tai motina jį palaimino, ir jis 
leidosi į kelią. Keliavo jis per jūras, keliavo per sausumą, kol pasiekė tą 
gražųjį miestą. Vaikščiojo po jį daug dienų iš vieno galo į kitą ir kartą 

saulėtoje gatvelėje akis į akį susidūrė su Juoduoju Kolinu, kuris visai 
neseniai buvo čia atkakęs. 

Neapsakomai nudžiugo Juodasis Kolinas, stvėrė brolį už rankos, 
pasisveikino. 

— Ar čia tikrai tu? — sako.— Ką beveiki Romoje? 

Nieko nelaukdamas apsakė Ijenas savo vadui, kad visi žmonės laiko jį 
žuvusiu, kad jo žmona, nors ir atbula širdimi, taisosi tekėti už Nilo 
Makorkvodeilo, nes tas visokiom klastom ją įtikinęs, jog Kolinas seniai 
galvą palydėjęs. 

— Bet man regis, ji nujaučia tave gyvą tebesant ir kaip išmanydama 
delsia su vestuvėmis, - užbaigia Ijenas. 

Išgirdo Juodasis Kolinas tokią žinią ir labai susigraudino, kad taip 
suvėlavo namo pargrįžti. 

— Man nutiko kaip tam keleiviui, kur pas lotofagus buvo užklydęs,— 
pasakė. Ir tuoj pat klausia susirūpinęs: — O gal dar spėčiau grįžti, kol mano 
žmona už kito neišėjo? Lekiam negaišuodami. 

Nuskubėjo juodu tiesiai į laivą ir išplaukė per jūras namo. 

Nerimsta Kolinas, nori kuo skubiau parplaukti — jei laivas būtų skriejęs 
kaip greičiausias paukštis, jam vis tiek per lėtai būtų atrodę. Bet ant galo 
pagalės išmetė laivas inkarą Škotijos pakrantėje, ir keleiviai per kalnus 
parėjo į Glenerčį. Čia Kolinas siunčia Ijeną vieną patį sužinoti, kas pilyje 
nauja, ir liepia atnešti kokių nudryžusių apdarų, kurie tiktų elgetai. 

Pargrįžo Ijenas ir sako: 

— Baronas ir Glenerčio valdovė rytoj kelia vestuves. Jau paskutinis 
pilies akmuo įmūrytas, ir nebėra dingsties ilgiau laukti. | 

— O ašar ne dingstis? — sako Kolinas.—- Klausykis atidžiai. Eik namo 
pas motiną ir ten lauk manęs. Aš apsirengsiu tais skarmalais ir ateisiu iš 
paskos. Tik nieku gyvu neišsiduok mane pažįstąs. 

Na gerai, pareina Ijenas namo. Apsidžiaugė motina sūnaus sulaukusi, 
sveikinasi, o čia ir Juodasis Kolinas jau besibeldžiąs į duris, apsidaręs kaip 
elgeta. Priėmė geroji moteriškė jį nakvynėn, dar ir prie stalo pakvietė kartu 
pavalgyti. O pati nuėjo prie ugnies pamaišyti verdančio katilo. Maišo viralą, 
O per skruostus ašaros rieda. Ir klausia tada Kolinas: 

— Kas tau yra, moteriške? Kai įėjau, taip smagiai su sūnumi sveikinais, 
o dabar graudžiai raudi. 

— Taigi,—- sako toji. - Smagu sūnaus iš tolimo kelio sulaukus, tik 
liūdna, kad grįžo vienas. Norėjo jis parsivesti tą, kuris prieš daugelį metų 
iš mūsų iškeliavo, bet vargšelio, matyt, gyvo nebėra, kad nerado. 

Pašoko tada Kolinas, apkabino senutę. 

— Jis gyvas, sengalvėle, gyvas! — sušuko.- Va jis čia — grįžo į savo 
namus, pas savo Žmones. 


Miela buvo žiūrėti, kaip apsidžiaugė moteriškė, bet Kolinas nesiklauso 
jos džiūgavimų, tik sako: | 

— Tu, motule, turėsi man padėti. Mano žmona ir Nilas Makorkvodeilas 
kėlia vestuves, ir aš nenoriu jiems kliudyti, kol nesužinosiu, ar Žmona mane 
tebemyli. Jei nemyli, aš jai nė nesirodysiu,—- juk ir įstatymas leidžia už kito 
eiti, vyro septynerius metus nesulaukus. 

Pagalvojo moteriškė, pagalvojo ir sako: 

— Daryk šitaip, sūnau... 

Ir pamokė Juodąjį Koliną, ką daryti, o tas be galo apsidžiaugė ir įsidėjo 
jos žodžius į galvą. 

Rytojaus dieną Kolinas vėl apsitaisė elgetos skudurais ir nuėjo prie 
pilies. O čia — vestuvės. 

Menės pilnos žmonių, visi linksminasi, ūžia, tik viena Glenerčio valdovė, 
gražiai išsidabinusi nuotakos drabužiais, sėdi liūdna ir išblyškusi. 

Palei didžiąsias duris smurksojo ir daugiau elgetų, laukė malonių — juk 
per vestuves visi dosnūs. 

Atnešė pagaliau tarnai elgetoms valgio ir gėrimo, ir tie jau patenkinti. 
Tik Juodasis Kolinas neima iš jų nei dubens, nei rago. 

— Tegul man paduoda pati nuotaka, - sako,- tada priimsiu. 

Nusijuokė tarnai iš tokių Žodžių ir pagrasino, kad valdovė supyks, 
išgirdusi tokį įžūlų prašymą. Bet ji nė nemanė pykti — pakilo iš užstalės, 
nuėjo prie durų, paėmė dubenį su mėsa ir ragą su eliu ir nunešė elgetai, 
kaip tas prašė. 

Išdidusis baronas Makorkvodeilas norėjo ją sudrausti. 

— Kas žino, atsakė ji, — gal ir Juodasis Kolinas kur vargsta nelaimingas, 
ir skaudu man būtų, jeigu į jį kas ranka būtų numojęs, kaip man liepi. 

Paėmė Juodasis Kolinas mėsą iš jos rankų, išgėrė elį, jos atneštą. O 
grąžindamas ragą, įdėjo į jį žiedą, kurį buvo žadėjęs atsiųsti, jei jį ištiktų 
mirtis — pusę žiedo su iškaltu žmonos vardu. Padavė ir žiūri, akis pakėlęs. 
Tegul Žmona mato, kad jis gyvas, bet jėi nenori už vyrą pripažinti,- 
tenepripažįsta. 

O pilies valdovė tik pažvelgė į akis ir iškart pažino vyrą. O kai dar 
pamatė rage įdėtą aukso žiedą, širdis jau suspurdėjo iš neapsakomos laimės, 
ir puolė ji vyrui į glėbį. 

Suprato tada Juodasis Kolinas, kad žmona jį tebemyli, ir jų džiaugsmui 
nebuvo galo. | 

Džiaugėsi ir visas klanas, pagaliau vado sulaukęs. Visą dieną ir naktį 
linksminosi visas Glenerčis, tik šventė dabar ne vestuves, o vado grįžtuves. 

Klastūnas baronas pabėgo, didžiai nusigandęs. Žinojo, kad Juodasis 
Kolinas nedovanos už tokią apgavystę. Bet Kolino žmona jo pasigailėjo ir 
užtarė, tai Kolinas nieko ir nebedarė. 

O gražią pilį, kurią pastatydino Glenerčio valdovė, vyro belaukdama, 
Juodasis Kolinas praminė Kilčerno pilimi. Tuo vardu ji ir šiandien 
vadinama. 


FĖJŲ VĖLIAVA 


Ilgus amžius Danvegano pilis Skvajaus salos vakaruose priklausė 
Maklaudų giminei iš Maklaudų klano. Kadaise daugelis vadų per Lok 
Danvegano įlanką vedė klano karius prieš amžinus priešus Makdonaldus iš 
Eigo, nuo seno garsėjusius neteisėtais salų valdovais. Ir turbūt visų 
brangiausias Maklaudų klano turtas buvo fėjų vėliava, perduodama iš kartos 
į kartą. Sakmė apie jos atsiradimą pasidarė plačiai žinoma. 

Seniai seniai Maklaudų klano vadas buvo Malkolmas. Vieną dieną, kai 
Lok Danvegano vandenyje švytėjo vasaros dangus, o kalvos raudonavo nuo 
žydinčių šilojų, parsivedė jis už pačią gražuolę fėją. Gražiai ir meiliai juodu 
gyveno pilkoje Danvegano pilyje. Bet fėjos niekada nebūna laimingos 
žmonių pasaulyje. Taip ir Malkolmo žmona. Kai tik jai gimė sūnus, pradėjo 
ji baisiai ilgėtis saviškių, ir jos ilgesys buvo be galo didelis, didesnis net už 
meilę vyrui. Pagailo Malkolmui žmonos, kad tokia nelaiminga, ir leido jai 
grįžti pas savus — pats tik palydėsiąs iki kelio, kur veda fėjų karalystėn. 
Pabučiavo atsisveikindama fėja sūnų lopšyje ir išplaukė su vyru per įlanką. 

Diena buvo skaisti, saulėta, visai tokia pat, kaip parsivedant fėją į pilį. 
Tačiau dabar Malkolmui gėlė širdį, ir įlankos vandenys atrodė juodi ir 
niūrūs. 

Perplaukė juodu įlanką, iškėlė Malkolmas žmoną iš laivo ir pastatė ant 
žemės. Dar kiek palydėjo taku, bet kai priėjo žalių akmenų krūvą, vadinamą 
Fėjų tiltu, liepė žmona jam pasilikti ir toliau nuėjo pati viena. Nuėjo, nė 
neatsigręžė, ir Malkolmas niekada daugiau gražuolės žmonos neberegėjo. 

Tą patį vakarą pilyje buvo iškelta didelė puota — buvo švenčiamos 
klano įpėdinio, Malkolmo sūnaus, gimtuvės. 

Kad ir labai sopėjo Malkolmui širdį, niekur nesidėsi — eina į linksmąją 
puotą, taip nuo seno įprasta. Juo labiau kad ir pačiam išdidu susilaukus 
sūnaus: Juk tai — būsimasis Maklaudų klano vadas. 

Didžiojoje menėje susirinko į puotą kone visas klanas. Švietė begalybė 
žibintų, tarnai nešiojo padėklus, nukrautus sultinga elniena ir gardaus 
auksinio elio ąsočiais. Kiaurą naktį čia sk4mbėjo muzika ir dainos — 
trankiai ir smagiai griežė Makrimono klano vyrai, prisiekę Maklaudų klano 
muzikantai. | 

O visų linksmybių kaltininkas, Malkolmo sūnus, ramiai sau miegojo 
bokšte, toli nuo menės. Prie jo lopšio sėdėjo auklė. Ji buvo graži ir jauna 

mergužė ir nieko daugiau negalvojo, tik apie puotą — kokie ten svečiai, 
kaip jiems smagu. O kai pakilo mėnulis ir nušvietė vienišą bokštą, jai taip 
parūpo nueiti ir pažiūrėti! Vaikas ramiai miegojo, tai ji atsistojo, pirštų 
galais nustypseno per nendrėmis išklotas grindis ir kiek kojos neša nubėgo 
vingiuotais, mėnulio nušviestais koridoriais. Paskui nusileido dideliais 
laiptais, kur dūdmaišių muzika jau skambėjo visu garsumu, ir įėjo į menę. 
Atsisėdo pačiame gale ir nenuleisdama akių žiūrėjo, kaip svečiai puotauja 
ir linksminasi. Prisižiūrėjusi iki valios, atsistojo, eis atgal į bokštą. Bet ūmai 
ją nusmelkė baimė, nes tuo metu atsistojo ir Malkolmas savo aukštasuolėje 
ir pasigręžė į jos pusę. 5 

„Nelemta toji valanda, kai sumaniau palikti kūdikį vieną,- pagalvojo 
ji. - Užsitraukiau dabar vado rūstybę“. | | 

O Malkolmui nė motais, kad ji menėje — mano, prie lopšio kokia kita 
tarnaitė palikusi. Pašaukė jis auklę visai nepiktai ir liepė atnešti į menę 
sūnų — norėjo visiems parodyti būsimąjį vadą. 

Atlėgo kiek auklei širdis, ir bėgte leidosi ji į bokštą, vis dar drebėdama, 
kad vaikui kas nebūtų nutikę, kol ji puotoj buvo. 


+ 4 + 


Na, o vaikas, aukleį išėjus, ramiai sau miegojo. Bet netrukus pro šalį 
kraupiai klykdama praskrido pelėda ir ji pažadino. Niekas prie jo nepriėjo 
pašnekinti ir pasupti, tai jis pravirko ir jo verksmas gailiai aidėjo tuščiame 
bokšte. 

Nė vieno Žmogaus ausys negirdėjo to verksmo, bet išgirdo motina fėjų 
karalystėje. Kad ir žemėje gimęs, kūdikis jai buvo labai brangus, ir ji 
nuskubėjo kuo greičiausiai pas jį. Imti į rankas jo nebegalėjo, tai tik užklojo 
blizgančia žalio šilko skraiste, išausta taip dailingai, kaip joks žmogus 
neišaustų, ir išsiuvinėta elfų raštais. | 

Užklotas fėjų skraiste, vaikas bemat nutilo lyg motinos glėby, 
nusišypsojo ir sąldžiai užmigo. O fėja, jį nuraminusi, išėjo. 

Tada į bokštą įbėgo išsigandusi auklė. Rado kūdikį gražiai sau miegant, 
tai lyg akmuo jai nuo širdies nukrito. Bet tuoj pamatė skraistę ir suprato, 
kad čia būta fėjų. Pažino ji žalią fėjų spalvą ir elfų siuvinėtą raštą. Tačiau 
vaikui nieko pikto nepadaryta. Apsidžiaugė auklė ir pasidievagojo, kad 
niekada daugiau jo vieno nepaliks. 

Iškėlė ji vaiką iš lopšio ir su visa fėjų skraiste nusinešė į didžiąją menę, 
kaip Maklaudas liepė. Jau menė visai čia pat, jau girdėti puotos ūžesys, tik 
staiga auklei už nugaros suskambo nežemiška muzika. Ir tuoj pasklido visur, 
nustelbė Makrimono muzikantų dūdmaišius, ir visi menėje apstulbę nutilo. 

Ir išgirdo toje tyloje Maklaudas su savo svečiais stebuklingą giesmę — 

tai saldžiabalsės fėjos skelbė pranašystę, kuri nebus užmiršta, kol bent 
vienas Maklaudas bus gyvas. 

Giedojo jos, kad žalia kūdikio skraistė — tai fėjų vėliava, fėjos ją 
dovanoja Maklaudų klanui, ir Maklaudų ji bus, kol tik tas garsus Škotijos 
klanas gyvuos. Tris kartus toji vėliava išgelbės klaną iš didelio pavojaus. Bet 
išskleisti ją galima tik sunkią valandą, o ne dėl kokių niekų. 

Be amo klausėsi Malkolmas fėjų giesmės, be amo klausėsi visas klanas 
ir auklė su kūdikiu rankose. Bet ūmai giesmė pakito. Tyliau, niūriais balsais 
ėmė fėjos skelbti, koks prakeikimas kris ant Maklaudų klano, jei jie deramai 
neįvertins fėjų dovanos ir išskleis vėliavą ne pačią sunkiausią valandą. 

Kad ir po kiek amžių taip įvyktų, ištiks tada klaną trys skaudžios 
nelaimės: neilgai trukus mirs Maklaudų vado įpėdinis; uolos, vadinamos 
Trijų Mergelių vardu, atiteks Kembelų klanui, o kada pilies mažajame 
bokšte lapė atsives jauniklių, Maklaudų šlovė užges amžinai, klanas neteks 
žemių, ir paties vado šeimoje neliks vyrų — nebebus kam nė perirti luoto 
per Lok Danvegano vandenis. 

Apsakė fėjos, kokią dovaną Maklaudų klanui suteikusios, apsakė, ko 
susilauks klanas, jų priesako nepaklausęs, ir nutilo jų balsai, išsisklaidė kaip 
rūkas kalnų pašlaitėse. 

Atsistojo tada Malkolmas, nuėmė fėjų vėliavą nuo sūnaus. Išlygino su 
atidžia žalią jos šilką ir liepė įdėti į gražiai iškaltą geležinę skrynelę, kurią 
nuo šiolei klanas, eidamas į mūšį, visada turės neštis priekyje. Ir apskelbė 
visiems, kad niekas kitas, o tik Maklaudas iš Maklaudų klano tegalėsiąs 
vėliavą išimti ir išskleisti. 


* + * 


Praėjo daug metų, Malkolmas atgulė į žemę, ir klano vadas pasidarė jo 
sūnus. Nugyveno ir sūnus savo amžių, ir taip karta keitė kartą, o fėjų 
vėliava gulėjo sau ramiai iki pat tos dienos, kada Maklaudų klaną užpuolė 
didžiulė Makdonaldų klano kariuomenė, 

Jau nuo seno šitie du klanai buvo baisūs priešai, nors daugelis 
Maklaudų ir buvo susivedę su Makdonaldais. Buvo sakoma, kad Maklaudai 
ir Makdonaldai čia vieni kitiems movė žiedus ant pirštų, čia smaigė durklais 
širdį. 

Ši sykį  Makdonaldai užsimetė žūtbūt parklupdyti didžiuoklius 
Maklaudus. Išlipo jie iš laivų Voterniše, nužygiavo į Trampeną ir užgrobė 
bažnyčią. 

Tuo tarpu sutikti priešų perplaukė Lok Danvegano sąsiaurį ir Maklaudų 
vadas su savo kariuomene, ir užvirė Trampene karšta ir sunki kova. Ilgai toji 
kova truko, bet Maklaudams nesisekė, ir gavo jie pagaliau trauktis. Mato, kad 
vien peiliais ir durklais užpuolikų neatrems, nusprendė kitaip manytis. 

Ir liepė tada Maklaudų vadas atnešti geležinę skrynelę su fėjų vėliava. 
Atlaužė jis užraktus ir išėmė gražiai sulankstytą ploną žalio šilko vėliavą, 
pats sau galvodamas, kad tikrai ne dėl niekų šaukiasi fėjų pagalbos. Iškėlė 
aukštai vadas vėliavą per patį mūšio įkarštį, ir visas klanas pagarbiai, su 
nerimu žiūrėjo, kaip ji išsiskleidė ir suplevėsavo. 

Ir ūmai Maklaudams ėmė sektis. Jų jėgos taip sustiprėjo, kad 
Makdonaldai pamanė jų kariuomenę staiga padidėjus. Išsigandę, kad jų 
mažiau, Makdonaldai pradėjo trauktis, o Maklaudai juos prisivijo ir sumušė. 

Taip pirmą kartą Maklaudai pamatė fėjų vėliavos galybę. 

Antrą kartą vėliava buvo išskeista kitokia dingstimi. 

Ir vėl klanui grėsė pavojus, bet ne priešas šį sykį pakėlė prieš Maklaudus 
ginklą, o gyvulių maras išguldė bandas — tik kur ne kur teliko koks gyvulys, 
tos ligos nepalytėtas. Didelė neganda tat buvo žmonėms, nes gyvuliai juos 
daugiau rengė ir maitino. Maklaudų vadas matė, kad iš tos nelemties 
žmonės patys nebeišsigelbės. Tai išėmė fėjų vėliavą iš geležinės skrynelės ir 
sako, kaip kadaise jo protėvis: 

— Tikrai ne dėl niekų šaukiuosi fėjų pagalbos. 

Iškėlė jis vėliavą aukštyn, toji išsiskleidė ir suplevėsavo virš maro 
nusiaubto krašto. Ir nuo tos valandos nepalietė maras nė vieno gyvulio, 0 
tie, kurie jau buvo maro paženklinti, išgijo. 

Taip antrą kartą Maklaudai išvydo fėjų vėliavos galybę. 

Slinko amžiai, karta keitė kartą, ir fėjų vėliava iš vieno vado rankų ėjo 
kitam. 

Vieną kartą pas Maklaudų klano Maklaudus stojo tarnybon toks 
Biukenenas. Sužinojo ir jis apie stebuklingąją fėjų vėliavą. Tačiau jos 
stebuklingumu netikėjo. 

„— Vėliava,- sakė jis,— tik sutrūnijusio šilko skiautė, o kalbos apie jos 
galybę — tušti plepalai, kokius senutės pasakoja vienos kitoms. 

Vieną dieną, kai Maklaudų vadas buvo išplaukęs iš Danvegano, sumanė 
Biukenenas pats vėliavos galią išbandyti ir įrodyti visiems, kad vėliavos 
stebuklingumas — tuščios pasakos. Netoli kaimo gyveno kalvis, Biukenenas 
ir pašaukė jį, kad skrynutę atplėštų, nes ji buvo užrakinta, o raktą vadas 
išsivežęs.' Kalvis skrynutę atidarė. Biukenenas išėmė plono šilko vėliavą ir 
pamojavo išskleidęs. Tikrai, ar galima taip be reikalo šauktis fėjų!? 

Kas toliau dėjosi, nestebino tų, kurie tikėjo fėjų pranašyste. 

Greitai susprogo karo laivas „Šarlota“, ir žuvo Maklaudų vado 
palikuonis. Trys mergelės buvo parduotos Engui Kembelui iš Isnėjaus. Ir 
galiausiai tikosi taip, kaip fėjos pranašavo prieš daugelį metų. Danvegano 
pilyje besisvečiuojant leitenantui Makleinui, jo prisijaukinta lapė atsivedė 
jauniklių vakariniame „pilies bokšte. Ir pradėjo nuo to laiko mažėti 
Maklaudų turtai, daug žemių buvo išparduota. Vėliau klanas po truputėlį 


211 


turtus atgavo, bet šlovės jau niekada nebesusigrąžino. Neilgai trukus išaušo 
ir tokia diena, kada Maklaudų vado šeimoje tik trys vyrai beliko — 
nebebuvo nė kam perirti keturirklio laivo per Lok Danvegano vandenis. 
Šiandien fėjų vėliava yra stiklinėje dėžėje Danvegano pilyje. Visi, kas tik 
žino nepaprastą jos istoriją, sustoja ir apžiūri tą sudūlėjusį senovinio šilko 
gabalą, nuo senumo jis net parudavęs, bet elfų siuvinėjimai vis dar žymu. 


ŽALIAKEPURIAI 


Mažoje dviejų kambarių trobelėje tarp pajūrio pievų gyveno Džokas 
Gauris ir jo pati Megė. Turėjo jie sklypą žemės, gaidį, kelias vištas, porą 
žąsų ir kiaulę. Nuo aušros iki sutemų jie dirbo neatitiesdami nugaros: 
augino žirnius, pupas, salotas, ropes, kopūstus ir bulves. O vakarais, jei 
būdavo giedra, Džokas eidavo Žuvauti, ne, ne su valtim, neturėjo už ką 
valties įsigyti, žŽuvavo nuo pakrantės akmenų. 

Bet Džokas buvo savo dalia visai patenkintas. O Megė, žiūrėk, atsidus 
ir sakys: 

:— Diena lekia po dienos, bet geresnės — nė vienos. Ak, vyreli, kaip 
norisi gražių daiktų. 

— Tik apsidairyk, jų čia tiek ir tiek, - sako Džokas.— Gėlių visokiausių 
ir paukščių. 

— Gėlių ir paukščių! — sako ji.— Aš noriu, kad gražu būtų mūsų 
trobelėje! 

Tai Džokas išeina laukan, priskina skambalėlių ir parneša į virtuvę. 

— Va, tebus gražu ir namie. 

Tada Megė nusijuokia ir sako: 

— Tu, Džokai Gauri, esi geras vyras, o aš — tikra paikšė. 

Na, vieną ankstų rytą išėjo Džokas pririnkti ugniakurui žagarų. Eina per 
lazdynų tankumyną ir staiga girdi — miškingoje lomoje nuo jūros pusės kaž- 
kas spigiai kvatoja: cha cha cha, cho cho cho. Nusistebėjo Džokas — kas čia 
galėtųbūti tokiam užkampy, kurbemažniekas kojos nekelia. Pasidėjo ža garus 
po lazdyno krūmu ir per aukštus paparčius nuklampojo stačiu taku žemyn į 
lomą. Iš pradžių jis girdėjo, kaip čia kažkas juokėsi, paskui baugščiai suspigo 
ir pasileido bėgti — tik sutrepsėjo kojos. Bet atėjęs į lomą nieko nepamatė. 

Ne, šį tą pamatė — ogi žolių kupstą, o šalia jo keturias sidabrines 
taures, keturis sidabrinius šaukštus ir didelį sidabrinį dubenį. 

Atsiklaupė Džokas prie tų sidabrinių daiktų, varto rankose vieną, varto 
kitą — negali atsigrožėti. 

— Oi, oi! — stebisi.- Kad jie būtų mano, parneščiau namo, tai bent 
apsidžiaugtų Megė, tai bent nušvistų jai akys. 

Bet Džokas buvo doras žmogus ir neėmė, kas ne jo. Atsidusęs paliko 
dailiuošius rykus kur radęs, išklampojo -per paparčius iš lomos, pasiėmė 
žagarus ir nuėjo namo. 

Paporino jis Megei, ką matęs, tai toji ir sako: 

— Kas žino, gal tie gražūs rykai mums skirti? Kas žino, gal jų 
šeimininkai ėjo sau ir nuėjo, o juos mums paliko? Gal jie dabar ten ir 
surūdys begulėdami. Eik atgal ir pažiūrėk, ar dar tebėra. 

— Ne,- atitarė Džokas,— aš turiu kitų darbų. Mesiu mat dabar viską ir 
eisiu.— Bet Megė patempė lūpą, tai jis pasakė: — Na, gerai jau, gerai, 
nueisiu, kai pradės temti. 

Taigi vakarop Džokas baigė dienos darbus ir vėl išėjo į lomą. Saulė jau: 
buvo nusileidusi, ėmė kilti mėnulis. Dabar Džokas ėjo labai tyliai, atsargiai, 
čia pasilenkdamas, čia atsitūpdamas po paparčiais, vis dairydamasis ir 
saugodamasis, kad jo nepamatytų gražiųjų sidabrinių daiktų šeimininkai, 
jeigu jie kartais būtų kur netoliese. Pagaliau slapstydamasis atsėlino prie 
žaliojo kupsto. Gražieji rykai tebęgulėjo, kur buvo palikti rytą, ir blizgėjo 
tviskėjo mėnesienoje. 

Bet klausykis — kas čia girdėti? Ogi tas pats spigus juokas. Bet žiūrėki— 
kas čia dedasi? Ogi kupste atsidaro durys, ir pro jas pasipila aibė mažyčių 
žmogeliukų. Visi apsitaisę žaliai ir visi laiko rankose po žalią kepurę. 

Priėjo tie žmogeliukai prie gražiųjų sidabrinių > apžiūrėjo tylėdami. 
Tada vienas ir sakys: 

— Matau! Matau! O ką gi aš matau? Ogi matau pirštų žymes ant 
brangiųjų mūsų rykų. Girdžiu! Girdžiu! O ką gi aš girdžiu? Ogi girdžiu 
atodūsį ir neištartą norą juos turėti. Tas, kuris juos čiupinėjo, labai būtų 
norėjęs juos pasiimti. 

— Tai kodėl nepasiėmė? — klausia kitas žmogeliukas. 

— Todėl, kad tai būtų buvus vagystė, - sako pirmasis. 

— Tai jis yra doras žmogus, sako antrasis. 

— Na, dabar tegul tuos rykus pasiima bet kas! — suspigo trečias 
žmogeliukas.— Mums jie nebereikalingi. 


Jei koks lobis bus nors mirksniui 
Į žmogaus rankas pakliuvęs, 

Tai Žaliajam mūs-pasauliui 

Jau tas lobis kaip nebuvęs! 


— O mes galim parsinešti daugybę kitų rykų iš ten pat, iš kur 
parsinešėm žaliąsias kepures. 

— Na, pirmyn į Londono miestą! — sušuko jis ir pakilo į orą kaip 
paukštis. 


Tada žaliąsias kepures užsimovė visi kiti. 

— Na, pirmyn į Londono miestą! — sušuko jie. 

Visi pakilo į orą, lengvi kaip pienės pūkeliai, ir nuskrido virš paparčių, 
virš žaliojo kupsto, virš riešutyno ir pradingo iš akių. 

Pasidarė tyku ramu — nešlamėjo nė lapelis, neūkavo pelėda, nelojo lapė. 
Vien gražieji sidabro indai prie kupsto blizgėjo mėnesienoje, ir Džokas, 
pasislėpęs tarp paparčių, nebegalėjo suprasti, ar čia sapnas, ar tikrovė. Bet 
vis dėlto jis girdėjo ir žinojo, kad jis yra tas „bet kas“, kuriam žmogeliukai 
leido pasiimti savo turtą. 

Tad nieko nelaukdamas išlindo iš papartyno, susirinko sidabrines taures, 
sidabrinius šaukštus, pasiėmė sidabrinį dubenį ir kiek įkabindamas 
nuskubėjo namo — nunešė turtą Megei, kad būtų jai džiaugsmo, kad 
nušvistų akys. 

Megė glėbesčiavo Džoką, juokėsi, plojo rankomis, net apsiverkė iš 
laimės, paskui sudėjo sidabro taures, sidabro šaukštus ir sidabro dubenį į 
lentyną priešais langus, kad žvilgėtų ryto saulės spinduliuose. Sudėjo ir 
susimąstė. Be tų sidabro indų jos virtuvė buvo vargana ir niūri. O dabar 
prie tokių grožybių atrodė šimtą kartų varganesnė ir niūresnė. Lango 
užuolaidos — ak, nudryžę skarmalai, abi kėdės bjaurios ir išsiklaipiusios. 
Arbatinuko snapas nudužęs, o puodukai ir lėkštės... net senturgy tokių 
niekas nė už dyką neimtų! Prarado Megė ramybę — čia džiaugėsi naujaisiais 
daiktais, čia krimtosi dėl senųjų. Net naktį nebegalėjo užmigti — blaškėsi 
lovoje, vartėsi nuo šono ant šono, dūsavo ir pyko ant Džoko, ko tas ramiai 
sau miega šalimais. 

Ir pagaliau ji sumanė, ką daryti. 

Kitą dieną nieko daugiau neveikė, vien apie tai tegalvojo. Ir ką gi ji 
padarė saulei leidžiantis, kai Džokas pasiėmė meškerę ir išėjo prie jūros 
gaudyti Žuvų rytojaus pietums? Ogi susidėjo kone visus savo rykus į maišą, 
užsimetė ant nugaros, į rankas pasiėmė po kėdę ir išėjo į lomą. 

Ten prie žolių kupsto pastatė ant žemės kėdes, padėjo maišą su rykais 
ir sušnabždėjo: | 

— Dovanoju tiems, kurie mus apdovanojo. 

Tada apsisuko ir leidosi į kojas. 

Netrukus parėjo namo ir Džokas, parnešė sugavęs šlakį. Jau sėsis 
pailsėti — ogi nėra anei vienos kėdės. Duoda Megė jam arbatos — ogi su 
skardiniu puodeliu. Žvilgt Džokas į langą — ogi tas plikas, be užuolaidų. 

— Kurgi viskas pasidėjo? — klausia suraukęs kaktą. 

Megė nusijuokė ir apsakė ką padariusi. 

— Rytą, vos pakirdę, - sako ji,— eisim, vyreli, į lomą pažiūrėti, ką ten 
rasim. O rasti tai tikrai rasim — negaliu aš apsirikti. 

Ir Megė neapsiriko. Atsikėlė juodu dar su tamsa ir nuskubėjo į lomą. 

Ir ką gi jie ten pamatė? Tik jau ne tuos rakandus, kur Megė buvo palikus. 
Jie pamatė daug gražesnių daiktų: dvi puošnias ąžuolines kėdes su 
minkštomis sėdynėmis, daugelį gražiausių indų, įmantriai išrašytų raudonom 
rožėm, ir dvi aksomines užuolaidas žaliais ir auksiniais ruoželiais. 

— Negi čia mums?! — sako Džokas.— Kaip manai, ar čia dovana? 

Sulig jo žodžiais kupste kažkas plonai sukikeno, ir tykus balselis 
sucypsėjo: 

— Taip taip, dovana dorajam žmogui ir jo pačiutei. 

Pasiėmė Džokas kėdes, Megė susikišo į maišą indus, užuolaidas, ir 
abudu patraukė namo. | 

Parėję užkabino užuolaidas, dailiai išrikiavo indus, gražiąsias kėdes 
pastatė prie židinio iš abiejų pusių, ir dabar virtuvė jau buvo visai padori. 
Ką ten padori — Megė sakė, kad gražesūės nė būti negali. Bet dabar jau 
kliuvo kambarys su ta bjauria sena lova, suadytom .paklodėm, sulopytom 
antklodėm. Na, toks kambarys tik gėdą daro! 

— Žinai, ką aš sumaniau? — sako ji vakare, jau užsivilkusi naktinius 
marškinius. Imkim rytoj rytą ir nugabenkim lovą prie to kupsto. 

— Kodėl ne,— juokiasi Džokas. | 

— Ir tą seną suskilusį veidrodį, - sako Megė,-— ir skardinį praustuvą, ir 
viską, kas tik yra kambary. Pasidarysiu nuo šiol, Džokai, garbi šeimininkė. 

Na, rytą ėmėsi jie darbo: išgabeno lovą, paklodes, antklodes ir visus 
kitus kraustulius — ne vieną sykį sukorė iki lomos ir atgal. O vakare nuėję 
rado gražiausią 3žuolinę lovą su bumbulais, keturias minkštas baltos vilnos 
antklodes, išsiuvinėtą lovos užtiesalą, šešias baltas kaip sniegas paklodes, 
dailingas užuolaidas, margaspalvį kilimą, drožinėtą komodą, tokias pat 
kėdes, marmurinį praustuvą su dramblio kaulo dubeniu, veidrodį 
sidabriniais apsodais, sidabrines šukas, sidabrinį plaukų šepetį. Megė pasakė, 
kad toks miegamasis pritiktų net pačiam Anglijos karaliui. 

Laiminga Megė tik vaikščiojo po trobelę, tik dėliojo naujuosius daiktus 
čia vienaip, čia kitaip, ir Džokui buvo labai smagu. Todėl jis mielai pritarė 
Megei, kai ta sumanė mažiesiems žmogiukams atsidėkoti. 

Na tai prikepė Megė pyragų ir raguolių, riestainių ir visokiausių 
tešlainių ir pridėjo dvi pilnas pintines. O vakare Džokas nunešė jas į lomą 
ir padėjo prie žolių kupsto. Šalia paliko popieriaus lapą, kur didelėm 
raidėm buvo užrašęs AČIŪ. | 

— Kažin, ar tiems žmogiukams patiko mano vaišės? — tarė Megė kitą 
rytą.- Eik, Džokai, ir parnešk pintines. O gal jose rasi ką įdėta ir mums, — 
nusijuokė. 

— Gana,- pasakė Džokas.- Ir taip jau daug visko gavom. 

— Teisybė, tarė ji. - Aš.tik pajuokavau. Na, bet pintines tai parnešk. 

— Kiek aš galiu per tuos krūmus ir paparčius ten brautis? — nusijuokė 
Džokas ir išėjo į lomą. 

Taip, pintines jis rado kur palikęs, bet jos buvo tuščios, tik prie vienos 
pintinės ant žemės gulėjo mažytė žalia kepuraitė. 

„Matyt, bus kuris pametęs, - pamanė Džokas.— O gal tyčia paliko?“ — 
dingtelėjo jam. 

„Bet kam ji būtų reikalinga? Paėmė Džokas tą mažytę kepuraitę ir 
pasukinėjo rankose. Kepuraitė staiga ėmė ir padidėjo. 

„O, dabar ji gal ir man tiks, - pamanė Džokas. — Taip, kaip čia buvus! 
O ką tie žmogeliukai sakė, užsidėję kepures?“ 

— Na, pirmyn į Londono miestą! Va ką jie sakė! — sušuko Džokas. 

Vos tik jis ištarė tuos Žodžius, bežiūrint pagavo kilti aukštyn, pasiekė 
debesis, iškilo virš jų ir ėmė skrieti viršum pelkių ir kalnų, viršum upių ir 
ežerų, viršum miškų, miestų ir kaimų, ir vis greičiau ir greičiau — net galva 
apsvaigo, ir jis užsimerkė. 

Bumpt! Džokas vėl atsidūrė žemėje. Tik nežinia kur. Ogi Londono 
mieste! Ogi karaliaus rūmų rūsyje! Nespėjo jis dar nė apsiprasti, staiga 
atsilapojo rūsio durys ir įžengė du pikti vyrai su kardais rankose. 

— Aha! Vagis! Pagaliau mes tave sugavome! — sušuko vienas. | 

Stvėrė juodu Džoką už rankų ir nuvedė į kalėjimą. Iš kalėjimo pristatė 
į teismą, kur jį apkaltino pavogus sidabrines taures, kėdes, užuolaidas, 
baldus — visus tuos gražius daiktus, kuriuos žalieji žmogeliukai padovanojo 
Megei. 

Lyg tyčia teisėjas kalbėjo angliškai, o Džokas temokėjo tik gališkai, jis 
nesuprato nė žodžio, ką sakė teisėjas, 0 tas nesuprato nė žodžio, kai Džokas 
aiškino, kaip atsidūręs rūsyje. Ant galo pagalės prisiekusieji nusprendė, kad 
Džokas — burtininkas, nes kaip kitaip būtų galėjęs tuos daiktus išnešti. O 
kad jau burtininkas, tai teismas paskelbė ištartį vargšą Džoką pakarti. 

Taigi pastatomos kartuvės, Džokas užvaromas ant medinės kartuvių 
pakylos, kur jau laukia korikas užnerti jam kilpą ant kaklo, aplinkui žiopso 
didžiausias žmonių pulkas, o vargšas Džokas liūdnai mąsto apie namus ir 
Megę, ir apie žaliuosius žmogeliukus, per kurių gerumą jį ištiko toks 
graudulingas galas. 

Bet palūkėkit, palūkėkit! Argi jį tas graudulingas galas ištiko? Nieko 
panašaus! Džokas buvo mandagus, tai pas teisėją jo nusiimta žalioji kepurė 
ir įsikišta į kišenę. O dabar, kai budelis jau taikėsi užnerti jam kilpą ant 
kaklo, jis tik šmaukšt išsitraukė kepurę iš kišenės ir užsidėjo. 

— Na, pirmyn ir namo! — sušuko jis. 

Ir kas nutiko? Ogi medinė pakyla pakrypo, kilstelėjo nuo žemės, 
korikas paknopstomis nusirito nuo jos, pakyla su visom kartuvėm ėmė kilti 
aukštyn, o podraug su ja ir Džokas, tvirtai įsikibęs į kartuvių stulpą. Jis kilo 

aukštyn ir aukštyn, pasiekė debesis, iškilo virš jų ir nuskrido, vis greičiau ir 
greičiau, viršum miestų ir kaimų, viršum sodybų ir miškų, viršum ežerų ir 
upių, viršum pelkių ir kalnų, viršum mėlynos jūros kranto ir galiausiai ėmė 
leistis — pamažėle pamažėle ir kaip paukštis nutūpė ant lygios pievos prie 
savo namų. 

Iš trobelės išbėgo Megė. Džokas paleido kartuvių stulpą, nuskubėjo prie 
jos, išbučiavo ir apsakė, kas jam buvo nutikę. 

Pašnekėjo juodu kiek, apsiramino, tada nuėjo į lomą ir padėjo žaliąją 
kepurę ant žemės prie žolės kupsto. 

— Nuolankiai dėkoju,- tarė Džokas,- tik kad Žmogui iš tokios 
dovanos — gyva bėda. 

Ar tik jie neišgirdo plonai kikenant kupsto viduje? O gal ir neišgirdo. 
Kas ten žino. Bet kepurę vis tiek paliko, o kai atėjo kitą kartą, jos 
neberado. Neberado nei dovanų. 

O iš kartuvių ir pakylos Džokas pasidarė tvirtą valtį. Ir dabar tyliais 
vakarais išplaukia į jūrą ir sugauna daug daugiau žuvies nei nuo pakrantės 
akmenų. 


NESĖS EŽERO KELPIS 


Kelpis — tai baisūnas, gyvenantis ežere. Tačiau jis minta ne žuvimis. Ne. 
Jis ėda žmones. Kai išlipa iš ežero, kelpis pasiverčia arkliu, tarpais sartu, 
tarpais juodu su balta žvaigžde kaktoje. Ir toks tas arklys gražus, toks jaukus 
ir meilingas, kad nuilsęs keleivis, paskaudęs kojas nuo ilgo kelio, nieko 
daugiau nenori — tik sėsti ant jo ir joti toliau. O arklys to ir telaukia, jis 
jau gatavai pabalnotas ir pakamanotas. Tai šok ant jo, vaikine, šok, mielas 
žmogau ar moteriške, ir sėsk į balną! O kas toliau? Kad jau užsisėdai ant 
to arklio, tai ir nebenulipsi. Pasileis kelpis šuoliais į savo ežerą, pasiners su 
visu tavim į vandenį ir suris tave stačią. 

Na, o didžiausias iš visų kelpių ir nuožmiausias buvo Nesės ežero 
kelpis — nė nebesuskaičiuotum, kiek neatsargių žmonių jis buvo nusinešęs 
ir suėdęs. | 

Ir pasiryžo kartą vienas drąsus Žmogus, toks Džeimsas Makgregoras, 
padaryti galą kelpio aibėms. 

Tai va, atbuvęs kokius reikalus mieste, eina sykį Makgregoras tuščiu 
keliu namo -ir mato — pakelėje ganosi juodas arklys su -balta žvaigžde 
kaktoje, pabalnotas ir pakamanotas. Kai Makgregoras ėjo pro šalį, arklys 
tyliai sužvengė. 

— Aha,- sako Makgregoras pats sau. —- Aha, mano gražuoli, dabar turiu 
nežiopsoti. Juk žinau, kad ne viskas yra taip, kaip atrodo. 

Praėjo jis pro arklį nė galvos nepasukdamas, netoliese užlindo už uolos, 
išsitraukė kardą ir laukia. 

O ką daro juodasis arklys? Rupšnoja žolę lyg niekur nieko, bei žingsnis 
po žingsnio vis artėja prie uolos, kur laukia Makgregoras. „Aha! Aha, mano 
gražuoli!..“ Priartėjo arklys prie pat uolos, tai Makgregoras tik capt, pastvė- 
rė už kamanų, atsivėdėjęs kardu perkirto jas ir nutraukė arkliui nuo galvos. 

Ir kas tada pasidarė? Nagi arklio nebeliko, o priešais Makgregorą stojosi 
kelpis, pasivertęs žmogumi, visas juodas kaip anglis, o akys dega nelygu 
velnio. 

— Atiduok man kamanas! — sukriokė jis. 

— Ne,- sako Makgregoras. 

— Atiduok, atiduok! — kriokia kelpis. 

— Ne,- vėl atsako Makgregoras.— Atstok nuo manęs, jei ne — mano 
kardas perkirs ne tik kamanas. 

Pradėjo tada kelpis inkšti ir verkšlenti: 

— Tos kamanos mano. Aš tau nieko pikto nepadariau. Kam tau 
svetimas daiktas? 

— Kad tos kamanos man didžiai patinka, - sako Makgregoras. 

— Bet, žmogau,- sako kelpis,- tos kamanos pavojingos. Jos tau 
užtrauks nelaimę. Pakelk jas aukštyn ir pasižiūrėk pro žąslų grandį. 
Pamatysi, kokios nelaimės tavęs laukia. 

Pakėlė Makgregoras kamanas ir pasižiūrėjo pro žąslų grandį. Ir pamatė 
aplink save pulkus velnių. 

— Šalin! — sušuko jis ir švystelėjo kardu. Velniai bemat pradingo. 

Makgregoras nusijuokė. 

— Tavo gąsdinimai baisūs tik tam, kieno širdis baili, - pasakė jis kelpiui 
ir eina tolyn. Vienoj rankoj nešasi kamanas, o kitoj — kardą ir kartkarčiais 
pamojuoja kelpiui prieš nosį, nes tas vis seka iš paskos ir pusbalsiu grasina 
ir burnoja. 

Ėjo taip juodu, ėjo ir galų gale pamatė Makgregoro namus. 

— Džeimsai Makgregorai, aš užkeikiu tave, kad niekad nejeitum savo 
trobon su kamanom! — sukriokė tada kelpis. 

— O aš tavo paties burtais užkeikiu tave, kad niekad, per amžius 
neprieitum prie manęs arčiau kaip per ištiestą ranką su kardu. 

— Raganius! — sukriokė kelpis. 

- Šioks toks,- nusijuokė Makgregoras. 
-Tada kelpis peršoko Makgregorui per galvą ir atsistojo nuo trobos 
pusės. 

Makgregoras nusijuokė vėl. 

— Bičiuli,- sako,— ar tik nesitaikai į trobą? Taip, mano moteriškė ten 
viena, tai jau laižais, manai per vakarienę ją sudoroti. Tik neteks tau 

peržengti mano slenksčio, nes virš durų kabo šermukšnio šaka, ir virš 
antrųjų durų taip pat. O šermukšniai, pats žinai, saugo namus nuo visokių 
neprašytų svečių — velnių, raganių, vaiduoklių, žiežulų ir kelpių. 

— Tai susitarkim geruoju,- sako kelpis.— Na, tegul aš negaliu įeiti į 
tavo trobą. Bet ir tave užbūriau ir užkeikiau, kad su mano kamanomis 
trobą, o aš atstosiu nuo tavęs ir niekada nebesirodysiu. 

— Kai prieisiu prie trobos, tada ir pagalvosiu,- sako Makgregoras. Ir 
eina sau neskubėdamas, o kelpis puldinėja čia į vieną kelio pusę, čia į kitą, 
čia užbėga už akių, čią seka iš paskos, bet neprieina arčiau kaip per ištiestą 
ranką su kardu. Ir vis rėkia: 

— Nejeisi trobon su mano kamanom! Su mano kamanom trobon 
nejeisi! | 

— Nerėk, ausis užtrenksi,- ramiai sako Makgregoras. 

Priėjo prie trobos, sustojo ir mąsto. Žiūri — langas atviras, o prie jo 
sėdi žmona ir ado jam kojines. 

— Gera Žmona apsaugos nuo visų pasaulio kelpių,- susijuokęs sako 
Makgregoras.— Gaudyk! — sušuko ir numetė per langą kamanas jai į skreitą. 

Žmona pašoko išsigandus. Buvo ko ir išsigąsti, nes kelpis taip sustugo, 
kad net troba sudrebėjo. 

— Nugalėjai mane šį kartą, tu raganiau! — sustaugė kelpis ir nukūrė į 
tamsą. 

Makgregoras atidarė duris, įėjo trobon. Kamanas pakabino viršum 
židinio ir kai tik panori sužinoti, kas dedasi nematomame velnių ir 
visokiausių nelabųjų pasaulyje, nusikabina, pažiūri pro žąslų grandį ir viską 
pamato. bo jis pats ir daugelis kitų išvengė daugybės negandų. Žmonės 
jį praminė Zynium Makgregoru, ir jis daug gero visiems padarė. 

O kas nutiko kelpiui? Nagi pasinėrė jis į Nesės ežero gelmes ir liko ten 
amžinai. Tik dabar minta nebe žmogiena, o žuvimis, nes nebeturi kamanų 
ir nebegali nuvilioti neatsargių keleivių. 


SEPTYNCOLIS 


Turėjo Škotijos karalius tris dukteris, visos . trys buvo gražios, bet 
jauniausioji — visų gražiausia. Ir atėjo kartą joms pasipiršti trys karaliūnai, 
visi dailūs, bet jauniausias visų dailiausias. 

Vieną saulėtą dieną karalius, visos trys karalaitės ir visi trys karaliūnai 
išėjo prie ežero pasivaikščioti. Tik kur buvęs nebuvęs iš po žemės kuokšto 
iššoko mažas žmogeliukas, viso labo kokių septynių colių aukštumo. Nutaisė 
liūdną veidą, atkišo ranką, prašo išmaldos. 

— Eik šalin, tu bjaurus žmogiūkšti! — pasakė karalius. 

— Eik šalin, tu bjaurus Žmogiūkšti,- pasakė taip pat du vyresnieji 
BAISNEAi 

— Eik šalin, tu bjaurus Žmogiūkšti,— pasakė taip pat dvi vyresniosios 
karalaitės. 

Bet jaunesnioji karalaitė tarė: 

— Nekalbėkit taip negražiai su tuo vargšeliu Septyncoliu. 

Išlupo perlą iš savo juostos ir įdėjo tam žmogeliukui į ranką. Perlas 
mažutis, bet Septyncoliui — didelė dovana. 

— Čia irgi tau,- tarė jauniausias karaliūnas. Išsiėmė iš kapšelio mažutį 
aukso pinigėlį ir įdėjo žmogeliukui į ranką. 

Ohoho! Ir mažasis žmogeliukas Septyncolis nuskuodė sau nė 
neatsigręždamas. 

O karalius, karalaitės ir karaliūnai eina toliau ežero pakrante. Praėjo 
pro nedidelį miškelį ir mato — ogi prie pat kranto stovi ežere neapsakomo 
gražumo laivas, baltas lyg iš dramblio kaulo (o gal ir tikrai iš dramblio 
kaulo), auksiniais stiebais ir sidabrinėm burėm, o ant aukščiausio stiebo 
kabo žalia vėliava su balta lelija. 

— Ak,-— sako vyriausioji karalaitė, - einu tuo gražiu laivu paplaukioti, 

— Ok,- sako taip pat ir antroji karalaitė, - aš irgi einu tuo gražiu laivu 
paplaukioti. 

O jauniausioji karalaitė sako: 

— O aš neisiu tuo gražiu laivu paplaukioti, gal jis užkerėtas. 

— Bailė! — pasakė vyriausioji karalaitė ir įlipo į laivą. 

— Bailė,- pasakė taip pat ir antroji karalaitė ir įlipo į laivą paskui 
vyriausiąją. 

— Kas bus — tas,- pasakė tada jauniausioji karalaitė,- bet niekam 
neleisiu savęs baile vadinti. 

Ir paskui seseris įlipo į laivą. 

Karalius su trimis karaliūnais jau irgi buvo į laivą belipą, tik staiga 
nežinia iš kur išdygo laive tas žmogeliukas Septyncolis ir neleidžia. 

— Čia dabar! — supyko karalius.— Tu mar drausi ką daryti? 

Stvėrėsi už kardo, išsitrauks, bet ranka taip ir sustingo vietoj: dabar jis 
tiek begalėjo kardą išsitraukti, kiek būtų galėjęs be sparnų paskristi. Norėjo 
kardus išsitraukti ir visi trys karaličnai, bet ir jų rankos sustingo. 

Sustingo ne tik rankos, bet ir kojos, ir jie negalėjo nė iš vietos pajudėti. 
Tai tik stovėjo ir žiūrėjo, kaip Septyncolis suspigo “Pirmyn!“, kaip burės 
išsipūtė ir laivas nušliuožė per skaidrų ežerą, o baltas, auksinis ir sidabrinis 
jo atspindys nuplaukė per vandenį šalia. | 

Karalaitės ištiesė rankas ir sušuko: 

— Gelbėkit! Gelbėkit! 

Bet Septyncolis sudraudė: 

— Nutilkit čia nerėkusios! Kas nusipelnė laimės, tą laimė ir liks. O 
šūkaliojimai nieko nepadės. Tik laivas apsivers. | 

Tai karalaitės nutilo, tik kokia ašara nuriedėjo per skruostus. 

O karalius su trimis karaliūnais stovi ant kranto, negali pajudėti, bet 
viską mato, kas dedasi anapus ežero. Mato — laivas sustojo, ir Septyncolis 
su trim karalaitėm išlipo į krantą. Tada balta pintine nuleido karalaites į 
žemės gelmes, o paskui įšoko ir pats. 

Kai jų nebeliko nė ženklo, atgijo tada karaliaus ir karaliūnų rankos 
kojos, ir jie pasileido bėgti. Bėgo bėgo aplinkui ežerą, kol pribėgo tą vietą. 

ia mato — stovi keltuvas su šilko virve, o prie jos pririšta balta pintinė. 
Šoko karaliūnai prie jos, leisis į žemę ieškoti karalaičių. Bet į pintinę 
daugiau kaip vienas netelpa, tai susiginčijo, kuriam lipti pirmam, ir karalius 
tada pasakė: 

— Pirmasis — vyriausias. 

Taigi įlipo tas į pintinę, o kiti du leidžia žemėn,- kai norės grįžti, 
tepatimpčioja virvę, ir jie iškels. Leido pintinę pakaitom, virvė vyniojosi 
vyniojosi sieksnis po sieksnio ir galų gale išsivyniojo visut visutėlė. Jie ėmė 
laukti. 

Laukė valandą, laukė dvi, laukė tris, keturias, penkias, bet virvės kaip 
niekas netimpčioja, taip netimpčioja. Nebesulaukę traukia pintinę atgal, 
ištraukė, o toji tuščia. Nusiminė visi ir nuėjo namo. O prie keltuvo karalius 
pastatė sargybinius, kad per naktį saugotų akių nenugręždami. 

Kitą dieną nusileido žemėn antras karaliūnas, bet ir tas nebesugrįžo, ir 
karaliui iš sielvarto net galva ėmė -maišytis. 

Na, o trečią rytą nusileido žemėn jauniausias karaliūnas. O dabar galim 
ir mes nusekti jį ir pažiūrėti, kas jam nutiks. | 

Karaliūnas leidosi žemyn ir žemyn, o aplink tamsu ir tylu — nieko 
nematyti, nieko negirdėti, lyg būtų juodame maiše. Bet galiausiai pasirodė 
šviesos taškelis, o paskui pasidarė visiškai šviesu, ir pasigirdo vandens 
čiurlenimas. Pintinė bumptelėjo į žemę, ir karaliūnas išlipo. 

Kur jis atsidūrė? Kitame pasaulyje. Po kojų žaliavo pieva, pilna gėlių, 
per pievą tekėjo mirguliavo upelis, medžiuose čiulbėjo paukščiai, skaisčiai 
švietė saulė. O tolumoj stovėjo didingi rūmai, ir baltos jų sienos kilo į 
vaiskų žydrą dangų. | 

Bemat nuskubėjo karaliūnas į tuos rūmus. Kiemo vartus rado atdarus, 
rūmų duris taip pat, tai įėjo vidun ir eina per didžiules menes. Vienoj 
menėj žiūri — židiny dega ugnis, 0 ilgas stalas nukrautas valgymais. ir 
gėrimais. 

Karaliūnas alkanas, norėtų sėsti prie stalo ir pavalgyti. Bet negražu taip 
imti ir valgyti neprašytam. Tai atsisėdo prie židinio ir laukia. 

Neilgai trukus išgirdo jis žingsnius, o kartu strakt pastrakt — lyg 
paukščiukas koks šokuotų. Paskui plačiai atsidarė durys, kur buvo palikęs 
praviras, ir kas gi įėjo į menę? Nagi jauniausioji karalaitė, o šalia, įsikibęs 
jai į padurkus, įstraksėjo Septyncolis. Ak, kaip apsidžiaugė karaliūnas su 
karalaite susitikę, apsikabino, pasibučiavo, Septyncolis jiems ir iš galvos 
išdulkėjo. 

O tas pažiūrėjo į juos, pakraipė galvą, pasispyręs užšoko ant stalo ir 
žvalgosi. 

— Nematau, kad būtų kas valgyta,- sako karaliūnui.— Ar jaų taip 
nusistekenai, kad nė valgyti nebenori? | 

— Ne,- sako karaliūnas.—- Labai noriu, betgi nesėsi prie stalo 
neprašytas. 

- Hm,- sako Septyncolis.- Aniedu karaliūnai taip nemanė. Kibo į 
valgį be jokio prašymo,-nė neapsidairę. O kai paklausiau, ar žino, kieno tas 
stalas, tai tik burnojo priešais. Cha! Cha! Kažin ar greitai jie vėl dabar 

Priėjo karaliūnas prie tų užuolaidų, kap O varge! Abudu 
karaliūnai pavirtę marmuro statulomis! 

— Ma juos galai! — sako Septyncolis. - Sėdam pietauti. 

Sėda karaliūnas su karalaite, valgo. Septyncolis irgi strikinėja po stalą, 
pasiima čia trupinėlį šio, čia to. Valgymai vienas už kitą gardesni, tik 
karaliūnas vos gali kąsnį nuryti, vis neina iš galvos tos dvi statulos. 

Bet viskas niekis, kad tik“ jis su karalaite. 

Po pietų Septyncolis išleido juos į gražų sodą. Čia jie vaikščiojo susiėmę 
už rankų iki pat vakaro, kol Septyncolis pašaukė vakarienės, o paskui 
nuvedė gulti. 

Rytą Septyncolis patiekė skanius pusryčius, pats irgi valgė, strikinėdamas 
nuo vieno dubens prie kito. Po pusryčių sako karaliūnui: 

- Šiandien turėsi eiti į slėnį. Kiek paėjęs prieisi milžino pilį. Pilyje rasi 
vyriausiąją karalaitę, tai imk ją ir išsivesk. Bet pirmiausia prieisi kito 
milžino pilį, o ten rasi vidutiniąją karalaitę, tai ir tą veskis drauge. Milžinai 
šoks vytis, todėl duodu tau du peilius. Nusviesk vieną už savęs, kai vysis 
pirmasis, ir nusviesk antrąjį, kai vysis antrasis, it milžinai tau. nieko 
nepadarys. O dabar eik, gana čia bespindakiuoti į savo mieliausiąją. 
Anksčiau išeisi, anksčiau ir pareisi. O jai čia nieko neatsitiks. 

Tai karaliūnas ir išėjo. Ėjo ėjo per slėnį visą dieną, pavargo, išalko, 
atmušė kojas, tik kai saulė paraudo ir čmė leistis, jis pamatė mūrinę pilį. 
Įėjo į tą pilį ir rado vyriausiąją karalaitę. Ji sėdėjo viena ir ašarojo. Išvydusi 
karaliūną pralinksmėjo, pataisė jam sočią vakarienę. 

Tik spėjo karaliūnas nuryti paskutinį kąsnį, staiga pasigirdo sunkūs 
žingsniai dun dun dun, net pilies sienos sudrebėjo. 

— Aiman,- sako karalaitė, - pareina milžinas! 

Įstūmė karaliūną indaujon, užrakino, o raktą įsidėjo į kišenę. Ir bemat 
vidun įbildėjo dideliausias baisus milžinas. Patraukė jis nosį, pašniurksėjo 
ir sugriaudėjo: 

— Užuodžiu žalią mėsą! Duok greičiau! Duok greičiau! 

— Užuodi savo vakarienę, - sako karalaitė.— Rytą ta mėsa tikrai žalia, 
bet dabar jau išvirta, tai sėskis ir valgyk. | 

— Kvepia kaip žalia, - sako jis. 

— Ji ir nėra labai suvirus, o tokia, kaip tu mėgsti, - sako karalaitė. - Bet 
tau vis negerai. 

Milžinas dar kiek pabumbėjo, tada sukirto vakarienę, didžiule ranka 
nusibraukė bjaurią burną ir klausia: 

— Kada tu už manęs tekėsi? 

— Per šventą Niekada,- sako ji. 

— O kada tas bus? — klausia Žiovaudamas. 

— Greitai sužinosi, sako karalaitė.— O dabar eik gulti. 

— Ne,- sako tas,—- neisiu. 

Ir neina — žiovauja, markstosi, murma kažką apie šventą Niekada. Bet 
galų gale pasidėjo galvą ant dubens ir užmigo. 

Vos tiktai milžinas užmigo, karalaitė išleido karaliūną iš indaujos. 

— Eik dabar kuo greičiausiai į kito milžino pilį, kur yra vidutinioji mano 
sesuo. Kai judu grįšit, aš lauksiu raita ant eiklaus žirgo. 

Karaliūnas buvo labai pavargęs, bet nieko neveiksi — leidžiasi vėl į 
kelią. Ėjo ėjo visą naktį ir sulig aušra priėjo kito milžino pilį. Pats milžinas 
dar miegojo, bet antroji karalaitė jau buvo atsikėlusi, užkūrusi ugnį ir virė 
milžinui pusryčius. Išvydusi karaliūną labai apsidžiaugė. Bemat nusivedė jį 
arklidėn, čia jie pasibalnojo du agnius žirgus, užsėdo ir išjojo. Bet jojant pro 
vartus vienas žirgas kliudė kanopa akmenį, ir trenksmas pažadino milžiną, 
nes tas nebuvo didelis miegalius. Pašoko milžinas ir kriokdamas puolė vytis. 

Arkliai lėkė kiek įkabindami, bet milžino žingsniai buvo labai dideli, ir jis 
vis artėjo. Jau ištiesė milžinas ranką, čiups vieną arklį už uodegos, tada 
prisiminė karaliūnas Septyncolio įduotą peilį. Metė jį atsisukęs, ir toje vie- 
toje, kur peilis nukrito, stojosi tankūs spygliuoti brūzgynai. Įkliuvo milžinas 
į tuos brūzgynus, ir, kol išsinarpliojo, karaliūnas su vidutiniąja karalaite 
prijojo kito milžino pilį. Čia pasislėpusi už gyvatvorės raita laukė vyriausioji 
karalaitė. Negaišdama ji leidosi drauge, ir visi šuoliavo tolyn ir tolyn. Bet 
milžinas jau buvo išsigavęs iš dygliųjų brūzgynų ir vėl lėkė kriokdamas visa 
gerkle. Išgirdęs jį kriokiant, iš savo pilies išbėgo ir antrasis milžinas. 
Dundėdami vijosi jie raitelius dideliausiais žingsniais ir jau buvo visai 
beprisiveją. Bet numetė karaliūnas antrąjį peilį, ir kur peilis krito, atsivėrė 
žemė ir pasidarė didžiulis gilus ežeras — mylios platumo, sklidinas juodo vandens. 

Sušoko milžinai į tą ežerą, bet vandens buvo jiems virš galvų, tai 
išklampojo atgal ir leidosi bėgti aplinkui. Kol jie apibėgo, karaliūnas su 
abiem karalaitėm prijojo Septyncolio rūmus. O Septyncolis buvo savo 
rūmus užbūręs, kad niekas be jo leidimo negalėtų įeiti. Tai milžinai prilėkę 
parėkavo, pagrūmojo, bet nieko nepešę ir apsisukę nusliūkino namo. 

Džiaugėsi karalaitės neatsidžiaugdamos, kad išsigelbėjo nuo milžinų, bet 
kai pamatė marmurinėmis statulomis paverstus savo mylimuosius, tai vėl 
labai nusiminė ir pravirko. Tada kur buvęs, kur nebuvęs atsirado 
Septyncolis, maža lazdele palietė statulas, ir tos atvirto karaliūnais. | 

— Gal dabar pasimokėt ir toliau būsit mandagesni,- pasakė jis.— Tik 
kažin? Vargu ar iš jūsų kas doro beišeis? 

Na, o tuo tarpu viskas buvo gerai. Tai susėdo visi prie stalo ir gardžiai 
papusryčiavo. ž 

Po pusryčių nusivedė Septyncolis visus tris karaliūnus ir visas tris 
karalaitės į savo lobių menę. Čia buvo tiek aukso, sidabro ir visokių 
brangenybių, kad tie savo akimis nepatikėjo. O blizgėjimas, o tviskėjimas — 
karalaitės su karaliūnais tik mirksėjo, tik aikčiojo. 

— Na, užteks žiopsoti,- palūkėjęs sako Septyncolis.- Noriu jums 
parodyti va ką. | 

Ir parodė apvalų stalelį su trim auksinėm karūnom. Kiekvienoje 
auksinėje karūnoje buvo įdėta po mažesnę sidabrinę, o sidabrinėje po 
mažesnę žalvarinę. | 

— Tos karūnos skirtos jums, - pasakė Septyncolis ir padavė karalaitėms 
po vieną.— Saugokit jas, mergužės,- pasakė, nes su jomis turėsit būti per 
savo vestuves, O visų vestuvės turės būti tą pačią dieną. Jei vestuves kelsit 
ne tą pačią dieną arba būsit be karūnų, jus ištiks nelaimė, ir labai didelė 
nelaimė. Todėl nepamirškit mano žodžių. O dabar pats metas jums grįžti“ 
namo. Kelio gale rasite pintinę, su ja ir iškilsite į viršų. Patimpčiokit virvę, 
ir karaliaus sargybiniai jus ištrauks, jie dieną naktį laukia prie keltuvo. 

Tai jie atsisveikino su Septyncoliu ir išėjo poromis, susikibę už parankių. 

Jauniausioji karalaitė su savo karaliūnu ėjo paskutinieji. Netoli jie 
tenuėjo, o jauniausioji karalaitė ir sakys: 

— Ak, man į kurpaitę įkrito akmuo. 

Tai sustojo nusiauti, sustojo ir jos karaliūnas. Palaukusi, kol kiti nutolo, 
karalaitė padavė karaliūnui savo karūnas ir sušnibždėjo: 

— Mielasis, man regis, tavo broliai ką pikta sumanė. Man regis, jie nori 
tau ką bloga padaryti. Man regis, jie lieps tau lipti į pintinę paskutiniam, tai 
tu nelipk, tik įdėk didelį akmenį. Tada matysim, kas bus. Karūnų aš 
neimsiu. Tebūnie jos pas tave. Laikyk pasikišęs po apsiaustu. Juk 
Septyncolis sakė, kad per vestuves su jomis būčiau. O aš už nieko kito 
netekėsiu, tik už tavęs. 

Na, eina jie toliau, prisivijo kitus, ir visi drauge priėjo kelio galą, ten 
rado ir baltąją pintinę. 

Įlipo vyriausioji karalaitė į pintinę, patimpčiojo virvę ir akies moju 
atsidūrė viršuje. Sargybiniai prie keltuvo pagavo linksmai šaukti ir ją 
sveikinti. Linksmi jų sveikinimai ir šauksmai ataidėjo į požemį, ir visiems 
ten belaukiantiems pasidarė drąsiau. Tuojau pintinė nusileido dar, ir į viršų 
buvo iškelta antroji karalaitė, o paskui ir trečioji. Tada buvo iškeltas 
vyriausiasis karaliūnas, po jo — vidurinysis. Beliko požemy jauniausias 
karaliūnas. Stovi pats vienas, laukia, o karalaitės žodžiai neina iš galvos. 

Todėl kai pintinė vėl nusileido, karaliūnas į ją nelipo. Tik įkėlė 
susiradęs dideliausią akmenį ir patimpčiojo virvę. Pintinė ėmė kilti, bet nuo 
pusės kelio pasileido atgal ir taip trenkėsi į žemę, kad tik šipuliai pažiro. 
Gerai, kad karaliūnas spėjo atšokti — būtų jam galas buvęs. 

Ką dabar daryti? Eina atgal į rūmus — susiras Septyncolį, gal ką patars. 
Ieško šen, ieško ten, ir rūmuose, ir aplinkui, bet Septyncolio — nė ženklo. 
Na ir gyvena vienas tuose rūmūose savaitę, gyvena kitą, randa ko valgyti, 
turi gerti, tiktai Septyncolio nei rasti, nei prisišaukti negali. 

Vieną rytą nuėjo į lobių menę. Ant apvalaus stalelio, kur anąkart būta 
karūnų, pamatė gražią auksinę tabokinę. Paėmė, atidarė, ir tik strykt iš jos 
Septyncolis ir stovi ant stalo. 

— Tai ką, nusibodo mano rūmai? — juokiasi. 

— Ne,- sako karaliūnas.—- Jeigu čia būtų mano karalaitė, nieko kito 
nenorėčiau, gyvenčiau su ja rūmuose iki amžiaus galo. 

— Bet tavęs jau pasigedo ten, viršuje, - sako Septyncolis. Įšoko atgal į 
tabokinę ir liepia: — Uždenk tabokinę ir įsidėk į kišenę. Kai prireiks mano 
pagalbos, atidenk. Ar karūnas tebeturi? Tai saugok. O dabar užspausk 
dangtelį ir eik į sodą. Tik daryk, kaip sakau, ir viskas bus gerai! 

Gerai negerai, bet klauso. Uždarė tabokinę, įsidėjo į kišenę ir su visom 
trim karūnom po apsiaustu išėjo į sodą. Čia rado žvyro taką, iš abiejų pusių 
apaugusį erškėčiais, ir eina juo nusiminęs. Priėjo posūkį — ir kas gi čia 
dabar? Ogi jis vėl šiame pasaulyje, stovi ant pažįstamo kelio. Už poros 
mylių — karaliaus dvaras, pakelėje kalvė, pro kurią tiek sykių ėjo su 
karalaite prie ežero. Tik pats neregėtai nuskaręs. Tiesa, po apsiaustu turi 
tris karūnas, bet tas apsiaustas purvinas ir nudriskęs kaip kokio elgetos. 

Taip jam bestovint ir besistebint, išėjo oran kalvis, nužiūrėjo jį ir sako: 

— Se tau! Toks stipruolis vaikšto dykas, o kalvėje darbams galo 
nematyti. Eikš pas mane, padėsi kalti. Gausi valgio ir nakvynę, o jei gerai 
dirbsi, tai kas savaitę dar ir primokėsiu. Sutarta? 

— Sutarta,- sako karaliūnas. | 

Įėjo į kalvę, stojo pūsti dumplių, o kalvis ėmė pasagas kalti. 

Padirbo jie porą valandų, kalvis sako: A 

— Tam kartui gana. 

Įšėjo abu iš kalvės, susėdo ant suolo, Kalvis iš virtuvės atnešė duonos, 
sūrio, alaus ir sočiai karaliūną pamaitino. Pro šalį ėjo siuvėjas, atsisėdo ir 
tas greta, 

+ Kad jau nutiko bažnyčioj, tai nutiko,- sako siuvėjas,- Juk žinai, 
šiandieną vestuvės, tai žmonių prisirinko be galo, be krašto, ir aš buvau nuėjęs. 

= Tai prisižiūrėjai grožybių, - sako kalvis, 

- Ir taip, ir ne,- sako siuvėjas. - Dvi karalaitės — tikra grožybė: abiejų 
drabužiai deimantais išsiūti, ant galvų po tris karūnas, Gražūs ir abu 
Jaunikiai — kai ėjo prie altoriaus, tai liemenės ir kelnės žibėtę žibėjo nuo 
aukso ir brangenybių. O va jauniausioji karalaitė — gyva liūdnybė. Stovi 
prie kolonos su šiurkščia pašųkineė suknele, nusiverkusi, ant dailių skruostų 
dar ašaros tebežvilga. 

= Vargšejė, - sako kalvis. Kur nebus nusiverkusi, kai šitaip karaliūno 
neteko — nutrūko virvė su visa pintine, Ir jis užsimušė, Bet sakyk, kas gi 
ten, bažnyčioj nutiko? 

- Tai va,- sako siuvėjas.- Eis jau tieji karaliūnai prie altoriaus, 
pasipūtę, nosis užrietę kaip kokie pasaulio valdovai, bet paėjo keletą 
žingsnių, ir staiga tik bildų bildu prasivėrė grindys, Ir jie šlumšt ir sukrito 
į laidojimo rūsį. | 

Na ir kilo tada šurmulys: ponios spiegla, vestuvininkai grūdasi prie 
duobės pasižiūrėti, įgriuvėliai rėkia Iš rūsio: „Gelbėkit! Gelbėkit“, mirtinai 
išbalęs kunigas kalba poterius, su kopėčiom atskubėję meistrai šaukia: 
„Duokit kelią! Duokit kelią!“ — tik niekas neduoda. Bet ant galo pagalės jie 
šiaip taip ištraukė tuos karaliūnus, apkibusius voratinkliais ir pelėsiais, 
nubalnotom nosim. Na, kaip ten buvo, kaip nebuvo, bet vestuvės iširo, 

"monės sako, taip yra užkeikta, kad karalaitės tik tada ištekės, kai vestuvės 
bus visų trijų sykių įr kiekviena bus trim karūnom, 

- Jauniausioji karalaitė Juk Irg! tur! karūnas, - sako kalvis, 

- Taigi kad ne,- sako siuvėjas, - toji varguolė neturi, Padavė savo 
mylimejam, 0 tas ir prasmego su visom karūnom. Čia Jau tikrai kokie 
burtai, nes toje vietoje nėra ženklo, kur jų į Žemę lelstasi, nėra nei keltyvo, 
O karalius dabar paskelbė: kas padarys tris tokias karūnas, tam Ir atiduos 
bedalę karalaitę, Išbandyk laimę, Kaunusis kalvį. 

= Ar aš? - juokiasi kalvis.- Kad reikėtų nukalti tris pasagas = kodėl 
ne, tik ne tokias karūnai. Manding, visam pasauly nerastum kalvio, kur 
tokias rankas turėtų. 

Karaliūnas visą laiką tylėjo Ir klausėsi. O dabar ir sakys: 

= Aš noriu pabandyti šitas karūnas nukalti. 

- Tu? — sako kalvis. 

> Taip. Tokius darbus aš moku dirbti, Atnešk man karūną pasižiūrėti, 

duok ketvirtį svaro aukso, ketvirtį svaro sidabro ir ketvirtį svaro žalvario ir 
palik mane vieną per naktį, pamatysi — įki saulėtekio visos trys karūnos bus 
gatavos, karalaitė galės jas užsidėti, duok Dieve jai sveikatos. 

Kad tik tau pasisektų, - pasakė kalvis ir nuskubėjo į karaliaus dvarą, 
kur gavo aukso, sidabro ir žalvario ir karūną pasižiūrėjimui, raliai 
pasiėmė viską, užsidarė vakare kalvėje ir ėmė kalti, Kalė, dzingsėjo iki pa 
saulės tekėjimo, o prie kalvės susirinko didžiausias būrys žmonių ir Klausi 
Jie lipo vieni kitiems ant pečių, norėjo pažiūrėti pro langus vidun, bet nieko 
daugiau nematė, tik skaisčiai žioruojantį žaizdrą ir virš priekalo pasilenkusį 
karaliūną su kūju. 

Pakals.karaliūnas kiek, pakals, tada prieina prie lango ir išmeta lauk čia 
gabalėlį aukso, čia sidabro ar žalvario, o žmonės tuoj prišoka ir pasiima. 

- Jis viską Išsvaidys perniek, tas piemengalys,- sakė jie. - Nenukalė jis 
karūnų. 

Bet išaušo rytas, ir karaliūnas išėjo Iš kalvės. Vienoje rankoje laikė 
karaliaus karūną, o kitoje — tris vieną Į kitą suleistas karūnas — auksinę, 
sidabrinę ir žalvarinę, kurias buvo atsinešęs po apsiaustu. 

nonės pagavo šaukti, valiuoti = net kitame pasaulio kraštę būtum 
išgirdęs. O kai Jie kiek aptilo, karaliūnas paprašė kalvį, kad nuneštų 
karūnas į karaliaus dvarą, nes pats, matyt, nedrįso eiti. Na tai kalvis 
nužygiavo, visas pulkas nusekė iš paskos, Ir atidavė karūnas karaliui. 

= Tai dabar galėsi vesti jauniausiąją mano dukterį,- sako karalius 
apaidžiaugęs, 

Tik jam nelabai gera, kad į žentus gaus kalvį. 

= Ačiū, pone, - sako kalvis. - Aš jau turiu pačią. Ir tas karūnas, teisybę 
sakant, nukaliaų ne aš, 0 toks jaunikaitis, kur vakar pas manę už pameistrį 
pristojo. 

* - Ak,- sako karalius,- kad tik jis būtų padorus žmogus, 

Liepė jis pašaukti jauniausiąją karalaitę Ir paklausė, ar norinti tekėti už 
to, kurs nukalė karūnas, 

= Parodyk man jas,- sako karalaitė, 

Gerai karūnas apžiūrėjusi, susįjuokė Ir auplojo rankom, 

- Taip taip, - sako,- tekėsių už to, kurs tas karūnas davė, Tekėaių 
nieko nelaukdama, Tik greičiau jį atveskit, tėve, tik greičiau! 

Karalius palaukė vyriausiąjį karaliūną Ir liepia mėsti į karietą ir parvežti 
karūnų meistrą. Kai įigirdo karaliūnas, kad reikės važiuoti į kalvę, liepė 
pakinkyti antrą karietų = Juk nesėdės toje pačioje sų kalvio pameistrių, 

Nuvažiavo abiem karletom prie kalvės, o ten pamelstrys jau belaukiąs 
palei duris. Jis buvo visas aprūkęs nuo žaizdro Ir susivėlęs. Vyriausiasis 
karaliūnas tik žvilgtelėjo į Jį ir nusisuko, Kad Ir aprūkęs, Ir susivėlęs, tas 

pameistrys buvo labai panašus į jo jauniausiąjį brolį. Menkas gerumas 
sutikti žmogų, panašų į tą, kurį manaisi nugalabijęs. 

— Ar tu nukalei tas tris karūnas? — išdidžiai klausia vyriausiasis 
karaliūnas, užrietęs nosį ir užvertęs akis į dangų. 

— Tai apsivalyk ir lipk į užpakalinę karietą,- sako vyriausiasis 
karaliūnas,—- tave šaukia karalius. | 

Jauniausiasis karaliūnas kaip stovėjo, taip nenusivalęs ir įlipo, ir abi 
karietos išvažiavo atgal į karaliaus dvarą. Kiek pavažiavęs jauniausiasis 
karaliūnas išsitraukė iš kišenės tabokinę ir atidengė. Iš jos jam į ranką įšoko 
Septyncolis. 

— Ko tau prireikė? — klausia. 

— Mažasis valdove, - sako karaliūnas,- padaryk, kad aš vėl atsidurčiau 
kalvėje, o ši karieta būtų pilna akmenų. 

— Gerai,- sako Septyncolis. 

Ir beregint karaliūnas vėl atsidūrė kalvėje, o karieta taip pasunkėjo, kad 
arkliai vos begalėjo patraukti. 

Šlapi nuo prakaito privažiavo jie prie rūmų, o čia karalius ant laiptų jau 
laukia būsimo žento. Nuskubėjo jis prie karietos ir pats atidarė duris. O iš 
jos tik brrr — pabiro akmenys ir partrenkė karalių žemėn. 

Nieko jam labai neatsitiko — apsibrozdino kiek, gavo kokį guzą, bet 
įtūžo neregėtai. 

— Ką visa tai reiškia? — klausia šluostydamasis purvą nuo veido. 

„— Neturiu supratimo,- iš aukšto atsakė vyriausiasis karaliūnas.— 
Paėmėm tą berną ir važiavom nesustodami. Man nesmagu, kad taip atsitiko, 
bet aš nekaltas. | 

— Kaltas, ir dar kaip! — sako karalius. —- Negražiai su juo elgeisi, tai jis 
ir užpyko. Geras pasiuntinys, nieko nepasakysi. 

Pašaukė tada antrąjį karaliūną ir sako: 

— Dabar važiuok tu ir pargabenk kalvio pameistrį. Tik žiūrėk, kad 
būtum mandagus. : 

Išvažiavo antrasis karaliūnas, bet ir tas buvo toks pat pasipūtęs kaip ir 
vyresnysis, ir jam puikybė neleido būti mandagiam su kalvio pameistriu. Jis 
važiavo viena karieta, o pameistrys iš paskos — kita. Kai privažiavo rūmus, 
"karalius išbėgo, atidarė užpakalinės karietos duris, ir ant jo didenybės 
šliūkštelėjo purvas. 

Supyko karalius neapsakomai. 

— Ir tu ne geresnis už brolį, - pasakė jis.— Tai bent turėsiu žentus, 
miela malonu. Išvaryčiau abudu nieko nelaukdamas, tik kad dukterys man 
nedovanotų. Dabar jau kitaip nebus — turėsiu pats važiuoti ir tą pameistrį 

parsivežti. Bet karietą imsiu tik vieną ir tą kalvio pameistrį pasisodinsiu 
šalia, nes ar šiaip sakyk, ar kitaip — jis bus mano žentas. 

Tai karalius nusiprausė, apsivilko švarius drabužius, sėdo į gražią karietą 
ir išvažiavo kalvėn. 

Karaliūnas, tas tariamas kalvio pameistrys, stovėjo prie kalvės durų visas 
suodinas ir susivėlęs. Kai pamatė atvažiuojant karalių, greitai atidengė 
tabokinę, ir Septyncolis įšoko jam į ranką. 

— Na, o dabar? — paklausė jis. 

— Mažasis valdove, - sako karaliūnas, - padaryk, kad važiuojant į rūmus 
karalius užmigtų. O kai pabus, kad rastų mane švarų, susišukavusį ir 
apsitaisiusį kaip mano luomui kad dera. 

— Bus padaryta,- sako Septyncolis. 

Na, privažiavo karieta prie kalvės, karalius iškišo galvą ir sako: 

— Ar tu tas jaunikaitis, kur nukalė tris karūnas? 

— Aš tas jaunikaitis, kur tas karūnas nusiuntė, - sako karaliūnas.- 
Jeigu ne aš jas nukaliau, tai tada nežinau kas. 

— Ką čia apie tai bekalbėti, - sako karalius.— Lipk į karietą ir sėsk šalia 
manęs. Mano jaunėlė laukia nesulaukia jaunikio. 

Įlipo karaliūnas į karietą, ir juodu leidosi į rūmus. Karalius 
bevažiuodamas ėmė žiovauti, knapsėti, o galiausiai ir visai užmigo ir 
pramiegojo visą kelią. Pabudo tik parvažiavęs. Ir ką gi pamatė? Nebe 
murziną pameistrį, 0 tą karaliūną, kurį visi jau buvo apraudoję. Karaliūnas 
buvo švariai išsiprausęs ir susišukavęs, skaistus kaip pavasario rytas ir 
išsidabinęs kuo gražiausiai. 

Iššoko jis iš karietos, pagarbiai nusilenkė nustebusiam karaliui ir kuo 
greičiausiai nuskubėjo pas savo karalaitę. Na ir buvo jiems džiaugsmo 
susitikus — be galo ir be krašto. 

Kur kas mažiau džiaugėsi kiti du karaliūnai, nes juos graužė sąžinė. Bet 
vis tiek netrukus buvo iškeltos trejos vestuvės, ir visos karalaitės buvo 
užsidėjusios po tris savo karūnas. Po vestuvių abu vyresnieji karaliūnai su 
nuotakom iškeliavo į savo karalystę, o jauniausioji karalaitė su 
jauniausiuoju karaliūnu pasiliko pas senąjį karalių. 

Po vestuvių karaliūnas atidengė tabokinę, norėjo padėkoti Septyncoliui, 
bet tabokinę rado tuščią. Septyncolis buvo išėjęs atgal į savo dvarą Kitame 
Pasaulyje. Ir niekas jo daugiau nematė. 


ŠEŠĖLIS 


Džeimis Karmaiklas buvo guvus vaikas. Kai mirė jo senelis ir paliko jam 
kapšiuką pinigų, jis žūtbūt užsimetė eiti į Mokytojo Orako akademiją, kad 
Orakas jį išmokytų burtų meno. 

= Na jau ne, - pasakė Džeimio tėvas, 

= Oi ne ne,- pasakė Džeimio motina. - Ar tų nežinai, kad Mokytojas 
Orakas yra tikras velnias. | 

= O kas to velnio bijo? — tarė Džeimis.- Tik ne šis vaikis! 

Tai jis ir išėjo su drūta bugienio lazda rankoję, su ryšulėliu švarių 
marškinių per petį ir su kapšeliu pinigų kišenėje. Ėjo visą dieną, perlipo per 
kalną, perėjo per raistą, naktį permiegojo šilojuose ir kitą rytą atėjo pas 
Mokytoją Oraką. Didingas jo rūmas stovėjo slėnyje tarp dviejų ilojais 
apaugusių kalnų. Dun dun dun pabeldė Džeimis su lazda į duris, durys 
ataidarė, ir pats Mokytojas Orakas iškišo galvą. 

— Ko tau reikia, berneli? — klausia. | 

= Noriu išmokti visko, ko tamsta gali išmokyti, - sako Džeimis, 

= Už tai teks gerokai sumokėti,- sako Mokytojas Orakas. 

- Pinigų ak turiu kiek reikla,- sako Džeimis, | 

= Na, tai eikš vidun,- sako Mokytojas Orakas,-- sėskis ir Išklausyk, 
kokia mano mokykloj tvarka, Ji ne vislėms bernalčiams patinka, 

= Kad tik man patiktų, tai nieko daugiau ir nereikia, - pasakė Džeimis 
ir įėjo į didelę salę, Atsisėdo ant vienos kėdės, o Mokytojas Orakas — ant 
ki 


Oš, 

Sėdi D)žeimis Ir klausosi, o Mokytojas Orakas Išvyniojęs pergamentą 
akaito taisyklės, kurių jo mokiniai turi laikytis. 

Tų taisyklių trylika. Kokiu metu kelti, kokiu gulti, kada eitl į pamokas, 
kaip elgtis, ką galima daryti laisvu laiku. Viskas gerai, viskas Džeimiui tinka. 
Tik ne Iryliktoji, paskutinė, taisyklė, kad tas, kuris mokslams pasibaigus išeis 
pro duris paskutinia, turės likti pas Mokytoją Oraką amžinai, 

= O pone, sako Džėimis,- čia jau kaip ir spąstai. 

- Daryk kaip Išmanai, - sako Mokytojas Orakas.- Jei mano taisyklės 
tinka = paslrašyk va čia, pergamento apačioje. O jėi netinka — tal sudie. 

= Duokit man minutę pagalvoti, = saka Džeimis. 

= Duodu penklas, Ir nė mirksnio daugiau,= sako Mokytojas Orakas, 

Sėdi Džeimis Ir galvoja. Jo akys klaidžioja po didžiąją menę, Pasižiūri 
į aukštas atdaras duris, pasižiūri į aukštus langus, Buvo vidurdienis, pro 
duris Ir langus švietė saulė, Ir nuo stalų, kėdžių, Jo paties Ir Mokytojo 
Orako ant grindų krito Kekėliai. 

= Ar mokiniai, balgę mokslus, išelna Iš mokyklos pro šitas duris? — 
klausia Džeimis, 

= Taip,- sako Mokytojas Orakas, 

= O kokių metu le išeina? 

= Maždaug tokiu kaip dabar, sako Mokytojas Orakas, 

= Na tai duokit tą ritinį, ir aš pastrašau,- sako Džeimis. = Mano kojos 
geros, Ir aš tikrai neliksių paskutinis, 

- Taip visi sako,- tarė Mokytojas Orakas, 

Išsitraukė jis Žąšies plunksną Iš už auslės, atklmšo nedidelį buteliuką, 

auksinę aaa prikabintą prie, diržo, pamirkė jame plunksną, padavė 
Džeimiui ir valo a pergamentą ant stalo. 

= Rašykis va čia,- pasakė. 

Išvedžiojo Džeimis savo parėšą ir dar pasižiūrėjo į jį. 

—- Raudonas rašalas, - tarė. - Ar tik čia nę kraujas? 

— Atspėjai, gudruoli, - tarė Mokytojas Orakas.- Ar už mokslą mokėsi 
dabar, ar paskutinę dieną išeidamas? 

— Sumokėsiu dabar, ir bus rami galva,- atsakė Džeimis.- Paskutinę 
dieną, manding, reikės labai skubėti, - Padavė Mokytojui Orakui kaplelį, - 
Va duodu tiek kiek verta, - pasakė. | 

— Verta tiek ir gerokai daugiau, kad tik turėtum, - tarė Mokytojas 
Orakas ir įsikišo kaplelį į kilenę.- Na, o dabar eik ir susipažink au kitais 
mokiniais. 

Įvedė jis Džeimį į didelį kambarį, kur prie atverstų knygų suoluose 
sėdėjo koks trisdešimt berniukų. Kai Mokytojas Orakas Įėjo, visi kaip vienas 
atsistojo. | 

= Va naujas mokinys, - tarė Mokytojas Orakas.- Džeimis Karmaiklaa, 
Pasveikinkit Jį, bernaičiai. | 

— Sveikas, sveikas, Džeimi Karmaiklai,- sušuko berniukai. Jų baisai 
nuaidėjo per didįjį kambarį ir nutilo, 

- Galite sėstis,- pasakė Mokytojas Orakas, 

Kaip gerai ilšmuštruoti kareiviai mokiniai vėl susėdo. 

Mokytojas Orakas parodė Džeimiui tuščią suolą, liepė sėstis, 0 pats 
atsistojo ant pakylos kambario galė, | 

= Šiandien, vaikai,- pasakė jis,- patikrinšiu, kaip Išmokote pavirtimo 
meną. Tu, Džokai Kredokai, paviršk vanagu, tu, Tami Krokeri,- tigru, tu, 
Bilai Makdufai,- šuniu, o kiti — avimis, ožialė, katėmis, Kiklnosparniais, 
Žiurkėmis, kas kuo norit. | 

Bemat kambary pakilo kelsčiausi rikšmai, ir mokinių nebeliko nei vieno, 
Užtat ten dabar riaumojo liūtai, kniaukė katės, kriuksėjo paršai, lojo šunys, 
vir jaivos skraidė Kikšnosparniai Ir visokiausi kitokie paukščiai, Džeimis 
nebeištvėręs suriko: „Valio!“ Kiek pabuvęs Mokytojas Orakas suplojo, ir 
visi paukičiai, žvėrys Ir šikšnosparniai pano Suoluose vėl klusniai sėdėjo 
mokiniai, tik vidury kambario striksėjo kažin koks neregėtas padaras > 
galva ir rankos berniuko, o kūnas = žebenklties, 

= Sendi Maknabai, sėsk prie knygos Ir per pertrauką Išmok pamoką 
kaip reiklant.- Mokytojas Orakas palietė kelstąjį padarą smailia lazdele, 
Ir tas atvirto labai nusiminusiu berniuku. O visi kiti galite iki pietų eiti, 
kur norite, Ir veskitės kartu tą naujoką. Juk turėsite 2 daug pasakyti, 
Galėsite mane ir ikgirti, Ir nupeikti — kaip kuriam matosi, sukikeno jis, 

Išbildėjo vaikai iš kambario, tik tas vienas pasiliko. Išbildėjo paskui juos 
ir Džeimis, žado neatgaudamas nuo mak stebuklų. O vaikai po 
rodyti kitus, dar nuostabesnius: vien! jodinėjo apsižergę ambrozijos šakutės, 

kurios tuoj pavirto sparnuotais arkliukais, kiti darėsi nematomais — čia 
stovi šalia, čia pradingsta, čia vėl atsiranda, kiti pasiima saują akmenukų ir 
paverčia juos bičių spiečium, o dar kiti užsilipa aukštyn nematomom 
kopėčiom ir šaukia Džeimį iš viršaus. | 

— O vyručiai! — aikčioja Džeimis.— O vyručiai! Pamatysit, koks aš 
būsiu geras mokinys ir į metų galą jus visus pralenksiu! 

Ir tikrai Džeimis buvo labai geras mokinys ir išmoko visokių burtų, 
kokių tik Mokytojas Orakas jį mokino. 

— Tu būsi didis burtininkas, berneli,- pasakė jam Mokytojas Orakas,— 
pirmas po manęs, kai iš čia ištrūksi. Jeigu tik ištrūksi, —- pridūrė ir kreivai 
šyptelėjo.— O jei neištrūksi, tai požemiuose mano pažįstami tikrai 
apsidžiaugs tavęs sulaukę. 

— Aš visai nemanau pas juos eiti, tarė Džeimis. 

— Nemanai? — sako Mokytojas Orakas.— Na, jei ne tu, tai tada kuris 
kitas. 

Čia ir buvo visas bloguinas. 

Ėjo dienos, savaitės, mėnesiai, ir kas valandą Mokytojo Orako mokiniai 
darėsi vis liūdnesni. Juk visi buvo pasirašę pergamentą su pragaištinguoju 
tryliktu punktu, ir kas galėjo žinoti, kuriam bus lemta amžinai atitekti 
baisiajam šeimininkui. Nutilo juokas, pradingo linksmi veidai, nebeliko 
draugiškumo, dabar visi tik žvilgčiojo padilbom, drebėjo iš baimės, slapstėsi 
pakampėse, pykosi ir barėsi. 

„„Kas bus, jei liksiu paskutinis,—- galvojo sau kiekvienas.—- O, kad tai 
būtų kuris kitas“. 

Tik Džeimis gyveno be jokių rūpesčių. Vieną dieną per pertrauką 
susišaukė visus draugus ir pasakė kalbą. 

— Vaikai,— tarė,— nusiraminkit ir nesirūpinkit. Aš pažadu jums vieną 
dalyką. Kai ateis metas, jūs visi išeisite pirma manęs. Duodu žodį. 

— Negali būti! — sušuko vaikai. 

— Gali, ir bus taip, kaip sakau,- tarė Džeimis.—- O aš tiek tebijau 
Mokytojo Orako kiek savo motulės žąsino. 

— Bet juk tai pragaras ir prakeiktis! — sušuko vienas. 

— Ir per amžių amžius! — sušuko kitas. 

— Kas man tas pragaras ir prakeiktis! — sako Džeimis.-— Ir kas man tie 
amžių amžiai! Gudrumu aš viską įveiksiu. 

Netikėjo. iš karto vaikai, manė, kad Džeimis juokauja, bet paskui 
patikėjo, ir vėl visiems pasidarė gera. Jie liovėsi bijoję ir niūravę, vėl atgijo 
šypsenos ir linksmybė. Džeimis buvo jų didvyris. 

Ėjo laikas, ir pagaliau vieną dieną Mokytojas Orakas sušaukė savo 
mokinius į didžiąją salę atsisveikinti. Skersai salę buvo kreida nubrėžtas 

brūkšnys, ir berniukai turėjo sustoti palei tą brūkšnį, o dešiniąją koją uždėti 
ant jo. Rytas buvo skaistus ir saulėtas kaip tą kartą. kai Džeimis atėjo į 
Mokytojo Orako akademiją. Saulė švietė pro aukštas atviras duris, ir už 
Mokytojo Orako ir visų mokinių ant grindų gulėjo jų šešėliai. 

— Na, mano berniukai, - pasakė Mokytojas Orakas,- aš jus išmokiau 
visko, ką pats mokėjau, ir dabar didžiuma jūsų esate išmanūs burtininkai... 
Aš turiu jūsų pasirašytus pergamentus, ir jūs žinote, po kuo ten pasirašėte. 
Va, čia laikau tokį mažutį gongą. Kai į jį suduosiu, bėkit visi pro duris 
laukan. Jeigu būčiau koks gobšuolis ir klastūnas, galėčiau daugelį jūsų 
pasilikti, kad amžinai vykdytumėt mano valią. Bet aš pasilaikysiu tik 
paskutinįjį, kaip esam sutarty pasirašę. 

Sudavė jis į gongą, ir šoko bernaičiai prie durų, gelbėdami gyvastį savo; 
stumdydamiesi, grumdydamiesi, visu būriu išvirto pro duris ir nesustodaini 
nukūrė pasklidai per šilojus į kitą slėnio galą, iš kur Mokytojo Orako 
akademija atrodė nelyginant mažas taškelis tolumoje. 

O didžiojo Mokytojo Orako akademijos salėje Džeimis tuo metu ėjo 
saulės apžviestomis grindimis link durų, ėjo neskubėdamas, tarsi visa diena 
jam būtų buvus prieš akis. Bet Mokytojas Orakas piktai šypsodamas suėmė 
Džeimį už peties. 

— Paleiskit,- tarė Džeimis. 

— Sakai, paleisti? — tarė Mokytojas Orakas.— Nieko nebus. Juk turiu 
sutartį, tavo pasirašytą tikru krauju. Tu likai paskutinis, tai dabar būsi 
mano. Per amžių amžius! — pridūrė ir plonai sukikeno. 

— Bet kad aš — ne paskutinis, - sako Džeimis. 

— Ne paskutinis? — sako Mokytojas Orakas.—- Tai kas gi yra tas 
paskesnis, norėčiau žinoti. 

— Pažiūrėkit žemyn, - sako Džeimis eidamas durų link.— Ir pamatysite 
tą, kuris eina paskui mane. 

— Niekas paskui tave neina, sako Mokytojas Orakas. 

— Kaip ne? Ogi mano šešėlis,- sako Džeimis.— Jis yra paskutinis — 
galite pasiimti. O dabar sudie, Mokytojau Orakai, ir nuolankiai dėkoju už 
viską, ko mane išmokėt. 

Džeimis žengė neskubėdamas pro duris ir nuėjo per slėnį, kur skaisčiai 
švietė saulė. Ant tako priešais jį ir už jo krutėjo šešėliai, kurie krito nuo vėjo 
siūbuojamų prožirnių krūmų, šilojų kuokštų ir paparčių guotų. O kur Džeimio 
šešėlis? Nebuvo šešėlio nei priešais jį, nei už jo, nei iš šono. Jis gulėjo ten, kur 
Džeimis buvo palikęs — ant grindų didžiojo Mokytojo Orako salėje. 

Mokytojas Orakas pasilenkė prie šešėlio ir sutraukė jį į save. 

— Ak Džeimi Karmaiklai,- atsiduso.— Už nieką pasaulyje nebūčiau 
geruoju sutikęs tavęs netekti. Iš tavęs išeis didis ir galvotas burtininkas, kai 
užaugsi. 

Ir Džeimis pasidarė didis ir galvotas burtininkas, po visą šalį sklido apic 
Jį garsas, nes buvo neregėtai išmanus, gydė žmonių negalias, visada mokė 
juos gerų darbų ir niekada hemokė blogų. Ir vadino jį Žmonės Geruoju 
Mokytoju Karmaiklu, arba Žmogumi be Šešėlio. 


KONELAS GELTONPIRŠTIS 


Turėjo Konelas Geltonpirštis tris sūnus. Kartą žaidė jie su Erino 
karaliaus sūnumis, bežaisdami susipešė, ėmė kumkčiuotis, vyriausias Erino 
karaliaus sūnus parkrito aukštielninkas, trenkėsi galva į akmenį ir užsimušė. 

Iš piktumo Ir Birdgėlos Erino karalius norėjo pakarti visus Iš ėllės: Ir 
Konelą Geltonpirštį, if visus tris Jo sūnus. Bet dvariškiai sugėdino ||. Juk Čia 
nelaimė, sakė jie, taip galėję atsitikti Ir Konelo sūnums, o atsitiko 
karalaičiui. Tai karalius nusileido Ir pasakė, kad dovanos Jiems gyvybę, Jeigu 
jlė atves Jam Loklano karaliaus bėrąjį žirgą. 

 Nukeliavo Konelas šu sūnurnis į Loklaną, bet kaip prieiti prie karaliaus 
bėrio, nežino. Tai nuėjo Konėlas pas karaliaus malūnininką ir pasisakė, kad 
turi gauti karaliaus bėrąjį žirgą. O jJėi negaus — bus pakartas sykiu šu 
šūnumis, 

= Nesiskirs karalius su savo bėriu nei iš gailesčio, nei už auksą, šako 
malūnininkas. = Jel tau jo reikia, turėsi pavogti. 

= Ir aš taip manau, sako Konėlas.= Todėl norlu, kad leistum man ir 
mano sūnums įljsti | maišus šu sėlėnom. 

nė malūnininkas juos į keturis maišus sėlenų Ir kartu su savo 
padėjėjais nunešė į Loklano karaliaus arklidę, 

Konelo sūnūs jau norėjo iš karto griebti tą Žirgą, bot Konėlas 
sušnabždėjo: 

= Ne, pirmiausia Išsirauskim kiekvienas urvą po lėntom, kad galėtumė 
pasislėpti, Jai kas mus išgirstų, | 

Na, tai išsirausė po slaptavietę, ir dabar Jau vogs bėrąjį žirgą. 

Tačiau bėris kad ims spardytls, stotis plėstu Ir Zvengti bė perstogės. 
Išgirdo žvengimą Loklano karalius Ir sako arklininkams: 

= Kažin kas erzina mano bėrį. Eikit pažiūrėti. 

Nuėjo arklininkai, bet Konėlas Geitonpirštis Ir trys Jo sūnūs „buvo 
pasislėpę, ir žirgas stovėjo kuo ramiausiai, Tai pargrįžę sako Loklano 
karaliui: 

= Niekas bėrio neerzina. 

Tas pats nutiko Ir antrą kartą. | 

Konelas Geltonpirktis su sūnumis išlindo iš siėptuvių Ir vėl nori bėrąjį 
žirgą vogti, tas Ir vėl kad ims spardytis, stotis piestu ir žvengti bė perstogės, 

Ir Loklano karalius vėl liepia arklininkams eiti ir pažiūrėti, kas tų bėrį 
erzina, | 

Nuėjo arklininkai, vėl rado žirgą kuo ramiausiai stovintį. Pažiūrėjo šen, 
pažiūrėjo ten,- nieko nepamatė. Tai pargrįžo pas karalių Ir pasakė Jam 
kaip yra. | 

Tas pats nutiko ir trečią kartą. 

Išgirdo Loklano karalius bėrąjį žirgą blaškantis ir sako arklininkamė: 

= Kažin kas erzina mano bėrį, o kad jūs nieko netandat, turiu eiti pats. 

Nuėjo Loklano karalius į arklidę, Konelas Geltonpirštis šu sūnumis 
buvo pasislėpęs, Ir žirgas stovėjo kuo ramiausiai. | 

Tačiau Loklano karalius ant dulkėtų grindų pamatė žmonių pėdas, jomis 
nusekė Iki slėptuvių, pašaukė arklininkus, ir tie ištraukė Konelą ir tris jo 
sūnus. | 
= Ak, Konelai Geltonpiršti, - sako Loklano karalius, argi mano akys 
tave Čia regi? Argi tu, kurs buvai laikomas garbingų žmogumi, esi vagis? 

— Taip, aš vagis, sako Konelas,-- nors ir skaudu prisipažinti. Bet al 
turiu būti vagis, jei noriu išgelbėti savo ir visų trijų sūnų gyvybę. | 

Ir apsakė Loklano karaliui viską, kaip buvo. 

= Konelai Geltonpiršti,- sako Loklano karalius, tau nereikės grįžti 
į Eriną, kad tave ir tris sūnus ten pakartų. Visus aš pakarsiu Čia, nės 
Loklane mes taip baudžiamę vagis. Matai, kaip dabar tau riesta, o gal kada 
yra buvę Ir blogiau? 

= Taip, šykį buvo,— sako Konelas. 

= Norėčiau sužinoti,- sako Loklano karalius.- Ir Jeigu apsakysi 
teisingai, kad tau kada yra buvę blogiau ar buvai dar arčiau mirties, 
dovanosiu jums gyvybę. 

Nusivedė Loklano karalius Konelą Geltonpirktį Ir Jo sūnus į savo Menę, 
kad Konelas papasakotų, kalp jam buvę. Menėje buvo Ir karaliaus motina, 
JI sėdėjo prie židinio ir kurstė ugrį. 

Konėlas pradėjo pasakoti. | 

— Kai dar buvau Jaunas, kartą išėjau medžioklėn. Bemedžiodamas 
atsidūriau prie jūros įlankos, kur niekada nebuvau buvęs. Žiūriu, stovi 
laivas, virvė pririštas prie kranto. Laivas pilnas visokiausių lobių, tai įlipau 
į JĮ Ir dairaus, kas čia dabar būtų. Bet nespėjau apsižiūrėti, o laivas atsirišo 
ir nuplaukė tolyn Į jūrą. Plaukė nesustodamas, ko! atsidūrė prie kažkokios 
salos. Čia aš išlipau, o laivas nuplaukė atgal, iš kur atplaukęs, 

Blnu per tą salą, nežinodamas, ką toliau daryti, Ir prieinu nedidėlį slėnį. 
Čia sėdi moteris su nuogu valkeliu ant kelių, rankoje laiko pellį. Prikilo 
peilį vaikeliui prie kaklo, vaikelis nusijuokė, tada ji nusviedė peilį šalin Ir 
gailiai pravirko. 

Priėjau prie jos ir sakau: 

— Ką tu čia veiki ir ko raudi? 

— Ak,- sako ji,—- čia gyvena toks milžinas, tai liepia jis man, kad 
nužudyčiau savo vaikelį ir jam išvirčiau. O kaipgi aš žudysiu? 

— Kur tas milžinas gyvena? — sakau.— Nuvesk mane į jo pilį, gal aš tau 
kuo padėsiu. 

Nuėjau į milžino pilį, o ten jau katilas užkaistas vaikui virti. Žiūriu į tą 
katilą, staiga girdžiu — ateina milžinas. 

— Oi, ką man daryti? — sako moteriškė. 

— Paslėpk vaiką,-- sakau. 

Užmetė vaiką šiaudais, ir tik spėjau užsitraukti dangtį, įbildėjo milžinas. 
Vanduo buvo karštas, gerai kad dar nevirė. 

— Ar vaikas jau išvirtas? — sako milžinas. 

— Dar ne visai, - sako moteriškė. 

O aš iš katilo plonu balsu šaukiu: 

— Mamaite, degu! Mamaite, degu! 

— Cha cha! Cho cho! — leipdamas iš juoko sukriokė milžinas. Paėmė 
dideliausią glėbį malkų ir pakišo po katilu, kad greičiau užvirtų. 

Vanduo vis karštėjo ir karštėjo. O aš plonu balseliu be atvangos 
šaukiau: „Mamaite, degu! Mamaite, degu“, kad moteriškė žinotų, jog aš dar 
gyvas. Bet netrukus vanduo užvirė, ėmiau virti iš aš, ir nieko nebegaliu 
ištarti, vien tiktai dejuoju. Aš jau buvau gatavai prie mirties, visa valanda 
arčiau negu esu dabar, o Loklano karaliau, bet tuo metu milžinas užmigo. 

Moteriškė tada pasilenkė prie katilo ir sušnibždėjo: 

— Ar tu dar gyvas? 

— Dar gyvas, sužiopčiojau aš. 

Ji nudengė katilą ir ištraukė mane. Bet katile liko mano durtinio 
padurkai, taip pat kojų ir šlaunų oda. 

„Na, manau, jeigu dabar nenudėsiu milžino, kol jis miega, galas mums 
visiems — ir man, ir tai moteriškei su vaiku. Tai prisėlinau prie milžino 
patyliukais, kad nepabustų, paėmiau jo ietį ir suvariau į vienintelę akį 
vidury kaktos. 

Nuo to milžinas ir nusibaigė. 

Moteriškė pasiėmė vaiką ir mudu nuėjom į pajūrį, tik aš vos paėjau, nes 
man labai skaudėjo ir buvo silpna. Ten bemat atplaukė laivas ir nuplukdė 
mus į tą įlanką, iš kur buvo mane atplukdęs. Cia moteriškė nuėjo savo 
keliais, O aš — savo. 

Ir tuo metu, o Loklano karaliau, kai viriau katile, aš buvau daug arčiau 
mirties-ir man buvo daug blogiau negu dabar. Nes tada aš jau buvau 
verdančiame vandeny, o dabar, nors ir būsiu pakartas, virvė man dar 
neužnerta ant kaklo. O jeigu jau lemta numirti, tai, man regis, irgi blogiau 
būti išvirtam regu pakartam. 


Loklano karaliaus motina prie židinio paėmė dumples, papūtė į durpes 
ir, |plūstelėjus liepsnai, jos šviesoje atsisukusi pasižiūrėjo į Konelą 
Gekonpirštį. | 

Ar tai tu ten buvai? — klausia. 
O kas gi daugiau,- sako Konelas. 

— Ten buvau ir aš,- sako ji. —- Aš esu ta moteriškė, o Loklano karalius 
yra vaikas, kuriam tu išgelbėjai gyvybę. Tai mat, sūnau,- sako ji 
Loklano karaliui, - dabar turi dovanoti gyvybę tam, kuris tavė išgelbėjo, taip 
pat ir visiems trims jo sūnums. | 
 — Konelai Geltonpiršti, - sako Loklano karalius,- aš tau skolingas už 
savo ir savo motinos gyvybę. Todėl atiduodu bėrąjį žirgą ir ant jo užkrautus 
du maišus, pilnus brangenybių. Vesk žirgą ir atiduok Erino karaliui, o 
brangenybes pasilik sau. 

Linksmas pargrįžo į Eriną Konelas Geltonpirštis ir jo sūnūs. 
Brangenybes parsigabeno namo, o bėrąjį žirgą atidavė karaliui. 

Atleido Erino karalius Konelo sūnums už savo sūnaus mirtį, o Konelą 
Geltonpirštį nuo to laiko dar labiau gerbė. 


MILŽINO URVE 


— Papasakosiu jums dar vieną nutikimą,- pasakė Konelas Gelton- 
pirštis,- kas man buvo jaunystėje per medžioklę. Kartą pajūry tarp uolų aš 
vijausi per šilojus zuikį. Zuikis paspruko, tai sustojau, apsidairiau, žiūriu — 
tarp dviejų uolų rūksta dūmai. Einu pažiūrėti, kas čia galėtų rūkti, staiga 
žemė po mano kojom įsmuko ir aš įkritau ir tol kritau, kol atsidūriau 
kažkokiame urve. Nukritau ant smėlio, tai likau gyvas, na, tik kiek 
apsitrankęs. 

Einu prie urvo angos, žiūrėsiu, kaip čia namo parsirasti, staiga girdžiu — 
atbilsuoja kažkas tyliai ir atbilda garsiai. Tyliai bilsuoja kanopos, 0 garsiai 
bilda milžino žingsniai. Šokau slėptis, bet taip greitai neradau geros vietos. 
Tai užlindau už katilo, pakabinto virš ugnies urvo gale. 

Tuo metu į urvą įklumpsėjo milžinas ir parsivarė dvidešimt keturias 
ožkas, O jų priešaky ėjo bjaurus kaip baidyklė didžiulis gauruotas ožys. 

Tai aš tik susigūžiau už katilo ir žiūriu, kas bus toliau. 

Emė milžinas rišti ožkas prie grandžių urvo sienoje, nemažai laiko 
praėjo, kol visas pririšo, bet manęs vis nematė. Aš jau maniau, gal pasiseks 
keturpėsčiam pabėgti, bet jis priėjo prie katilo ir pamatė mane. Nori nenori 
gavau atsistoti. 

— O, Konelai, čia tu? — sako jis. — Seniai tavęs laukiu. Tavo mėsa jauna 
ir minkšta, bus tikras skanėstas man vakarienei. į 

— Kas tau iš manęs, tik maželytis kąsnelis,- sakau, — Prafysi If nepajųsi. 
O aš matau, kad tu viena akimi neregi. Visas pasaulis žino, kaip puikiai Aš 
moku gydyti visokias nėgalias. Geriau laikyk mane gyvą, it aš tau išgy 
akląją akį. 

= Galėčiau palaikyti, kolei išgydysi, - sako Jis ir kad ims kvatotis i 
pajuokavimo, net seilės trykšta, 

= "Tas užtruks ilgiau, negu tu manai, tariau pats sau. | 

Liepiau milžinui gultis aukštielninkam, iš šilojų šaknų ir kietėsnij stiebų 
sšusukau tokį gniužulą ir tarsi netyčia dūriau su juo į sveikąją akį ir 
apakinau. | 

= O) dabar sudie, pasakiau ir pasileidau per urvą angos ini) 

Bet milžinas pašoko ir užstojo angą, kriokdamas, kad už tokį darbą 
padarys man galą. Ėmė grabalioti po urvą, nori surasti mane It užmušti, Bet 
aš pasilipau aukštyn, įsispraudžiau į uolos plyšį ir stoviu tyliai, nė krust. 
Taip ir prabuvau ramiai iki ryto. 

Rytą noti milžinas išleisti ožkas, bet negali atrišti — nemato. Tai rėkia 
visa kiba man, kad atriščiau. 

= Nerišiu,- sakau. Tu mane užmuši! 

= Kol atriši, nedarysiu nieko, prisiekiu tau! = sako ir nuėjęs atsistoja 
prie angos. 

Tada aš išsitraukiau durklą, papjoviau ožį ir pradėjau dirti kailį. 

= Tu ten kreti kokias šunybes! — sako milžinas. 

= Ka tu! — sakau.= Mazgai kietai užsiveržę, tai negaliu greitai atrišti. 

Tuoj pat atrišau vieną ožką, ji nuėjo prie angos. Uždėjo milžinas ranką 
afit jos ir sako: 

= Ar Čia tu, mano gražioji baltoji ožkele? Tu mane matai, o aš tavęs — 
nė, 

Pamažėle leidžiu ožkas vieną -po kitos, atrištoji prieina prie angos, 
milžinas Ją pačiumpa, priskaičiuoja ir paglostęs išleidžia. O tuo tarpu, ko! 
prieina eilė atrišti kitą ožką, aš diriu ožiui kailį. Nudyręs atsistojau 
keturpėsčias Ir tą kailį užsidėjau -— nugarą ant nugaros, galvą ant galvos, ilgi 
nagai stovi statūs. Tada atrišau paskutinę ožką ir pats nuropojau prie angos. 

Uždėjo milžinas ant manęs rankas. 

= Ar čia tu, mano išdidusis gauruotas oželi? = sako. - Tu mane matal, 
0 aš tavęs — ne, Ir išeini paskutinis, kai turėtum būti pirmutinis. Na, 
užmušiu aš tą nenaudėlį, kuris tau tokią gėdą padarė! 

Bet aš šmurkšt ir išlindau jam pro tarpkojį. 

Ištrūkęs iš urvo, atsistojau, nusimečiau oženą. 

„= Na, sudie! — sakau, 

= "Tai tu ištrūkai, Konelai? — sako milžinas. Gražiai apgavai mane, 

negaliu nei pykti. Eikš arčiau, duosiu tau žiedą atminimui. 

= Arčiau tai neisiu,- sakau.—- Bet jei nori — mesk žiedą Šefi, aš 
pasiimsiu, 
umetė milžinas žiedą-ant jūros kranto, aš pasičrniau ir užsimoviau ant 


piršto. 
Pasiėmei žiedą? — klausia. 
—|Pasiėmiau, — sakau. 

tinka? — klausia. 
inka,- sakau. 

jis kad suriks: 

iede, kur esi? 


Pasilėido milžinas lėkti į mano pusę, Aš čiupau už žiedo — nusimausiu, 
bet jis tarsi augte priaugo. Tai apsigręžiau ir daviau į kojas: lekiu per smėlį 
tarp uolų čia į vieną pusę, čia į kitą, o milžinas paskui mane — tik suriks: 
„Žiede, kur esi“, tai tas ir atsako: „Aš čia“. 

Matau, kad nuo milžino nebeištrūksiu, o žiedo nusimauti negaliu, tai 
išsitraukiau durklą, nusikirtau pirštą su visu žiedu ir nusviedžiau kuo toliau 
į jūrą. 

Milžinas šaukia: 

— Žiede, kur esi? 

Ir žiedas iš jūros gelmės atsako: 

= Aš čia! | 

Brenda milžinas per vandenį ir vis šaukia žiedą, o tas vis atsako, kol 
galų gale nubrido į gilumą ir prigėrė. 

Tada aš grįžau atgal į urvą, susirinkau visus milžino turtus ir parnešiau 
namo, nudžiuginau tėvus. 

Tai ir visas mano nutikimas,- pasakė Konelas Geltonpitštis.= Va 
pažiūrėkit į mano kairiąją ranką, matot — neturiu didžiojo piršto, Vietoj 
Jo — geltonas, auksinis. 


RUONININKAS IR JŪRŲ ŽMONĖS 


Buvo kartą toks žmogus. Jis gaudė ruonius, pardavinėjo jų kailius ir taip 
pelnėsi duoną. Gyveno pasiturimai, nes buvo geriausias ruonininkas visarmė 
pajūry, ir jo žmonai ir vaikams nieko netrūko. 

Ruonių tame pajūryje buvo galybė, ir išlipę iš vandens jie šildėsi saulėje, 
sugulę ant uolų netoli jo trobos. Todėl jam buvo visai nesunku nudobti tų 
vargšų gyvūnėlių ir nė kiek negaila. Buvo prie to pripratęs, Iš to gyveno, ir 
kas jam? 

O ruonių kartais pasitaikydavo ir labai didelių. Kaimo žmonės sakė 

— Šitų didžiųjų nekliudyk. Ar nežinai, kad jie — ne ruoniai, o jūrų 
žmonės. Jūroje jie turi karalystę, o ruoniais pasiverčia tik kai iškyla pagalėti 
ant uolų. 

Bet ruonininkas sakė: 

— Niekų šnekos. Jie ruoniai kaip ir visi, o nauda iš jų — nesulygiAsi. Jų 
kailis didelis, minkštas ir švelnus ir kainuoja kur kas brangiau negu 
paprastų ruonių. | 

Na, vieną karštą dieną išėjo jis savo darban ir pamatė ant uolos tokį 
stambų ruonį, kokio kaip gyvas nebuvo matęs. | 

— Oho! — sako.— Cia tai bent bus ruonena! | 

Suspaudė rankoje didelį aštrų medžioklinį peilį ir leidžiasi prie 
vandens — atsargiai, patyliukais, slapstydamasis už akmenų. Prisėlinęs prie 
didelės plokščios uolos, kur saulėkaitoje gulėjo ruoniai, davė staigų šuolį ir, 
ruoniams nespėjus sukristi į vandenį, atsivėdėjęs suvarė peilį didžiausiam 
patinui į šoną. Bet tuomsyk paslydo ant šlapių jūržolių ir paleido peilį, 0 
didysis ruonis balsiai sustugo iš skausmo, nušliaužė su visu peiliu nuo uolos 
ir pradingo vandeny. 

Pyksta žmogus ant savęs, kam taip Žžioplai paslydo ir tokį brangų peilį 
prarado. Parėjo namo pietų kaip žemę pardavęs. Nepalengvėjo jam ir 
papietavus, tai išėjo į pajūrio kelią pasivaikščioti, apsiraminti. 

Netoli tenuėjęs mato — atjoja keliu aukštas aukščiausias raitelis ant 
milžiniško širmo arklio. Stebėdamasis, kas čia toks galėtų būti, šoko į 
pakelę — praleis. 

„Jis ne mūsų krašto. Aišku svetimšalis! Tik kokioje pasaulio šalyje 
užauga tokie arkliai?.. O raitelis išsipuošęs prabangiai kaip koks didžiūnas. 
Tik ką čia veikti svečiam mūsų nykiame pakrašty, kur tebegyvena vien 
žemdirbiai ir žvejai?“ 

Nusikėlė ruonininkas kepurę ir žemai nusilenkė tam ponui. Ir labai 
nustebo, nes tasai ėmė ir sustojo. 

— Laba diena, ruonių gaudytojau,- sako.- Juk toks tavo amatas? 

— Laba diena, pone,- sako ruonininkas.— Taip, mano amatas toks. 

— Man reikia ruonenų, to ir atkeliavau. Noriu užsakyti kokį šimtą, ir 
pačių geriausių. 

Tai bent užsakymas! Ruonininkui net kvapą užgniaužė. 

— Duok man keletą dienų, sako,-— ir gausi ko prašai. 

— Keletą dienų! — sušuko svetimšalis.— Ruonenų man reikia šiąnakt! 

— Šiąnakt, pone? Nieku gyvu! Be ryto ruoniai neišplauks iš vandens. 

— Hm,- sako ponas.— O aš žinau, kur ruonių prigulę tiek, kad nė galo, 
nė krašto nematyti. Sėsk už manęs ant arklio, ir aš tau parodysiu. 

Gerai, užsėdo, raitelis timptelėjo pavadį, ir širmasis arklys pasileido 

šuoliais, ruonininkas vos galėjo išsilaikyti. Šuoliavo tas arklys, šuoliavo, 
žemės kojomis nesiekdamas. Kur jie jojo, į šiaurę, į pietus, į rytus ar į 
vakarųs, ruonininkas nebūtų galėjęs pasakyti. Nuo greitumo jam sukosi 
galva, 6 apylinkės atrodė suvis nepažįstamos. Pagaliau raitelis sustabdė arklį, 
bet taip staigiai, kad ruonininkas nukrito žemėn keturpėsčias. 

tjojom,— sako raitelis. 

pie i gailestingasis! Jie buvo ant aukšto ir stataus skardžio, per 


daugybę šieksnių viršum jūros. Ruonininkas priropojo prie skardžio krašto 
ir pasižiūrėjo žemyn. Jeigu ruoniai guli prie vandens — kaip juos pasiekti? 

Tačiaų apačioje ruonių nebuvo, nebuvo nei uolų, tik mėlynos bangos 
putodamos plakėsi į akmeningą skardį ir dužo. 

— O kame tie ruoniai, kur sakei? — klausia pabūgęs. 

— Tuoj pamatysi, - sako raitelis. Jis jau buvo nulipęs nuo arklio ir 
stovėjo šalia. 

Ruonininkui pasidarė baisu. Ko jį čia atgabeno į tą nykią nelemtą vietą? 
Ir kas tas aukštaūgis raitelis? Žmogus ar piktoji dvasia? Ruonininkas 
apsisuko, bėgs iš čia, bet raitelis čiupo jį į glėbį ir numetė nuo skardžio į 
jūrą — Žemyn, žemyn, žemyn. 

Pūkšt! 

— Va ir atėjo paskutinioji, —-- pagalvojo ruonininkas nerdamas po 
vandeniu. 

Bet stebuklai! — jis kuo puikiausiai kvėpavo ir vandeny. Raitelis irgi 
nušoko paskui jį nuo skardžio, ir dabar abu leidosi vis gilyn gilyn, ir tokiu 
pat greičiu kaip šuoliuodami per žemę. Tačiau raitelis atrodė kiek kitaip — 
buvo lyg toks pat, bet ir ne toks: veidas toks pat, rankos tokios pat, bet 
kojos... vietoj kojų buvo Žvėries uodega! 

— Kas tu toks? — paklausė apstulbęs ruonininkas. 

— Tas, ką matai,— atsakė jūrų Žmogus, nes toks jis ir buvo.- Na, 
nnusigąsk! Pats irgi su uodega. 

Ruonininkas net nustėro iš siaubo. Tikrai jis buvo paverstas jūrų 
žmogum! 

„Ak, kas dabar bus? — kone su ašarom pagalvojo.— Tas klastūnas 
užkerėjo mane! Nebepamatysiu daugiau nei savo namų, nei žmonos, nei 
mažų vaikelių. Už ką man tokia lemtis, juk aš nieko blogo nesu padaręs? 
Už ką?“ | 

O jie vis leidosi gilyn ir gilyn, ir galų gale pasiekė aukštas skliautuotas 
raudonų koralų duris. Durys pačios atsidarė, ir juodu įėjo į didelę menę, 
kur sienos Žvilgėjo perlamutru, o grindys buvo auksinio smėlio. 

— Va čia tavo ruoniai,—-- pasakė jūrų žmogus. 

Menė buvo pilnutėlė ruonių, tokių stambių kaip tas, kurį jis buvo 
sužeidęs ant uolos. Jam bežiūrint ruoniai vis mainėsi, čia jūrų žmonės — 

jūrvyriai ir jūrmergės, čia vėl ruoniai. Visi tyli, nepaprastai nusimirię, 
menėje nė garso, tik vienas po kito priplaukia prie ruonininko, pasižiūri 
jam į veidą ir vėl nuplaukia šalin, sielvartingai purtydami galvas, 

— Palauk čia,- pasakė tas, kuris jį atsivedė, nuėjo į menės palą li išėjo 
pro duris. 

Kai sugrįžo, rankoje laikė peilį. > 

— Ar esi jį matęs? — paklausė atkišęs peilį ruonininkui. | 

Kur nebūsi matęs! Juk čia jo medžioklinis peilis. Ir dabar rubnininkas 
suprato viską. Jie atsivedė jį čia norėdami atkeršyti, nudurti jo paie peiliu, 
Jam išdžiūvo burna, ėmė krėsti drebulys. | 

— Toks... toks mano darbas, pralemeno. 

Bet jie, užuot nudūrę, tik apsupo jį. Ruoniai švelniais sis trynėsi 
jam į veidą, jūrų vyrai ir moterys glostė jį ir mylavo. Ir galiausiai jie prabilo. 
Jam nieko blogo nebus, sakė jie. Jie mylės jį visą gyvenimą, jeigu tik jis 
padarys, ko jie prašysią. | 

— Sakykit ko! — tarė ruonininkas.- Aš padarysiu viską, ko norit, kad 
tik man būtų pagal išgales. 

— Tai eik paskui mane,- pasakė jį atvedusysis ir pro duris menės galė 
nuėjo į nedidelį kambarį, kur žalių jūržolių guolyje gulėjo didelis rudas 
ruonis su atvira žaizda šone. 

— Čia mūsų karalius,- tarė Jūrų žmogus,— kurį šįryt norėjai nužudyti, 
nors tavo draugai kiek sykių buvo įspėję, kad taip nedarytum. Jie tau sakė, 
kad stambieji ruoniai — ne gyvūnai, o jūrų vyrai ir moterys, kurie jaučia ir 
kalba kaip ir jūs, žmonės. Atvedžiau tave, kad pateptum žaizdą, nes tik tavo 
ranka tegali jį išgydyti. 

— Patepsiu, kur nepatepęs,- sako ruonininkas,—- tik kad gydymo galios 
aš neturiu. Ir atleiskit man, aš nežinojau, ką darąs. 

— Jei išgydysi mūsų karalių, tau bus atleista, - atsakė jūrų žmogus. - Va 
asotis su gėlu vandeniu, o toje dėžutėje yra gydomasis tepalas. Pasistenk, 

Priėjo ruonininkas prie guolio, nuplovė tą skaudžią žaizdą, patepė. Ir 
pats nustebo — nuo jo rankų prisilietimo žaizda ėmė po trupttį trauktis. 
Greitai liko tik nedidelis randelis, o galiausiai nė to nebeliko, it didysis 
ruonis pašoko nuo guolio. Tik dabar jis jau buvo nebe ruonis, o iškilnus 
jūrų karalius skaisčiai žaliu stuomeniu, auksine uodega, su deimantų karūna 
ant galvos. 

Įėjo karalius į didžiąją menę, visi jį apspito linksmai šūkčiodami, 
valiodami, juokdamiesi, plodami katučių. Tik ruonininkas stovėjo susigūžęs 
kampe. Jam buvo gūdu ir liūdna. Teisybė, jie jam atleido, paliks gyvą, bet 
kaip prabūti visą gyvenimą su šitokia išroda, neįkvepiant tyro oto, nernatant 
savo namų, nepažiūrint į akis žmonai, neparnyluojant vaikų? 

Tačiau greitai Jis gavo apsidžiaugti. Karalius pasišaukė jį ir.sako: 

- O dabar jau gali grįžti namo pas žmoną ir vaikus. Tas, kuris tave 
tvedė, parves atgalios, tik duok vieną pažadą. 

—'Ak, kokį? — suriko ruonininkas.- Duodu, duodu. 

- Uškilmingai prisiek, kad niekuomet nebenukausi ir nebesužeisi nė 
ME0S ruonio. 

kilmingai prišiekiu,- pasakė ruonininkas.— Duodu Žodį. Ir jo 
laikystuos. 

Vos taip pasakė, menėje visi su palengvėjimu atsiduso. 

— Tai sudie,-- tarė karalius.—- Ir jei laikysies savo pažado, mes 
laikysimės savo. 

Nesuprato ruonininkas, ką šitaip sakydamas karalius turėjo omeny. Tik 
žinojo, kad jo paties pažadas — ne juokai. Nes davęs tokią priesaiką 
nebeturės iš ko pragyventi. Bet svarbu, kad tik grįžtų į žemę ir vėl atvirstų 
žmogumi — tada vis susiras kokį darbą ir nemirs iš bado. 

Taigi paskui savo vedlį išėjo iš menės per skliautuotas raudonų koralų 
duris ir tamsiu vandeniu ėmė kilti aukštyn. Vanduo pamažu šviesėjo, 
šviesėjo ir galiausiai jie išnėrė į saulėtas bangas aukštojo skardžio papėdėje. 

Atsispyrė ir vienu ypu užšoko ant skardžio viršaus, kur rupšnodamas 
žolę jų laukė didysis širmas arklys. Jų išvaizda pasikeitė — jie buvo nebe 
jūrų Žmonės, o kaip ir pirma, paprastas ruonininkas ir aukštaūgis kilmingas 
svetirnšalis. , 

— Sėsk už manęs,- pasakė svetimšalis, šokdamas į balną.-— Ir tvirtai 
laikykis. 

Ruonininkas užsiropštė ant arklio ir gerai įsitvėrė į svetimšalio 
apsiaustą. Tas trūktelėjo pavadį, ir arklys pasileido šuoliais, lėkė žemės 
kojom nesiekdamas, ir ruonininkui nuo greitumo darėsi bloga ir sukosi 
galva. Neilgai trukus arklys staigiai sustojo prie ruonininko kiemo vartų. 

— Sudie, iškėlęs ranką pasakė ruonininkas, čiuoždamas nuo arklio. — 
Jūs lengvai mane paleidot, aš vertas didesnės bausmės. Nors klydau per 
neišmanymą. 

Kai jis nulipo nuo arklio, svetimšalis pasilenkė ir padavė jam sunkų 
maišą. 

= Paslauga už paslaupą,- pasakė.— Niekas negalės pasakyti, kad 
atėmėm doram žmogui darbą ir palikom jį be skatiko. Iš to galėsi visą 
gyvenimą kaip ponas gyventi. 

Pasakė tuos žodžius ir pradingo su visu arkliu. Svirduliuodamas nuo 
sunkumo parsinešė ruonininkas maišą namo. Padėjo virtuvėj ant stalo, 
atrišo jūržolių virvę ir išvertė. Vajetau! Tik pažiūrėkit. Dzin dzin dzin 
pasipylė iš maišo auksiniai pinigai. Ir tiek jų daug buvo! 

Kai maišas liko tuščias, ant stalo nuo vieno galo iki kito kūpsojo 
didžiausia krūva naujų žibančių auksinių! 

Ruonininkas už juos nusipirko didelį ūkį, gyvulių ir padargų. Visa šeima 
sutartinai dirbo ir gyveno visko pertekę iki pat amžiaus galo. 


UOLŲ PILIES VALDOVAS 


Vieną saulėtą rytą išėjo Uolų pilies valdovas apžiūrėti savo žemių, ir 
prie jo priėjo toks maželytis bernaitis, ant rankos pasikabinęs skardinį 
katilėlį. 

— Uolų pilies valdove, — sako jis.— Susirgo mano motulė. Jei duotum 
šlakelį elio, gal pagytų. 

— Zinoma, duosiu,- sako valdovas.- Eik, bernaiti, į virtuvę, tegul 
mano tarnas nusiveda tave į rūsį ir pripila pilną katilėlį geriausio elio. 
Sakyk, aš taip liepęs. 

: Nubėgo bernaitis į pilies virtuvę, susirado tarną ir sako, ką valdovas 
liepė. Vedasi tarnas bernaitį rūsin. „Hm, hm, mąsto sau, valdovas sakė 
duoti geriausio elio. Tai bus iš tos statinės, iš kurios geria pats. Gaila, juk 
ta varguolė vis tiek nesupras — ar geresnis, ar blogesnis. Bet nieko 
nepadarysi — reikia klausyti šeimininko. Galiausiai į tokį katilėlį nekiek ir 
tetilps“. 

Paėmė tarnas katilėlį, prikišo prie statinės, o kita ranka ištraukė volę. 
Kliu klių kliu ėmė bėgti auksinis elis. Tik kas čia dabar? Bėga bėga, statinė 
sparčiai tuštėja, o mažojo katilėlio dar nė pusės nėra! Po paraliais, čia jau 
kokie burtai, ne kitaip. Tas vaikas tikriausiai koks raganius, o motina — irgi 
ne geresnė! Nėra ko čia su tokiais prasidėti. Ir sako tarnas bernaičiui: 

— Pasiimk tą savo elį ir eik iš čia. 

— Betgi mano katilėlis dar nepilnas, - sako bernaitis. 

— Užteks, kiek turi, sako tarnas.— Jau visa statinė išbėgo! 

— Valdovas liepė duoti pilną katilėlį, - sako bernaitis. 

— O ką aš padarysiu, jei jis nepilnėja? — sušuko tarnas.-— Jis užburtas! 
Eik greičiau iš čia su visais savo burtais! 

— Valdovas liepė duoti pilną katilėlį, - sako bernaitis vėl. 

— Nešdinkis, kol dar negavai ausų, sako tarnas. 

— Valdovas liepė duoti pilną katilėlį,- nenusileidžia bernaitis. 

Tada tarnas paliko bernaitį vieną, o pats nubėgo pas valdovą pasakyti, 
kad rūsyje — raganius. 

"Tačiau valdovas tik pasijuokė iš jo ir tarė: 

— „Aš sakiau bernaičiui, kad jis gaus elio pilną katilėlį. Tai ir pripilk 
pilną, nors reikėtų ir viso elio, kiek yra rūsy. Eik atgal ir atkimšk kitą 
statinę. | 

Tarno plaukai atsistojo piestu ir dantys ėmė barškėti. 

— Užtrauks jis mums nelaimę, - pasakė. 

— Niekai,— tarė valdovas.— Daryk, kas tau pasakyta. 

Pargrįžo tarnas į rūsį ir atšovė dar vieną statinę. 

— Duok šen tą nelemtą katilėlį, - pasakė bernaičiui. 

Padavė bernaitis katilėlį tarnui. Ir kas nutiko šį sykį? Ogi tik spėjo 
prikišti katilėlį prie statinės, tas bemat pribėgo pilnut pilnutėlis. Pasiėmė jį 
bernaitis ir išėjo iš rūsio. Pasišokinėdamas nubėgo per pilies kiemą, čia 
sutiko Uolų pilies valdovą, pasakė „sudie“ ir dingo už šeivamedžių giraitės. 
Ir nors gerasis valdovas, norėdamas padėti bernaičiui ir jo motulei, ne sykį 
klausinėjo žmonių, niekas jo daugiau nematė, nei apie jį ką girdėjo. 

Praėjo daug metų. Vieną dieną Uolų pilies valdovo šalį užpuolė priešai. 
Valdovas buvo drąsus vyras, užsidėjo šarvus ir išplaukė savo žemių vaduoti. 
Jis kovėsi narsiai, bet vis tiek pateko į nelaisvę, buvo uždarytas į kalėjimą 
ir pasmerktas mirti. 

Paskutinę naktį prieš mirties bausmę guli jis ant drėgnų kalėjimo grindų 
ir galvoja apie namus: apie savo pilį ir gražius laukus, apie upes, ežerus ir 
kalnus, apie visą numylėtą šalį, kurios daugiau jau niekada nebematys. Ir 
staiga jis prisiminė, kaip vieną saulėtą rytą ėjo per žalią pievą priešais pilį, 
kur saulėkaitoje lingavo nuo vėjo saulutės, ir pamatė per žolę ateinantį 
maželytį bernaitį su katiliuku rankoje. 

Taip gerai valdovas prisiminė tą bernaitį, kad tarsi matė jį kaip gyvą... 
Tarsi matė? Jis iš tikro jį matė! Be garso atidaręs kalėjimo duris, bernaitis 
-patyliukais ėjo per pakreiktus ant grindų šiaudus, prisidėjęs pirštą prie lūpų. 

Priėjo bernaitis prie jo ir sušnibždėjo: 


Pilies valdove, 
Jei laisvės nori, 
Kelk ir eime! 

Sek paskui mane. 


Lyg per sapną Uolų pilies valdovas atsistojo ir išsekė paskui bernaitį pro 
atdaras duris. Jie ėjo ilgais siaurais koridoriais pro užrakintas duris, kurios 
atsiverdavo vos bernaičiui jas palietus, ėjo pro sargus, kurie knarkė kuo 
ramiausiai, per kalėjimo kiemą ir galiausiai išėjo pro didžiuosius vartus, 
kurie tyliai atsidarė ir juos praleido. 

— O dabar, Uolų pilies valdove,- tarė bernaitis,- sėsk man ant 
nugaros. 

— Tau ant nugaros, tokiam mažučiui? 

— Taip, man ant nugaros. 

— Aš tikrai sapnuoju, - sako Uolų pilies valdovas, keldamas ilgas kojas 
bernaičiui ant nugaros. 

Nes toksai mažutėlis nebent tik sapne 
Galėtų panešt tokį dički = mane, 


Bet jis užsėdo Iš tikrųjų, ir bernaitis pasileido skristi per laukus, per 
vandenis, per pelkės ir per kalnus, ir sustojo tiktai priešais valdovo pilį ant 
žalios pievos, kur saulėkaitoje lingavo nuo vėjo saulutės. 

Sustojo bernaitis, nusijuokė, pažiūrėjo į Uolų pilies valdovą ir tarė: 


Tik geras darbas gera atneš. 
Tu = mano motulei, o tau dabar — aš. 


Ir pasišokinėdamas strykt pastrykt nubėgo sau. Uolų piliės valdovas jo 
niekada daugiau nebematė. 


ŠULINYS PASAULIO GALE 


Seniai seniai vieną karštą vasaros dieną sumanė tokia neturtinga našlė 
išsikepti bandelių, bet vandens rėčka buvo tuščia. "Tai sakys ji dukteriai: 

— Dukrele, nueik į šulinį pasaulio gale ir parnešk vandėns. 

Pasiėmė mėrgužė medinį kibirą Ir išėjo, bet atėjusi pas šulinį pasaulio 
gale rado Jį išdžiūvusį. 

Ką daryti? Mergužė pavargo, kol atėjo tokią tolybę. Tai atsisėdo prie 
šulinio ir pravirko. 

Ir tada šlept šlept iššoko varlė Šoklė. 

— Mergužė,- klausia ji, ko tu raudi? 

— Kur neraudosiuų,= sako mergužė.- Motulė man liepė parnešti 
vandens iš to šulinio, nori iškepti bandelių, bet šuliny nėra vandens nė lašo, 

— Merguže,- sako vatlė,- prižadėk už manęs tekėti, tai aš tau 
priscmsiu vandens pilną kibirą. 

Mergužė ir prižadėjo. Kodėl ne? Juk čia tik juokai. 

Varlė paėmė kibirą, įšoko į šulinį Ir netrukus Iškilo su pilnutėlaičiu. 

— Imk, mano mažoji žmonelė, sako, 

— Labai ačiū, mano didžiasai vyrė, - nusijuokė mergužė, pastėmė kibirą 
ir nuėjo namo, 

Prikepė našlė bandelių, it mergužė visai pamiršo varlę. Bet vakare 
eidama gulti išglrdo kažką tyliai beldžiant į duris bar bar, bar bar bar. Ir 
tamsoje kažkas uždainavo: 


Įlelski vidun, mergele mieloji, 
Įleiski vidun, širdies išrinktoji. 

Atmink savo žodį, kurį man tarei, 
Kai mudu kalbėjom žalioj pabarėj. 


Mergužė Iškart pažino tą balsą. Ir kai našlė paklausė: 

= Kas gi čia galėtų būti? 

Ji atsakė: 

= Kas daugiau — kvaila varlė. 

— Tai ir įleisk tą vargšą padarėlį, - sako.— Lauke tamsu ir nesmagu. 

Atidarė mergužė duris, ir varlė šlept šlept įšoko vidun ir atsitūpė prie 
ugniakuro. 

Atsitūpė ir vėl uždainavo: 


Paduok vakarienės, mergele mieloji, 
"Paduok vakarienės, širdies išrinktoji. 
Atmink savo žodį, kurį man tarei, 
Kai mudu kalbėjom žalioj pabarėj. 


= Duoslu aš čia vakarienės kvailai gleivėtai varlei,- sako mergužė. 

= Gali ir paduoti, sako motina.—- Kiek tokiai vargšelei tereikia. 

Padėjo tada mergužė ant stalo bandelę, puodelį pieno. Varlė per stalo 
koją užsiropštė ant stalo ir viską šušveitė. 

Ir uždainavo vėl: 


Nunešk mane lovon, mergele mieloji, 
Nunešk savo lovon, širdies išrinktoji. 
Atmink savo žodį, kurį Man tarel, 
Kai mudu kalbėjom žalioj pabarėj. 


To betrūko! Nesiguls Jinai su varle vienon lovon. Verčiau Jau permiegos 
ant žemės. Bel varlė vis dainuoja ir dainuoja: „Nunešk savo lovon“. Tai 
galiausiai motina sako: 

— Paklausyk tu jos, nos per naktį nebus mums ramybės. Ką ta varlė tau 
padarys? 

Tai nuncšė morgužė varlę į savo lovą ir atsigulė pati, bet tarpą paliko 
kuo didžiausią. JI manė negalėsianti nė bluosto sudėti, bet užmigo labai 
greitai, Miegojo Ir varlė. Saulei patekėjus mergužė pakirdo. Pakirdo Ir varlė. 
Ir uždainavo: 


Atnešk dabar kirvį, mergele mieloji, 
Atnešk dabar kirvį, širdies išrinktoji. 

Atmink savo žodį, kurį man tarei, 
Kai mudu kalbėjom žalioj pabarėj. 


— Regis, ir šį sykį gausiu paklausyti, - suniurnėjo mergužė. Iššoko iš 
lovos, nuėjo į pašiūrę ir atnešė kirvį. 

— Ką dar įsakysi, pone? — nusišaipė mergužė. 

Ir varlė uždainavo: 


Nukirski man galvą, mergele mieloji, 
Nukirski man galvą, širdies išrinktoji. 
Atmink savo žodį, kurį man tarei, 
Kai mudu kalbėjom žalioj pabarėj. 


— Najau ne! — pasakė mergužė.-—- Nors tu man įsipykai iki gyvo kaulo, 
bet tokio Žiaurumo iš manęs nelauk. 

Tada varlė susidėjo mažas plėvėtas letenėles ir toliau traukė savo dainą, 
bet mergužė vis sakė ne ir ne. Ir kas pasidarė? Iš varlės akių pasipylė 
ašaros! Nebeištvėrusi mergužė užsimojo kirviu. 

Čiaukšt, ir galva nulėkė. 

Ir kas tada nutiko? 

Ogi va kas. Varlės nebeliko, vietoj jos stojosi gražus jaunas karalaitis. 
Ir tas gražus jaunas karalaitis uždainavo: 


Įleiski vidun, mergele mieloji, 
Įleiski vidun, širdies išrinktoji. 
Atmink savo žodį, kurį man tarei, 
Kai mudu kalbėjom žalioj pabarėj. 


Ir atsiminė mergužė savo pažadą, ir apsidžiaugė andai jį davusi. O 
gražusis karalaitis papasakojo, kad jį buvo pikta ragana užbūrusi ir atversti 
karalaičiu jį galėjo tik tokia mergelė, kuri visą naktį darys, ką jis lieps, o 
galiausiai nukirs jam galvą. 

— Tai ar tekėsi už manęs, mergele mieloji? — paklausė jis. 

— Tekėsiu,— atsakė mergužė.-— Jei tik motulė leis. 

Motulė, žinoma, leido. Karalaitis vedė mergužę, ir juodu ilgai if 
laimingai gyvėno. 


" URRR URRR OP 


Vieną pavakarę jojo toks ūkininkas tuščiu keliu namo. Staiga girdi: 
„Urrr urrr op!“ — ir kažkas kad šoks nuo žemės ant arklio jam už nugaros. 

„Cha cha cha!“ Spygaudamas ir kvatodamas tas Kažkas vėl nušoko žemėn 
ir vėl užšoko ant arklio, vėl nušoko ir vėl užšoko, o arklys pasibaidęs lėkė 
kojom žemės nesiekdamas. 

— Oi, kas tu toks, nusiramink! — suriko ūkininkas. Ir pasisukęs nutvėrė 
kažkokį storulį už juosmens. 

Pasikišo jį po pažasčia, o tas spardosi, spiegia, ir taip iki pat namų. Ir 
kas gi ten toks buvo? Nagi jaunas Baidykliukas, va kas — iš veido ir sudėji- 
mo kaip penkiametis vaikas, o didumo bemaž kaip suaugęs žmogus. 

Nežino ūkininkas, ką su juo daryti. Na, pradžiai užnešė ant aukšto ir 
tvirta virve pririšo prie gegnės. Pririšo ir nuėjo vakarieniauti, o Baidykliukas 
staugia nelyginant vilkų gauja. 

Tik atsisėdo ūkininkas prie stalo, girdi — kažkas ateina trankiais 
žingsniais dun dun dun į kiemą ir kad suriaumos: 


Mano gaurai šlapi ir laukinė širdis, 
Atiduok mano dailyjį vaiką, girdi? 
O jei ne, tai tuojūu be trobos liksi tu, 
Ją sugriausiu lig pat pamatų! 


— O, gerai,- sušuko ūkininkas.— Aš tik ir laukiu, kaip čia juo 
atsikračius. 

Nuėjo ant aukšto, atrišo Baidykliuką ir išmetė pro langą. 

— Gaudyk,- sušuko didelei ir pilkai būtybei apačioje. 

— Mamaite, mamaite! — suriko Baidykliukas.. 

— Mano mažutis, mano gražutis, mano mažutis gražutis,— riaumojo 
motina Baidyklė.— Ar neprasitarei? Ar nepasakei tam žmogui, kad po 
akmeniu priešais jo ugniakurą paslėpti turtai? 

— Nepasakiau,- tarė Baidykliukas:— Aš nieko kito nedariau, tik 
verkiau ir spiegiau, tik verkiau ir spiegiau. 

— Labai gerai, - sako motina. Pasiėmė ant rankų tą savo Baidykliuką 
ir dun dun dun nudrinksėjo keliu. | 

Kai Baidyklės žingsniai nutolo, ūkininkas atsinešė laužtuvą, išvertė 
akmenį prieš ugniakurą. Ir ką pamatė? Nagi didelę geležinę skrynią. O ką 
rado tą skrynią atvožęs? Nagi tokią auksinių ir sidabrinių pinigų daugybę, 
kad galėtum skaičiuoti kiaurą savaitę ir dar nesuskaičiuotum. Taip 
neturtingas žmogus pasidarė turtuoliu ir minėjo geru žodžiu tą dieną, kai 
Baidykliukas : „Urrr urrr op!“ -— stryktelėjo ant arklio jam už nugaros ir 
ėmė šokinėti nuo žemės ant arklio, nuo arklio ant žemės. 


TRUMPAKLEŠNIS 


„Metų metais, daug ilgiau negu Žmogus gali atsiminti, Vitingeme gyveno 

šmėkla ir nedavė Žmonėms ramybės. Naktis po nakties lakstė ta šmėkla 
pirmyn atgal, pirmyn atgal, nuo aukšto šeivamedžio viename kaimo gale Iki 
kapinių kitame gale, ir vis verkavo: 


Vai, vai, bevardžiui vietos nėr nei danguje, nei žemė. 
Nejau turėsiu amžinai klajot po Vitingemą? 


Kokia gi ta šmėkla buvo? 

Na, ne tokia baisi, kaip galėtum pamanyti. Paprasčiausiai tai buvo 
žiaurios pamotės nužudyto nekalto vaikelio dvasia. Pamotė vaikelį nužudė 
ir palaidojo po šeivamedžiu, Seniai tas viskas buvo, be galo seniai. Ir 
žiaurioji pamotė prieš daugybę metų jau buvo pasimirusi, įr už savo darbus 
atpildą gavusi, o mažoji šmėkla vis tebelakstė kaimo gatve, Kūkčiodama 
savo: „Val, vai“. Vitingemo žmonės Jos bijojo, nei vienas neturėjo drąsos ar 
gerumo sustabdyti ją, paklausti, ko ji vaitoja, gal reikia kuo padėti Ir kaip 
čia atsitiko, kad tokia sakytum nekalta dvasia nenuskrido, kaip dėra, amžino 
pollsio į rojų. 

Bet mažoji dvasia kadaisė buvo nuskridusi į dangų. Pasibeldė |! tada Į 
rojaus vartus. Pats šventasis Petras juos atidarė. Vienojė rankoje Jis laikė 
didžiulę knygą, kitoje = žąsies plunksną. 

Pažiūrėjo jis į dvašlą Ir paklausė: 

= Kuo tų vardu? 

= Al neturiu vardo, - atsakė mažoji dvasia. 

= O čia niekas negali be vardo Įeiti, = pasakė šventasis Petras, nes aš 
kiekvieną sielą turlu į knygą Įrašyti. Tai eik, valkėli, atgal į žemę, gauk 
vardą, Ir tada aš tave |leisiu. 

Trinkt, uždarė šventasis Petras vartus, Ir mažoji dvasia vėl nusileido | 
žemę. 

Ir čia, kalp sakiau, naktis po nakties, savaitė po savaitės, mėnuo po 
mėnesio,-metai po metų lakštė po Vitingėmą nuo šėlvamedžio Į kapinės, Iš 
kapinių į šelvamedį, pirmyn atgal, pirmyn atgal, vis verkaudama: „Val, vai“. 

Per laiką ji darėsi vis plonesnė Ir plonesnė, vis blankesnė ir blankėšnė, 
vis lengvesnė Ir lengvesnė, ir nors kadalse jos būta su gražių švarkeliu, 
dailiais bateliais Ir kelnaitėmis, dabar Iš švarkęlio beliko vieni škarmalai, 
bateliai buvo nusidėvėję Ir nuo kojelių nukritę, na, o kelnaitės — visai 
nustriukėjusios, tik trumpos klėšnės kadaravo. Bet padėti jai niekas, 

ničniekas nenorėjo. Pakalbinai šmėklą — bemąt numirs! ir pats šmėkla 
pavirsi, Taigi Vitingemui taip ir buvo skirta neturėti ramybės per amžių 
amžius. 

Betgi laimė lėmė, ir apsigyveno tame kaime toks linksmuolis Sendis 
Makduglas, kuris tiek pat laiko būdavo girtas kiek ir blaivus. Vieną vėlų 
vakarą gerai pasismaginęs smuklėję ir prisitraukęs visokių gėrimų, 
svirduliavo Sendis namo, visa gerklė plėšdamas dainą. Eina jis mėnesienoj 
pro kapines, ogi žiūri — atlekia ta mažutė liūdnoji šmėkla. 

Sendžiui kas — šmėkla ne šmėkla, jam visi geri. Tai sustojo vinguriavęs, 
nužvelgė šmėklą nuo viršaus iki apačios, kilstelėjo kepurę ir pasakė: 

— Labas! Labas! Kaipgi tu laikais šį skaistų vakarėlį, Trumpaklešni? 

Ir nelaukdamas atsakymo krizendamas nuėjo savo keliu. Tai ir neišgirdo, 
kaip mažoji šmėkla nudžiugusi sušuko: 


Dabar žinau, kuo aš vardu, Ir tuoj paliksiu žemę, - 
Juk Trumpaklešnis aš esu iš šito Vitingemo! 


Ir ėmė ji kilti aukštyn virš kamino, aukštyn į mėnesėtą padangę, aukštyn 
ir aukštyn, kol pasiekė rojaus vartus. Čia pabeldė, ir jai atidarė šventasis 
Petras su knyga rankose. 

= Na, vaikeli, - sako šventasis Petras, tai ar turi vardą? 

- Trumpaklešnis, Trumpaklelnis iš Vitingėmo, = sušuko mažoji šmėk- 
lą,- Toks mano vardas! 

Užrašė šventasis Petras tą vardą | savo knygą, plačiai atidarė vartus ir 
įleido mažąją dvasią | rojų per amžius gyventi džiaugsme ir ramybėje. 


TURINYS 


iai guliu E ——————————————————— s 
Iieno-Direko nUtikiMAI Zi kd e ia r a i i a SIS a r a 14 
Juodasis Norovėjaus JAU: (Louise ks ek k k i S 23 
Žaliosios Skraistės riterio sūnus... 2L 99 aka aaa kak a. 30 
Eiliuotojas TOMAS - At 41 042555 55 k A L L L o i a TT 43 
Kenonbis Dikas ir Tomas iš Ersilduno L... L LL kaka kaka kas 48 
Kelio dUdOLUS 4 ies i aa ai a NE S ia a a a r a a ana 53 
Asipatlas ir jūrų sliDINAS 4154 L is Ak A A r i a as 56 
Moregė ir vandenų arklys „LL... LLL aka akis LT 67 
Mėlynoji 'KEDUrallė 5 a k a is a o a i a a i i S k i S a A 70 
Vipeti SIULO + k 5 k 070 k r a r a a a 72 
Nakties MaLkIniNkės us a k S r A i ra a Sa a S a 0 
Temas LINAS- L rs k r AA S A e R A a S S a a is a a 79 
Farkvėris-Maknčilas Gru ku i sk Tao ns a a T a S S 82 
Lodas; laukininko:SŪNUs Liss Lia baka i Oa S S a a S a L 85 
Pažas ir sidabrinė taurė: G i koks ks i a a i a a a 91 
Paparčių klonio: Draunis LL k i sau ks aki Yo i i i k 93 
A BESAMĖ i L a rs Aa ii a a a a a a ai I a D an AS 97 
Aš pals: L ienia aus Nelė PAS S ini ia ao SS 98 
* MAIŠė L a ao i k ri is a ris SL r S a r a S a 99 
Bejair Katilas Ls 5 r S i a a S k i a e 100 
Nykštuko akmuo «<... kaka is TTT 102 
stipriolis, Girios -GaliMno-SŪNUS L iki a r a i e a S 110 
Iuonių Makodramas: Liss kt a kak as ii S a k r a a 119 
KAIWIS- LE L6JOS-L-15 oi i A e a G I a i A S 123 
Merlino uolos. fėjų Kerštas 4 ru k ie ks L a k i 128 
Elfų PUenis aa a S S S a i A LS a a 130 
Trys GOrlOs-SUNOS £4 Ks k skins nias Ks k r a R A A i 136 
Auksinė Šakelė ir Sidabrinė Šakelė . „LLP kak 142 
Livu os L Alla a ————————————— 149 
Baltis Lasa i k as o A SAS SS UI k a A S a A G 152 
Caidys- IL lADC- us r sa La a L I L a r a a ra 199 
Valkas IF lADĖ Lb Ke ki a e Pau L L ss De aS 155 
Lapė Ir Vanagas: Liva i a ri beda biksinas as uesinėos 157 
Lapė IE -banidūtė 424525 a i L o a r S L a a a S 158 
PADIO(ElIS-+ Liamktu La 5 ka S Las k a L L S a sa a as 159 
Feinai ..... Ueda i S a L D SS a L a 163 
Fino kelionė į Loklaną (Skandinaviją) „L... Lk Dia TO 164 
Dirmėdo Mirtis ss k 5 i a a a SIS K S AO G S is IT 167 
Graliūnas,- Dino tamMas- L ia in i S a a a S a aa a 172 
Kaip Finas kardą įsigijo „L... kb kais ASA as ai B 181 
Kaip Finas surado laivininko vaikus „LL... L L Lk kak ka ka aks 182 
Koneno nubaudimas ..........LLL Lk, aaa a a a L 188 


252 


vw 


ŽANOJESALNS ro ba i TAS i SI S SA a a 194) 
KaLVio Ola > ui r a Taa r ra a S PST si 193 
Eilpo karaliaus VaIkal 5245 is k is S ia S i d RS a a ais aka k „ 195 
Ilėn:- Doneno'piliės legenda 4 LK ia d a r Ža S S 200 
Juodasis KOLINAas" iz nos gra T r S e LL a 203 
* Belu VėlIAVA sė e i ar aa S L r GA I SS a 208 
* Žaliakepuriai a A TTT 212 
* Nesės 6ZerO KEIDIS 0 4555 0 i r LA e 217 
Ž-SEDINNCOLIS“ 5 Kė k rain Ii arai A S SSL L S a S a L SAS 219 
A Sel eliS Li sasas La a AA sa S A esa 229 
* Konelas Geltonpirštis .......L.ik kaka aka kais e k T 234 
*MIŽINO UE: ris a S i L S Saro kia o ai Saias 237 
*.Ruonininkas if Jūrų ŽMONĖS Liukis k Ak e a i a a RS aa 239 
= Uolupilies Valdovas: 214 Kaas A r T ara I Aa Aaa AN a a A a ns 244 
Žiu O ————— S 246 
+ UE UE OD rai r a LK ra Lė ARIA a a R S S 248 


* TruniDpaklešnis“ žuinti ua s  Garisai  S A r a a s ars a i a 250 


JAUNESNIAM IR VIDUTINIAM MOKYKIINIAM AMŽIUI 
Serija „Pasaulio pasakos“ 


KALVIS IR FEĖJOS, Školų pasakos. Redaklorės R. Sabonienė, D. Manivilienė. Meninė 
redaktorė L. Tulytė, Techninės redaktorės O. Žiemytė, O.l. Vinkevičienė. Koreklarės 
L. Vasiliauskaitė, G. Landabergienė 


Duata-rinkti 1991 08 28. Pasirakyta apaudai [992 04 21. SL. Nr. 258. Farmatas 60x90/16. 
Popierius ofsetinis Nr. 2, Gamnliūra „Baltika“, 10 punktų. Ofsetinė spaudą, 16 šąl. ap. L. 
30.38 sąl, spalv. atsp, 19.82 apsk. leid, I. Tiražas 30 000 egz, Užsakymas 2648, Kalna sutartinė 


„Vyturio“ leidykla, 2600, Vilnius, Algirdo 31 
Spaudė „Aušros“ spaustuvė, 3000, Kaunas, Vytauto pr. 23 


1991 m. „Vyturio“ leidykla 
„Pasaulio pasakų“ serijoje išleido: 


„TRYS GERI MEISTRAI“ ( pasakos apie darbą) 
1992 m. išeis: 


„ŽEMĖS GRAŽUOLĖ“ (albanų pasakos) 
„KARALIUS ŽALIABARZDIS“ (vengrų pasakos) 


